
Le Choc colonial et Yislam. Les politiques religieuses 
des puissances coloniales en terres de islam. Paris, La 
Découverte, 2006 La Vie de Y ayatollah Mahdt al-Khălisx 
par son fils. Traducere din arabă şi adnotări de Pierre-Jean 
Luizard, Paris, La Martinière, 2005 

La Question irakienne, Paris, Fayard, 2004 La 
Formation de Ylrak contemporain. Le rôle politique des 
ulemas chiites à la fin de la domination ottomane et au 
moment de la creation de Y Etat irakien. Paris, CNRS 
Editions, 2002 

Introducere în comparaţie cu Europa, în lumea 
musulmană laicismul a apărut ca gândire mult mai târziu. 
El a început să prindă viaţă în iureşul secolului al XIX-lea, 
care cuprinsese ţările intrate sub dominaţia sau influenţa 
Occidentului. Lojile masonice, italiene şi franceze, au jucat 
atunci un rol important în răspândirea ideilor laice, mai 
ales printre cei din casta ofiţerilor din academiile militare 
ale Imperiului Otoman. Şi totuşi, imediat după Primul 
Război Mondial, lJaicitatea, în formă incipientă la Junii 
Turci, a erupt odată cu reformele brutale ale lui Mustafa 
Kemal. Laicitatea kemalistă a constituit un model pentru 
întreaga lume musulmană. Influenţa sa e vizibilă în 
diversele reforme care, de-a lungul secolului XX, au fost 
introduse în toate ţările Islamului, cu formulări diferite şi 
în stadii variabile. Aceste reforme au însoţit o mişcare 
generală de secularizare, într-un loc pentru a dezvolta un 
învăţământ de tip occidental, în alt loc pentru a îmbunătăţi 
condiţia femeii, pentru a laiciza sau reorganiza sistemul 
waqf ori pentru a modifica legile privind căsătoria, regimul 
succesoral, organizarea justiţiei şi a economiei. După 
exemplul kemalismului, s-a răspândit tot mai mult ideea că 
statul ar trebui 

Wagfivakf, bun donat în scopuri caritabile, care nu 

mai poate fi în străinat, ci rămâne în proprietatea şi 
administrarea unui aşezământ religios sau public. 

să domine religia şi, astfel, am putut asista la acea 
înflorire de ideologii naţionaliste care au căutat în rasă, 
limbă şi în voinţa naţională principii de unire. 

Opinia exprimată în această carte, pentru a scoate în 
evidenţă „laicităţi autoritare” şi pentru a găsi, de exemplu, 
convergenţe între Turcia kemalistă şi Irakul lui Saddam 
Hussein, poate părea provocatoare. Prima ţară a evoluat, 
cu orice preţ, spre mai multă democraţie şi bate la porţile 
Europei, în timp ce a doua s-a prăbuşit aşa cum a început: 
înecată în sânge însăşi laicitatea kemalistă este astăzi pusă 
din nou în discuţie în numele a ceea ce este prezentat 
drept „adevărata laicitate”, deschisă, liberală şi pluralistă. 

Care regim poate fi calificat laic? Există un club al 
regimurilor laice în ţările Islamului? Lucru aparent 
insesizabil, laicitatea este mai întâi ceea ce fac din ea 
laicii, din acelaşi motiv pentru care islamul este ceea ce 
fac musulmanii din el. Trebuie să începem, aşadar, cu 
actorii înşişi. Dacă însă ne limităm la revendicarea oficială 
a laicităţii şi la înscrierea ei în Constituţie, nu găsim acest 
lucru decât în Turcia (la care se mai adaugă ex-republicile 
musulmane sovietice) şi în ţările ieşite din Africa colonială 
franceză. Alte regimuri nu s-au proclamat în mod oficial 
laice, dar s-au angajat în reforme „laicizante”. Acestea 
sunt emulii lui Mustafa Kemal în lumea musulmană, ai lui 
Reza-şah în Iran (1921 - 1941), până la regele afghan 
Amanollah (19191929), apoi sunt adepţii reformismului 
militar din lumea arabă, în Indonezia şi în Pakistan. In fine, 
sunt regimurile unde partidul unic s-a prevalat de laicitate 
fără a o demonstra în mod public: Neo-Destur în Tunisia, 
Baas în Siria şi în Irak. Dar de ce includem baasismul între 
curentele laice şi nu pe marele său rival din sânul 

naţionalismului arab care a fost nasserismul? Baas se 
revendica în mod cert laic acolo unde Nasser îşi plasa 
acţiunile sub stindardul islamului. Nu a fost Egiptul 
nasserian cel care a ilustrat, mai bine ca oricare altul, 
transferul preceptelor kemalismului în lumea arabă? 

Ajungem, aşadar, la valorile laicităţii. Care sunt ele? 
Este posibil să le definim pe unele în funcţie de pragurile 
de laicizare bazate pe diferite criterii, cărora le este 
consacrat un capitol. De altfel, procesele de laicizare nu 
sunt doar apanajul regimurilor laice sau în curs de 
laicizare. Cu toate acestea, ne vom feri de orice tentaţie 
„militantă” care ne-ar face să vedem laicizare pretutindeni 
şi, în mod special, la cei care o refuză sus şi tare. 

Opinia exprimată mai sus se justifică prin constatarea 
că, practic, lumea musulmană nu a cunoscut până acum 
decât laicizarea autoritară care legitimează o putere 
politică. Turcia kemalistă a fost pionieră în acest sens, 
repede imitată de Iranul lui Pahlavi, de Afghanistanul 
regelui Amanollah, apoi, un sfert de secol mai târziu, de 
republicile arabe autoritare (Tunisia lui Bourguiba, Egiptul 
lui Nasser, regimurile Baas în Siria şi Irak). Asta nu a 
împiedicat existenţa unor laicităţi liberale, precum cele ale 
unor gânditori şi intelectuali musulmani sau ale partidelor 
politice. Partidul Wald din Egipt, care, în anii 1920 - 1940, 
avea ca deviză „Religia este pentru Dumnezeu şi patria 
este pentru toți” y ilustrează foarte bine acest lucru. Însă 
tendinţa generală a fost autoritarismul. Prezenta carte 
urmăreşte să pună în evidenţă ceea ce leagă aceste 
experienţe între ele. 

Laicizarea autoritară a părut că blochează orice 
apariţie a societăţilor civile. De la Bourguiba la Saddam 
Hussein sau şahul Iranului, ideile laice sau laicizante au 
fost percepute drept corolarul regimurilor dictatoriale 

şi/sau perpetuarea dominaţiei occidentale. Singura ţară 
unde laicitatea a fost acceptată şi integrată cultural este 
Turcia. Graţie unei puternice rezistenţe naţionaliste, 
această ţară s-a putut salva de dezmembrare şi de 

Modernizarea 'Ţarilor Islamice 

dominaţia europeană pe care celelalte ţări 
musulmane au trebuit să le suporte. Adoptând valorile 
învingătorului (statul-naţiune etnică şi laicitatea), Turcia 
kemalistă accepta să o rupă cu un trecut care părea să fi 
dus lumea musulmană la pierderea aproape generalizată a 
suveranităţii sale. Laicitatea va întări aici o identitate 
etnică, turcă, şi din aceste două motive ea a fost, în final, 
acceptată, în ciuda violenţei pe care o reprezenta pentru o 
societate care se definea încă majoritară pe criterii 
religioase. Această cale a permis totuşi armatei să-şi aroge 
rolul de zid de apărare a sistemului stabilit de Mustafa 
Kemal, constrângere pe care o societate civilă modernă o 
suportă foarte greu. În acest context, nu s-ar putea spune 
oare că astăzi Turcia împărtăşeşte cu celelalte ţări 
musulmane anumite mize postcoloniale, deşi ea însăşi nu a 
fost colonizată? 

Această carte îşi doreşte, de asemenea, să aducă 
lumină în confuzia aparentă care prevalează în dezbaterile 
stârnite de actualitatea turcească, unde nu se mai ştie cine 
ce este, mai ales în Franţa... Un partid provenit din 
islamism (AKP) pare a fi devenit campionul democraţiei şi 
al „adevăratei laicităţiM, în timp ce elitele laice kemaliste 
se înfăţişează drept ultimii apărători ai unui sistem 
autoritar. Tocmai de aceea Internaționala Socialistă, al 
cărei membru este Partidul Republican al Poporului, 
partidul kemalist, a mandatat o comisie pentru a afla dacă 
acest partid este tot un partid de stânga sau dacă nu s-a 

transformat, fără ştirea sa, într-un oribil partid naţionalist. 
În ceea ce priveşte elitele liberale turce de stânga, ele 
apără de acum înainte un partid membru al Partidului 
Popular European, care regrupează partide creştin- 
democrate şi conservatoare din ţările Uniunii Europene. 
Toate acestea duc la întrebarea: are Turcia locul său în 
Europa? 

Un ultim lucru: fără a fi un militant al laicităţii, 
autorul acestor rânduri şi-a văzut identitatea structurată 
de laicitate. Cu o profesiune de credinţă, prezentă în ceea 
ce urmează: laicitatea - sau o anumită formă de laicitate, 
chiar dacă nerevendicată - este o chestiune prealabilă 
pentru orice democratizare. 

Capitolul I 

Originea ideilor laice în ţările Islamului 

Port-drapel al celor două ramuri principale ale 
islamului, sunnismul pentru unul şi şiismul pentru celălalt, 
cele două imperii musulmane care au fost Imperiul 
Otoman şi Iranul, au întâlnit ideile laice într-un context de 
presiune europeană tot mai mare, culturală, economică şi 
militară. Care erau, înainte de această întâlnire, 
concepţiile celor aflaţi la putere la Istanbul şi la Teheran? 

I. Politica şi religia între necesitatea reformelor şi 
ingerinţele străine 

De-a lungul istoriei, musulmanii au ştiut întotdeauna 
să gereze un spaţiu politic care nu era sfânt. În această 
privinţă, sistemul politic otoman s-a întemeiat pe un 
echilibru relativ stabil până în secolul al XIX-lea. Absența 
iluziei asupra  legitimităţii la propriu religioase a 
suveranului pare caracteristică ideii otomane despre 
putere. In fapt, legitimitatea religioasă a sultanului era 
născută din capacitatea sa de a-şi asuma puterea într-un 
cadru deja stabilit, de a proteja binele public (maslaha) 

şi consensul (ijmă), cu o aversiune absolut sunnită 
pentru acţiunea violentă şi/sau minoritară (fitna). Doctorii 
legii, ulema, au constituit al treilea corp al birocraţiei 
centrale, alături de funcţionarii civili şi de militari. Ei au 
fost însărcinaţi cu învăţământul din medrese şi cu justiţia. 
Acest sistem a permis, până în secolul al XIX-lea, un relativ 
echilibru între puterea politică şi religie. Legitimitatea 
sultanului şi cea a  învăţaţilor ulema păreau 
complementare. Acest raport de utilitate reciprocă 
împiedica posibilitatea ca una dintre cele două legitimităţi 
să o ia înainte în dauna celeilalte. Statul otoman a devenit 
puternic instituţionalizat şi diferențiat din punct de vedere 
social, ilustrând un mod de dominare patrimonial nuanţat 
de elemente imperiale. El era garantul unui pluralism 
limitat şi inegalitar, adunând în cadrul unor millet'-uri 
comunităţi recunoscute de către islam ca „Oameni ai 
Cărţii”, în special creştini şi evrei timperiul recunoştea 
religia, dar nu etniile). Şi, foarte curând, el a atestat o 
autoritate relativă a politicului în raport cu religia, aşa 
cum o ilustrează practica neîntreruptă a unei legislații 
laice, încă din secolul al XVI-lea, şi care a devenit foarte 
importantă pentru domeniile neacoperite de sari a în 
numele islamului sunnit, Imperiul Otoman punea în 
practică o concepţie a religiei dominate de stat, care părea 
să semene din ce în ce mai mult, de-a lungul secolelor, cu 
cezaro-papismul ortodox al Rusiei. 

În mod cert, islamul fusese înscris în inima 
instituţiilor otomane încă de la crearea Imperiului. 
Transferând la Istanbul 

Ulema (ulemale): doctori în Legea coranică, savanţi 
în ştiinţa religiei (la singular, ălim). 

Millet, comunitate etnică sau religioasă 
nemusulmană (vezi şi Glosar). Sari a, Legea musulmană, 

considerată de origine divină, revelată în Coran şi 
consemnată în Sunna. 

sediul califatului, în secolul al XVI-lea, după 
cucerirea Siriei şi a Egiptului, sultanul otoman devenise 
astfel „Protectorul tuturor musulmanilor” din lume. Cu 
timpul însă, suveranii otomani înşişi au sfârşit prin a nu se 
mai gândi să se împopoţoneze cu titlul de calif, adică 
revendicarea unei autorităţi pur spirituale, în mod 
paradoxal, întâlnirea cu o ţară europeană este cea care a 
suscitat renaşterea funcţiei califale. In 1774, inovaţia din 
Tratatul otomano-rus de la Kuciuk Kainargi, care făcea din 
sultanul de la Istanbul autoritatea religioasă a 
musulmanilor din teritoriile smulse Imperiului de către 
Rusia (Crimeea), instituia o formă de recunoaştere 
internaţională a rolului religios al sultanului, chiar dacă 
această recunoaştere nu existase niciodată în dreptul 
otoman. Ceea ce nu se datorase decât unor aprecieri 
diplomatice, după o înfrângere, a fost considerat ca un 
posibil atu din care sultanul intenţiona să tragă foloase. 
Totuşi, reactivarea funcţiei califale, în ultimele două secole 
ale Imperiului, nu a modificat fundamental concepţia 
otomană despre putere descrisă anterior. Dar ea începuse 
să încline balanţa în favoarea sultanului-calif: transferul 
unei părţi a legitimităţii religioase asupra persoanei 
suveranului însemna creşterea puterii sale asupra 
învăţaţilor ulema. Aceştia din urmă au fost din ce în ce mai 
aserviţi puterii politice, pe punctul de a deveni 
cvasifuncţionari. Sfera religioasă a fost organizată într-un 
sistem piramidal cu sultanul la vârf, deţinătorul puterii 
politice, apoi ulema, între care primul, şeykh uil-islam, 
legitima sultanul din punct de vedere religios, cu condiţia 
să-i respecte pe învățații ulema şi să garanteze unitatea 
ţării, şi, în al treilea rând, confreriile sufite, care îmbinau 

mistica musulmană cu pietatea populară. 

Șeykh  u-islam (şayh al-islam), şef suprem al 
demnitarilor cu funcţii juridicoreligioase. 

Necesitatea de a reorganiza Imperiul şi, în particular, 
armata, faţă de ameninţarea Puterilor europene, se află la 
originea rupturii definitive din acest echilibru odată 
devenit instabil. Proclamarea unui „Ordin nou” în 1793, 
prin care sultanul Selim III (1789 - 1807), admirator al 
Europei, intenţiona să modernizeze ordinea civilă, după 
armată, a fost primul act al unei disfuncţii între sferele 
politice şi religioase. Selim III a fost destituit în anul 1807 
de către ieniceri, susținuți de ulemale, punându-se astfel 
capăt schimbării, cel puţin pentru o vreme. Reformele au 
fost reluate douăzeci de ani mai târziu de către Mahmud II 
(1808 - 1839) care, în 1826, a desfiinţat armata de 
ieniceri, veche de cinci secole, şi a luat măsuri importante 
de secularizare, declanşând astfel, în domeniul dreptului şi 
educaţiei, separarea puterii temporale de cea spirituală. 
Revolta şi nimicirea ienicerilor, corp militar de elită care a 
fost folosit de ulemale împotriva sultanilor, au precedat 
constituirea noii armate moderne şi centralizarea 
Imperiului. În unele ţări arabe din Orientul Mijlociu, 
mamelucii, un alt corp militar compus din vechii sclavi, se 
transformaseră în elită conducătoare şi în aristocrație 
funciară locală. La fel ca şi în cazul ienicerilor, eliminarea 
lor (1811 în Egipt, 1831 în Irak) a întărit şi mai mult 
autoritatea puterii politice, fie că era vorba despre sultanul 
Istanbulului sau de viceregele Egiptului, Muhammad Ali 
(1769 - 1894) care, la început, guverna valea Nilului în 
numele sultanului din Istanbul. Aceste evenimente au 
consacrat  preeminenţa sultanului şi subordonarea 
ulemalelor faţă de puterea politică, fie ea la Istanbul sau la 
Cairo. Panislamismul sultanului otoman Abdul-Hamid II 

(1876 - 1909) nu va pune în cauză preeminenta politicului 
asupra religiei. Dimpotrivă, învățații ulema şi şeicii din 
confrerii s-au văzut, cu această ocazie, transformați în 
simpli propagandişti ai Statului otoman. Puterea politică, 
reprezentată de sultan, instaurase definitiv autoritatea sa 
asupra reprezentanţilor religiei. Chiar şi în cele mai 
frumoase zile ale panislamismului, puterea a rămas în 
mare parte secularizată, încă de atunci, panislamismul şi 
califatul nu vor apărea decât ca un mijloc de mobilizare 
împotriva amenințării europene. 

Căci declinul Imperiului Otoman, care începuse în 
secolul al XVII-lea, odată cu al doilea eşec în faţa zidurilor 
Vienei (1683), continuase să se adâncească în secolul al 
XVIII-lea. Tuturor conducătorilor otomani care urmaseră le 
fusese pusă aceeaşi întrebare: cum vor înfrunta 
superioritatea militară a Europei? Birocraţii mireni sunt 
cei care au dat un răspuns: pentru a salva Imperiul, 
trebuie salvat Statul şi, pentru asta, trebuie să se îndrepte 
slăbirea instituţiilor. De atunci, efortul elitelor laice 
otomane va duce, în principal, la modernizarea Statului, a 
administraţiei, dreptului, justiţiei şi învăţământului. Aceste 
elite au acceptat coexistenţa unei modernităţi, pe care o 
numeau cum voiau, cu o societate întemeiată pe islam şi cu 
o bază socială comunitară şi segmentată, organizată după 
sistemul millet-urilor creştine, mai ales din Balcani. 

Pătrunderea ideilor Revoluţiei Franceze în Imperiu, 
începând din secolul al XIX-lea, a fost facilitată de 
dimensiunea lor laică. Pentru elitele otomane, care căutau 
să înţeleagă raţiunile supremaţiei europene şi originile 
declinului imperial, laicitatea avea să trezească, puţin câte 
puţin, un interes crescând. Nu aici era cheia puterii? 
Primele reforme iniţiate de sultanii Selim III şi Mahmud II 
nu erau încă suficiente. Ele vizau modernizarea a ceea ce 

era posibil de modernizat: statul. Caracterul antireligios al 
Revoluţiei Franceze provoca încă oroare otomanilor. 
Mahmud II şi marii viziri reformatori nu erau favorabili 
ideilor liberale şi democratice: scopul lor era de a stabili 
dreptul pe alte baze decât cele divine, cele ale dreptului 
musulman, sau pe cele ale legii laice (qanun), domeniu cu 
predilecție al sultanului. Tot aşa, Mahmud II nu prevedea 
să reformeze instituţiile religioase: le ţinea la distanţă de 
lucrurile vremelnice. Astfel, şeyk iil-islam îşi văzu retrasă 
întreaga autoritate în acest domeniu. Noul proiect educativ 
al sultanului tranşa în mod net cu cel al instituţiilor 
medrese: obiectivul era să se predea cunoştinţe „utile” 
studenţilor şi de a forma viitorii funcţionari luminaţi ai 
Imperiului, cei care vor continua opera de modernizare. 
Franceza devenise limba educaţiei. Mahmud II a creat 
Biroul de traduceri, având funcţia de a forma viitorii 
interpreţi care să aducă ştiinţa Europei în Imperiu. 
„Franceza - se spunea atunci - este talismanul care face 
din învăţat un traducător, din traducător un interpret, din 
interpret un diplomat şi din diplomat un om de stat”. Acest 
Birou va deveni un centru de gânditori liberali şi un 
laborator de idei noi din care vor ieşi cele mai mari spirite 
ale epocii şi o nouă generaţie de reformişti, Junii Otomani. 
Numai învăţământul primar rămânea sub controlul 
preoţilor. În schimb, învăţământul secundar se afla 
împărţit între medrese şi noile şcoli laice pe care le 
concurau în mod direct: şcolile de inginerie, de medicină, 
de chirurgie, Academia navală şi Academia militară. Altă 
inovaţie importantă: şcoala devenea accesibilă oricărui 
otoman, fără deosebire de religie sau de rasă. Astfel, 
instituţiile medrese şi-au pierdut treptat elevii cei mai 
buni, care s-au îndreptat spre noile şcoli. Părea clar atunci 
că ele nu mai formau viitorii oameni de decizie ai tării. 


12 


9 

Spre nemulţumirea credincioşilor, atracţia şi imitarea 
Europei se făcea prezentă şi în vestimentaţie şi în modul 
de viaţă. Mahmud al Il-lea critica purtatul bărbii, se 
deplasa cu vaporul cu aburi, vorbea franceza şi se îmbrăca 
europeneşte. In particular, a schimbat turbanul cu fesul - 
toca de culoare roşie care va rămâne acoperământul 
caracteristic turcilor până în 1924. 

La sfârşitul secolului al XVIII-lea şi în prima jumătate 
a secolului al XIX-lea, Imperiul Otoman a trebuit să facă 
faţă mai multor probleme capitale: se impunea o 
consolidare a Puterii Centrale împotriva manifestărilor de 
independenţă a provinciilor, iar puterea financiară a mai 
multor grupuri devenise exorbitantă, odată cu extinderea 
Capitulaţiilor de care beneficiau  resortisanţii ţărilor 
europene. Mahmud al Il-lea va rezolva prima problemă, 
centralizând Imperiul şi reocupând provinciile abandonate 
mamelucilor, dar va eşua în încercarea de a o rezolva pe a 
doua. Pe de altă parte, criza fiscală cu care se confrunta 
Statul de când cuceririle nu mai aduceau bogății risca să 
compromită reformele, al căror cost financiar era enorm. 
Or, acestea erau prezentate drept singurul mijloc de a opri 
declinul Imperiului, dotându-l cu o armată şi cu o 
birocraţie moderne, inspirate de modelul european. După 
moartea lui Mahmud al II-lea, în 1839, puterea a trecut de 
la Palat la Administraţia Marelui Vizir (prim-ministru), 
numită „Poarta” din cauza intrării monumentale a acesteia 
de la Istanbul. De acum înainte, Imperiul va fi administrat 
de birocraţi, dintre care cei mai importanţi vor fi marii 
viziri Raşid Paşa, Ali Paşa şi Fuad Paşa, iniţiatorii 
reformelor cunoscute sub numele de Tanzimat (1839 - 
1876). 

Ce se întâmpla în marele imperiu vecin? Iranul trăia 

din 1779 sub dinastia de origine turcă gajară. 

După convertirea sa la şiism de către safavizi, în 
secolul al XVI-lea, ţara devenise marea putere şiită faţă de 
Imperiul Otoman sunnit, rivalul său, cu care războaiele 
erau frecvente. 

Tanzimat (pluralul substantivului arab  tanzâm), 
punere în ordine, reorganizare, reformă. 

O particularitate a şiismului este existenţa unui cler 
puternic, independent faţă de stat şi dotat cu mijloace şi 
legitimitate religioasă din ce în ce mai extinsă de-a lungul 
secolelor. Spre deosebire de safavizi, qajarii nu pretindeau 
că descind din Imamii şiiţi Infailibili, nici că deţin o 
părticică din moştenirea lor. Deşi apărători ai şiiţilor, ei au 
trebuit să negocieze cu învățații ulema recunoaşterea 
legitimităţii lor. Clerul şiit traversase, de partea sa, 
numeroase încercări, ca urmare a dezmembrării imperiului 
safavid: umilinţe şi persecuții din partea emirilor afghani 
sunniţi, confiscarea a numeroase bunuri wagf de către 
Nader-şah (1688 - 1747), care încercase în zadar să 
înnoade particularităţile doctrinale într-un sincretism în 
care acest suveran văzuse mai ales un mijloc de a supune 
clerul şiit autorităţăii sale. Qajarii se treziseră în faţa unui 
cler lovit şi cu atât mai revendicativ. 

Incă din secolul al XIX-lea, Iranul era sfâşiat de 
conflictele erei coloniale. Ţara reprezenta într-adevăr o 
miză tot mai mare pentru vecinii săi: dominaţia otomanilor 
ameninţa în Mesopotamia, unde se află principalele oraşe 
sfinte şiite, şi împiedica înaintarea ruşilor în Caucaz. Se 
afla, de asemenea, pe drumul terestru care ducea din 
Europa spre Indii. Perioada a fost marcată printr-un recul 
pe toate fronturile. În 1813, Persia pierdea Caucazul în 
folosul Rusiei, iar Tratatul de la Turkmanţay (1826) a 
marcat debutul intrării ruşilor în Iran. Acest tratat era 

foarte dezavantajos pentru Iran, care pierdea definitiv 
Caucazul. Şi, ceea ce era mai grav pentru învinşi, el 
stabilea un regim al Capitulaţiilor. Acest privilegiu 
răspundea cererii negustorilor ruşi şi, în general, a tuturor 
europenilor care doreau să beneficieze de 
extrateritorialitatea juridică pe pământul iranian. Imperiul 
Otoman semnase Capitulațiile cu francezii în 1569, apoi, 
treptat, cu celelalte naţiuni. Tratatul de la Turkmanţay 
acorda drepturi similare ruşilor în Iran. Pe viitor, mărfurile 
ruseşti erau supuse unei taxe unice şi orice contestaţie nu 
putea fi reglată decât în prezenţa unui consul rus, conform 
dreptului rusesc. 

Aşadar, Iranul se confrunta cu aceleaşi provocări ca 
şi Imperiul Otoman, în faţa unei Europe cuceritoare. În 
acest context, din 1797 până în 1896, s-au succedat trei 
şahi: Fath Ali Şah, Mohammad Şah şi Naser ad-Din Şah 
(1848 - 1896), care vor lăsa să acţioneze trei mari 
reformatori, Abbas Mârza (17891833), prinţ moştenitor, 
Amir Kabir, vizir din 1848 până în 1851, şi Sepahsalar, 
cancelar din 1871 până în 1880. 

La mijlocul secolului, Abbas Mârza şi Amir Kabir au 
întreprins reforme militare asemănătoare celor din 
Imperiul Otoman, aducând în acest scop instructori 
europeni, mai ales francezi. Admirator al sultanului Selim 
III, prinţul Abbas Mârza înţelesese foarte repede care-i 
slăbiciunea armatei sale în faţa ruşilor. El s-a folosit de 
toate documentele despre reformele militare otomane şi a 
înrolat dezertori ruşi pentru a forma în 1819 un regiment 
disciplinar de 800 de oameni. În afară de armată, Abbas 
Mârza a introdus reforme importante copiate după cele ale 
otomanilor, cu un nezâm-ejadid, „Noua Ordine” în versiune 
persană. Aceasta nu a împiedicat însă pierderea în 
favoarea englezilor a provinciei Herat, din vestul 

Afghanistanului de azi, în 1853. Deşi multe competenţe au 
fost mobilizate pentru a reforma statul, slăbiciunea 
militară şi economică a Persiei a permis străinilor să-i 
smulgă privilegii exorbitante. Iranul s-a trezit foarte 
repede prins în ochiurile unei plase din care nu va mai 
reuşi să scape. În 1862, prima concesiune de linie 
telegrafică era acordată englezilor. În 1872, impresionante 
concesiuni erau atribuite baronului englez Julius de Reuter 
şi puneau astfel o parte importantă din activităţile ţării în 
mâinile acestuia. Timp de 70 de ani, Reuter va beneficia de 
monopolul construcţiilor de căi ferate şi linii de tramvai, de 
noile mine de cărbune şi metale, lucrări de irigație, o 
bancă naţională, administrarea vămilor şi a multor altor 
sectoare. Crearea Băncii Imperiale a Persiei, în 1889, de 
către fiul lui Julius de Reuter, a constituit epilogul 
concesiunii Reuter, al cărei sold nu a fost niciodată 
returnat. Ruşii au răspuns puţin mai târziu la această 
acţiune britanică, printr-un capital mai puţin important, 
obţinând concesionarea pentru 75 de ani a Societăţii de 
împrumuturi, afiliată la o companie de asigurări şi la o 
întreprindere de transport. Dar această societate nu avea 
privilegiul de a emite bancnote, monopol al britanicilor. In 
fine, în 1890, monopolul cultivării şi comercializării 
tutunului a fost încredinţat Regiei britanice Talbot. Incă 
din aprilie 1891, în toată ţara fierbea revolta împotriva 
Regiei Talbot. De la Samara, oraş şiit sfânt situat în Irakul 
otoman, ayatollahul Mârza Şirazi îi scria lui Naser ad-Din 
Şah pentru a-l conjura să alunge europenii din sectoarele 
centrale ale economiei. În 1892, şeful religios şiit emitea 
ofatwa prin care interzicea musulmanilor consumul de 
tutun, sub pedeapsa excomunicării, cât timp concesiunea 
nu va fi fost anulată. Spre stupefacţia englezilor, fatwa a 
fost unanim respectată şi tutunul a încetat brusc să mai fie 

consumat pe întreg teritoriul iranian. Naser ad-Din Şah a 
fost constrâns să-i retragă concesiunea lui Talbot: era 
prima manifestare anti-imperialistă din Iran condusă de 
clerul şiit. 

Avându-i ca exemplu pe cei din Istanbul, conducătorii 
iranieni înțelegeau foarte bine necesitatea de a-şi 
moderniza ţara. În afară de armată, ei au încurajat 
reformele, mai ales în domeniul educaţiei şi al justiţiei. În 
1840, Mohammad-şah 

Fatwal/fetva, sentinţă religioasă dată de şeykh iil- 
islam sau de muftiu. 

recunoscuse autonomia statutului personal al 
catolicilor (căsătorie, moştenire etc.), dar nu libertatea 
religioasă, care ar fi implicat dreptul de a evangheliza 
precum şi botezarea copiilor născuţi musulmani. La 
început, misionarii nu fuseseră autorizaţi să predea 
elevilor musulmani. Dar şcolile Jazariste din Azerbaidjan, 
care practicau un învăţământ bilingv, deveniră repede 
centre de occidentalizare; mai întâi destinate minorităţilor 
religioase, apoi, treptat, admițând şi elevi musulmani. 
Aceste instituţii străine erau foarte căutate de elite, pentru 
că învăţământul lor iniţia cursanţii în modernitatea şi în 
cultura europeană. Influenţa lor a crescut şi mai mult, mai 
ales în Azerbaidjan, la Ispahan, Şiraz şi Bouşehr. Astfel, 
încă din secolul al XIX-lea, sistemul educaţional tradiţional, 
controlat de cler, fusese progresiv concurat de şcolile 
misiunilor creştine. La Teheran, Colegiul Saint-Louis forma 
o elită, curând depăşită, încă de la începutul secolului XX, 
de instituţiile laice (Alianţa franceză, Liceul francez), iar 
începând cu anul 1880, o reţea de şcoli francofone ale 
Alianţei Israelite Universale va juca un rol similar pentru 
comunităţile evreieşti. Iranul avea să cunoască atunci o 
înflorire fără precedent a activităţilor misionare. Educaţia 

modernă era în mod egal distribuită în şcolile laice 
înfiinţate de reformatorii persani care credeau în 
dezvoltarea prin şcoală şi voiau „să-l învingă pe mollah 
prin institutor”. Urmând exemplul a ceea ce se întâmpla în 
Imperiul Otoman, Amir Kabir deschisese prima şcoală 
modernă iraniană, în 1851, la Teheran, Dar al-Fonun 
(„Școală  politehnică”), unde se preda cu ajutorul 
translatorilor europeni. După Naser ad-Din, noul şah nu 
era ostil unor reforme. El a autorizat şcolile Riişdiye, al 
căror 

Şcoli  lazariste, care aparțineau misionarilor 
Ordinului Cavaleresc Sfântul Lazăr, înființat la Ierusalim în 
1098. 

Ruşdiye, în limba turca, „adolescenţă”. 

sistem, imitație a unei pedagogii europene pusă în 
practică în Imperiul Otoman, era violent criticat de către 
învățații ulema, care îşi vedeau ameninţat monopolul 
asupra învăţământului. In ciuda puternicelor rezistenţe 
clericale, această mişcare s-a amplificat. La sfârşitul 
secolului al XIX-lea, şcolile moderne Riişdiye cu ciclul 
primar laic erau în număr foarte mare. 

Naser ad-Din Şah era un rege modernizator, iar 
exemplul reformelor Tanzimat din Imperiul Otoman făcuse 
emuli în Iran. Sub domnia sa, vizirul Amir Kabir 
descoperise cultura politică modernă din Imperiul Otoman. 
Justiţia a fost reformată prin crearea unui sistem de 
jurisdicție numit de  „tradiţie” (orți), în paralel cu 
tribunalele religioase (şari), cu care Amir Kabir îi vâna pe 
judecătorii corupți. Astfel, justiţia civilă din Iran datează 
din timpul domniei lui Naser ad-Din Şah. Dreptul de azil 
(bast) la ulema sau în moschee a fost provizoriu abolit. 
Pentru a limita influenta învăţaţilor ulema, Amir Kabir a 
încercat să interzică taziye, ceremoniile şiite de doliu, 

pentru comemorarea martiriului Imamului Huseyn la 
Kerbala în anul 680, dar a fost constrâns să bată în 
retragere în faţa unei opoziții crâncene. Pentru a difuza 
decretele guvernului şi pentru a face cunoscute reformele, 
a luat fiinţă un ziar oficial, la care toţi înalții funcţionari 
trebuiau să se aboneze. Crearea unei armate moderne era, 
de asemenea, o grijă pentru monarh. În 1878, în timpul 
unei vizite la Moscova, Naser ad-Din Şah fusese 
impresionat de disciplina cazacilor. El a obţinut de la ruşi, 
care n-au scăpat ocazia să-şi întărească influenţa în Iran, 
să-l ajute la crearea unei brigăzi de cazaci persani conduşi 
de ruşi, numiţi de ţar, dar puşi în serviciul şahului. Şi 
totuşi, acest elan reformator nu a rezistat intrigilor. În 
1851, vizirul Amir Kabir a fost destituit şi apoi asasinat din 
ordinul şahului. Moartea lui a fost pusă în seama 
amestecurilor străine, bănuite a fi ostile oricărei 
modernizări a 

Iranului. În ciuda guvernării scurte, Amir Kabir a 
rămas un erou în memoria iranienilor. El a reformat 
profund statul şi a ţinut piept arbitrarului regal până la 
martiriu. Naser ad-Din Şah nu şi-a exercitat puterea cu 
adevărat decât după uciderea vizirului său reformator. 

Naser ad-Din Şah a fost dominat de Amir Kabir. 
Acesta din urmă a înfruntat revolta adepților bab (1844 - 
1850), o disidenţă a şiismului. În 1850, l-a adus la Tabriz 
pe Bab, care se erija în purtător de cuvânt autorizat (bab) 
al „lmamului ascuns”, pentru a fi executat. lranienii 
reproşau adepților lui Bab, apoi babhaij legătura lor cu 
străinii. Baha'iţii, predicând o religie care-şi spunea 
nonviolentă, paşnică, cosmopolită, internaţionalistă şi 
ecumenică, recuzau rigiditatea islamului tradiţional şi se 
plasau în curentele cele mai deschise influenţei 
Occidentului, ceea ce însemna trădare pentru numeroşi 

iranieni. Insurecția adepților lui Bab a avut drept rezultat 
întărirea temporară a alianţei dintre clerul şiit şi puterea 
gajară. 

Intr-o vreme, Naser ad-Din Şah s-a aflat şi sub 
influenţa lui Malkom Khan (1833 - 1908), un creştin 
armean convertit la islam şi care ţinea să promoveze ideile 
masonice în Iran. Personaj controversat, Malkom Khan a 
jucat un rol de promotor al modernităţii şi unei ideologii 
naţionale în Iran. Studiase şapte ani în Franţa la părinţii 
mekhitarişti, un ordin monastic catolic armean, şi 
preconiza europenizarea Iranului. Dar Naser ad-Din Şah a 
văzut în activitatea lui Malkom Khan un „complot 
republican” şi influentul consilier a fost constrâns la exil în 
Turcia. La Istanbul, Malkom Khan s-a împrietenit cu 
viitorul Sepahsalar, atunci ambasador al Persiei la înalta 
Poartă. Pentru a se răzbuna pe conducătorii iranieni, el a 
lansat o campanie în favoarea Constituţiei în Iran, care a 
avut o influenţă profundă printre reformatorii iranieni. 
După proclamarea primei Constituţii Otomane, în 1876, 
Istanbul devenise într-adevăr locul de exil pentru numeroşi 
opozanți iranieni împotriva absolutismului şahului. În 
jurnalul său editat la Londra, Qanun („Legea”), şi în 
Akhtar („Astrul”), jurnal persan editat din 1876 până în 
1896 de opozanţii naţionalişti şi laici iranieni exilați la 
Istanbul,  Malkom Khan făcea elogiul civilizaţiei 
occidentale, precizând că ea se sprijină pe ştiinţă şi 
tehnică, şi că motorul său principal cvasimagic erau 
progresul şi instrucţia generalizată - tot aţâţi duşmani ai 
„ignoranței morbide care paraliza Iranul”. Akhtar era, 
aşadar, partizan al unei reforme a alfabetului pentru a 
difuza mai bine educaţia şi ştiinţa modernă. Cu toate 
acestea, ziarul voia să-i încredinţeze sultanului otoman 
Abdulhamid conducerea panislamismului (probabil sub 

influenţa lui jamal al-Din  al-Afghani, precursorul 
reformismului musulman), ceea ce a contribuit la 
reducerea impactului mesajului său în Iran. Unii adepţi 
bab se întâlneau la Akhtar şi atacau islamul, pe care îl 
acuzau că a corupt națiunea iraniană cu o cultură a 
„mâncătorilor de şopârle” (arabii, în stereotipiile la modă 
în Iran), şi nu scăpau nicio ocazie de a denunța 
despotismul şi obscurantismul lui Naser ad-Din Şah. În 
1870, şahul făcuse un pelerinaj la locurile sfinte şiite din 
Mesopotamia otomană; impresionat de reformele otomane, 
el l-a numit ca ambasador la Poartă pe Mârza Huseyn 
Khan, zis Sepahsalar, pentru a reforma statul. Reformele 
lui Sepahsalar au ajuns în final să concentreze mai mult 
puterile în mâinile şahului. În 1896, Naser ad-Din Şah a 
fost asasinat, la rândul său, de un partizan al lui al- 
Afghani. A plătit astfel preţul absolutismului şi al 
încălcărilor repetate ale suveranităţii Iranului, pe care nu 
putuse să le împiedice. 

In zorii secolului al XX-lea, absolutismul qgajarilor 
începea să fie contestat în mod deschis. Cele trei mari 
proiecte de modernizare iniţiate de vizirii succesivi, Abbas 
Mârza, Amir Kabir şi Sepahsalar, au fost oprite înainte de 
a-şi arăta roadele. In ciuda reformelor, puterea politică 
rămânea înainte de toate patrimonială, semănând cu un 
centru fără aparat de stat veritabil. Într-adevăr, în sistemul 
tribal al dinastiei gqajare, suveranul administra ţara ca pe o 
proprietate personală: caseta regală nu se deosebea de 
Trezoreria Statului. Coroana iraniană era limitată în 
resurse financiare şi era obligată să recurgă la concesiuni 
acordate puterilor dominante, Rusia şi Marea Britanie. 
Indatorarea Statului se agrava. Rusia şi Marea Britanie 
foloseau presiunea financiară pentru a obţine avantaje 
politice: de-acum înainte, adevăratele decizii vor fi luate în 

afara ţării. Contactele din ce în ce mai directe între 
conducătorii iranieni şi Europa, precum şi eşecurile 
militare din Caucaz, apoi din Afghanistan, au dus la 
ingerinţe tot mai mari ale economiei europene în Persia. 
Această slăbiciune şi subordonarea drepturilor naţionale 
care rezulta din aceasta, au provocat o mare mişcare de 
protest. Iranul se regăsea în acelaşi cerc vicios ca şi 
vecinul său otoman: să-şi piardă suveranitatea pentru a-şi 
finanța modernizarea sau să dispară - asta părea să fie 
dilema conducătorilor musulmani în secolul al XIX-lea. 

De la violenta criză a sectarismului religios pe care 
Iranul o cunoscuse, între 1844 şi 1850, şi represiunea fără 
milă pe care o suferiseră, babiţii rămăseseră în mod 
clandestin opozanți crânceni ai dinastiei. Elitele se priveau 
în oglinda Europei şi mulţi îşi pierduseră speranţa că o vor 
egala într-o zi. Această tendinţă spre autodenigrare, care 
amplifica protestele împotriva amestecurilor europene, a 
dus la asasinarea lui Naser ad-Din Şah, prima etapă a unei 
mişcări revoluţionare chemată la acţiuni importante, la 
începutul secolului XX. Pe moment, abandonându-şi 
convingerile religioase, elitele laice iraniene şi-au fabricat 
o nouă identitate, aceea a Persiei eterne. 

În acest context zbuciumat, chestiunea religioasă a 
cunoscut noi evoluţii. Conform unei idei admise până la 
începutul secolului al XIX-lea, suveranul qajar, asemenea 
unui multahid, era în drept să exercite autoritatea de 
interpretare a legii, bazată pe rațiune, şi să discearnă 
binele de rău în diferite domenii ale politicii, fie că era 
vorba de probleme militare, economice sau sociale. „De 
aceea suveranul are dreptul de intervenţie [în problemele 
din această lume] şi de interpretare [tradiţiile religioase], 
în timp ce marii dascăli ai religiei -mult ahid - nu au 
dreptul să guverneze. „Acest drept, care aparţinea în 

întregime Imamilor şiiţi Infailibili, între care ultimul era 
„ascuns” de ochii credincioşilor din anul anul 874, nu era 
cuvenit învăţaţilor ulema. 

Din 1813 însă, doctrina puterii clericale a fost 
afirmată de Mollă Ahmad Naragi, care vedea în autoritate 
nu numai apanajul Profetului şi al imamilor, dar şi al „celor 
pe care Dumnezeu îi desemnează prin intermediul lor”. El 
distingea trei tipuri de autoritate: politică, judiciară şi 
administrativă. Aşteptând întoarcerea Imamului ascuns, el 
îi considera pe învățații ulema singurii capabili să 
legitimeze acţiunea politică. Discipolul său cel mai celebru, 
Morteza Ansari (1799 - 1864), a jucat un rol important în 
întărirea autorităţii clericale, luând mereu poziţie pentru 
ca ea să se limiteze la sfera juridică. De la Najaf, în Irakul 
otoman, unde îşi avea reşedinţa, el a urmărit să definească 
relaţiile dintre simplii creştini şi dascălii religioşi multahid. 
El este cel care a codificat dogma şiită modernă; imitarea 
unui multahid devenea o condiţie necesară pentru a fi 
recunoscut drept credincios. Pe viitor, marjataglid, adică 
multahid luat ca „sursă de imitație”, era investit cu 
legitimitatea de a interveni în toate domeniile referitoare 
la sharia. Acesta era rezultatul unui proces de mai multe 
secole, în cursul cărora ulemalele şiiţilor recuperaseră, 
rând pe rând, în favoarea lor profitul prerogativelor 
Imamilor Infailibili. Apariţia mara taglid ilustra triumful, 
în sânul şiismului, a tendinței favorabile puterii dascălilor 
religioşi multahid, o revoluţie în interiorul şiismului, ale 
cărei consecinţe se vor dovedi incalculabile. Bineînţeles, 
un cler şiit oficial continua să existe, cu emam-e jom a 
(imamii rugăciunii de vineri) numiţi de puterea gajară 
pentru fiecare oraş, dar noua funcţie a clericilor multahid 
reprezenta incontestabil veritabila autoritate religioasă. 
Din acel moment, statul qajar, ca şi statul otoman, se afla 

confruntat cu o autoritate religioasă şiită care se impunea 
ca putere spirituală şi temporală. 

Astfel, atunci când Imperiul Otoman ilustra, prin 
evoluţia sa de la începutul secolului XX, influenţa tot mai 
mare a puterii politice asupra puterii religioase, 
întotdeauna în numele islamului, Iranul vedea instaurându- 
se o tensiune din ce în ce mai încordată între un cler şiit cu 
prerogative tot mai extinse şi Stat, care continua să-şi 
revendice rolul de protector al şiiţilor. 

2. Tanzimat-ele 

Prima jumătate a secolului al XIX-lea a fost pentru 
Imperiul Otoman o perioadă de tulburări de mare 
amploare: a pierdut o bună parte din teritoriile sale 
europene şi africane, între care Egiptul. Într-adevăr, 
victoria din 1818 asupra wahhabiţilor din Peninsula 
Arabică nu însemnase pentru Poartă sfârşitul dificultăţilor. 
Criza otomană s-a agravat chiar. Grecii şi-au obţinut 
independenţa în 1827. Francezii au pus stăpânire pe Alger 
în iulie 1830 şi au cucerit Algeria. Sub conducerea noului 
lor stăpân, Viceregele Muhammad Ali, egiptenii au ocupat 
Siria în 1831 şi au zdrobit armata otomană la Nizib, în 24 
iunie 

Wahhabiţi, mişcare rigoristă musulmană fondată în 
Arabia Saudită de Muhammad ibn Abd al-Wahhab (1703 - 
1791). 

1839. Imperiul Otoman părea pe punctul de a cădea 
în mâinile egiptenilor când Mahmud al II-lea moare, la 1 
iulie 1839, lăsând ca successor un copil de 16 ani. 

După ce cultivase vreme de secole disprețul şi 
indiferența faţă de o Europă judecată înapoiată şi 
inferioară, Imperiul Otoman descoperea brusc, pe pielea 
sa, puterea tehnologică şi militară a acesteia. Din acel 
moment, a început să se modernizeze împrumutând din 


12 


cultura europeană. Franţa a fost marea inspiratoare a 
acestei acţiuni şi francezul a devenit cheia acestei erudiţii. 
Dar modernizarea era însoţită de idei noi care îndemnau 
Puterea să-şi secularizeze instituţiile. 

În aceste împrejurări dificile, la 3 noiembrie 1839, 
chiar la începutul domniei sultanului Abdul-Medjid I (1839 
- 1861), s-a dat citire ordonanţei Khatt-i-şarif de la 
Gulkhane. Marele vizir Reşid Paşa, vechi reprezentant al 
Porții la Londra, a fost cel care a prezentat-o. În mare 
parte dictată din consideraţii de politică externă, ea 
inaugura pentru Imperiu era reformelor (Tanzimat) de 
inspiraţie occidentală. 

Simplu decret imperial (ganun), cum au fost multe în 
istoria dinastiilor musulmane, acest document, deşi nu e 
vorba despre o constituţie, este considerat cel mai vechi 
document constituţional elaborat vreodată într-o ţară 
musulmană. Ordonanţa din 1839 proclama, pentru prima 
dată, egalitatea în faţa statului a tuturor supuşilor Porții, 
fie ei musulmani sau nu. Acest principiu de egalitate 
constituia o denaturare a dispoziţiilor din şan a elaborată 
de teologi. Ea sugera, printre altele, să se limiteze puterea 
arbitrară a sultanului, posibilitatea sa de a legifera liber în 
domeniile necuprinse în şari a, adică legea qanun. Dar, în 
acelaşi timp, ea limita autoritatea şana în domeniile 
educaţiei, justiţiei şi familiei. Libertăţile individuale pe 
care le acorda ea, erau minore însă. Şi în ciuda proclamării 
egalităţii, evreii şi creştinii nu fuseseră recunoscuţi în mod 
real ca egali ai musulmanilor. Reforma a iscat împotrivirea 
şi nemulţumirea mediilor religioase musulmane, dar tot 
astfel, ea nu a trezit entuziasmul nemusulmanilor: putând 
de acum înainte să fie obligaţi la serviciu militar, ei riscau 
să devină soldaţii unui stat al cărui caracter islamic nu era 
deloc contestat. 


12 


Egalitatea între musulmani şi nemusulmani a rămas 
moartă, dar ordonanța din 1839 a fost punctul de plecare 
al unei serii de reforme ce au dat Imperiului Otoman 
instituţiile proprii până la căderea lui. Organizarea 
judiciară tradiţională a fost prima atinsă, când şi-au făcut 
apariţia, alături de tribunalul musulman al cadiului, 
tribunalele de comerţ, apoi tribunalele mixte legate de 
regimul Capitulaţiilor, înfiinţate după modelul francez. Noi 
coduri, inspirate tot de modelul francez, au văzut lumina 
zilei. A urmat reforma învăţământului, care s-a ciocnit de 
monopolul învăţământului tradiţional. 

Criza din 1839 a fost depăşită, iar ambițiile egiptene 
refulate în 1841. Dar situaţia Imperiului rămânea precară. 
În 1845, au izbucnit tulburări în Liban, confruntări între 
druzi şi maroniți. În 1853, a reînceput războiul cu Rusia. O 
dată în plus, Poarta şi-a datorat salvarea intervențiilor 
străine. Noua criză internaţională avea să ducă la o nouă 
proclamaţie reformistă: Ordonanţa din 1856. 

Ca şi ordonanța din 1839, Khatt-i-humayuri, din 18 
februarie 1856, era o decizie a sultanului, teoretic luată de 
bunăvoie. Totuşi, ea a fost adoptată în mod clar sub 
presiunea puterilor europene, la ieşirea din Războiul 
Crimeii. Proclamată cu mare solemnitate în prezenţa 
miniştrilor şi înalţilor funcţionari. 

Khatt-i-humayun, ordin imperial. 

dar şi a şeykh ul-islam, a patriarhilor, a Marelui 
Rabin şi a reprezentanţilor comunităţilor celor mai 
importante, noua ordonanţă se străduia să concilieze 
avantajele acordate comunităților  nemusulmane cu 
respectul datorat autorității sultanului şi confirmarea 
tutelei Statului, al cărui caracter islamic era reafirmat. 
Garantând tuturor supuşilor Imperiului o libertate totală în 
practicarea religiei lor, ea interzicea orice discriminare 

bazată pe apartenenţa religioasă, lingvistică şi etnică. 
Proclama, în principal, dreptul tuturor de a pretinde funcţii 
publice, egalitatea în faţa legii, şi reforma codurilor de 
drept penal şi comercial. În spatele acestor măsuri se 
profilau presiunile europene a căror rațiune mărturisită 
era de a obţine tot mai multă libertate pentru comunităţile 
creştine, deja foarte privilegiate pe plan economic prin 
avantajele comerciale (Capitulațiile) acordate în secolul al 
XVI-lea şi reîntărite la mijlocul secolului al XIX-lea. Pofta 
evidentă a puterilor era contrabalansată de teama lor de a 
vedea „omul bolnav din Europa” prăbuşindu-se, lăsând un 
gol propice unor războaie generalizate. Puterile au luat act 
de aceste dispoziţii, la 13 martie 1856, în Tratatul de la 
Paris interzicându-se în mod expres „amestecul fie colectiv 
fie separat în afacerile sultanului sau în administrarea 
imperiului”. Se ştie că aşa va fi. În fapt, Tratatul de la Paris 
plasa Imperiul sub dominaţia Marilor Puteri. 

Ordonanţa din 1856, care era în mare parte opera a 
doi oameni de Stat aflaţi de partea reformelor Tanzimatf 
Fuad Paşa (m.1869) şi Ali Paşa (m. 1871), a fost ea însăşi 
punctul de plecare al noilor reforme interne de inspiraţie 
europeană, foarte importante, atât în planul organizării 
judiciare, administrative sau financiare, cât şi în cel al 
educaţiei şi învăţământului. Principiul era că „pentru a 
atinge toate aceste scopuri, trebuie căutate mijloacele de a 
scoate profit din ştiinţele, artele şi capitalurile Europei...” 

Separarea domeniilor de competenţă ale religiei şi 
ale statului era foarte categorică în noile coduri legislative 
adoptate după 1856. Codul comeţului, primul cod laic deja 
stabilit în 1850 şi inspirat din Codul francez de la 1870, a 
fost completat în 1860. Gravă încălcare a şan a, mărturia 
unui nemusulman împotriva unui musulman era de acum 
înainte acceptată. Un nou Cod penal a fost adoptat în 

1858, adaptat după Codul penal francez din 1810. Dar 
reformatorii au întâmpinat numeroase probleme în 
elaborarea unui Cod civil, întrucât domeniul privea 
îndeaproape pe acela care era administrat de dreptul 
musulman. Sub numele de Mecelle (medjelle), guvernul 
codifia ceea ce, în dreptul musulman de inspiraţie hanafită, 
privea relațiile sociale (muamalat). Redactarea s-a 
desfăşurat în anii 1869 - 1876. Cu toate acestea, 
judecătorul avea totdeauna posibilitatea de a se referi la 
alte soluţii admise în hanafism, azi Mecelle a contribuit 
mult la perenitatea dreptului tradiţional în numeroasele 
sale domenii de predilecție. Noile coduri au fost aplicate în 
tribunalele laice (nizamiyye) sub controlul Ministerului 
Justiţiei. Tribunalele religioase, sub jurisdicţia unui şeykh 
ul-islam, au fost menținute, dar cu un câmp de acţiune 
considerabil redus. 

Politica de laicizare se continua în învăţământ, însă 
fără să se atingă de cursul primar sau de medrese. in 
învăţământul superior, s-a creat treptat o prăpastie între 
licenţiaţii şcolilor laice şi cei din medrese. Reprezentând 
două viziuni ale Imperiului, ei se vor înfrunta de-a lungul 
secolului XIX şi la începutul secolului XX. Înființat în 1868, 
la Istanbul, Liceul imperial „Galatasaray”, cel mai 
prestigios din Imperiu, „fereastră deschisă către 
Occident”, reunea şcolari educați în franceză, fără 
deosebire de religie sau de rasă. 

Promisiunile din 1856 au rămas, totuşi, în mare parte 
iluzorii, într-un context de ameninţare sporită a 
interventiilor străine (război în Balcani, crearea unui Liban 
cu majoritate creştină în 1864 etc.). 

Acest proces de laicizare a instituţiilor a suscitat 
împotrivirea tot mai mare a învăţaţilor ulema, pentru care 
ordonanța din 1856 a fost „o zi de lacrimi şi doliu” 

Pierderea de către medrese a monopolului educaţiei şi 
declinul ei lent, precum şi limitele impuse legii canonice 
şan a de noile coduri de legi, îi nelinişteau. Problema 
apostazier, de exemplu, a antrenat dezbateri aprinse. Chiar 
dacă, după dreptul musulman, convertirea unui musulman 
la altă religie era totdeauna pedepsită cu moartea, ea a 
fost comutată la exil, sub presiunea diplomaților europeni. 
Opoziția clericilor la reforme a atins paroxismul său în 
1859, când ulemalele şi şeicii sufiţi ai confreriei 
Naqgshabandiyya s-au alăturat în cel mai mare secret 
militarilor şi intelectualilor, pentru a-l răsturna pe sultan şi 
pentru a pune capăt Tanzimat-elor. Ei au provocat o revoltă 
(cunoscută sub numele de „răscoala din Kuleli”) care a fost 
înăbuşită în sânge. În cursul unei alte răscoale din aceeaşi 
perioadă, ulemalele au declarat în mod simbolic oraşul 
Istanbul Duriilharb („Domeniul războiului”), ca şi când el s- 
ar fi aflat sub controlul necredincioşilor şi ar fi trebuit 
pornit jihadul pentru a-i alunga de acolo. 

La mijlocul secolului al XIX-lea, o opoziţie nouă 
începu să se structureze în cadrul unei societăţi secrete 
inspirată de Carboneria italiană înfiinţată la Neapole, la 
începutul anilor '20, pentru a protesta împotriva 
întoarcerii absolutismului. Această opoziţie nu emana din 
mediile religioase tradiţionale, ci dintr-un cerc literar 
frecventat de tinerii birocraţi, proaspăt licenţiaţi ai noilor 
şcoli laice sau ai Biroului de traduceri. În fruntea acestei 
noi generaţii de gânditori era Namik Kemal (1840 - 1888), 
poet şi jurnalist totodată, ataşat ideilor francmasoneriei. 
Toţi 

Apostazie, renegarea publică a credinţei religioase. 

cunoşteau Europa, Parisul şi Londra, unde locuiseră 
mulţi ani. Sub numele de „Junii Otomani”, aceştia criticau 
aspectul pur laic al reformelor întreprinse şi autoritarismul 

birocraţilor însărcinaţi să le aplice. Junii Otomani deveniră 
avocaţii unei ideologii originale care asocia modernizarea 
şi liberalismul cu valorile islamului şi care îşi doreau o 
monarhie constituţională. În fond, Junii Otomani nu se 
opuneau reformelor. Dar reformiştii Tanzimatelor, Ali Paşa 
şi Fuad Paşa, erau vinovaţi în ochii lor pentru că 
impuseseră Imperiului o modernizare oarbă şi inconştientă 
care  dezechilibrase societatea otomană printr-o 
secularizare nechibzuită. Ei îi acuzau că introduseseră 
elementele cele mai superficiale ale culturii occidentale şi 
că nu luaseră în seamă moştenirea musulmană. Le 
reproşau, de asemenea, o practică tiranică a puterii şi 
nepotismul. Într-adevăr, Ali Paşa şi Fuad Paşa nu 
depindeau decât de sultan şi erau adevărații stăpâni ai 
Imperiului. lritaţi de critica europeană care prezenta 
islamul ca un obstacol în calea progresului, Junii Otomani 
reproşau mereu oamenilor Tanzimat-elor că nu au ştiut să 
reziste la presiunile europene şi că au deschis larg porţile 
ţării pentru pătrunderea economiei occidentale. Junii 
Otomani erau nişte reformatori musulmani. îi putem 
considera chiar drept primii din lumea musulmană. Jamal 
al-Din al-Afghani, care se afla la Istanbul între 1869 şi 
1871, le-a împrumutat de altfel multe dintre ideile sale. 
Junii Otomani se sprijineau în principal pe presă 
pentru a trezi opinia publică în Imperiu. Unul dintre ei, 
Ibrahim Şinasi (m. 1870), a înfiinţat primul ziar liber 
otoman în anii '60. El scria despre libertatea de expresie şi 
de opinie, despre idei liberale, conştiinţă naţională, 
constituţie, despre dreptul natural al popoarelor... Junii 
Otomani citeau, traduceau şi difuzau scriitorii din epoca 
Luminilor: Diderot, Fontenelle, Fénelon, Voltaire, Bayle, 
Montesquieu, Volney, Holbach, Locke. Găseau un sprijin în 
francmasonerie, care fusese introdusă în Imperiul Otoman 

încă de la începutul secolului al XVIII-lea, dar la care 
musulmanii nu au aderat în masă decât la mijlocul 
secolului al XIX-lea. La întoarcerea din Europa, mulţi 
dintre Junii Otomani, printre care Namik Kemal şi viitorul 
Murad al V-lea, aderaseră, între 1868 şi 1873, la lojile 
masonice legate de marele Orient din Franţa. 

Liberalismul, dreptul de exprimare şi de a fi 
reprezentaţi într-un guvern erau idei importante ale 
Junilor Otomani. Ei vedeau în absolutismul politic al 
sultanilor consecinţa declinului contra-puterilor religioase, 
iar în Tanzimat o suită de măsuri administrative impuse de 
Occident. Pentru ei, „puterea supremă trebuie să susţină 
legea comună şi nu există niciun motiv pentru a o lăsa 
intactă în timp ce se reformează toate instituţiile Statului. 
„Junii Otomani cereau un guvern constituţional şi crearea 
unei veritabile cetăţenii. Pot ei să fie prezentaţi drept 
protagoniştii Luminilor otomane? Pentru ei, islamul este 
progresist şi şaria este cel mai sigur ghid, cu condiţia să 
fie curățată colectivitatea învăţaţilor ulema. Consideră că 
imperiul poate rezista poftelor Europei, dacă toţi supuşii 
sultanului se unesc în „patria otomană” Ideile lui Namik 
Kemal vor inspira redactarea primei Constituţii din 1876 şi 
crearea unui parlament în care vor fi reprezentate toate 
confesiunile. Această fraternitate între confesiuni era 
posibilă cu condiția ca „nemusulmanii să respecte 
islamul”. 

Unul dintre primii artizani ai acestui reformism 
constituţional a fost generalul Khayr al-Din, cerchez de 
origine, vândut de copil ca sclav pe piaţa Istanbulului, şi pe 
care hazardul destinului l-a adus în serviciul beilor din 
Tunis. În aprilie 1861, Khayr al-Din îl îndemnase pe bey-ul 
Muhammad al-Şādiq să 

Bey/bei, titlu acordat unui şef militar, unui şef de trib. 

acorde poporului tunisian o Constituţie ai cărei 
termeni fuseseră aprobaţi, în prealabil, de Napoleon III. 
Aceasta va fi prima Constituţie a unei ţări musulmane. 
Englezii doreau să faciliteze pătrunderea capitalului 
englez în Tunisia; francezii voiau aici un stat slab, care să 
poată fi uşor dominat, şi îl îndemnau pe bei la mai multă 
autonomie faţă de Poartă. Promulgată sub presiunea 
Franţei şi a Marii Britanii, cu avantajele politice şi 
economice cerute de cele două puteri, Constituţia a 
inaugurat un regim constituţional de faţadă, care a fost 
suspendat în anul 1864. Permiţând întărirea influenţei 
Franţei, în special, ea a precedat proclamarea 
protectoratului francez asupra Tunisiei (1881). 

Marelui Vizir Midhat Paşa (1822 - 1884), un apropiat 
al liberalilor, i-a revenit sarcina de a da o aplicare politică 
ideilor Junilor Otomani, elaborând prima Constituţie 
otomană, dictată în mare parte şi din considerente de 
politică externă. A fost creat un parlament, o premieră în 
lumea musulmană, dacă exceptăm Consiliul Suprem 
tunisian din 1861. Midhat Paşa făcuse carieră în înalta 
administraţie otomană, după o călătorie de studii în 
principalele ţări europene. El considera că această 
Constituţie ar trebui să pună în practică principiul Şurei 
(consultarea) în care jurisprudenţa/igfr este sarcina şefului 
de stat. Cât despre Namik Kemal, acesta a comparat 
suveranitatea poporului cu bay a, ceremonia de întronare a 
califilor. Toate acestea se întâmplau în plină criză 
internaţională, în zorii unui nou război cu Rusia. 
Constituţia a fost promulgată la 24 decembrie 1876. Noul 
parlament a obţinut destituirea sultanului Abdul-Aziz, apoi, 
în acelaşi an, aceea a succesorului său, Murad al V-lea, 
înlocuit de Abdul-Hamid al Il-lea. Mai întâi favorabil 
Constituţiei, noul sultan avea să se dovedească foarte 

repede duşmanul ei neîmpăcat. 

Prima Constituţie otomană era inspirată după 
constituţiile franceză, belgiană şi prusacă, dar Midhat Paşa 
profitase şi de experienţa constituţională a comunităţilor 
(millet) nemusulmane ale Imperiului, în principal cea 
armeană. Erau proclamate libertăţile publice, precum şi 
egalitatea turcilor în faţa legii, cu condiţia să vorbească 
limba turcă (care a devenit limba oficială). Textul 
Constituţiei prezentate sultanului de către Midhat Paşa 
stipula că suveranitatea nu aparţine poporului, ci lui 
Dumnezeu, iar sultanul este reprezentantul Lui. In 
calitatea sa de calif, el este „apărătorul islamului”, care 
rămâne religia oficială a Imperiului. Cu toate acestea, 
putem descoperi aici schiţarea unei cetăţenii turce. În 
1877, a fost constituit Parlamentul turc. El reunea deputaţi 
musulmani, dar şi creştini şi evrei, care nu erau aleşi, ci 
numiţi. Această experienţă, unică în islam, care permitea 
nemusulmanilor să legifereze alături de musulmani, a fost 
de scurtă durată. 

Sultanul Abdul-Hamid ţesea intrigi împotriva lui 
Midhat Paşa, încurajat de o situaţie catastrofică: foamete 
în Anatolia (1873 - 1874), falimentul ţârii (1875), marea 
criză economică din Europa (1873 - 1896), răscoalele 
succesive din Balcani, la care se adăuga războiul împotriva 
Rusiei (1877) şi sosirea armatei ţarului la doisprezece 
kilometri de Istanbul. Midhat Paşa a fost arestat şi 
deportat la un an după proclamarea Constituţiei „sale”. 
Abdul-Hamid a suspendat Constituţia în februarie 1878 şi 
a ordonat dizolvarea Parlamentului la numai zece luni de la 
deschiderea lui. Sultanul a transformat monarhia 
constituţională la care visau Junii Otomani în absolutism: 
el va domni fără restricţie din 1878 până la detronarea sa, 
în 1909, de către Junii Otomani. După ce s-a debarasat de 

constituţionalişti, Abdul-Hamid a lăsat impresia unei 
întoarceri, pentru prima dată de la sfârşitul secolului al 
XVIII-lea, către teocraţie, în numele panislamismului 
conceput ca o ideologie a rezistenţei faţă de dominaţia 
europeană. Cu toate acestea, Imperiul a continuat să se 
modernizeze în timpul domniei sale, îndeosebi în 
învăţământul superior, cu prestigioasă şcoală a înalţilor 
funcţionari (Miilkiye Mektebi), astăzi Institutul de studii 
politice, şi crearea, la Istanbul, în 1900, a primei 
universităţi moderne din lumea musulmană, Dar ül fiinun, 
care a dat statului turc slujitori eminenţi. 

În ceea ce priveşte prezenţa europeană, de care 
regimul lui Abdul-Hamid voia să se debaraseze, ea a 
devenit din ce în ce mai puternică, mai ales după 1881, 
dată la care Imperiul s-a dovedit incapabil să ramburseze 
datoria sa externă, urmare a falimentului din 1875. Palatul 
a fost obligat să creeze Casa datoriei publice turce, 
controlată de europeni. Aceasta avea monopolul sării, 
tutunului şi al multor alte produse. O treime din Stat îi 
aparţinea. Fără a fi colonizat, Imperiul era prins în 
ochiurile plasei aruncate de europeni. Nu mai mult decât 
politica Tanzimat sau decât Constituţia, întoarcerea 
absolutismului nu a fost în stare să oprească o mişcare 
inexorabilă de supunere faţă de Europa. În căutarea unei 
naţiuni turce de negăsit, întemeiată fiind pe religia 
musulmană, Imperiul era ameninţat mai mult ca niciodată. 

Nici Tânzimat-ele nici Constituţia din 1876 nu se 
prevalau de laicitate, dar le însoțeau un proces ireversibil 
de modernizare şi secularizare. Tanzimat-e le au sfârşit 
cum au început: în mijlocul unei grave crize internaţionale. 
Războiul cu Rusia s-a terminat cu un dezastru. Noi 
dezmembrării se anunțau. Sultanul pierduse Moldova 
(1861) şi România (începând cu 1869). Avea să piardă 

Serbia (1878), Bosnia şi Muntenegru (1878), Bulgaria 
(1878). Cesionarea Ciprului Angliei (1878), protectoratul 
francez în Tunisia (1681) şi ocuparea Egiptului de către 
forţele britanice (1882) completau acest tablou sumbru. 

3. Constituţie şi islam în Iran 

După experienţa otomană din 1876, al doilea stat 
musulman angajat pe calea constituţională (al treilea dacă 
ţinem cont de Constituţia tunisiană din 1861) a fost Iranul, 
ca şi predecesorii săi, sub presiunea internaţională. Iată ce 
explică multe chestiuni recurente printre iranieni: 
Revoluţia constituţională persană din 1906 a fost rodul 
rivalităţilor anglo-ruse? O putem vedea ca parte a unui 
plan britanic pentru a pune capăt influenţei ruşilor, 
protectori ai monarhiei absolutiste qajare? În Iran, mulţi 
explică astfel eşecul mişcării: elitele nu erau oare 
sistematic manipulate? Britanicii nu jucau oare pe două 
fronturi, susţinând constituţionaliştii şi încurajând pe 
ascuns mollahii potrivnici Constituţiei şi, fapt de notoriu, 
ataşaţi legaţiei britanice de la Teheran? Ca dovadă, 
apariţia târzie a revendicărilor, în special cea a unei 
Constituţii, (mashruta) şi, într-un mod mai evident, 
intervenţia diplomaților britanici în formularea finală a 
revendicărilor din timpul ocupării grădinilor Legaţiei 
britanice la Teheran (august 1906). Intervenţia străină va 
subverti revendicările de la originea lor, ceea ce va explica 
de ce revoluţia nu a dat naştere unui regim parlamentar şi 
liberal. 

Aşteptările erau, totuşi, imense. lranienii nu mai 
suportau absolutismul, arbitrarul şi corupţia puterii. De 
asemenea, respingeau dependenţa tot mai mare a ţării lor. 
Această dependență nu încetase să se amplifice: 
Capitulaţiilor li se  adăugaseră concesiunile şi 
împrumuturile străine care puneau principalele sectoare 

ale economiei iraniene sub dominaţia europenilor. În 1899, 
administraţia vămilor a fost încredinţată unui belgian, 
Joseph Naus. Omul a devenit repede oaia neagră a 
iranienilor, supuşi unei administrații care îi defavoriza. 
Sechestrul europenilor părcă un proces ineluctabil. In 
acest context, înfrângerea ruşilor de către japonezi, la 
Port-Arthur, în 1905, a declanşat o imensă speranţă, nu 
numai în Iran, ci în toată lumea musulmană. Era deci 
posibilă înfrângerea unei puteri europene! în ce îl priveşte, 
Malkom Khan nu a văzut în asta confirmarea poziţiilor sale 
faţă de islam: „E adevărat că japonezii au copiat Europa. 
Nu există obstacol acolo, ca pentru noi, căci religia lor nu 
este la fel de puternică/4 

Revoluţia începuse printr-o mişcare încadrată de 
ulemale. În timpul unei manifestații, în decembrie 1905, au 
circulat primele petiţii pentru crearea unei „case a 
justiţiei44 (adâlat-khane). Plecarea lui Naus era deopotrivă 
cerută. De asemenea, demisia cutărui sau cutărui ministru. 
Era însă greu să-ţi dai seama de sensul exact al 
revendicărilor, întrucât nu exista deloc unanimitate: pe de 
o parte, populaţia îi urma, ca de obicei, pe învățații ulema, 
dar nu avea multă simpatie pentru marii comercianţi din 
Bazar, aliaţi tradiţionali ai clerului şiit, fiindcă pe aceştia îi 
făcea responsabili de creşterea preţurilor. În ce-i priveşte 
pe învăţării ulema, ei înşişi erau împărţiţi în mai multe 
tabere. Şeicul Fazlollah Nuri, teolog reputat, cel mai erudit 
şi cel mai respectat din Teheran, manifesta poziţii 
interpretate ca fiind mai degrabă favorabile puterii. Alte 
ulemale, precum Sayyed Mohammad Tabataba-i şi Sayyed 
Abdollah  Behbahani, insistau să dea o semnificaţie 
religioasă dorinţei de justiţie. Ei condamnau despotismul 
prin vocea sirianului al-Kawaldbi (m.1902): despotismul 
este asimilabil unei forme de asociaţionism (shirk), căci 

tiranul se crede independent sau egalul lui Dumnezeu, iar 
unicitatea divină nu poate fi aflată decât în unitatea 
societăţii. Era deci necesară o reconciliere între guvern şi 
naţiune ca să poată face front comun în faţa amenințării 
europene, în realitate, manifestanţii se dovedeau incapabili 
să formuleze altceva decât nişte cereri vagi, deseori 
marcate de un corporatism derizoriu (desființarea 
dreptului de timbru asupra pensiilor vărsate clerului; de 
exemplu). Pe neaşteptate,  negociatorii acceptaţi ca 
intermediari între guvern şi manifestanți au inventat nişte 
formulări, care dezvăluiau poziţii în favoarea reformelor 
laice. Astfel, pentru prima dată, a fost cerută o „adunare 
consultativă naţională pentru a aplica legea egalităţii pe 
întreg teritoriul Iranului”. Toate componentele societăţii, 
conform cu diviziunea tradiţională, care semăna puţin cu 
cea a statelor din Vechiul Regim al Franţei, trebuiau 
chemate să o aleagă. lar această adunare trebuia să aibă 
puterea de a cenzura guvernul şi de a legifera. Prin 
urmare, fără ca ulemalele să-şi dea seama în mod clar, 
revendicările au fost exprimate într-un registru mult mai 
laic de către intermediarii care şi-au însuşit sensul dat 
mişcării. 

Represiunea a făcut doi morţi printre nobilii sayyed, 
în iunie 1906. Funeraliile lor au adunat o imensă mulţime, 
ocazie de a evoca martiriul Imamului Huseyn în faţa 
tiranului, califul omeiad, eveniment fondator al şiismului. 
Guvernul a adus trupele. De data aceasta, s-au înregistrat 
şaizeci de victime. Solidaritatea clericală a imprimat un 
ecou naţional acestui protest spectaculos. La Teheran, 
negustorii şi meşteşugarii au închis prăvăliile, în timp ce 
manifestanţii şi-au aflat refugiu în locurile lor tradiţionale 
de adăpost (bast): reşedinţele marilor ulemale, grajdurile 
regale şi enclavele diplomatice. Delegații de negustori au 

cerut să intre în grădina Ambasadei britanice. Curând, mii 
de manifestanți au năvălit, înălţând corturi în interiorul 
legaţiei, însărcinatul cu afaceri britanic şi-a asumat rolul 
de intermediar între manifestanți şi guvern. O febrilă 
activitate politică se desfăşură în grădina britanică. La 
Tabriz se derula un scenariu similar la Consulatul englez 
din oraş. Trebuie spus că britanicii nu erau nemulţumiţi de 
presiunea exercitată astfel asupra unui guvern pe care îl 
considerau rusofil. In contact cu organizaţiile social- 
democrate şi revoluţionare din Caucaz şi cu Junii Turci, 
capitala Azerbaidjanului iranian a devenit locul de 
întrunire a tot ce Caucazul putea socoti emigranţi iranieni 
din Baku şi din nordul Azerbaidjanului aflat sub dominaţia 
rusă, armeni şi social-democraţi din Caucaz vânaţi de ruşi 
după eşecul Revoluţiei din Rusia, în 1905, şi legaţi de 
mişcarea muncitorească rusă. Printre cei din Tabriz, unii 
fluturau drapele roşij şi cereau republică. 

Şahul s-a văzut constrâns atunci să cedeze: l-a trimis 
pe premierul său şi a ordonat convocarea unei Adunări 
consultative naţionale. Manifestanţii, mai ales cei din 
Tabriz,  respinseseră într-adevăr chemarea Adunării 
islamice, pentru a nu risca să-i piardă pe cei pe care 
ulemalele îi îndepărtaseră. Textul final al Constituţiei a fost 
publicat la 9 august 1906 şi acceptat de toţi. Inspirată în 
mare parte din Constituţia belgiană) prima Constituţie 
persană era rezultatul unui compromis între grupuri cu 
interese foarte diferite. Puterea şahului era limitată în 
proporţie chiar mai importantă decât o va stipula, doi ani 
mai târziu, a doua Constituţie turcă pentru sultanul din 
Istanbul. Era o mare satisfacţie pentru intelectualii 
naţionalişti şi negustorii din Bazar. Câştigaseră principiile 
de reprezentare naţională, de libertate de exprimare şi 
justiţie socială, Parlamentul avea drept de control asupra 

împrumuturilor Statului, iar miniştrii răspundeau în faţa 
Adunării. O premieră în Iran! Cât despre responsabilii 
religioşi, aceştia impuseseră un articol care prevedea că 
şahul şi miniştrii săi trebuiau obligatoriu să fie şiiţi 
duodecimani şi că nimic, în educaţie şi presă, nu trebuia să 
fie susceptibil de a ofensa şiismul. Constituţia persană 
recunoştea şiismul ca religie oficială a ţării. Era o alterare 
importantă a principiilor de egalitate între supuşi şi de 
libertate. Textul constituţional făcea explicit referire la 
„sfânta lege islamică”, dar ideea de „naţiune” era 
subiacentă, ilustrând o identitate laică nouă. Cu toate 
acestea, constituţionaliştii nu cunoşteau nimic despre 
funcţionarea unui regim parlamentar şi nu ştiau exact ce 
vor. Legea electorală a fost elaborată în grabă, pentru că 
starea proastă a sănătăţii şahului provoca teama de un 
reviriment al dinastiei, în caz de succesiune. Alegerile s-au 
organizat cu o suprareprezentare a Teheranului. Locurile 
au fost repartizate conform celor şase grupuri sociale: 
prinții şi membrii familiei Qajar, ulemalele şi notabilii, 
comercianții, proprietarii de pământ şi ţăranii şi, în fine, 
corporaţiile meşteşugarilor. În ciuda spiritului său puţin 
democratic, această Adunare a jucat rolul de Parlament, 
iar printre primele măsuri figura crearea unei bănci şi a 
unei armate naţionale. După moartea şahului, la 9 ianuarie 
1907, o comisie a Parlamentului s-a angajat la redactarea 
unui supliment la Legea fundamentală. S-au inspirat atunci 
din Constituţia belgiană şi din cea franceză. În acest 
moment, au izbucnit divergențe de fond între 
constituţionalişti, care demonstrau că, în spatele 
cuvântului „constituţie”, se ascundeau concepţii radicale 
diferite de ceea ce trebuia să fie puterea politică în Iran. 
Mai cu seamă, şeicul Fazlollah Nuri se opunea legiferării 
libertăţilor individuale, care ar fi dus la recunoaşterea unui 

„duşman al islamului” - dreptul de exprimare; de 
asemenea, acesta era ostil recunoaşterii egalităţii tuturor 
cetăţenilor iranieni fără deosebire de religie. El spunea, 
într-adevăr, că o asemenea recunoaştere ar fi dus rapid la 
sustragerea justiţiei de sub influenţa religiei şi că ar fi 
condus la suprimarea tribunalelor religioase, din care 
învățații ulema îşi trăgeau o bună parte a veniturilor. Încă 
de atunci, înfruntarea părea inevitabilă între cele două 
tendinţe. 

Spre deosebire de ulemale, Tabriz trimisese în 
Parlament pe cel mai tânăr deputat al său, Sayyed Hasan 
Tagizadeh (1878 - 1970). Fiu de moilaK, el era adeptul 
ideilor noi deja în 

Mollah, personaj oficial musulman, molia. 

vogă în Caucaz, la Istanbul şi în Egipt. Radicalismul 
său anticlerical, raționalismul politic şi impetuozitatea sa 
au fost punctul principal al naţionaliştilor „progresişti” în 
absenţa partidelor politice, clivajele se exprimau indirect 
prin anjoman, asociaţii politice sau cluburi care proliferau 
din vara lui 1906. 

În Suplimentul la Legea fundamentală, au fost 
tranşate mai multe chestiuni simbolice legate de religie. 
Articolul 1 afirma supremaţia oficială a islamului şiit 
duodeciman, un principiu votat rapid. Dar Articolul 2, care 
stipula că Parlamentul nu putea să contrazică în niciun fel 
legea coranică (şan a), al cărei garant era regele, a 
suscitat numeroase discuţii. Cu această ocazie, partizanii 
lui Fazollah Nuri şi cei ai lui Tagizadeh s-au înfruntat 
foarte dur. In final, a fost adoptat un compromis: un 
comitet format din cinci persoane, alese de Adunarea 
Naţională dintre cei douăzeci mojtahed prezentaţi de 
ulemale, avea locuri rezervate şi era admis să participe la 
dezbateri cu drept de veto. Acest articol era o victorie à Ja 

Pyrrus pentru ulemale, deoarece nu va fi niciodată aplicat. 
Niciun cleric de rang înalt nu a acceptat să se afle într-o 
adunare a cărei legitimitate îi părea mai mult decât 
îndoielnică din punctul de vedere al şan a, pentru care era 
singurul interpret abilitat. În iunie 1907, Fazlollah Nuri s-a 
retras cu fidelii săi în sanctuarul lui Shah Abdol-Azim din 
sudul Teheranului, de unde a condus o campanie violentă 
împotriva Constituţiei. Spre deosebire de constituţionalişti, 
care doreau Constituţia şi un regim de drept parlamentar, 
ei vedeau în Legea religioasă (mashrue) singura sursă de 
legitimitate a legislației. Atunci când ameninţarea 
revoluţionară se contura, mai ales în Azerbaidjan, între 
Mohammad Ali-şah şi clericii cei mai potrivnici Constituţiei 
s-a stabilit o reconciliere. Fazlollah Nuri a fost atunci 
perceput ca aliatul cel mai sigur al şahului. 

În acel moment, atitudinea Marii Britanii se 
schimbase radical; ea se arata din ce în ce mai favorabila 
menţinerii regimului absolutist de la Teheran, 
înspăimântată de amplificarea mişcărilor revoluţionare şi 
de ridicarea multor provincii împotriva puterii centrale. 
Pentru a asigura frontierele imperiilor lor, în 1907, englezii 
şi ruşii au ajuns la un acord de împărţire a Iranului în două 
zone de influenţă, rusă la nord, britanică la sud. Odată 
cunoscut acordul, spre stupefacţia indignată a populaţiei, 
englezii au încetat să mai fie consideraţi apărătorii 
libertăţii şi ai Constituţiei. Nu veneau ei în sprijinul 
absolutismului? 

In aceste împrejurări din ce în ce mai tensionate, 
şahul Mohammad Ali a semnat Constituţia şi Suplimentul 
ei la 9 noiembrie 1907 şi s-a prezentat în faţa 
Parlamentului pentru a jura credinţă. Dar radicalii din 
Tabriz cereau destituirea lui. Constituţionaliştii cereau 
crearea unei armate naţionale pentru a scoate ţara de sub 

incidenţa legii milițiilor şi armatelor legate de puterile 
străine, precum cazacii persani. În acel moment, 
Mohammad Ali-şah a încercat o lovitură de stat care a 
eşuat, însă a fost susţinut de către ruşi şi englezi, uniţi de 
circumstanţă. Parlamentul era atunci pradă înfruntărilor 
ce-l paralizau, în mod special cu privire la crearea unui 
sistem judiciar etatizat, care să înlocuiască parţial justiţia 
religioasă controlată de ulemale, şi cu privire la înfiinţarea 
de şcoli moderne. La 23 iunie 1907, cazacii au atacat 
Parlamentul şi l-au zdrobit. Mulţi deputaţi s-au refugiat în 
incinta Legaţiei britanice. Alţii au fost executaţi după 
procese sumare, expeditive. Cu regimul parlamentar 
răsturnat, şahul a guvernat prin decrete. Cazacii persani, 
comandaţi de Liakhov, deţineau Teheranul. Iranul intra 
într-o perioadă de aproape doi ani cunoscută sub numele 
de „micul despotism” (estebdânde saghâr). 

Este pentru a doua oară, după Tabriz, când se 
ripostează la această întoarcere a absolutismului. Comitete 
înarmate de grupurile revoluţionare din Caucaz, conduse 
de eroi populari; ţineau piept trupelor guvernamentale. 
Anticlericalul Tagizadeh nu şi-a menajat atunci eforturile 
pentru a susţine financiar aceste miliții. În februarie 1909; 
Raşt, la Marea Caspică, a căzut în mâinile revoluţionarilor. 
Constatând iminenţa pericolului, Mohammad Ali-şah a 
restaurat Constituţia la 10 mai 1909, însă era prea târziu. 
Constituţionaliştii au cucerit Teheranul la 16 iulie, dând 
puterea unor grupuri disparate: militanţi social-democraţi 
erau amestecați cu şefi de război fără scrupule. Şahul s-a 
refugiat la Legația rusă. Dar şeicul Fazlollah Nuri a respins 
orice protecţie străină alta decât cea musulmană. El a fost 
judecat sumar de către un tribunal şi spânzurat în piaţa 
publică, în prezenţa unei mulţimi numeroase, la 31 iulie 
1909. 


12 


Constituţionaliştii l-au urcat pe tron pe prinţul 
moştenitor, Ahmad-şah, de 13 ani, sub autoritatea unui 
regent. In acel moment, puterea centrală era foarte 
slăbită, o parte importantă a ţării scăpând controlului 
Teheranului. S-a format un guvern de notabili care s-a 
dovedit repede incapabil să reziste poftelor străine sau să 
restabilească ordinea în provinciile insurgente. 
Constituţionaliştii se împărţiseră clar în laici şi religioşi. 
Parlamentul era martor al rivalităţilor lor din ce în ce mai 
sterile, atât de ireconciliabile erau viziunile lor. Legea 
fundamentală din 1906 - 1907, care recunoştea libertăţile 
individuale, a antrenat crearea unor tribunale civile pentru 
conflictele de proprietate şi problemele financiare, precum 
şi un sistem de curte de apel pentru a permite o revizuire a 
procesului de judecată, imposibilă în justiţia religioasă. 
Insă primele tentative de codifiere a legilor s-a lovit de 
opoziţia ulemalelor şi numai un cod comercial a fost 
promulgat, mai târziu, în 1915. Sayyed Abdollah 
Behbahani, care se opunea constant lui Tagizadeh în 
Parlament, a fost asasinat pe 16 iulie 1910. Cunoscut 
pentru poziţiile sale antireligioase, Tagizadeh a fost acuzat 
de uciderea acestuia şi constrâns să părăsească ţara. 
Heraldul ideilor naţionaliste şi laice nu va reveni în Iran 
decât în 1920, când la putere se afla Reza Khan şi în slujba 
căruia a rămas. Intervenţia rusă din 1911 a pus capăt 
anarhiei din jur. În mod deschis ostili aspirațiilor 
democratice şi naţionale, ruşii nu s-au mulţumit cu 
dizolvarea Parlamentului, ci au ocupat cu forţa armată 
nordul Iranului, exercitând o represiune feroce împotriva 
naţionaliştilor şi constituţionaliştilor. Economie, finanţe, 
bănci, poştă, armată, învăţământ superior, toate serviciile 
importante ale ţării, din acea vreme, erau conduse de 
occidentali, europeni şi americani. 

Revoluţia constituţională persană eşuase. Prestigiul 
ulemalelor, oricare i-ar fi fost limitele, era atins de acest 
eşec. Mai ales, un divorţ definitiv părea consumat între 
laici şi clerici. Frontul unit, constituit pentru a rezista 
ingerinţelor engleze în timpul Primului Război Mondial, nu 
a durat decât scurtă vreme. 

Revoluţia constituţională din 1906 - 1907 din Iran şi 
dezbaterile intense pe care le-a suscitat fuseseră dovada 
unei grave dezhbinări în rândul clerului şiit, până acolo 
încât un mojtahed să ajungă să pronunţe excomunicări 
mutuale. Contrar unei versiuni consacrate de anticlericali 
şi reluată după aceea de regimul Pahlavi, cu scopul de a 
discredita mişcarea religioasă, Şeicul Fazlollah Nuri nu era 
un partizan al absolutismului. De fapt, el împărtăşea cu alţi 
ulema ideea că  despotismul  şahului  contravenea 
comandamentelor islamului. Ceea ce l-a făcut să se afle 
printre primii care să propună un regim constituţional, 
pentru a reconcilia puterea qajară şi populaţia iraniană. El 
s-a disociat de mişcarea constituţionalistă din momentul în 
care aceasta, mai ales sub influenţa radicalilor din Tabriz, 
a luat o întorsătură din ce în ce mai anticlericală şi, uneori, 
chiar antireligioasă. Fazlollah Nuri a început atunci să 
predice, nu pentru o întoarcere la absolutism, ci pentru o 
Constituţie fondată pe şan a. Aceasta este semnificaţia 
expresiei maştuta maştue. În comparaţie cu el, în sânul 
clerului, se ridicau partizanii necondiţionat ai Constituţiei. 
In fruntea lor, în Iran, cei doi sayyed, Abdollah Behbahani 
şi Mohammad Tabataba-i. Aceştia au primit sprijinul greu 
al juriştilor multahid din oraşele sfinte şiite din Irak, în 
frunte cu ayatollahul Khurasani, instalat la Najaf. Unul 
dintre învățații ulema din Najaf, Muhammad Huseyn Mă 
îni (18601936), a scris chiar un tratat defigh în 1909, în 
care asimila despotismul cu necredinţa şi făcea din 

regimul constituţional o datorie religioasă. Este adevărat 
că aceşti multahid din Najaf au jucat un rol decisiv în 
căderea şahului. Dacă nu s-ar fi ridicat împotriva lui 
Mohammad Ali-şah şi împotriva aliaţilor săi ruşi, prin 
telegramele şi acţiunile lor, suveranul qajar ar fi continuat 
probabil să domnească. Constituţia persană nu ar fi fost 
restaurată în iulie 1909. Cu toate acestea, radicalismul 
anticlerical al naţionaliştilor, odată ocupat Teheranul de 
trupele lor, provocase deja o înverşunare a celor doi 
heralzi ai constituţionalismului religios: Behbahani şi 
Tabataba-i au apărat cot la cot ideea potrivit căreia 
Constituţia nu trebuie să fie contrară islamului. În 
consecinţă, ei se arătau, la rândul, drept conservatori. 
Spânzurarea şeicului Fazlollah Nuri în 1909 a fost ca o 
lovitură de trăsnet. Persoana unui multahid este într- 
adevăr considerată sacră la şiiţi şi a lua viaţa unuia dintre 
ei era de neimaginat. Acest episod a pus capăt în mod 
brutal dezbaterii constituţionale din sânul ierarhiei 
religioase şiite, dornică să-şi regăsească unitatea în faţa 
acestui afront major. Mă îni şi-a aruncat chiar lucrarea 
despre necesitatea Constituţiei în apele Tigrului, la 
Bagdad. Clerul şiit şi-a concentrat eforturile pentru a 
mobiliza populaţia împotriva invaziilor europene care se 
înmulţeau. Moartea în 1911 a lui Khurasani, şeful 
incontestabil al constituţionalismului religios, a pus capăt 
înfruntărilor dintre partida  mashruta (partizanii 
Constituţiei) şi mustabidda (partizanii absolutismului, cei 
pe care adversarii îi prezentau, adesea, în mod greşit). Nu 
s-a mai vorbit despre Constituţie. Alianţa dintre ulemale şi 
intelectualii persani naţionalişti şi laici a eşuat. Dacă 
exceptăm scurta perioadă a lui Mosaddeg (1951 - 1952), 
nici nu mai poate fi vorba despre asta. Totuşi, în ciuda 
dezamăgirii ulemalelor în ceea ce priveşte regimul 

constituţional, constituţionalismul religios  marcase 
profund cultura clericală şiită. El se va ridica în favoarea 
revoluţiei islamice din Iran, în timpul Constituţiei 
Republicii islamice a Iranului, în 1979. Khomeyni va spune 
atunci că, în disputa dintre Fazlollah Nuri şi opozanţii săi, 
Fazlollah este cel care a avut dreptate. Contradicţia între 
legitimitatea naţiunii, reprezentată de Parlament, şi islam, 
cel interpretat de mojtahed, va fi deci, în aparenţă, 
rezolvată prin adoptarea teoriei velâyat-efagân. Teologul 
recunoscut drept cel mai mare savant va garanta atunci 
caracterul islamic al Constituţiei şi al legilor. Parlamentul 
nu va mai putea fi folosit împotriva islamului. 

4. De la Junii Turci la kemalism 

Opoziția faţă de politica autoritară a sultanului nu a 
întârziat. Însă această opoziţie era divizată: Liga pentru 
iniţiativa privată şi descentralizare a prinţului Sabahettin, 
cunoscută mai târziu sub numele de „Antanta liberală”, 
propovăduia © monarhie constituțională otomană 
descentralizată; ceilalţi, numiţi în Europa Junii Turci, s-au 
manifestat în anii '80. Ei erau partizanii unei monarhii 
turce dotată cu un stat puternic inspirat de republica 
iacobină. Mulţi dintre ei erau ieşiţi din şcolile moderne, din 
şcoala Miilkiye printre altele, iar unul dintre grupurile cele 
mai active, întemeiat la Şcoala de Medicină, a adoptat 
numele de Unitate şi Progres. Pus sub obroc de Abdul- 
Hamid, constituţionalismul a reapărut la sfârşitul secolului 
XIX, dar schimbat în mod sensibil. Spre deosebire de Junii 
Otomani, aspiraţiile Junilor Turci se raportau la o viziune 
laică a istoriei, inspirată de pozitivismul lui Auguste Comte 
şi de francmasoneria europeană (bine implantată în 
Balcani şi la Salonic). 

Cu mai puţin respect faţă de religie şi partizani ai 
materialismului biologic, numeroşi membri ai mişcării se 

exilaseră la Paris. De acolo însă continuau lupta împotriva 
lui Abdul-Hamid. Climatul din A II-a Republică şi 
dezbaterile în jurul învăţământului, suscitate de campania 
de laicizare dusă de către Jules Ferry în anii 1880, 
favorizau modul de gândire al Junilor Turci. La Paris, unul 
dintre ei, Ahmed Riza, formase comitetul „Uniune şi 
Progres”. Un alt grup s-a constituit la Salonic, poarta de 
intrare a ideilor europene în Imperiu, altele la Geneva şi la 
Cairo. Ahmed Riza era un pozitivist, elev al lui Auguste 
Comte şi apropiat al lui Pierre Laffitte, ale căror cursuri le- 
a frecventat la Paris. Numeroşi Juni Turci, mai ales cei 
legaţi de Ahmed Riza, aveau un adevărat cult pentru 
August Comte. Materialismul biologic şi darwinismul 
deveniseră religia lor. Pentru Junii Turci, filosofia 
pozitivistă, atunci dominantă în Europa, făcea caduce toate 
celelalte filosofii. Ahmed Riza a adoptat deviza „Ordine şi 
Progres”, plasată pe prima pagină a revistei Meşveret 
(„Constituţionalism”) pe care o edita la Paris, în 1895. Junii 
Turci pozitivişti se distingeau deci în mod net de Junii 
Otomani prin interpretarea islamului. Ei nu aveau niciun 
plan de reconciliere a ştiinţei cu tradiţia musulmană. 
Ahmed Riza a scris chiar, în 1885, că islamul este un fel de 
„boală de nervi”. Scopul lor nedeclarat era să înlocuiască 
religia cu ştiinţa. 

Foarte repede; aceşti tineri intelectuali au făcut 
alianţă cu militarii, la Salonic, la începutul secolului XX. 
Militarii erau influenţaţi mai mult de viziunea militară 
germană care propovăduia un stat puternic şi-i încuraja pe 
militari să conducă modernizarea. La data celor două 
congrese (1902 şi 1907), au decis să se unească sub 
denumirea de Comitetul „Unire şi Progres” (Ittihad ve 
Terakki Cemiyeti). Aproape două treimi dintre unionişti 
erau originari din provinciile Salonicului, din Monastir 

(astăzi Bitola, în Macedonia) şi din Kosovo. În 1908, ei au 
obţinut de la sultanul  Abdul-Hamid restabilirea 
Constituţiei sub i > 

presiunea armatelor din Macedonia şi Tracia, care au 
întreprins un marş către Istanbul. Vestea restituirii 
Constituţiei a fost întâmpinată cu mare bucurie. Junii Turci 
beneficiau în întregime de sprijin popular, de care Junii 
Otomani fuseseră lipsiţi. Au fost convocate alegeri libere. 
O nouă Constituţie, inspirată după cea din 1876, reducea 
considerabil puterile sultanului. 

Revoluţia din 1908 punea capăt absolutismului 
hamidian, dar nu şi conflictului dintre apărătorii statului 
religios şi cei ai modelului occidental. Revendicarea 
comună a unei cetăţenii y otomane punea problema formei 
de Stat otoman constituţional: Comitetul Unire şi Progres 
al lui Ahmed Riza preconiza un naționalism turc, împotriva 
altora, care erau în favoarea unui liberalism otoman. 
Ajunşi la putere, Junii Turci s-au împărţit, la rândul lor, în 
trei tendinţe asupra principalului subiect de controversă: 
aplicarea Legii şan a. Nu era islamul religia oficială a 
Imperiului, conform articolului 11 din Constituţie, care 
stipula că „religia Statului otoman este islamul”? 

Până atunci, reformiştii musulmani şi pozitivişti 
colaboraseră împotriva absolutismului. Dar, foarte repede, 
cele două viziuni se dovediră ireconciliabile. 'Tensiunea 
dintre aceste tendinţe a fost ilustrată de următoarea 
declaraţie a unui deputat al clericilor: „Dumnezeu a luat 
ştiinţa purtătorilor de turbane şi a dat-o celor care poartă 
fes”. Divorțul părea consumat între pozitivişti şi religioşi. 
Opoziția dintre diferiţii protagonişti a ajuns la punctul de 
ruptură. 

In 1909, s-a încercat o lovitură de stat de sorginte 
islamică jîmpotriva regimului Junilor Turci: ulemale, sufiţi 

şi militari au invadat străzile strigând „Noi vrem şan al” 
Contrar versiunii istoriografiei kemaliste, nu era vorba 
despre partizanii întoarcerii la absolutismul lui Abdul- 
Hamid. Aceşti „islamişti” erau fideli Constituţiei, dar ei nu 
o concepeau fără şan a. Le va trebui mai mult de o 
săptămână unioniştilor pentru a prelua din nou controlul 
ţării cu ajutorul armatei. Represiunea a fost sângeroasă şi 
a constrâns la exil numeroşi participanţi la „revoluţia 
islamică”. Zdrobirea mişcării a însemnat sfârşitul domniei 
lui Abdul-Hamid, care a fost detronat. Dervişul Vahdeti şi 
conducătorii Uniunii Muhammadiene, o asociaţie de 
ulemale şi şeici sufiţi favorabili Constituţiei, dar hotărâți să 
determine aplicarea Legii șan a, au fost spânzurați în piaţa 
publică. Singurul scăpat de supliciu, Said Nursi, va forma 
câţiva ani mai târziu „Nurcu” („Partizani ai Luminii”), 
astăzi cel mai puternic fief al islamului turc. Aproape 
concomitent (1909), Şeicul Fazlollah Nuri, în Iran, şi 
dervişul Vahdeti, în Imperiul Otoman, au fost probabil 
primele victime religioase ilustre a ceea ce avea să devină 
laicitatea autoritară. 

Situaţia externă nu se ameliora deloc. Turcia Junilor 
Turci a cunoscut mai multe crize legate de răscoalele din 
Balcani, intrigile europene, de criza internaţională din 
1912, cea mai importantă după cea din 1876 (războiul cu 
Rusia) şi de angajarea sa alături de Germania în timpul 
Primului Război Mondial. Primul Război Balcanic (1912) a 
antrenat după sine pierderea aproape a tuturor teritoriilor 
europene ale Imperiului 

Otoman: Albania (1913), Macedonia (1913), Tracia 
(1913) au ieşit din Imperiu, după Grecia, Serbia, 
Muntenegru şi Bulgaria, de-acum înainte independente. 
Otomanii au părăsit Tripolitania în favoarea italienilor în 
1911 şi au trebuit să reziste unei invazii ruseşti în Anatolia 

orientală, între anii 1914 - 1915. În sfârşit, abolirea 
Capitulaţiilor în 1914 a provocat furia puterilor europene. 
În aceste condiţii dramatice, triumviratul celor trei paşale 
unioniste (Enver, Talat şi Cemal) a impus sistemul 
partidului unic: orice opoziţie a fost redusă la tăcere. În 
timpul regimului lor a fost semnat decretul pentru 
„deplasarea armenilor din Anatolia, acuzaţi că i-au ajutat 
pe ruşi. Comitetul Unire şi Progres, care conducea din nou 
ţara cu mână de fier, după lovitura de stat din 1913, 
funcţiona ca o societate secretă şi se sprijinea pe reţeaua 
francmasoneriei. Nu exagerăm dacă spunem că, până în 
1918, puterea a fost în mâinile francmasoneriei. Marele 
Orient Otoman, prima lojă otomană, înfiinţată în 1908, a 
primit în rândurile ei o mare parte a conducătorilor. Talat 
Paşa ocupase chiar funcţia de Mare Maestru al Marelui 
Orient Otoman, din 1909 până în 1912. Învăţaţii religioşi 
puteau denunța sus şi tare „Statul Masonic”. 

Intrarea în război alături de Germania s-a făcut în 
numele islamului. La 11 septembrie 1914, ulemalele 
lansau în numele  sultanului-calif, „Comandantul 
credincioşilor”, un apel la războiul sfânt: „Toți musulmanii, 
cei din Crimeea şi din Caucaz şi Turkestan, cei din Indii, ca 
şi cei din Africa, trebuie să considere ca pe cea mai 
imperioasă datorie religioasă să participe la luptă cu trup 
şi suflet”.  Șeykh ixl-islam a chemat la jihad împotriva 
englezilor, ruşilor şi francezilor. Acest apel a avut un ecou 
slab în lumea sunnită; paradoxal, şiiţii au fost cei care au 
primit cel mai favorabil apelul, fie că se aflau în Iran sau în 
oraşele sfinte din Irak. În câteva luni, Imperiul a pierdut 
toate provinciile sale arabe, odată cu ocuparea Irakului 
(19141918), a Palestinei (1917) şi a Siriei (1918). Era 
astfel redus la dimensiunile pe care le avea în secolul al 
XV-lea. Otomanii nu mai păstrau în Europa decât Tracia 

orientală. În ciuda victoriei din Dardanele (1915 - 1916), 
cu preţul a 85.000 de morţi otomani, şi în ciuda apărării 
înverşunate a Strâmtorilor, care a costat-o viaţa a 400.000 
de oameni, ţara era înfrântă şi se văzu obligată să semneze 
Armistițiul de la Mudros (30 octombrie 1918). Unioniştii 
erau înfrânți, iar conducătorii lor fugiţi. 

Cu toate acestea, în cursul celui de al doilea regim 
constituţional, între 1908 şi 1903, Imperiul a cunoscut 
prima sa experienţă adevărată de monarhie parlamentară. 
Cu foarte multe schimbări, cu întreceri electorale, 
libertatea presei, dezbateri, editură, drept la grevă, drept 
de adunare şi revendicări feministe, ea a fost martora 
noilor reforme de o amploare fără precedent. Între 1910 şi 
1914, o nouă politică de modernizare a şcolilor medrese a 
fost lansată prin introducerea de noi materii de studiu. În 
1913, competenţa tribunalelor religioase a fost şi mai 
limitată. lar între 1916 şi 1917, o nouă politică de 
secularizare avea să meargă şi mai departe. Șeik al-islam 
se văzu din nou cantonat în rolul său de şef religios (1916). 
Tribunalele islamice au trecut sub jurisdicţia Ministerului 
Justiţiei (1915), iar justiţia a fost unificată, în timp ce 
învățații ulema erau practic transformați în funcţionari. 
Imperiul a redactat un Cod al Familiei, primul în islam. 
Fundaţiile ivafefau trecut sub jurisdicţia unui Minister 
pentru Wagfcontrolat de Ministerul de Finanţe. Şcolile 
medrese au trecut sub controlul Ministerului Educaţiei, iar 
învăţământul a fost unificat. Această politică era 
justificată, în ochii unioniştilor, de condiţiile de război. Ea 
viza mai puţin să limiteze câmpul islamului decât să pună 
instituţiile religioase sub controlul Statului, anticipând 
astfel reformele lui Mustafa Kemal. 

Situaţia femeilor era prin excelenţă problema care 
opunea occidentaliştii şi „islamiştii”. Incă din 1908, fusese 

lansată o campanie împotriva purtării vălului. Primul liceu 
de fete a fost deschis în 1911. În timpul războiului, 
necesitatea de a recurge la munca femeilor în economia de 
război fusese recunoscută. lar în 1917, reforma Codului 
Familiei a fost benefică: femeia a obţinut astfel dreptul de 
a cere divorţul şi, chiar dacă poligamia nu era interzisă, au 
fost adoptate totuşi numeroase dispoziţii favorabile 
femeilor. Aceeaşi opoziţie se regăsea şi în economie: 
occidentaliştii lăudau economia de piaţă şi libera iniţiativă; 
islamiştii considerau capitalismul ca un rău venit din 
Occident şi lăudau echitatea, preţul just şi respingerea 
profitului, proprii moralei religioase. 

Marele învingător al revoluţiei din 1908 fuseseră 
pozitiviştii, dar ei erau aprig combătuţi de către 
„islamişti”. Pentru aceştia din urmă, care deveniseră 
cititori asidui ai lui Muhammad Abduh (m.1905), heraldul 
reformismului musulman în Egipt, trebuia acționată la 
japonaise, adică să iei din ştiinţa şi tehnica occidentală 
fără a abandona religia. Imperiul se angajase, deci, într-o 
excepţională căutare de identitate, dând curs dezbaterii 
antamate un secol mai devreme asupra locului islamului 
într-o societate modernă, de inspiraţie europeană. Intre 
islamism şi occidentalism, „turcismul” a apărut ca o a treia 
cale. Inspirându-se din primele două, el a înflorit după 
1908 ca un răspuns la naționalismul arab, kurd şi armean. 
Acesta s-a impus treptat şi, începând cu 1912, turcismul a 
înlocuit otomanismul până a devenit ideologia dominantă 
care va inspira pe fondatorii Republicii turce. 

Spre deosebire de Iran, unde învățații ulema erau cei 
care animau dezbaterile, Imperiul Otoman vede apărând 
figura intelectualului. Ziya Gokalp (1876 - 1924), 
principalul ideolog al turcismuluiera influenţat de ideile lui 
Emile Durkheim. El însuşi de origine kurdă, s-a dedicat 

acestui naționalism unionist care încă îşi căuta formularea 
ştiinţifică şi sloganurile versificate, într-o serie de texte 
scrise între 1909 şi 1918, acest „fondator” autoproclamat 
al sociologiei turce a fixat trei obiective curentului turcist: 
turcificarea, islamizarea şi occidentalizarea. Ca şi unii 
dintre omologii săi europeni favorabili unei cotituri a 
secolului, el s-a inspirat din darwinismul social care 
concepea lupta între naţiuni ca o luptă între „specii 
organice”. Ca poet, el transmitea contemporanilor săi 
romantismul turcismului şi fascinația turanismului, o 
ideologie calchiată pe pangermanism, predicând unitatea 
tuturor popoarelor turce sau asimilate, de la Marea Egee 
la hotarele Chinei. Sistemul filosofic elaborat de Gokalp 
era o sinteză a otomanismului, a occidentalismului şi a 
islamismului. Punctul de sprijin era poporul, baza naţiunii, 
care trebuia să urmeze umma musulmană. Aventura 
panturanistă a lui Gokalp a eşuat înainte de a începe, când 
partizanii săi au fost înfrânți de bolşevici, în Turkestan. 
Sub influenţa ideologilor Comitetului „Unire şi Progres”, în 
principal a turciştilor şi a lui Ziya Gokalp, a fost condusă 
această ultimă cursă a laicizării deja evocată, intens 
nuanţată de centralizare şi de controlul statal, în special la 
propunerea lui Ziya Gokalp, s-a făcut reforma Codului 
familiei, în 1917. Nu e de mirare că el a fost primul care a 
vorbit despre laicitate, cuvânt pe care îl traducea la 
început prin ladâni, care însemna „nereligios” sau „ateu”! 

Un om urmărise de aproape toate aceste evenimente: 
Mustafa Kemal. Născut la Salonic în 1881, absolvise 
Academia militară din Monastir (Macedonia) în 1904. 
Membru al Comitetului „Unire şi Progres” şi, fără îndoială, 
iniţiat în francmasonerie, el participase la operaţiunile 
militare care îl făcuseră pe Abdulhamid să cedeze în 1908 
şi să reinstaureze Constituţia. 

Participase în mod activ la campania care a permis să 
fie recucerit Istanbulul, după insurecția islamică din 1909. 
În timpul Marelui Război, s-a făcut remarcat în numeroase 
bătălii, la Dardanele, în Anatolia orientală şi în Palestina. 
Acestea i-au adus titlul de Paşa, în 1916. Francofon şi 
cucerit de cultura franceză, el îi aprecia pe Rousseau şi pe 
Montesquieu. Mare admirator al Revoluţiei Franceze, 
credea că, pentru a reuşi reformele, era nevoie şi de o 
schimbare de identitate. 

Capitolul II 

Şocul colonizării europene începută în faza sa 
mercantilistă, pentru ţinuturile cele mai îndepărtate, în 
vremea companiilor şi a agenţiilor comerciale străine 
(Indiile, Insulânde şi Senegal), colonizarea cea mai 
importantă a ţărilor musulmane s-a făcut în perioada 
imperialistă. Era vorba atunci de crearea de imperii pentru 
fiecare dintre naţiunile europene lansate în cursa pentru 
putere. În mai puţin de un secol, de la Atlantic la 
arhipelagurile Oceanului Pacific, cvasitotalitatea lumii 
musulmane trece sub dominaţia puterilor europene (Marea 
Britanie, Franţa, Rusia, Olanda, Italia, Spania). Puţine sunt 
ţările care scapă de asta: câteva ţări muntoase şi/sau cu 
acces dificil (Afghanistan, Yemen, centrul Peninsulei 
Arabice). Primul Război Mondial a dus la dezmembrarea 
Imperiului Otoman, simbol al instituţiei califatului pentru 
musulmanii din toată lumea. Şocul Occidentului a fost mai 
întâi economic şi cultural. Incă de atunci el se 
materializează printr-o ocupație militară directă. 
Colonizarea ia forme diverse, de la colonie (Indonezia, 
Africa occidentală franceză), la mandate (Siria, Liban, Irak, 
Palestina), trecând la anexare (Algeria, Asia centrală şi 
Caucaz), „ataşarea la coroana britanică” (Indiile), 
protectoratul (Egipt, Tunisia, Maroc) sau împărţirea în 

zone de influenţă (Iran). Această expansiune este condusă 
de o Europă în plină revoluţie industrială, în căutare de noi 
pieţe şi de materii prime. Aventura colonială nu este făcută 
în numele creştinismului, nici în numele laicităţii: ea se 
face în numele Civilizației. Este o misiune prin care ţările 
europene se obligă să-i „civilizeze” pe cei pe care Jules 
Ferry îi numeşte „popoare inferioare”. Nu este vorba 
numai de progres tehnic şi de dezvoltare economică. Prin 
această misiune, Europa intenţionează de asemenea să 
exporte un sistem de valori inspirate de epoca Luminilor, 
în care progresul este rege, iar politica „laicizată” impune 
un raport specific cu credincioşii. De la campania lui 
Napoleon în Egipt, colonizarea modernă s-a făcut 
întotdeauna în numele ideilor emancipatoare ieşite din 
aceeaşi scoică. Întreprinderile coloniale sunt legitimate de 
dorinţa afişată de „a elibera” şi „a civiliza”, adică, în fapt, 
de a moderniza. 

În 1914, împărţirea lumii este un fapt de necontestat. 
Două puteri, care se pot sprijini pe o tradiţie şi pot să se 
laude cu o lungă experienţă, sunt în primul rând: Imperiul 
Britanic (400 milioane de locuitori) şi Imperiul Colonial 
Francez (48 milioane de locuitori). Ocuparea Istanbulului, 
sediul califatului, de către Aliați, în timpul Primului Război 
Mondial, simbolizează sfârşitul a mai mult de patru secole 
de putere musulmană. După Indii (secolul al XIX-lea), 
Algeria (1832), Tunisia (188 1), Egipt (1882), Maroc (1912), 
Tripolitania (1911), Palestina (1917), Siria (1918) şi 
Mesopotamia (1918), turcii sunt ameninţaţi să suporte, la 
rândul lor, aceeaşi dominație. 

După cele trei paşale (Enver, Talat, Cemal), 
superioritatea militară germană trebuia să aducă victoria 
sigură şi să permită ruperea legăturilor de dependenţă 
care puseseră Imperiul Otoman sub tutela economică a 

Marii Britanii şi a Franţei, în principal să abolească 
Administraţia Veniturilor Vamale, controlate de ele. In 
ciuda unei rezistenţe otomane înverşunate în Dardanele 
(19151916), care a împiedicat joncţiunea forţelor ruse şi 
anglo-franceze, războiul a fost dintr-odată marcat de o 
înfrângere usturătoare a Imperiului. În primăvara lui 1915, 
zeci de mii de soldaţi au pierit de frig şi de malnutriție, 
înainte chiar de începerea ostilităţilor pe frontul rusesc. În 
1916, revolta „arabă încurajată, chiar bănuită a fi 
organizată de Marea Britanie şi considerată ca o trădare 
de către Comitetul „Unire şi Progres”, s-a soldat cu 
pierderea aproape a tuturor provinciilor arabe, marcând, 
de fapt, sfârşitul Imperiului. În momentul Armistițiului de 
la Mudros, semnat la 30 octombrie 1918, cele trei paşale 
au fugit. Enver a fost ucis în Asia Centrală de către forţele 
bolşevice, Talat şi Cemal au fost asasinați la Berlin şi, 
respectiv, la Tbilisi de către militanţii armeni. „Iroika” 
paşalelor lăsa în urma ei mormintele a sute de mii de 
soldaţi şi o ţară însângerată (populaţia teritoriului actual al 
Turciei, de la 14.080.800 de locuitori în 1912 scăzuse la 
11.618.550 în 1922), lăsată pradă jafurilor comise de miile 
de dezertori şi foametei generalizate. 

Armistițiul de la Mudros a fost urmat de ocuparea şi 
împărţirea de fapt a ceea ce mai rămăsese din Imperiul 
Otoman. Graţie articolului 7 din Convenţia de la Mudros, 
Aliaţii puteau ocupa teritoriile pe care le voiau, chiar şi 
după armistițiu. Incă de a doua zi după încheierea 
armistiţiului, Imperiul a fost ocupat de către forţele 
britanice, franceze, italiene, greceşti, armene şi ruse. 
Marea Britanie a pus stăpânire pe toată provincia Moşul, 
după toată Mesopotamia, iar generalul englez Allenby a 
ocupat Alexandrette (Iskenderun). In decembrie 1918, 
francezii se instalau în Cilicia. Grecii puneau mâna pe 

Tracia orientală la începutul anului 1919. În acelaşi 
moment, litoralul Mării Negre era, de asemenea, ocupat de 
către Aliați. Italienii debarcau în Antalia în martie. În luna 
mai 1919, trupele greceşti debarcau, la rândul lor, în 
Smirna. De altfel, Atena, care considera momentul oportun 
pentru a-şi pune în practică planul Megali Ideea („Marea 
Idee”, adică Marea Grecie), incluzând teoretic şi 
Constantinopolul, a înaintat rapid cu trupele sale înspre 
Anatolia interioară. În sfârşit, la 16 martie 1919, a fost 
rândul capitalei otomane să treacă sub controlul foitelor 
engleze, franceze şi italiene. Aceasta era prima ocupaţie 
străină de la căderea Bizanțului. 

La Conferinţa de la San Remo (25 aprilie 1920), unde 
Aliaţii au încercat să se pună de acord asupra tratatului de 
pace definitiv cu Turcia, verdictul a fost implacabil: după 
nenumărate tocmeli, puterile europene victorioase au 
optat pentru dezmembrarea Imperiului. Arabilor (sau mai 
degrabă protectorilor lor europeni) le reveneau Siria, 
Mesopotamia, Peninsula Arabică; grecilor, toată Tracia 
orientală (cu excepţia unei mici fâşii de pământ din jurul 
Istanbulului), precum şi Smirna cu toată regiunea sa, la 
care se adăugau opt insule din Marea Egee; armenilor, 
importante teritorii în estul Anatoliei (provinciile Trabzon, 
Erzurum, Van, Bitlis); kurzilor, o regiune autonomă ale 
cărei limite urmau să fie definitivate. Turcia trebuia să se 
mulţumească cu resturi: Istanbul - cu unele condiţii - şi un 
anumit număr de provincii anatoliene împărţite în zone de 
influenţă între Marile Puteri. Capitulațiile, pe care 
Comitetul „Unire şi Progres” le abolise la începutul 
războiului, trebuiau menținute. Turcia trebuia să fie 
dezarmată în cea mai mare parte. 

Al doilea şoc pentru turci, de la ocuparea Smirnei de 
către greci în 1919, Tratatul de la Sèvres (10 august 

1920), pe care guvernul otoman a fost constrâns să-l 
semneze, a consacrat dezmembrarea Imperiului şi, mult 
mai grav, a Anatoliei. O mare parte din Tracia orientală 
fusese oferită Greciei. Smirna şi regiunile din interiorul 
său trebuiau să rămână, teoretic, cel puţin pentru o 
perioadă de cinci ani, sub suveranitatea Imperiului, dar 
era evident că la termen oraşul avea să fie anexat Greciei 
(în fapt, ceea ce explica această amânare era rivalitatea 
dintre Grecia şi Italia). Franţa şi Italia îşi revendicau 
zonele de influenţă din sud-estul şi sud-vestul Anatoliei 
(Alexandrette şi Cilicia pentru Franţa, iar Antalya pentru 
Italia). A fost instaurat un control internaţional asupra 
Strâmtorilor. În sfârşit, tratatul prevedea constituirea unui 
stat armean în Anatolia orientală şi a unei zone autonome 
kurde, susceptibilă să deschidă drumul spre independenţă, 
încălcând teritorii ale Armeniei. În acelaşi timp, tratatul 
încerca să ţină cont de o multitudine de revendicări 
contradictorii pe teritoriul actual al Turciei, care puneau în 
competiţie armeni, kurzi şi asirocaldeeni. Turcia trebuia 
astfel să se reducă la platoul anatolian împărţit în zone de 
influenţă britanică şi franceză. Capitulațiile erau extinse, 
în timp ce experţi străini vor fi însărcinaţi să conducă 
finanţele publice. Armata turcă trebuia redusă la un efectiv 
de 15.000 de oameni. Într-un climat de dezastru 
generalizat, Tratatul de la Sèvres i-a năucit pe turci. Cea 
mai mare parte a ziarelor din Istanbul au publicat 
prevederile sale marcate cu o bandă neagră în semn de 
doliu, în timp ce marşurile de protest, adunările şi slujbele 
funerare din moschee se desfăşurau fără contenire. 
Sultanul şi guvernul său nu au contestat însă tratatul. 

Ţara era pe marginea prăpastiei. Aliaţii favorizaseră 
naţionalismele cele mai diverse ca armă împotriva unui 
imperiu multietnic, în care legătura era înainte de toate 

religioasă. Dar, dintre toate naţionalismele, Tratatul de la 
Sevres nu părea să ia în consideraţie capacitatea turcilor, 
ca naţiune, de a exista. După aliaţi, turcii nu erau decât un 
ansamblu heteroclit menţinut prin birocraţia otomană, iar 
dispariţia acesteia va antrena inevitabil împrăştierea lor. 
Tocmai această  nerecunoaştere a cristalizat reacţia 
naționalistă în fruntea căreia avea să se afle Mustafa 
Kemal. 

Ofensiva greacă împotriva Anatoliei centrale, în 
ianuarie 1921, fusese precedată de ocuparea Bursei (iulie 
1920), apoi a oraşului Edirne (iulie 1920) din Tracia. Însă, 
turcii demonstraseră deja că nu vor accepta niciodată ca 
Smirna să fie separată de Anatolia. Sosirea lui Mustafa 
Kemal în Anatolia, la 19 mai 1919, generalul care se făcuse 
remarcat în luptele de la Dardanele şi din Siria în timpul 
Primului Război Mondial, a înzestrat opoziţia cu un 
purtător de cuvânt. Fără a mai sta pe gânduri, Mustafa 
Kemal s-a ridicat împotriva ocupaţiei forţelor aliate. A 
respins, de asemenea, planul instaurării unui mandat 
american asupra a ceea ce rămânea din Imperiu şi pe care 
unii  naţionalişti îl vedeau ca singura şansă de 
supravieţuire a naţiunii turce. La 22 iunie 1919, din 
Amasya, Mustafa Kemal a lansat un apel la nesupunere 
faţă de guvernul de la Istanbul, apel primit cu căldură de 
toată birocraţia din provinciile anatoliene. Astfel a început 
războiul de Independenţă (1919 - 1922). În toate regiunile 
amenințate - Tracia, estul Anatoliei, litoralul pontic, 
provinciile egeene -, se constituie asociaţii pentru 
apărarea fiecărui teritoriu. 

Odată ajuns în Anatolia orientală, Mustafa Kemal nu 
s-a supus ordinelor sultanului, ci, în loc să înăbuşe 
rebeliunea, a trecut în fruntea acesteia. „Trebuia cu orice 
preţ să ne ridicăm împotriva guvernului otoman, împotriva 

sultanului, a califului tuturor musulmanilor şi să îndemnăm 
națiunea întreagă la revolta armată”, va scrie viitorul 
Atatürk. „Marea Revoluţie Franceză a demonstrat foarte 
bine ce miracole poate face un popor înflăcărat şi plin de 
dragoste de libertate şi independenţă”. În ochii săi, 
guvernul de la Instabul era principalul responsabil de 
dezastrul ţării. 

După o serie de victorii, ofensiva armatei greceşti a 
fost în final zdrobită. Bătălia de la Sakaiya (august- 
septembrie 1921) marca un obstacol pentru visul Marii 
Grecii. La est, războiul armeano-turc (1920) a permis 
trupelor turce să recupereze teritoriile disputate. Tratatul 
de la Sèvres, care fusese făcut public într-un moment când 
Istanbulu] nu mai controla deja provinciile, nu a fost 
niciodată ratificat. 

Un alt tratat, semnat la 23 iulie 1923, la Lausanne, a 
consacrat victoria lui Mustafa Kemal, care va recupera o 
mare parte a teritoriilor revendicate prin Pactul Naţional 
din 1920, ultimul act al unei Adunări otomane în agonie. 
Nu se mai punea problema unui stat armean (armenii, 
grecii şi evreii au obţinut dreptul de minorităţi) şi nici de o 
autonomie kurdă. Ziarul Akşam („Seara”) din Istanbul a 
publicat atunci un bilanţ entuziast al rezultatelor obţinute 
de Mustafa Kemal: 

„Ce ni se cerea: ca Tracia să fie greacă, Istanbulul 
internaţional şi Anatolia orientală să fie armeană, Adana să 
devină colonie franceză şi Antalya o colonie italiană; noi nu 
trebuia să avem nici armată, nici marină; Palatul trebuia 
pus sub controlul Puterilor, mari şi mici, cu două sau trei 
provincii pierdute în centrul Anatoliei cu tot apanajul; 
finanţele noastre, justiţia, serviciile publice, forţele noastre 
terestre şi maritime, frontierele noastre, strâmtorile, 
instrucţia publică ar fi fost puse sub tutelă; turcii ar fi 

devenit supuşii creştinilor, iar creştinii stăpânii lor. Într-un 
cuvânt, Turcia trebuia să se dezmembreze, să înceteze să 
mai fie un Stat, drapelul său să dispară de pe malurile 
Mării Marmara şi ale Mării Egee. Acesta era programul, 
aceasta era semnificaţia Tratatului de la Sèvres. 

J 

Ce am obţinut: revoluţia anatoliană a barat drumul 
grecilor în regiunea Smirnei, armatei franceze în Cilicia, 
armenilor la frontiera orientală, trupele italiane s-au retras 
din Antalya. Astăzi, Cilicia, Tracia, Antalya, Strâmtorile, 
Istanbulul, toată Anatolia sunt ale noastre. Vom avea 
armata noastră, marina noastră, suntem stăpânii noştri, 
unitatea naţională este realizată, turcii constituie în Turcia 
elementul preponderent. Asta era dorinţa noastră. Asta 
este semnificaţia Tratatului de la Lausanne”. 

În ex-provinciile arabe smulse Imperiului, viitorul se 
anunţa sub auspiciile mandatelor. Trădând promisiunile 
formale care fuseseră făcute Şerifului Huseyn de la Meca, 
pentru un regat arab unit în care el sau unul dintre fiii săi 
va avea tronul, Franţa şi Marea Britanie şi-au împărţit 
Orientul Mijlociu prin acorduri secrete încheiate în plin 
război. Într-adevăr, la 1 ianuarie 1916, fusese convenit 
între Sir MacMahon, înaltul Comisar britanic la Cairo, şi 
Şeriful Huseyn, că Marea Britanie îi va ajuta pe arabi să 
întemeieze un regat arab. Şeriful îl trimisese pe cel de-al 
doilea fiu al său, Abdallah, să negocieze cu englezii 
perspectiva unui califat arab în beneficiul familiei sale, iar 
pe al treilea fiu, Faysal, să se înţeleagă cu societăţile 
secrete arabe de la Damasc. In virtutea acestora, la 27 
iunie, el s-a lansat în revolta arabă alături de Aliați şi s-a 
proclamat, la 6 noiembrie, „rege al arabilor”, între timp 
însă, la jumătatea lui martie 1916, Londra şi Parisul 
antamaseră tratative care au dus la acordurile secrete 

Sykes-Picot din 16 mai, în mare parte inconciliabile cu 
promisiunile făcute de MacMahon Şerifului Huseyn. Aceste 
acorduri împărțeau, într-adevăr, Orientul Mijlociu arab în 
trei zone: zona albastră (Levant, Cilicia) trebuia să revină 
Franţei, zona roşie (vilaietele din Bagdad şi Basora) 
reveneau Marii Britanii; între aceste două zone, deci în 
regiuni mai mult deşertice, va fi stabilit un regat arab 
incluzând oraşele Alep, Moşul, Damasc şi Amman, acest 
regat fiind el însuşi divizat în zona A, de influenţă franceză, 
şi zona jb, de influenţă britanică. Revolta arabă a fost 
pornită de şerif împotriva Imperiului Otoman, condus de 
Comitetul „Unire şi Progres”, cu susţinerea diplomatică şi 
logistică a britanicilor. Sfătuite de T.E. Lawrence (al 
Arabiei), trupele şerifului au atacat Meca, apoi Medina, 
sediul garnizoanei otomane. In iunie 

Viâaiet, diviziune  administrativ-teritorială din 
Imperiul Otoman. 

1917, ele au câştigat Akaba, oraş portuar situat la 
Marea Roşie, ceea ce a permis revoltei să capete vigoare. 
Generalul Allenby a împins atunci revolta spre nord. La 17 
noiembrie 1917, a fost cucerit oraşul Jaffa, apoi 
Ierusalimul la 9 decembrie, acelaşi an. În septembrie 1918, 
trupele şerifului intrau în Damasc, urmate îndeaproape de 
cele britanice. Şi regatul arab? Societatea Naţiunilor, 
strămoşul ONU, a atribuit în 1920 mandate Marii Britanii 
pentru Palestina, Transiordania şi Irak, iar Franţei pentru 
Siria şi Liban. Promisiunea regatului arab independent 
dădea naştere astfel unor ministate arabe sub mandat. 

În Iran, care rămăsese neutru în timpul războiului, 
anul 1918 a marcat un punct culminant totodată, în 
disperarea şi anarhia generalizată. Teritoriul iranian 
servise drept câmp de bătălie armatelor otomane, ruse şi 
engleze, la care s-au adăugat şi manevrele germanilor şi 

ale aliaţilor lor iranieni. În 1914, ruşii ocupaseră nordul 
ţării, iar englezii sudul. Însă, în 1915, Persia era practic 
sub controlul germanilor şi agenţilor lor, cu excepţia 
Teheranului. Azerbaidjanul era ocupat în parte de către 
otomani, înlocuiţi de kurzi, până la linia Hamadan-Qazwin 
pe care o deţineau englezii. 

După înfrângerea germană şi otomană, Londra 
încercase în 1919 să impună un nou tratat, sub forma unui 
acord anglo persan, care ar fi făcut din Persia un 
protectorat britanic, dacă ar fi fost ratificat de Parlamentul 
de la Teheran. Guvernul anglofil al lui Wasuq ad-Daula nu 
mai controla în acel moment decât capitala şi depindea 
direct de subsidiile vărsate de către britanici. Bogata 
provincie a Gilan-ului, cale de trecere obişnuită în direcţia 
Rusiei, se afla în mâinile maquisarzilor Jangali, care 

Maqguisard, luptător din maquis, mişcare a 
partizanilor francezi din timpul celui de Al Doilea Război 
Mondial. 

predicau un amestec exploziv de islam şi naționalism. 
Diferite corpuri de armată deţineau teritorii distincte. 
Cazacii la nord, comandaţi de ofiţeri ruşi, au trecut după 
aceea sub comandă britanică. Frontierele din est erau 
controlate de către englezi, graţie Fast Persia Cordon. În 
1916, Sir Percy Sykes crease South Persia Rifles, compusă 
dintr-un corp expediționar indo-britanic, care ocupase 
Sudul, în principal toată provincia Fars, până la Bouşehr. 
Prin urmare, britanicii se comportau în sud ca şi cum 
petrolul ar fi ieşit complet de sub controlul Teheranului. 
Concesiunea petrolieră acordată în 1901 lui William Knox 
d'Arcy a dus, în 1909, la crearea ¡Companiei de Petrol 
Anglo Persane (APOC-Anglo Persifin Oil Company), din 
care guvernul de la Teheran nu avea niciun câştig. 
Provinciile centrale erau pradă potentaţilor locali sau 

bandelor de jefuitori. Revoltei maquisarzilor Jangali din 
Gilan i se adăugau insurecţiile regionale din numeroase 
provincii, în Azerbaidjan şi în Arabestan; regiunile Kashan, 
triburile Qashqai şi  Bakhtyar erau, de asemenea, 
nesupuse. 

Dinastia gajară nu putuse să se opună sechestrului 
europenilor asupra tuturor activităţilor ţârii: finanţarea 
reformei administrative era asigurată cu un un împrumut 
de la Banca Imperială a Persiei, controlată de britanici; 
ţara era dominată prin această bancă, înfiinţată în 1889 în 
cadrul concesiunii Reuter, un veritabil stat în stat; ordinea 
publică era aşjgurată în provincie de unsprezece ofiţeri 
suedezi însărcinaţi să formeze o jandarmerie, creată graţie 
împrumutului anglo-rus din 1912; din 1879, înainte de a fi 
atrasă pe orbita britanică, brigada cazacă prorusă făcea să 
domnească teroarea în nordul ţârii; din 1899, când 
administrarea vămilor fusese încredinţată funcţionarilor 
belgieni (misiunea avea să dureze douăzeci de ani), 
fraudele şi încălcările legii deveniseră o regulă. 

Între anii 1917 şi 1918, Iranul cunoştea o foamete 
cumplita, care va pricinui moartea a sute de iranieni. La 
sfârşitul războiului, fărâmițarea statului iranian era totală, 
iar ţara însăşi pe cale de dispariţie: Iranul ieşea ruinat 
dintr-un conflict la care refuzase să ia parte şi lăsat pradă 
lăcomiei puterilor triumfătoare. 

Capitolul III 

Adoptarea valorilor învingătorului pentru salvarea 
independenţei în acest context de dezastru au apărut, mai 
întâi în Turcia şi în Iran, apoi în ţările arabe, mişcări 
vizând salvarea a ceea ce putea fi independenţa ţărilor 
lăsate pradă diverselor forme de dominație europeană. 
Pentru primele, era vorba să scape de colonizarea directă 
pe care o cunoşteau atunci celelalte. Modelul a fost Turcia 

- unde se afla, mai înainte, sediul califatului -, cu mişcarea 
kemalistă: mai întâi, pentru că ea a fost pionieră în acest 
sens, apoi, pentru caracterul radical al reformelor sale, şi, 
în sfârşit, pentru că a fost singura care a reuşit să-şi 
salveze independenţa. Ambiţia lui Mustafa Kemal era să le 
dea turcilor mijloacele de „a se ridica la nivelul civilizaţiei 
contemporane” Astfel, viitorul Atatürk prelua în contul său 
discursul „Civilizaţiei”, care legitima, în oricare alt loc, 
acţiunile coloniale, îndeosebi mandatele. Pentru a se 
regăsi în clubul închis al „naţiunilor civilizate”, trebuia să 
fii, gândea el, o naţiune modernă şi laică. 

1. Națiune şi stat-naţiune 

Ideea de naţiune şi stat-naţiune a fost introdusă în 
Orient în timpul campaniei lui Bonaparte în Egipt. Legat 
de Istanbul încă din 1517, Egiptul întorsese spatele 
Europei Renaşterii şi Luminilor. Corpul expediționar 
francez care a debarcat la Alexandria, pe 2 iulie 1798, 
număra 122 de ingineri, medici, chimişti, geologi, 
botanişti, zoologi, astronomi, orientalişti, desenatori, 
tipografi. Însoţit de cohorta sa de savanţi, fiul Revoluţiei 
Franceze a răspândit în valea Nilului ideea că națiunea şi 
statul puternic stau la baza progresului. Inginerul-filosof 
Jomard explică: „Mergând să elibereze Egiptul de sub 
jugul mamelucilor, Franţa urmărea să o elibereze de un alt 
flagel - ignoranţa, aducându-i lumina şi civilizaţia pe care 
Europa le primise cândva de la Orient/ Un argument pe 
care romantismul îl va amplifica. Jules Michelet nu ezită să 
scrie: „Nu era o cucerire obişnuită, deschisă cupidităţii, ci 
speranţa fantastică, sublimă a unei resurecţii”. Asta e la 
originea discursului „Civilizaţiei”, care va justifica nu 
numai toată expansiunea colonială a Europei, ci şi rolul 
despoţilor luminaţi în ţările Islamului. 

Inventând egiptologia, savanții expediției dădeau 

elitelor egiptene importanţa istorică necesară pentru a 
construi o nouă identitate, care să-i deosebească pe 
egipteni de ceilalţi musulmani, fie ei turci sau arabi. Pentru 
prima oară, arheologia juca un rol marcant în definirea 
unei noi identități în lumea musulmană. Champollion, 
Auguste Mariette şi Maşpero au fost actori importanţi ai 
acestui proces. Această întâlnire cu Occidentul constituia 
intrarea efectivă a Egiptului în lumea modernităţii. La 
Cairo, încă din 22 august 1798, actul constitutiv al 
Institutului din Egipt - provenit din faimoasa „Comisie a 
Ştiinţelor şi 

Artelor” a lui Bonaparte - i-a atribuit trei scopuri: 
„Progresul şi propagarea Luminilor în Egipt; cercetarea, 
studiul, publicarea faptelor naturale, industriale şi istorice 
din Egipt; acordul său asupra diferitelor probleme pentru 
care va fi consultat de guvern”. Îndepărtând aristocrația 
mamelucă şi otomană, de origine turcă, albaneză sau 
circaziană, Bonaparte s-a adresat direct egiptenilor, în 
special învăţaţilor ulema, consideraţi drept reprezentanţii 
populaţiei. Aceştia erau puţin obişnuiţi cu o asemenea 
onoare. În urma e+j>ediţiei lui Bonaparte, părea că 
Egiptul se descoperă pe sine. 

În mijlocul haosului de după plecarea francezilor în 
1801, s-a remarcat un om care avea să construiască, timp 
de aproape o jumătate de secol, structuri politice, 
economice şi sociale noi. El avea să încarneze, primul în 
lumea musulmană, figura despotului luminat şi promotor al 
unui stat-naţiune. Ofiţer în armata otomană, Muhammad 
Ali (domneşte între 1805 - 1848) sosise în Egipt pentru a 
lupta împotriva invaziei franceze. Albanez de origine, era 
născut la Cavalla, în Tracia, în 1769, în acelaşi an ca şi 
Napoleon, spunea chiar el. Inteligent şi îndrăzneţ, a 
exploatat dezbinarea dintre partidele locale, sprijinind pe 

unii împotriva celorlalţi, pentru a-i elimina pe rând. Prin 
originile sale balcanice (ne gândim la Mustafa Kemal, 
originar din Salonic, la câteva aruncături de băț de 
Cavalla), Muhammad Ali aducea în Egipt o altă viziune 
despre lume, mai europenizată. Domnia sa se va derula 
sub semnul unor profunde reforme interne, prin care va 
asigura monopolul Statului în toate domeniile. Se va lansa, 
de asemenea, în războaie în favoarea Porții, apoi împotriva 
ei. Muhammad Ali avea nevoie de ofiţeri, de marinari şi de 
tehnicieni pentru a asigură mecanismele unui stat modern. 
El a renunţat la venerabila Al-Azhar, moschee-madrasa 
care forma atunci tot ce număra Egiptul ca elite 
intelectuale, şi a trimis misiunile sale şcolare în Europa, 
trudind la crearea unui nou învăţământ în Egipt, intrat însă 
repede în concurenţă cu moscheea-madrasa. Viceregele 
Egiptului nu a încercat să distrugă instituţiile islamice, dar 
le-a neglijat pentru a construi, în paralel, alte instituţii. 

Un secol mai târziu, Mustafa Kemal avea să împingă 
până la ultima consecinţă logica de creare a unei naţiuni. 
Concepţia sa despre naţiune era direct inspirată de 
romantismul german din secolul XX şi de pangermanismul 
care entuziasma atunci Germania: o comunitate de limbă, 
de cultură şi de istorie. „Cei care vorbesc aceeaşi limbă 
formează un tot pe care natura l-a unit cu legături 
multiple”, afirma Fichte în Discurs către națiunea 
germană. Poetul Arndt, în Was ist der Deutschen 
Vaterland? cântase: „Cât de departe răsună limba 
germană, / Acolo trebuie să fie toată Germania”. 

Alegerea lui Mustafa Kemal a fost aceea de a face din 
turci o naţiune, în sensul european al termenului, 
înzestrată cu un stat-naţiune modern, în care autoritatea 
supremă nu va mai fi Dumnezeu, ci națiunea suverană. Era 
un adevărat seism pentru o populaţie musulmană care, 

contrar creştinilor din Imperiu, în special din Balcani, 
considera islamul ca prima sa identitate. Dintre 
musulmani, numai albanezii şi bosniacii câştigaseră prin 
naționalism, în timp ce turcii, kurzii şi arabii se defineau 
încă, în marea lor majoritate, după apartenenţa religioasă. 
Până în secolul XX, a fi „turc” era peiorativ, o expresie 
folosită îndeobşte la Curtea otomană, în  istoriile 
umoristice, pentru a descrie ţăranii analfabeți din Anatolia. 
Să-l numeşti „turc” pe un membru de la Curtea otomană ar 
fi fost o insultă. Astfel, considerat infamant, Poarta a 
protestat oficial împotriva calificativului „turc” adresat 
unui ambasador otoman în Franţa, în 1803. Cum să 
transformi această viziune foarte depreciată a apelativului 
„turc” în obiect de mândrie naţionala? Naționalismul turc 
s-a născut în mod brutal în 1913 sub ameninţarea a ceea 
ce a fost perceput ca o nimicire şi sub şocul demonstraţiei 
că Imperiul nu putea să mai supravieţuiască. La rândul 
său, Mustafa Kemal a pus în practică pentru turci ideea pe 
care popoarele din Balcani o aplicaseră de-a lungul 
secolului XX şi până la Primul Război Mondial: națiunea, 
întemeiată pe o identitate colectivă, etnică, lingvistică, 
culturală, religioasă, este trecerea obligatorie către 
modernitatea care a dat puterea Europei. 

Statul turc a fost întemeiat cu mult înainte de 
desăvârşirea construcţiei naţionale. Pe viitor, nu aveau să 
mai fie decât turci, chiar dacă populaţia noii Turcii nu era 
astfel mai puţin eterogenă: 

turcofoni musulmani sunniţi, turcofoni aleviţi, kurzi, 
refugiaţi din 

Balcani, din Caucaz şi din Crimeea. Cu toate acestea, 
toţi aveau în comun faptul că erau musulmani. De altfel, 
schimbul de populaţie dintre Grecia şi Turcia, din 1923, s-a 
făcut pe un temei religios. În 

Grecia au ajuns creştinii, elenofoni în mare parte. 
Turcia primea valuri de refugiaţi, între care o minoritate 
avea în comun limba maternă. În ciuda sloganului kemalist 
celebru: Ne mutlu türküm diyene! („Ce fericit este cel 
care-şi poate spune turc!”), a fi turc nu le era dat tuturor. 
Pentru aceasta trebuia să renunti la 

x 

oricare altă identitate. Kurzii nu puteau pretinde că 
există, pentru că ei erau turci. In ceea ce-i priveşte pe 
nemusulmani, ei reprezentau un corp străin care trebuia 
respins prin toate mijloacele. Căci islamul sunnit hanăfit, 
după cum vom vedea, a devenit religia naţională a turcilor. 
Identitatea turcă era înglobantă, atât de categoric, încât 
identitățile neturce au fost considerate ca o trădare şi ca o 
incitare a ţării din nou la revoltă, aşa cum ameninţase 
Tratatul de la. Se vres. Această obsesie identitară şi 
teritorială persistă încă şi astăzi faţă de tot ce este 
perceput ca o ameninţare de dezmembrare a ţării. Pentru 
Bozkurt, ministru aljustiţiei în 1930, lucrurile trebuiau să 
fie dare: „Toți prietenii, duşmanii şi munţii să ştie că 
stăpânul în această ţară este turcul. Cei care nu sunt turci 
puri nu au decât un singur drept în patria turcească: este 
dreptul de a fi servitor, dreptul la sclavie!” 

Mustafa Kemal s-a străduit să creeze o naţiune cu 
fermitate modernă, adică occidentală. Misiunea era atât de 
anevoioasă, încât istoriografia kemalistă a hotărât să tragă 
o linie peste tot trecutul otoman. S-a făcut reforma limbii, 
purificată de numeroasele cuvinte arabe şi persane, 
înlocuite acum prin cuvinte autentice turceşti, cu 
adoptarea alfabetului latin în 1928. O „Societate turcă de 
limbă” şi o „Societate turcă de istorie” au fost create în 
1931, respectiv în 1932. Folclorul anatolian a fost 
promovat la rangul de cultură naţională, după modelul 

noilor naţiuni europene (compozitorul ungur Bartok s-a 
pus în serviciul acestei acţiuni, găsind în muzica populară 
anatoliană bazele muzicii naţionale autentic turcească). 
Acest lucru a făcut necesară inventarea unor strămoşi 
locali, pe care kemalismul a ajuns, în mod logic, să-i caute 
în timpurile preelenistice.  Hitiţii, civilizaţie specific 
ariatoliană, păreau să se potrivească. Dar descoperirea 
originii lor indo-europene a încurcat iţele. S-au aplecat 
atunci asupra unui trecut la fel de prestigios pe cât de 
neverificabil, într-o civilizaţie centrasiatică, mamă şi 
matrice a tuturor turcilor: Turari. Această „mamă-patrie” 
imaginară, rod al unei căutări patetice de legitimare 
naţională, se substituia patriilor reale ale celor care se 
refugiaseră pe platoul anatolian: Albania, Macedonia, 
Bosnia, Crimeea, Caucaz. In anii '30, tot ca ecou la ceea ce 
venea din Europa, a fost avansată o interpretare rasială a 
turcităţii: „Rasa turcă brahicefală este națiunea care a 
întemeiat primul stat în Anatolia”. 

„Fondator” al sociologiei turce, Ziya Gokalp (1876 - 
1924) era principalul ideolog al acestui naționalism 
kemalist. Îşi însuşise teoriile lui Durkheim, care îi 
permiteau să apară ca un intelectual modern în ceea ce 
priveşte promovarea ideii naţionale. Familiarizat cu 
gândirea lui Le Bon, Fouille şi Tarde, ale căror opere le 
descoperise în bibliotecile de la Salonk, loc important al 
cosmopolitismului otoman, şi pe care o abandonase în 
favoarea lui Durkheim, Gôkalp a fost însărcinat, în 1915, 
cu organizarea Facultăţii de Litere, pe care o concepe 
aşadar că pe „un instrument privilegiat de lucru pentru 
dezvoltarea culturii naţionale”. „Ce trebuie să facă poporul 
turc dacă vrea să fie o naţiune (millet)? se întreabă G6kalp. 
„Turcii au un stat: Turcia, pe teritoriul căreia trăiesc alte 
popoare. Dincolo de frontiere, turcii din Turcia au relaţii 

cu alte popoare musulmane, coreligionarii lor, şi cu turcii 
din întreaga lume, din cauza comunităţii de rasă şi de 
limbă. Pe de altă parte, ca şi comunitate, turcii sunt legaţi 
de civilizaţia europeană. Această stare de lucruri ne 
impune mai întâi naţionalizarea islamului şi unirea tuturor 
turcilor care trăiesc în afara Turciei sub aceeaşi putere 
politică. În sfârşit, efortul nostru trebuie să vizeze 
perfecţionarea tehnică modernă, datorată divizării muncii 
din vremurile noastre”. Putem găsi în această formulare o 
condensare a dublei intenţii care structurează proiectul de 
reformă al lui G6lap: să întemeieze teoretic replierea 
otomanismului pe turcism, în lipsa turanismului; să enunţe 
formula  compatibilităţii între această identitate 
„recentrată” şi modernitate. Categoria durkheimiană a 
„conştiinţei colective” este mobilizată în acest scop. 

Eliminaţi din Anatolia după masacrele dintre 1915 - 
1916, armenii fuseseră primele victime ale acestor 
concepţii. Faimosul articol 301 din Codul Penal turc actual 
(„insultă la adresa identităţii turce”), în virtutea căruia 
jurnalistul turc de origine armeană, Hrant Dink, a fost, 
după atâţia alţii, citat să compară în faţa unui tribunal în 
septembrie 2006, cu puţin timp înainte de asasinarea sa, 
nu se poate înţelege decât în raport cu istoria unei 
identități născute cu forcepsul. 

Acest proces de creare a unei naţiuni practic ex 
nihilo va fi repede imitat în Iran de către Reza Khan. După 
ce ocupă Teheranul, la 21 februarie 1921, acest obscur 
cazac, la fel de incult pe cât e Mustafa Kemal de cultivat, 
nu-şi ascunde admiraţia pentru opera deja împlinită a 
viitorului Ataturk. Aparent, principalul său atu este că ştie 
să facă ordine în numeroasele provincii în stare de 
secesiune: Gilan, Khorasan, Azerbaidjan,  Arabestan. 
Rebeliunile care ameninţă integritatea ţării sunt zdrobite 

una după alta. De acum înainte, se poate prezenta ca 
apărătorul naţiunii. Ministrul de război, şef al armatelor 
(Serdârsepâti), apoi prim-ministru, el este o clipă tentat de 
întemeierea unei republici după modelul turc. Însă 
britanicii ajung, fără greutate, să-l convingă că ar fi mai 
bine pentru un personaj aşa de important să înfiinţeze o 
nouă dinastie, înlocuind-o pe cea a Qajarilor. Zis şi făcut: în 
martie 1925, Reza Khan s-a încoronat rege. Exeunt qajarii: 
începe domnia familiei Pahlavi. Spre deosebire de Mustafa 
Kemal, Reza Khan are un alt atu: sprijinul discret, dar 
decisiv, al englezilor, reprezentaţi în Iran de către 
generalul Ironside. In locul independenţei, Reza Khan 
câştigă un tron. 

La rândul său, sub numele de Reza-şah (anii de 
domnie: 1925 - 1941), el încearcă să facă din Iran o 
naţiune modernă. La fel ca şi în Turcia, este pus în valoare 
trecutul preislamic, însă, aici, cu scopul de scoate mai bine 
în evidenţă iranitatea, perechea iraniană a turcităţii. De 
subliniat că, pentru prima oară după patru secole de 
dinastii turcofone (safavidă şi gqajară), Iranul este condus 
de un veritabil iranian. Numele de Pahlavi pe care şi-l dă, 
ca şi dinastiei sale, evocă totodată antica dinastie iraniană 
a părţilor şi ideea eroismului. Vechea Persie este 
glorificată în discursuri şi în manualele de istorie. Pentru a 
încorona noua cultură patriotică, după liceele şi 
universitatea din Teheran, este creată o Academie de limbă 
persană în 1935, anul construirii Muzeului de arheologie şi 
a grandioasei celebrări milenare a poetului Ferdawsi. Tot 
în 1935, Reza-şah impune cancelariilor străine să nu mai 
numească ţara sa Persia, ci Iran, un nume care nu era 
atunci folosit decât de geografi. Schimbarea numelui ţării 
simbolizează perfect voinţa afişată de a se arăta altfel în 
ochii lumii. Pentru iranieni, numele ţării lor fusese 

întotdeauna Iran, ceea ce înseamnă în original „ţara 
arienilor”.  Reza-şah primeşte sprijinul intelectualilor 
naţionalişti laici: Tagizadeh, întors în Iran, face astfel din 
limba persană „ultimul refugiu al identităţii iraniene”. Ca 
şi în Turcia, se doreşte reformarea limbii, epurând-o de 
numeroasele cuvinte arabe pentru a le înlocui cu 
neologisme persane. Cu toate acestea, alfabetul arab este 
păstrat, în ciuda tentativelor de reformă a scrierii. Urmând 
tatălui său, Mohammad Reza-şah (anii de domnie: 1941 - 
1979) nu a ezitat să se împodobească cu atributele 
ahemenizilor. În 1976, el va încerca să înlocuiască 
calendarul musulman cu un altul începând de la 
întemeierea Imperiului Persan. 

Naționalismul arab a fost imaginea în oglindă a 
contemporanului său turc, chiar dacă s-a structurat în 
jurul sentimentelor antiturceşti. În secolul al XIX-lea, 
mişcarea de renaştere culturală şi lingvistică arabă 
(Nahda) pusese înainte voinţa unor elite levantine şi 
egiptene de a scoate din turath moştenirea culturală 
arabă, resursele unei mobilizări politice. Sentimentul 
apartenenţei arabe s-a transformat puţin câte puţin în 
arabism, adică în ideologie naționalistă. O personalitate 
ilustrează bine convertirea rapidă a elitelor otomane arabe 
de un 

Firdusi, poet persan (n.930-m. 1020), autor al operei 
Șahnamă (Cartea regilor). 

reformism otoman moderat la concepţii naţionaliste 
arabe declarate: Să-ţi al-Husri (1880 - 1969); născut la 
Sana' (Yemen) şi originar din Alep, primise la Istanbul 
educaţia unui tânăr ofiţer al Imperiului Otoman. El a 
devenit ministru al Educaţiei în Siria, între anii 1919 - 
1920; în timpul domniei trecătoare a lui Faysal. Acesta îl 
va lua cu sine în Irak, unde va ocupa funcţia de director 

general al Educaţiei. Al-Husri este considerat drept 
teoreticianul cel mai important al naţionalismului arab 
modern. El a dezvoltat o concepţie a panarabismului care, 
fiind întemeiată pe limbă şi istorie; şi deci de esenţă laică; 
nu integra mai puţin islamul drept componentă 
fundamentală a identităţii culturale arabe. Prin urmare, 
din Golf până la Oceanul Atlantic, arabii nu formau decât o 
singură naţiune. Pentru el, „toate ţările ale căror locuitori 
vorbesc limba arabă sunt arabe” şi adaugă: „Egiptenii, 
irakienii, maghrebienii nu sunt decât ramuri ale unei 
singure umma, care este umma arabă”. Se înţelege că, nu 
mai mult decât cei care nu erau turci în Turcia, aşa şi cei 
care nu erau arabi - kurzi, berberi, sud-sudanezi - nu vor 
avea identitatea lor recunoscută în această umma arabă. 
Sâtf al-Husri mai precizează: „Statele arabe existente 
acum nu sunt constituite şi multiplicate de voinţa 
locuitorilor lor, nici după exigenţe naturale, ci mai degrabă 
ca urmare a acordurilor încheiate între puterile care şi-au 
împărţit şi au stăpânit ţările arabe”. 

Nu există naţiune fără stat-naţiune. Naţionaliştii turci 
şi iranieni aveau statul lor. De partea sa, naționalismul 
arab s-a constituit în cadrul ministatelor-naţiuni, între 
frontierele moştenite de la mandate. Controlul acestor 
state a devenit unicul orizont al diferitelor elite. Exemplul 
de stat „anglo-siinnit” irakian este din acest punct de 
vedere edificator pentru maniera în care statul arab a fost 
tinta strategiilor confesionale, sub pretextul 
naționalismului arab. 

Sistemul politic pus în practică în Irak în 1920 de 
către britanici, pe ruinele Imperiului Otoman, exprima 
convergența a doua proiecte: acela al puterii mandatare, 
Marea Britanie, şi ceea ce era convenit să se numească 
proiectul şerifian. Acest proiect aparţinea Şerifului Huseyn 

de la Meca. În numele dreptului arabilor, acesta se 
lansase, cu ajutorul britanic al Birojilui arab de la Cairo, în 
revolta arabă din 1916 împotriva otomanilor. El viza 
construcţia unui vast regat arab în provinciile smulse 
stăpânirii otomane. Promisiunile făcute şerifului de la 
Iyiecca de britanici au fost trădate prin acordurile secrete 
dintre Marea Britanie şi Franţa, care împărțeau Orientul 
Mijlociu arab în ministate, imediat supuse mandatelor. În 
Irak, elitele şerifiene erau compuse mai ales din foşti 
ofiţeri ai armatei otomane. Aceştia fuseseră puşi în contact 
cu idealurile naţionaliste şi laicizante în academiile 
militare din Istanbul. 

În 1920, după ce mişcarea religioasă şiită, potrivnică 
ocupaţiei britanice şi mandatului, fusese învinsă militar, 
Marea Britanie a creat în Irak un stat după modelul 
european al statului-naţiune. Proclamându-se „arab”, acest 
stat era întemeiat pe un naționalism etnic exclusiv, o 
concepţie atunci practic necunoscută pe malurile Tigrului 
şi ale Eufratului. Căci, dacă majoritatea era arabă, 
arabismul era conceput aici drept complementar islamului 
şi nu potrivnic. Inlocuind progresiv religia printr-o 
identitate etnică, britanicii excludeau non-arabii (în special 
pe kurzi, începând din 1925, anul alipirii vilaietului Moşul 
la Irak), dar şi imensa majoritate a populaţiei şiite, care nu 
concepea arabitatea fără islam. Doar elitele arabe sunnite, 
puţin numeroase şi care, în cea mai mare parte, serviseră 
în armata şerifiană din Levant, evoluaseră, în contact cu 
Imperiul Otoman, de la un otomanism reformist la un 
arabism declarat, în care islamul trebuia rapid redus la un 
simplu apendice cultural al arabismului. Aceste elite au 
trecut fără tranziţie de la rolul de releu local al guvernului 
otoman la cel de funcţionari ai noului stat, considerându-l 
ca pe proprietatea lor exclusivă, în timp ce ele legitimau 

mandatul şi ocupaţia britanică. Confesionalismului sunnit, 
relativ distant faţă de statul otoman, avea să-i urmeze o 
raţionalizare şi o sistematizare a discriminării 
confesionale. 

La 9 octombrie 1924, întreaga nouă Adunare 
constituantă irakiană a votat un Cod al naționalității 
irakiene care rezuma caracterul discriminatoriu al 
sistemului politic înfiinţat de britanici. Conform acestui 
cod, numai irakienii care au avut naţionalitate otomană ori 
ai căror părinţi sau bunici au avut-o erau consideraţi 
cetăţeni irakieni de drept. Prin irakieni „autentici” se 
înţelegea irakieni de „viţă otomană”, adică sunniţii. Ei au 
primit un certificat de naţionalitate „categoria A”, în care 
era menţionat că X era fiul lui cutare, el însuşi cetăţean 
otoman. 

Toţi cei care nu putuseră să aibă naţionalitate 
irakiană în 1924 au trebuit să facă cerere şi, de aceea, să- 
şi „demonstreze” irakitatea, chiar dacă familia lor era în 
Irak de generaţii întregi. Or, într-o astfel de situaţie se afla 
imensa majoritate a şiiţilor, care constituiau trei sferturi 
din populaţia arabă din Irak: ei nu avuseseră naţionalitate 
otomană, unii considerând-o nelegitimă, ataşată 
sunnismului, ceilalți, mai numeroşi, pentru că aparțineau 
unei lumi tribale şi rurale ieşită de sub controlul 
guvernului, potrivnică vieţii urbane şi neştiind ce putea să 
însemne o naţionalitate. În fine, alţii aveau naționalitatea 
persană sau unul dintre părinţii ori bunicii lor era persan. 
Aceştia au fost consideraţi de „viţă iraniană”. Printre 
cetăţenii irakieni zişi de „viţă iraniană” se aflau irakieni de 
origine persană, religioşi sau nu, care erau stabiliţi în Irak 
de secole, dar majoritatea zdrobitoare a lor era compusă 
din arabi care nu aveau alte rădăcini decât Irakul: adepţi 
religioşi şi comercianţi şiiţi, pentru care Iranul rămânea 

protectorul lor, sau care optaseră pur şi simplu pentru 
naționalitatea persană ca să scape de înrolarea în rândul 
otomanilor, precum şi triburi trăind călări în zona de 
frontieră. Aceştia din urmă trebuiau de asemenea „să 
ceară” naționalitatea irakiană şi, odată naturalizaţi, 
primeau un certificat de naţionalitate cu menţiunea 
„categoria B”, adică de „viţă iraniană”. 

Cei care erau fără naţionalitate - imensa majoritate a 
şiiţilor - sau de naţionalitate persană, mulţi dintre cei care 
au avut acces la naționalitatea irakiană după data fatidică 
de 6 mai 1924, precum şi descendenţii lor, au fost 
consideraţi „irakieni neautentici”. Astfel, şiiţii, suspectaţi a 
fi o a cincea coloană persană, şi-au văzut contestată nu 
doar „irakitatea”, ci şi originea arabă. 

Situaţii aberante ilustrează această stare de fapt 
bazată pe discriminare: un arab neirakian, numai pentru 
că era sunnit, avea mai multe drepturi decât un arab şiit 
stabilit în Irak de generaţii întregi. Disputa din 1927, 
dintre al-Jawabhiri şi al-Husri a rămas celebră. Muhammad 
al-Jawabhiri (1899 - 1997), care va fi recunoscut după aceea 
drept unul dintre marii poeţi irakieni, a fost destituit din 
postul său de profesor de literatură arabă de către să-ţi al- 
Husri, principal teoretician al naţionalismului arab, aşa 
cum s-a spus. Acesta din urmă, născut în Yemen şi de 
naţionalitate siriană, îl urmase pe Faysal în Irak şi aici 
fusese numit director general al instituţiilor de învăţământ 
superior. El este cel care, acuzându-l pe al-Jawabhiri că nu 
este irakian, i-a refuzat dreptul de a preda. Al-Jawahiri a 
fost, deci, constrâns să ceară naționalitatea irakiană, ceea 
ce a şi obţinut, cu menţiunea de „viţă iraniană”. Al- 
Jawabhiri a declarat după aceea: „Am vizitat cea mai mare 
parte a ţărilor arabe, precum şi alte ţări din lume, dar n- 
am întâlnit nicăieri un asemenea scandal, să afli că 

cetăţenii pot să devină străini în propria lor ţară”. 
Discriminarea confesională şi etnică, vizibilă în ochii 
tuturor, nu a împiedicat Societatea Naţiunilor să considere 
că 

Marea Britanie îşi îndeplinise datoria de mandatar: 
Irakul a fost oficial declarat independent în anul 1932 şi a 
devenit membru cu drepturi depline al SDN. Codul 
naţionalităţii irakiene din 1924 nu a reprezentat decât 
partea afundata a unui sistem de discriminare care a fost 
apoi ocultat ca atare prin caracterul modern şi laic al 
sistemului politic. Dar, în contextul irakian, discursul 
laicizant al elitelor de la putere, care se voiau emulii lui 
Mustafa Kemal, ascundea destul de prost ura confesională: 
el devenise arma privilegiată a elitelor arabe sunnite 
împotriva şiiţilor, mobilizați înainte de înfrângerea lor de 
către conducătorii religioşi în jurul unui discurs islamic şi 
liberal. 

Cu siguranţă, la începuturile sale, monarhia haşemită 
şi-a tras o parte importantă a legitimităţii sale din islam, 
iar noul rege Faysal, adus pe tronul irakian de către 
englezi în 1921, nu uita să-şi pună titlurile religioase 
înainte pentru a-i linişti pe şiiţi. Foarte repede însă, elitele 
religioase sunnite, care au prezidat în primii ani ai noului 
stat, au lăsat locul castei ofiţerilor şerifieni, politicienilor şi 
efendiilor, funcţionari de stat, toţi sunniţi, sau copiilor de 
şeici tribali care se formaseră în academiile militare 
otomane. În timp ce elitele reformiste de la Istanbul se 
converteau la un naționalism turc intransigent, sub forma 
naţionalismului laic kemalist, elitele sunnite din Bagdad şi 
Basora (Basra) se întorceau spre un acelaşi naționalism, 
dar în versiunea sa arabă. Aceste naţionalisme divergente 
îi opuneau kemaliştilor, însă împărtăşeau cu ei acelaşi 
ideal: o naţiune etnică, în care islamul trebuia să cedeze 

locul avut în epoca otomană, pentru a deveni o religie 
„naţională”. 

Ideile panarabe ale lui să-ţi al-Husri au fost 
dezvoltate de diferitele curente ale naţionalismului arab, 
îndeosebi  nasserismul şi  baasismul. Michel Aflaq, 
principalul teoretician al baasismului în Siria şi în Irak, le-a 
dat un sens cvasimistic. Născut în 1910 la Damasc, într-o 
familie de greci ortodocşi, el a urmat încă din 1928, după 
studii secundare la Damasc, studii superioare la Sorbona, 
interesându-se îndeosebi de filosofia politică. Marx, 
Nietzsche, Maurras, Bergson şi Emmanuel Mounier erau 
preferaţii săi, mai ales Mounier, care a exercitat asupra lui 
o influenţă profundă. La Paris, Aflaq a întâlnit un alt sirian, 
musulman sunnit, Salah al-Din Bitar, cu care a înfiinţat, în 
1939 un cerc de studii politice despre „resurgenţa” arabă 
(bath, de unde şi numele de Baas). 

Pentru Michel Aflaq, „națiunea arabă se deosebeşte 
de toate celelalte naţiuni, căci ea este singura care a dat 
naştere profeților monoteismului”. Apropo de mişcarea sa, 
el declara că „Partidul Baas nu este doar un partid 
socialist, este un partid arab care face din interesul 
naţional un ţel pentru orice”. În 1947, în timpul primului 
congres al Partidului Baas, el adăuga: „Obiectivul nostru 
este clar şi nu suportă nicio ambiguitate: o singură naţiune 
arabă, de la Atlantic până în Golf. Arabii formează o 
singură naţiune, având dreptul imprescriptibil să trăiască 
într-un stat liber. Mijloacele resurecţiei sunt următoarele: 
unitatea, libertatea, socialismul”. Şi din nou: „Unitatea 
naţiunii arabe este o datorie sacră pentru care orice arab 
trebuie să fie gata să se sacrifice”. 

Ne imaginăm cu greu astăzi că, la începuturile sale, 
Partidul Baas irakian a putut să fie condus de către şiiţi şi 
că a atras în rândurile sale mulţi dintre aceştia. Ramura 

irakiană a Partidului Baas a fost înfiinţată în 1949, într-un 
moment când sentimentele naţionaliste arabe erau 
exacerbate de problema Palestinei. În 1952, participarea 
Baas la lupta împotriva reînnoirii acordului cu Zrak 
Petroleum Company, dominată de britanici, a marcat 
prima sa apariţie pe scena politică. Se ştie că ostilitatea 
dintre Baas şi primul regim republican, după căderea 
monarhiei în 1958, era în parte motivata de părerea 
preconcepută „irakistă” al lui Kassem şi a aliaţilor săi 
comunişti şi kurzi, însă, neînțelegerile din interiorul 
Partidului Baas dintre civili (şiiţi) şi militari (sunniţi) 
anunțau deja divorţul brutal între Baas şi şiiţi, care va fi 
consumat odată cu înfrângerea civililor, în 1963. Baas va 
deveni atunci un partid sunnit, iar idealul naţionalist arab, 
o problemă esențialmente sunnită. 

Baas preia în contul său acuzaţia de shu ubiyya, 
folosită în Evul Mediu pentru a-i desemna pe cei care, în 
sânul islamului, contestau superioritatea arabilor. În limbaj 
baasist este shu ubi oricine revendică, în sânul naţiunii 
arabe, un particularism etnic sau religios care aduce 
atingere noţiunii de unitate naţională arabă. În anii '80, 
Saddam Hussein i-a invitat pe militanţi să „procedeze la o 
lectură baasistă a istoriei”. Această lectură excludea ideea 
că naşterea naţiunii arabe îşi are obârşia doar în apariţia 
islamului, descriind perioada anteislamică drept o eră de 
tenebre. Dimpotrivă, ea ducea „umma arabă, una cu 
Mesajul etern”, după deviza baasistă, până în Antichitatea 
cea mai îndepărtată. Încă de atunci, Saddam apărea ca un 
demn succesor al regilor Sumerului şi Babilonului... adică 
drept  moştenitorul unui Irak etern. Căci urmarea 
paradoxală a înfiinţării ministatelor-naţiuni arabe este că 
acestea au devenit, la rândul lor, sursa noilor identități 
locale. Libanezi, sirieni, egipteni, tunisieni etc. se definesc 

de acum înainte în cadrul exclusiv al acestor noi state pe 
care elitele şi societăţile le-au considerat singurul lor 
orizont. Şi asta, chiar şi când viabilitatea statului în 
discuţie rămâneândoielnică (Irak, Liban, fără a mai vorbi 
de Autoritatea Palestiniană). Statelor-naţiuni nefinalizate 
ale unora (Turcia, Iran) le răspund mini-statele-naţiuni ale 
altora, într-o lume arabă unde statul s-a construit adeseori 
împotriva societăţii. 

Toate formele de naționalism, turc, iranian, arab, au 
în comun faptul că au favorizat cultul personalităţii: 
Mustafa Kemal, Reza-şah, fiul său Mohammad Reza-şah, 
Nasser, Saddam Hussein, Hafez al-Assad, Bourguiba şi Ben 
Ali sunt ilustrările cele mai cunoscute. Părinţi ai naţiunilor, 
cultul lor tinde să umple vidul unei identități prea repede 
fabricată şi rău digerată. 

Astfel, în Turcia, Ataturk a rămas referinţa unică în 
ideologia oficială, care nu propune altă valoare decât cea a 
kemalismului, nici alt erou decât Ataturk. Cultul pentru 
Mustafa Kemal a fost considerabil intensificat în anii '30: 
rămânând tot Gâzi („Comandantul victorios 4, titlu conferit 
de Marea Adunare Naţională turcă la 19 septembrie 1921) 
şi „Conducătorul etern”, el a devenit, din 1934, printr-o 
lege specială, Atatürk („Părintele turcilor”), aceeaşi lege 
interzicând oricui altcuiva să folosească acest nume. Un 
asemenea cult şi-a găsit expresia estetică: statuile lui 
Ataturk, realizate în special de sculptorul Heinrich Krippel, 
îl reprezentau ca însăşi încarnarea forţei brute. La 
moartea sa, Mustafa Kemal a lăsat o „Carte eternă” şi 
nişte „hadits”-uri rostite pe loc: faimosul discurs (Nutuk), 
rostit în 1927, şi cuvintele sale, sub formă de maxime, au 
devenit „referinţa sacră a turcilor”. „Cele Şase Săgeţi” ale 
sale, elaborate în 1931 şi incluse în Constituţia din 1937: 
republicanism, naționalism, populism, etatism, laicism şi 

reformism, au devenit credo-ul obligatoriu al tuturor 
turcilor. Atatürk este totdeauna omniprezent în manualele 
şcolare. Patria şi Atatürk sunt cheia de boltă a întregii 
morale în numele căreia virtuțile trebuie să înflorească. 
Raportându-se la un mort, dragostea pentru Ataturk nu 
este departe de idolatrie. Astfel, referirea la Ataturk este 
ca un ritual care seamănă cu rugăciunea, când cetăţeanul 
se adresează direct lui Ataturk, la mausoleul acestuia din 
Ankara. In 1938, la a 75-a aniversare a Republicii, 
utilizatorilor de vapur din Istanbul li se cerea, prin afişe, 
„să nu arunce nimic pe jos, să nu scuipe, să nu fumeze, să 
nu rupă fotoliile, să nu vorbească tare la telefon, să 
menţină locul curat, în fine, să fie un bun cetăţean, cum 
ne-a cerut Ataturk acum 75 de ani”. Este sensul sloganului 
„Herşey vatan için /” („Totul pentru patrie!”) care face din 
conduita virtuoasă un act patriotic şi nu de credinţă într-un 
ideal universal. Ar fi plictisitor să reproducem numeroasele 
citate din Ataturk pline de felurite cuvinte precum islamul, 
morala, dragostea pentru natură, copii, părinţi şi, 
bineînţeles, pentru drapel, pentru patrie, naţiune, armată 
şi umanitate. Reformator, profet laic, revoluţionar, Ataturk 
este un personaj cu multiple fațete. În cadrul republican 
laic turc, ca şi în discursul oficial, islamul nu poate fi 
invocat în mod deschis pentru a legitima valori morale. 
Erdogan a trăit această amară experienţă în 1998, atunci 
când a fost primarul Istanbulului. 

Cultul personalităţii exista şi în Iran. El a început în 
timpul domniei lui Reza-şah, suveran dictatorial care-şi 
teroriza anturajul, şi a continuat cu fiul său. Mohammad 
Reza-şah a încercat să-şi îmbunătăţească imaginea de 
suveran ales de Dumnezeu. Vrând să se delimiteze de 
atitudinea agnostică a tatălui său, el se prezenta ca un 
credincios pe care Dumnezeu îl protejează. În 1967, a 

decis să organizeze o ceremonie pentru încoronarea sa. 
împărat de acum înainte, nu mai trebuia numit în presă 
decât „Rege al regilor, Soarele arienilor, Mareşal suprem 
al Armatei” Calificându-se el însuşi drept „Umbra lui 
Dumnezeu pe pământ” (titlul suveranilor safavizi), nu a 
ezitat să-şi caute legitimitatea în imperiul ahamenid. În 
octombrie 1971, pentru a sărbători cei două mii cinci sute 
de ani imaginari ai acestui imperiu resuscitat, el a 
convocat capetele încoronate şi preşedinţii din lumea- 
ntreagă pentru a asista la un imens peplum în Persepolis, 
pe siturile ruinelor ahemenide. lInaugurând această 
liturghie mediatică, în faţa mormântului lui Cyrus, a 
exclamat: „Oh, Cyrus, poți dormi în pace, căci noi 
veghem... Opt ani înainte de victoria revoluţiei islamice. 
Bourguiba avea şi el obsesia locului său în istorie. 
După declararea republicii, simbolurile  „Luptătorului 
suprem” se înmulţesc pe tot cuprinsul ţării. Ferryville, 
situat nu departe de Bizerta, a fost rebotezat Menzel 
Bourguiba. Pe de altă parte, în aproape toate oraşele, au 
fost înălțate statui care-l reprezentau, în sala Consiliului de 
Miniştri, la palatul din Cartagina, a instalat efigiile marilor 
figuri ale istoriei Tunisiei, printre care erau Hannibal 
Barca şi Ibn Khaldoun. Propriul bust trebuia să figureze în 
această serie. După destituirea sa, statuile au fost 
demontate pe rând. La Monastir, urbea sa natală, din care 
el voia să facă un „oraş-memorial”, îşi ridicase, încă din 
1960, un mausoleu de marmură albă, unde au fost înhumați 
părinţii săi şi prima soţie, Moufida. Pe uşa mare de bronz 
sunt gravate trei titluri rezumând viaţa sa: „Luptătorul 
suprem”, „întemeietorul noii Tunisii” şi „Eliberatorul 
femeii”. Bourguiba îşi confecţionase sicriul încă din 1976 şi 
pregătise desfăşurarea funeraliilor sale: după moartea sa, 
fiul său trebuia să informeze o serie de şefi de stat, pentru 

care făcuse deja o listă, cu scopul de a putea veni cât mai 
mulţi dintre ei. In acest scop, el stabilise ca, după 
anunţarea decesului său, să se amâne cu două zile 
desfăşurarea funeraliilor. Şi mai ales, pentru că el voia ca 
întreaga Tunisie să participe la doliu, corpul său trebuia 
dus încet, solemn, de la Cartagina la Monastir. Nelăsând 
nimic la întâmplare, împărţise drumul de 140 km dintre 
cele două oraşe astfel încât fiecare dintre cele douăzeci de 
guvernorate să-i poarte sicriul pe o distanţă egală. Până la 
urmă, acest scenariu nu va fi urmat. 

Dar toate acestea nu reprezentau nimic în 
comparaţie cu megalomania şi lipsa de măsură a lui 
Saddam Hussein în Irak. Rais-ul, de care niciun irakian nu 
putea să se apropie fără să se teamă pentru propria viaţă, 
mergea cu originea sa, trecând prin Faysal, la antichitatea 
mesopotamiană. Astfel, ziarul AL Thawra („Revoluţia”) titra 
în 1987: „De la Nabucodonosor la Saddam Hussein, 
Babilonul renaşte”. Era vorba despre sărbătoarea 
Festivalului Internaţional al Babilonului. În 1984, acelaşi 
ziar publica pe prima pagină un desen, în care o falangă 
sumeriană se arunca în luptă să ajute armata irakiană 
împotriva veşnicului duşman persan. Un alt desen îl 
reprezenta pe Saddam în fruntea trupelor babiloniene sau 
altul cu Saddam primind moştenirea mesopotamiană de la 
un personaj babilonian. Istoria oficială celebra Irakul de la 
mitul mesopotamian la islam şi panarabism. 

Derizorii şi patetice, aceste expresii caricaturale ale 
naţiunii nu erau unica manifestare autorizată a 
modernităţii 


politice. Dar ele nu însumau toate valorile pe care 
aceste ţări ale islamului le-au împrumutat din Europa. 
2. Laicitatea ca religie civilă legitimând națiunea şi 

statul-naţiune 

Laicitatea a fost cealaltă valoare împrumutată de la 
învingător. În această împrejurare, Franţa este cea care a 
constituit sursa de inspiraţie, fără îndoială pentru că ea 
reprezenta un model de ruptură brutală răspunzând 
nerăbdării resimţite de elitele aflate la putere. Laiklik în 
turcă, laisite în persană, cuvântul a fost luat direct din 
franceză, după câteva  tatonări (expresia  lâdânif 
considerată prea atee, a fost repede abandonată). Numai 
arabă a format un neologism,  ilmaniyya, care se referă la 
a şti şi ştiinţă. Ideea general admisă era că o societate 
dominată de religie întorcea spatele progresului şi 
modernităţii, primele surse de putere. Laicitatea şi/sau 
discursurile laicizante veneau să legitimeze națiunea, 
promovata ca baza esenţială a suveranităţii, şi statul- 
naţiune, care era emanaţia politică a acesteia. Acolo unde 
a fost oficial afişată, în Turcia, laicitatea, una dintre cele 
„Şase Săgeţi” ale lui Atatürk, a jucat în mod clar rolul de 
religie civilă a noului stat. 

Ziya Gokalp nu fusese doar ideologul naţiunii, ci şi 
cel al laicităţii kemaliste. Deşi nu erau în mod deschis 
partizani ai laicităţii, Junii Turci îşi găsiseră referentul într- 
o viziune laică a istoriei. Mustafa Kemal s-a inspirat după 
exemplul francez, de la care a împrumutat cuvântul \aik> 
prin lecturile lui Ziya Gokalp din opera lui Durkheim. 
Sociologia lui Durkheim, care plasează viaţa socială în 
centrul vieţii umane, a devenit în Turcia o ştiinţă a 
laicităţii. 

„Adio Orientului!” Formula părea exactă pentru a 
desemna o acţiune de o radicalitate fără precedent. De 
acum înainte, Turcia, care avea încă instituţia califului, 
rupea legăturile cu un Orient asimilat în bloc ignoranței, 
arierării, subdezvoltării şi supunerii: tot ceea ce Turcia 

modernă refuza cu cea mai crâncenă putere. Noua Turcie 
respingea restul lumii musulmane, mai ales lumea arabă, 
în tenebrele unui Orient cu care nu mai voia deloc să aibă 
de-a face. Şi mai mult decât statul-naţiune, laicitatea juca 
rolul de catalizator, care a permis Turciei să se prezinte ca 
o naţiune europeană şi modernă. Această laicitate întărea 
reformele lui Mustafa Kemal, înainte chiar de înscrierea ei 
în Constituţia din 1937. Aşadar, Turcia este şi rămâne 
campioana „premierelor”: prima ţară musulmană care 
adoptă republica, prima ţară musulmană care adoptă 
alfabetul latin, prima ţară musulmană care adoptă oficial 
laicitatea etc. 

Acest marş forţat al Turciei kemaliste către laicitate 
rămâne un eveniment major: la 23 aprilie 1920, se 
constituie Marea Adunare Naţională turcă. Aceasta adoptă, 
în ianuarie 

— 90 Modernizarea Ţărilor Islamice i 

1921, o Constituţie întemeiată pe principiul 
suveranităţii populare. Tot în 1920, o Preşedinţie a 
Afacerilor Religioase urmează şeikh al-islam-ului; la 1 
noiembrie 1922, sultanatul este abolit de Marea Adunare 
Naţională turcă; Mehmet al VI-lea, „sultanul englez” al 
Aliaților, fuge din Istanbul; la 24 noiembrie 

1922, Marea Adunare Naţională turcă alege un nou 
calif, Abdul-Mecid II; de acum înainte, califul este ales de o 
Adunare naţională şi lipsit de orice suveranitate, pentru că 
nu mai este sultan şi nu mai exercită puterea 
pământească;  califatul devine o simplă autoritate 
„Spirituală”; la 29 octombrie 1923, este proclamată 
Republica şi Mustafa Kemal devine preşedinte al acesteia. 
Pe 3 martie 1924, califatul este, la rândul său, abolit de 
către Marea Adunare Naţională turcă. Abdul-Mecid fuge în 
aceeaşi zi. Preşedinţia Afacerilor Religioase şi Direcţia 

pentru Vaqif sunt dizolvate. Tot în martie 1924, 
învăţământul religios este suprimat: instituţiile medrese 
sunt înlocuite printr-un învăţământ pus sub controlul 
Ministerului Educaţiei Naţionale. Unificarea 
învăţământului corespunde cu înfiinţarea şcolilor de 
irriam-hatip (imami şi predicatori), plasate sub controlul 
Statului. La 8 aprilie 1924, tribunalele religioase sunt 
desfiinţate şi justiția este unificată sub controlul 
Ministerului Justiţiei. În acelaşi an, sunt create o nouă 
Preşedinţie a Afacerilor Religioase şi o rlouă Direcţie 
pentru  Văkif, subordonate prim-ministrului. Această 
preşedinţie îi numeşte sau destituie pe imami, predicatori, 
şeici, rhuzeini şi pe ceilalţi slujitori ai cultului. Tot ea 
elaborează şi publică operele destinate predării islamului. 
În acelaşi în este înfiinţată Facultatea de Teologie din 
cadrul Universităţii din Istanbul. În sfârşit -, vede lumina 
zilei o nouă Constituţie. În ianuarie şi februarie 1925, sunt 
adoptate noile coduri 

— Civil şi comercial - inspirate de codurile elveţiene, 
italiene şi germane. La 30 noiembrie 1925, confreriile 
religioase 

(Naqshibendiyye, Nurcu şi altele) sunt interzise, iar 
locaşurile lor de cult (tekké) închise; unele locuri sacre, în 
special mormintele sfinţilor (türbe), sunt închise; bunurile 
vakif sunt transferate la Trezoreria publică; în august- 
noiembrie 1925, poligamia este interzisă, iar căsătoria 
civilă devine obligatorie; mariajul şi proprietatea ies de 
acum de sub incidenţa Legii coranice şart a. La 25 
noiembrie 1925, printr-o lege a Marii Adunări Naţionale 
turce, este interzisă purtarea fesului. Este impusă pălăria 
europeană; vălul nu este interzis, ci doar criticat foarte 
aspru. La 26 decembrie 1925, Turcia adoptă sistemul orar 
internaţional; la 1 ianuarie 1926, este introdus calendarul 

gregorian occidental în viaţa publică; la 4 octombrie 1926, 
tribunalele care aplicau şan a sunt toate desfiinţate; în 
aceeaşi zi, Codul civil elveţian înlocuieşte Legea coranică 
în viaţa personală şi familială şi transformă statutul femeii. 
Un nou Cod penal se inspiră din Codul penal italian. La 10 
aprilie 1928, sunt abolite articolele Constituţiei care 
făceau din islam religia de stat. La 9 august 1928, 
alfabetul latin înlocuieşte alfabetul arab. Din acelaşi an 
1928, jurământul (hutbe) trebuie să fie pronunţat în 
numele Republicii. La 1 septembrie 1929, cursurile de 
arabă şi persană din şcoli sunt desfiinţate. În 3 aprilie 
1930, femeile primesc dreptul la vot şi dreptul de a fi alese 
pe plan municipal. Tot în 1930, sunt desfiinţate şi şcolile de 
imam-hatip. |n 1931, calendarul gregorian occidental 
înlocuieşte calendarul lunar islamic. La 26 martie 1931, 
este adoptat sistemul metric. În 1932, chemarea la 
rugăciune (ezan) este impusă în limba turcă, iar la 22 
ianuarie 1932, se aude prima incantaţie a Coranului în 
turcă, în moscheea Yerebatan din Istanbul; la 6 februarie 
1932, jurământul (hutbe) este pronunţat în turcă la 
moscheea Suleymaniye la Istanbul. La 21 iunie 1934, 
purtarea unui nume de familie „ăla française” devine 
obligatorie printr-un vot al Marii 

Adunări Naţionale turce. Titlurile politice şi 
religioase ca paşă, bei, hoge, efendi, aga, mollah, hagiu 
sunt abolite. La 3 decembrie 1934, portul costumului 
religios este interzis în afara locurilor de cult. Tot în 1934, 
Bazilica  Sfânta-Sofia, simbolul victoriei lui Mehmet 
Cuceritorul asupra Bizanțului, devine muzeu. Pe data de 5 
decembrie 1934, sunt recunoscute dreptul la vot pentru 
femei şi eligibilitatea lor pe plan naţional. La 27 mai 1935, 
duminica devine ziua oficială de repaus săptămânal. Pe 5 
februarie 1937,  laicitatea apare în Constitutie, 

încununând, astfel, cincisprezece ani de modernizare laică, 
prin cele „Şase Săgeţi” ale lui Atatürk, definite din 1931: 
„Statul turc este republican, naţionalist, populist, etatist, 
laic, reformist”. 

Uf! Am fi tentaţi să spunem. Enumerarea acestor 
măsuri cunoscute arată bine că schimbarea nu privea 
numai puterea: o întreagă societate s-a văzut obligată la o 
schimbare de identitate, în timp ce o nouă Turcie se năştea 
cu forcepsul. În mod paradoxal, laicitatea a fost multă 
vreme un subiect tabu şi niciodată nu avuseseră loc 
dezbateri pe această temă. Ea nu a putut intra în 
Constituţie decât abia în 1937. Pentru că Articolul 163 al 
Codului penal sancţiona activităţile antilaice, mediile ostile 
laicităţii au evitat să dea un caracter prea public criticilor 
lor, ceea ce explică faptul că expresia refuzului se făcea, 
cel mai adesea, prin violenţă. Turcia a devenit primul - şi 
rămâne singurul stat laic în mod oficial din lumea 
musulmană, dacă exceptăm ex-republicile musulmane 
sovietice şi ţările ieşite din fosta Africă colonială franceză. 

În Iran, Reza-şah privea Turcia kemalistă ca pe un 
model. Nu a fost vorba de laicitate oficială, ci mai degrabă 
de măsuri de laicizare care rămâneau limitate, în 
comparaţie cu radicalismul kemalist. Aceste măsuri urmau 
de câţiva ani pe cele aplicate în Turcia. În consecinţă, 
Reza-şah a efectuat o călătorie de şase zile în Turcia, în 
1934. Pe 16 iunie, Mustafa Kemal Ta primit personal la 
Ankara. La întoarcerea sa în Iran, n-a scăpat prilejul de a 
aduce acolo ultimele reforme ale lui Ataturk. 

lată principalele măsuri de laicizare angajate de 
Reza-şah: în 1922, pune în mişcare un program de 
unificare a sistemului educativ; tribunalele religioase 
rămân, dar se diminuează competenţa lor treptat, până la 
dispariţie. Tot în 1922, legea stabileşte recrutarea militară 

pentru toţi bărbaţii de 21 de ani. Ulemalele şi studenţii de 
la Teologie sunt exceptaţi de la serviciul militar, cu 
condiţia de a se supune unui examen de stat pentru 
„vVerificarea” cunoştinţelor lor religioase. La 6 iunie 1925, 
este instituit serviciul militar obligatoriu, legat de 
recensământ: examenul de stat pentru învățații religioşi 
devine obligatoriu în vederea recunoaşterii lor ca atare. Pe 
viitor, iranienii trebuie să folosească un patronim. În 1927, 
este creat Ministerul Justiţiei, care începe o reformă a 
justiţiei. 90% dintre învățații religioşi îşi pierd funcţiile 
juridice. Tot în 1927, este stabilită o nouă legislaţie penală, 
inspirată foarte mult din dreptul european. Puțin câte 
puţin, clericii sunt scoşi din tribunale. Vârsta legală a 
căsătoriei pentru o fată este fixată la 13 ani şi nu la 9 ani 
ca în şari a, chiar dacă poligamia şi căsătoria temporară (o 
particularitate şiită) sunt menținute. În 1928, este adoptat 
un Cod civil. Revendicare a naţionaliştilor, Capitulațiile 
sunt şi ele abolite, ceea ce înseamnă că, pe viitor, un 
străin, chiar şi nemusulman, se bucură de aceleaşi 
drepturi ca un musulman. In decembrie 1928, este 
adoptată o lege pentru uniformizarea vestimentaţiei: 
bărbaţii sunt obligaţi să poarte un chipiu, numit kolah 
pahlavi, învățații ulema sunt exceptaţi, dar ei trebuie să 
prezinte un certificat al calităţii lor de clerici eliberat de 
Stat sau de către un mojtahed. În 1932, orice activitate 
notarială trece sub autoritatea Ministerului Justiţiei. Şi aici 
este obligatoriu un examen de stat pentru ulemalele care 
vor să beneficieze în continuare de veniturile legate de 
activitatea de notar. Anul 1934 este începutul unei 
campanii de emancipare forţată a femeilor. Tot în acelaşi 
an, la întoarcerea dintr-o călătorie în Turcia, Reza-şah 
impune pălăria pentru bărbaţi. In 1935, Codul civil este 
terminat şi recunoscut în unanimitate (Republica islamică 

nu va aduce decât uşoare modificări); este adoptată o 
legislaţie penală larg inspirată din dreptul european. În 
1936, pentru prima dată în lumea musulmană, portul 
vălului în spaţiul public este interzis printr-o lege. Poliţia 
chiar primeşte ordine să-l smulgă celor care nu se supun. 
Pedepsele islamice sunt anulate, iar şefii şiiţi mojtahed 
sunt daţi afară din tribunale. Învăţaţii ulema trebuie să 
urmeze mai mulţi ani cursuri de drept şi să dea un examen 
de stat, dacă vor să continue să lucreze în tribunale. În 
1938, exceptarea de la serviciul militar este repusă în 
discuţie pentru ulemale. Sub domnia lui Mohammad Reza- 
şah, femeile obţin dreptul de vot, în 1963, în cadrul unor 
măsuri sociale cunoscute sub numele de „Revoluţia albă”. 

Spre deosebire de Mustafa Kemal, Reza-şah a 
menţinut unele simboluri importante: chemarea la 
rugăciune şi rostirea ei în arabă, limbă care continuă să fie 
predată la toate nivelurile, menţinerea alfabetului arab, a 
instituţiei clericale (independentă oricum faţă de stat la 
şiiţi). Islamul şiit duodeciman continuă să fie religia de 
stat. 

Iar cu un decalaj de un sfert de secol, cuplul acesta: 
stantaţiune/laicitate va fi apoi adoptat de către naţiunile 
arabe. De-a lungul anilor în care s-a derulat experienţa 
kemalistă, Siria, Irak şi Tunisia suportau, într-adevăr, o 
experienţă colonială directă sub forma mandatului sau a 
protectoratului. În 1922, la ieşirea din protectorat, Egiptul 
cunoştea o perioadă parlamentară sub regimul khedivilor, 
dar tot timpul pus sub semnul prezenţei 

Khediv, titlu de vicerege în Egipt, din 1867. 

britanice. În timpul acestei perioade, precum şi în 
cea marcată de o viaţă parlamentară care a urmat imediat 
independenţei în Siria şi în Irak (anii 1930 - 1950), diferite 
forţe politice au început să se prevaleze în mod explicit de 


12 


laicitate sau de idealurile laicizante: adepţii reformismului 
militar (un capitol le este consacraţ mai încolo), partidele 
comuniste (despre care vom vorbi într-un capitol aparte), 
partide liberale, precum Wajdt care a dominat viaţa 
parlamentară în Egipt între 19301940, şi partide 
influențate de exemplul fascismului italian, precum 
Partidul Social Naţional Sirian (mai cunoscut sub numele 
de Partidul Pppular Sirian), între 1940 - 1950 în Siria şi 
Liban. Totuşi, singurele partide laice sau laicizante care au 
ajuns la putere au fost Neo-Destur în Tunisia (1956) şi 
Baas în Siria şi în Irak (în 1963, în ambele ţări). Pe drept, 
problema raportului cu islamul este cea care a suscitat, 
între altele, sciziunea dintre Bourguiba şi partidul 
desturian, considerat ca fiind prea impregnat de islam. 
Neo-Destur a fost creat ca opoziţie faţă de partizanii lui 
Salah Ben Youssef, care se folosea de subiecte exploatând 
potenţialul identitar arab şi islamic, acolo unde Bourguiba 
asedia terenul modernismului şi idealurilor de progres şi 
justiţie socială. În ceea ce priveşte Partidul Baas, acesta se 
proclama laic, în opoziţie cu nasserismul, rivalul său pe 
terenul naţionalismului arab. Dar, odată ajuns la putere, nu 
a încercat să înscrie laicitatea în instituţii, iar reformele 
laicizante ale regimurilor baasiste par limitate, în 
comparaţie cu cele din Tunisia. In perioada în care se 
făceau transformările revoluţionare în lumea arabă (anii 
1950 şi 1960), Turcia abandonase deja cea de-a doua fază 
autoritară, aceea a regimului In6nu (1938 - 1946), pentru 
a trăi o experienţă de democraţie şi pluralism. Acest fapt 
poate explica timiditatea măsurilor de laicizare în lumea 
arabă. Islamul este mereu menţionat ca religie 

— 96 Modernizarea Ţarilor Islamice de stat sau a 
şefului de stat, iar statutul personal rămâne, cu excepţia 
Tunisiei, întemeiat pe apartenenţa confesională. Excesele 

laicizante ale Turciei vor fi fost probabil luate în seamă, la 
aceasta adăugându-se specificitatea religioasă a ţărilor 
arabe, unde islamul continuă să joace un rol important. 
Asta nu împiedică adoptarea masivă a legislaţiei europene, 
mişcare deja bine pornită în perioada protectoratelor, 
mandatelor şi cea a Liberal Age (Egipt, Tunisia, Siria, 
Irak). Regimul parlamentar dăduse dreptul la vot femeilor 
în 1954 în Siria. Regimul nasserian îl va da femeilor 
egiptene în 1956. În ciuda aspectului său colonial, marcat 
de numeroase derogări şi „excepţii”, dreptul francez se 
aplică oficial în Algeria franceză. 

Să vedem, mai întâi, în ce fel mediul noilor state 
arabe era purtător al concepţiilor laice, înainte ca ele să 
apară în discursuri. Exemplul irakian este grăitor. În Irak, 
nici mandatul britanic, nici sistemul politic pus în practică 
în 1920 nu făceau evident referinţă la laicitate şi chiar mai 
puţin la o oarecare separare a statului şi islamului. Şi, 
când în 1935, poetul Ma'ruf al-Rusâfi (1875 - 1945), de 
origine kurdă, atunci deputat, propunea „separarea 
Bisericii de Stat”, era vorba mai mult de o figură de 
retorică. Acelaşi Rusâfi va spune, pe 7 iunie 1937: „Eu sunt 
comunist, dar însuşi comunismul meu este islamic, căci 
este scris în Cartea Sfântă, aşa cum l-a anunţat Profetul: 
«Luaţi de la bogaţi şi daţi săracilor!»” Islamul era religia 
oficială a monarhiei, iar aparențele puteau să lase să se 
creadă într-o repartiție paşnică a rolurilor între un stat laic 
şi clerici cantonaţi în problemele cultului şi statutului 
personal. Dar, în fapt, înfrângerea şiiţilor de către forţele 
britanice în deceniul 1910 - 1920 a însemnat şi 
înfrângerea mişcării islamice de independenţă. Pentru că 
ei fuseseră conducătorii celei mai importante mişcări 
armate împotriva unei ocupaţii europene în regiune, 
conducătorii religioşi şiiţi au fost obligaţi după aceea să 

pornească într-o lungă traversare a deşertului, timp în 
care nu au mai apărut pe scena plolitică decât foarte rar. 
Aşadar, era vorba despre un sistem marcat de o 
secularizare progresivă, în loc de o laicizare declarată. 
Acest context permite dezvoltarea partidelor laice în mod 
deschis. Partidul Comunist şi partidul Baas vor exprima 
speranţa în puterea de a depăşi nedreptăţile sistemului 
politic în funcţie printr-o serie de reforme sociale şi o 
emancipare în raport cu Marea Britanie. Dar fundamentele 
discriminării etnice  (arabi/kurzi) şi confesionale 
(sunniţi/şiiţi) nu dispăreau în aceeaşi măsură. Aceste 
partide au fost repede prinse de problema irakiană, până 
când laicitatea unora şi a altora a ajuns să nu mai fie decât 
expresia unor strategii comunitare. Divorțul definitiv între 
Baas şi şiiţi, după 1963, a bătut clopotul iluziilor 
„naţionale”, în timp ce mişcarea religioasă îşi relua, puţin 
câte puţin, locul în sânul comunităţii şiite. 

În Tunisia, marea reformă de după independenţă este 
incontestabil Codul de statut personal, adoptat la 13 
august 1956. Acesta este precedat, în acelaşi an, de alte 
măsuri de laicizare, precum desfiinţarea Geamiei pentru 
habous (2 mai), dreptul la vot acordat femeilor (16 iunie), 
abolirea tribunalelor religioase (3 august), interzicerea 
poligamiei (10 august). Acest Cod de statut personal a 
bulversat în întregime relaţiile conjugale şi sociale în 
Tunisia lui Bourguiba. Pentru „Luptătorul suprem” 
însemna să întemeieze o familie tunisiană modernă, 
adaptată noilor structuri sociale şi economice, şi să 
emancipeze femeia. Familia conjugală trebuie să 
înlocuiască familia patriarhală. Proclamat doar la cinci luni 
după independenţă, dar înaintea proclamării Republicii 
(1957) şi a Constituţiei (1959), Codul de statut personal 
introduce trei schimbări importante şi anume: confirmarea 

interdicţiei poligamiei (articolul 18), necesitatea 
consimţământului celor doi soţi pentru căsătorie (articolul 
3) şi instituţionalizarea divorţului, care nu putea fi 
pronunţat decât de un tribunal (articolul 30). Divorțul 
devine astfel un drept pentru cei doi parteneri şi nu mai 
există repudierea, singura posibilitate recunoscută de şan 
a. Doar moştenirea (femeia, cu jumătate mai puţin decât 
bărbatul) şi autoritatea morală (bărbatul este capul 
familiei) rămân tributare dreptului musulman. Este 
stabilită apoi contribuţia femeii la cheltuielile menajului. 
Vârsta minimă pentru căsătorie este fixată la 17 ani; 
adopţia legală, nerecunoscută de şan a, este decretată în 
1958. In 1960 este lansat planningul familial. 

Aceste reforme ale statutului personal sunt însoţite 
de altele, privind instrucţia publică. Este iniţiată o politică 
de şcolarizare în masă, după modelul francez. Pe de altă 
parte, Bourguiba intensifică discursurile asupra postului 
de Ramazan. La 5 februarie 1960, el îi invită pe tunisieni 
să muncească normal şi mai degrabă să întrerupă postul 
decât munca. Potrivind gestul cu vorba, el va merge până- 
ntr-acolo încât, în plin Ramazan, bea un ceai într-o 
emisiune de la televiziune! De asemenea, porneşte o 
campanie împotriva purtării vălului de către femei şi a 
interdicţiilor alimentare privind carnea de porc şi vinul. Şi 
totuşi, vom vedea, unele dintre aceste reforme sunt, de 
asemenea, justificate în numele islamului. 

În Irak, prima Constituţie republicană, cea din 1959, 
stabilită sub regimul lui Kassem (1958 - 1963), 
recunoscuse unele drepturi pentru femei, în special prin 
Codul de statut personal din decembrie 1959: poligamia 
era limitată, repudierea devenind mai dificilă pentru 
bărbat. Dar era încă departe de reformele din Tunisia. 
Michel Aflaq, teoreticianul baasismului, şi-a mărturisit, 

într-o expunere despre „naționalismul progresist”, viziunea 
despre laicitate: „O gândire simplistă voia ca apărarea 
laicităţii să implice în mod necesar o opoziţie între 
naționalism şi acest patrimoniu spiritual care este islamul. 
[...] Noi nu vedem nicio opoziţie între laicitate şi 
recunoaşterea acestui patrimoniu. Statul laic pe care îl 
dorim este statul care, eliberând religia de politic şi de 
incidenţele sale, să-i permită să acţioneze liber asupra 
vieţii persoanelor şi societăților, pentru  renaşterea 
naţiunii. Partidul Baas este o mişcare progresistă care se 
adresează tuturor arabilor, oricare ar fi religia lor, şi 
priveşte toate doctrinele cu respect şi pe picior de 
egalitate”. Femeile au obţinut dreptul la vot în 1980, în 
timpul lui Saddam Hussein. Aceasta a fost poate singura 
măsură de laicizare a regimului. Ele aveau de acum înainte 
dreptul să voteze pentru singurele liste autorizate, acelea 
ale Puterii. 

Capitolul IV 

Laicitatea turcă, iraniană şi arabă, puncte comune şi 
convergente 

I. Caracterul autoritar al laicizării 

Cu rare excepţii (ţările africane ale fostului imperiu 
colonial francez, Senegal, Mali, Niger, Burkina, unde state 
laice coexistă cu societăţi religioase), ţările musulmane nu 
au cunoscut decât o laicizare forțată, atunci când aceasta 
era acțiunea regimului aflat la putere. Este o trăsătură 
comună laicităților care au condus destinele Turciei, 
Iranului şi ale unor ţări arabe, unde laicitatea era oficială 
(Turcia) sau era vorba despre reforme laicizante (Iran, 
ţările arabe). Laicitatea kemalistă, apoi cea baasistă, 
precum şi acţiunile laicizante din Iran, Egipt, Tunisia şi 
Algeria, toate s-au impus societăţii prin demonstraţii de 
forţă. Este şi cazul fostelor republici musulmane sovietice, 

unde laicităţile autoritare au apărut târziu, după modelul 
Turciei, şi unde, cel mai adesea, partidele unice, puterea 
armată şi o religie etatizată se opun islamismului. 
Laicitatea a constituit o parte importantă a acestor 
modernităţi impuse de sus unor societăţi puţin 
secularizate. Reacţiile au fost violente, adesea înăbuşite în 
sânge. Fără îndoială, aceste laicităţi autoritare nu erau 
decât un mecanism în contextul mai larg al regimurilor 
autoritare. Represiunea nu i-a vizat decât pe opozanţii 
religioşi. Naţionalişti disidenti, liberali, comunişti, membri 
ai minorităţilor etnice şi confesionale au fost de asemenea 
victime şi, uneori, chiar mai mult decât atât. Nu 
intenţionăm aici să o luăm de la capăt cu martirologia 
mişcărilor islamice, ci pur şi simplu să evocăm episoadele 
marcante ale acestei represiuni. Ele demonstrează că 
laicitatea poate să fie şi antidemocratică. Aceste represiuni 
au fost adesea ignorate în ţările occidentale. Nu aceeaşi 
atitudine au avut-o când partizanii religiei, deseori 
consideraţi drept „reacţionari” sau „obscurantişti”, erau 
victimele, ci numai atunci când acestea atingeau opoziţia 
laică sau minoritățile. Unele episoade au fost totuşi 
dramatice, precum represiunea împotriva Fraților 
Musulmani din Egiptul lui Nasser (anii '50, *60), 
războaiele civile din Irak (1968 - 2003), din Siria (anii '80) 
sau din Algeria (anii '90). Iar în timpul războiului civil de 
opt ani dintre Iran şi Irak, unii nu au ezitat să-şi justifice 
poziţia în favoarea Bagdadului prin afişarea laică a 
regimului baasist. 

Acest autoritarism s-a manifestat mai întâi într-un 
proces de laicizare treptată, dar totdeauna în marş forţat, 
după care s-a transformat în represiune împotriva 
mişcărilor politice care se prevalau de islam. Şi aici, Turcia 
a fost cea dintâi. 

De fapt, turcii au fost supuşi unei aspre încercări. 
Timp de câţiva ani, au trebuit să se adapteze unei 
acumulări  năucitoare de schimbări: să renunţe la 
îmbrăcămintea orientală - papuci, turbane, fesuri, şalvari, 
văl de muselină să renunţe la poligamie, la alfabetul arab, 
la măsurarea timpului după mersul soarelui, să renunţe la 
ceremoniile cu dervişi, la unităţile lor de măsură şi de 
lungime, la modul lor de viaţă, la modul lor de a gândi şi 
de a simţi lucrurile. Circa o mie de mausolee au fost 
interzise pelerinilor; multe, abandonate, aveau să dispară. 
Până şi numele Domnului a fost schimbat, pentru că aşa a 
vrut Mustafa Kemal: nu mai trebuia să se vorbească 
despre Allah, ci despre Tanri, vechi cuvânt turc din Asia 
Centrală. Puţini erau turcii care nu vedeau în toate acestea 
un sacrilegiu. Doar că guvernul avea de partea sa legea - o 
întreagă serie de măsuri îndeosebi represive emise de 
Marea Adunare - şi pe care nu a ezitat să o pună în 
aplicare. Începând din anul 1925, merita să porţi pe cap un 
acoperământ european sau să fii spânzurat pentru 
purtarea fesului? După 1932, era mai bine să rosteşti 
chemarea la rugăciune în turcă sau să te duci la închisoare 
pentru că ai folosit limba arabă? Puşi în faţa unor 
asemenea alternative, cei mai mulţi turci se refugiau în 
disimulare. 

Rezistenţa a rămas pasivă pentru imensa majoritate: 
cum să împiedici pe cineva să se roage în arabă în 
intimitatea locuinţei sale? Ce să faci împotriva înmulţirii 
concubinajelor, în replică la interzicerea poligamiei? Cum 
să impui recurgerea mai degrabă la tribunalele laice decât 
la „aranjamentele” amiabile? De-a lungul anilor, bărbaţii 
vor purta şapca întoarsă invers pentru a-şi marca astfel 
refuzul. Pelerinajele se vor face în mare grabă. În locul 
mausoleului, vor aprinde lumânările la ferestrele caselor. 

Prima mare ameninţare cu care Mustafa Kemal s-a 
confruntat a fost revolta şeicului Said, un şef al Confreriei 
Nakshibendiye, din 1925, în sud-estul ţării. În ea 
convergeau reacţiunea religioasă şi sentimentul kurd. 
Preocupaţi să-şi afirme autonomia, kurzii puteau atunci să 
se prevaleze de o lungă tradiţie de răscoale împotriva 
puterii centrale. Revolta şeicului Said este o consecinţă a 
politicii naţionaliste a noii Turcii. Pentru că nu mai există 
legături religioase între ei, kurzii şi turcii 

— 104 Modernizarea Ţarilor Islamice se văd cu alţi 
ochi. În ciuda  nesupunerii lor repetate, kurzii 
recunosjcuseră sultanului-calif din Istanbul dreptul de a-i 
conduce în numele islamului pe care îl împărtăşeau cu 
turcii. Confruntaţi cu o nouă situaţie de afirmare a 
identităţilor naţionale, ei nu vor recunoaşte acest drept şi 
kemaliştilor. Această revoltă evidenția influența 
confreriilor şi marea lor putere de mobilizare, mai ales în 
regiunile kurde. Şeicul Said cerea reinstalarea califatului 
şi abrogarea măsurilor antireligioase. Represiunea a fost 
îngrozitoare: sute de spânzurări, ţărani ucişi „drept pildă”, 
sate întregi rase de pe hartă. S-au înregistrat 15.000 de 
morţi. „Iribunalele Independenţei”, care au funcţionat în 
timpul Războiului de Independenţă, au fost reactivate între 
1925 - 1926. În această perioadă, ele au condamnat la 
moarte 640 de persoane. Şeicul Said a fost executat, legea 
marţială decretată în toate provinciile orientale şi zeci de 
mii de kurzi deportaţi în alte regiuni ale ţării. Obligat să 
trimită mai multe divizii, guvernul kemalist a avut nevoie 
de câteva luni pentru a prelua controlul asupra situaţiei. 

A urmat apoi o lungă serie de revolte, precum cele 
din Ararat (1927 - 1930), în timpul cărora armata turcă a 
desfăşurat o campanie de distrugere în masă a satelor 
kurde. Un rol preponderant l-a jucat confreria 

Nakşibendyie. Ea a apărut în timpul acestei perioade şi a 
rămas unul dintre principalii apărători ai valorilor 
religioase. Acţiunile izolate ale membrilor săi au întărit, în 
mintea kemaliştilor, ideea că acest ordin sufit încarna 
opoziţia faţă de Turcia nouă. Mişcarea ulemalelor, 
principală forţă a islamului turc, care dominase în toată 
perioada Imperiului Otoman înainte de a dispărea, puţin 
după anul 1925, odată cu desfiinţarea instituţiilor 
medresey s-a trezit atunci absorbită în sufismul ortodox, cu 
care avusese întotdeauna relaţii apropiate. Acest sufism 
ortodox va constitui, mai târziu, un model de organizare şi 
acţiune pentru islamul politic din Turcia-Revolta şeicului 
Said a fost determinantă în decizia lui Mustafa Kemal de a 
interzice confreriile în acelaşi an. Pentru a nu atrage 
atenţia autorităţilor, confreria Nakşibendyie a început să 
practice un zikr în tăcere, iar ceremoniile au fost reduse la 
forma lor cea mai simplă. În schimb, celelalte confrerii, cu 
un ceremonial mai bătător la ochi (Bektaşiyya, Mevlevi), şi- 
au văzut existenţa imposibilă. Lipsită de locaşele sale de 
cult - tekke} Nakşibendyie se refugiase în case private şi 
în moschei. Astfel a ajuns să depăşească interdicţia din 
1925 şi persecuțiile din 1930. Este perioada în care Sayyid 
Nursi, un responsabil religios kurd şi unul dintre 
conducătorii revoluţiei islamice din 1909, un vechi 
nakşibendyi, a scris lucrarea Risâle-i Nur (1926), difuzată 
pe sub mână până în 1956, an în care a fost, în sfârşit, 
publicată. Sayyid Nursi a fost arestat în momentul revoltei 
şeicului Said. Continuând să cheme la rugăciune în limba 
arabă în 1932, el a petrecut multă vreme în închisoare, 
încă din 1925 şi până la moartea sa în 1960, acuzat fiind că 
insuflă idei antilaice. În pofida acestor lucruri, în jurul lui 
s-a constituit treptat o mişcare, „Nurcu”; aceasta va deveni 
principala forţă religioasă din ţară. Din perioada în care ei 

trăiau în legea lor în clandestinitate, membrii Nurcu au 
păstrat tendinţa de a propovădui o interiorizare a practicii 
religioase. Ei se vor moderni, dar antipozitivişti. Rolul 
jucat de şeicii sufiţi şi de discipolii lui Sayyid Nursi în 
transmiterea tradiţiilor religioase a fost cu atât mai 
important cu cât noile instituţii islamice kemaliste au 
eşuat. Şcolile de imami ai Republicii erau privite cu 
suspiciune. Ele vor fi închise în 1930, din lipsă de elevi. În 
ce priveşte Facultatea de Teologie, ea va avea o soartă 
similară în 1933. În acelaşi moment, Confreria 

Mevlevi sau Mawlawyya (vezi Glosar). 

Virtuţii  (Tarikat-i-salâhiye), prezentată drept o 
„Francmasonerie musulmană”, dar de inspiraţie sufită, 
care, din 1920, încerca să-i unească pe toţi cei ce visau 
întoarcerea la putere a sultanului-calif, a fost nimicită. 
Conducătorii ei au fost judecaţi şi condamnaţi de către 
Tribunalele Independenţei. 

La sfârşitul unei noi revolte, aproape de Muntele 
Ararat, în 1936, şi care va dura peste patru ani, 20.000 de 
kurzi au fost deportaţi în alte regiuni. Identitatea kurdă a 
fost atunci în mod oficial respinsă. O altă revolta a avut loc 
la Dersim (19361938), în care se amestecau rezistenţa faţă 
de distrugerea societăţii tradiţionale kurde şi apărarea 
unui islam popular şi frăţesc. Aici, aleviţii, o importantă 
minoritate oarecum înrudită cu şiismul şi prezentând 
numeroase trăsături sincretice şi heterodoxe (între 10 şi 
20% din populaţia turcă), favorabilă totuşi kemalismului, a 
fost motorul mişcării. 

Opoziția islamică nu era circumscrisă regiunilor 
kurde. Ea s-a manifestat în mod egal în vestul ţării şi pe 
coasta Mării Negre. Un episod milenarist, „evenimentul de 
la Menemen”, a confirmat respingerea noii ordini laice şi 

republicane. La 23 decembrie 1930, în această localitate 
din sud-vestul Turciei, în aplauzele populaţiei care 
sărbătorea „moartea Republicii”, insurgenții, conduşi de 
un membru al Confreriei Nakshibendyie, au omorât un 
sublocotenent care, în ochii lor, îl încarna pe Mustafa 
Kemal. Atunci Mustafa Kemal a Luat măsuri radicale 
împotriva confreriei. Mulţi dintre conducătorii săi, străini 
totuşi de eveniment, au fost aruncaţi în închisoare, unii 
executaţi, iar arestările au continuat până în 1950. Pe de 
altă parte, nu încetau să izbucnească noi reacţii violente, 
mai ales în Anatolia, unde responsabilii religioşii sfidau 
interdicțiile mai uşor decât în marile oraşe. Cele mai 
importante au fost orchestrate de membrii Confreriei 
Nakşibendyie: la Bursa, în 1933, împotriva turcificării 
cultului, la Rize şi Samsun, în zona Mării Negre, la Surt, în 
sud-estul ţării, în 1935, la Iskilip, în 1936. 

Fiecare măsură considerată antiislamică provoca noi 
manifestări de refuz. Aşa s-a întâmplat şi apropo de 
purtarea fesului, deşi acest acoperământ al capului nu era 
o prescripţie expresă a islamului. După votarea legii care 
interzicea purtarea fesului, au izbucnit răscoale pe coasta 
Mării Negre şi în centrul Anatoliei. Peste o sută de 
opozanți ai „reformei  pălăriei' au fost executati. 
Prezentate de către istoriografia  kemalistă drept 
„reacţionare”, aceste evenimente au sfârşit repede în 
uitare, în timp ce opoziţia religioasă se refugia în unele 
ţări arabe, precum Egiptul, de unde, un vechi şeikh iil- 
islam, Mustafa Sabri, nu cruța nimic împotriva laicităţii 
kemaliste prin anii '20. 

La moartea lui Atatürk, în 1938, un concert de laude 
s-a înălţat în presa europeană. Brutalitatea lui a fost 
repede iertată. „Cu sabia în teacă, Gâzi, cu o energie 
cumplită şi uneori cu o brutalitate necesară, a trecut la 

modernizarea ţării sale”, scria, de exemplu, Le Temps. 
LHumanite este mai explicit: „Să spunem că guvernul lui 
Ataturk a exercitat o represiune feroce împotriva mişcării 
socialiste şi comuniste. Dar nimeni din Europa nu părea 
atunci să se îngrijoreze de represiunea împotriva 
opozanților laicităţii: ei erau numiţi, la Ankara ca şi la 
Paris, partizani ai „reacţiunii religioase”. 

Lui Mustafa Kemal i-a urmat Ismet In6nu. Până în 
1945, acesta va continua politica antireligioasă a 
predecesorului său. În 1941, a înăsprit pedepsele 
împotriva celor care încălcau legea privind acoperământul 
capului şi a întărit obligaţia chemării la rugăciune în limba 
turcă. 

Dar prăbuşirea regimurilor autoritare în Europa, la 
sfârşitul celui de Al Doilea Război Mondial, a deschis o 
perioadă nouă; căderea Italiei fasciste şi a Germaniei 
naziste bătea clopotele pentru partidul unic. După 
perioada autoritară (1923 - 1946), Inönü s-a declarat 
favorabil multipartidismului. Cu atât mai mult cu cât, în 
faţa amenințării comuniste, apropierea de Statele Unite 
părea o necesitate. Turcia a aderat la OECE, strămoşul 
OCDE, în 1948, a acceptat Planul Marshall (1948) şi, în 
1951, s-a integrat în NATO. O timidă încercare de 
întoarcere la unele măsuri considerate cele mai 
antiislamice a fost repede amorsată. 

Partidul Democrat (Demokrat Parţi, DP), condus de 
Adnan Menderes, a câştigat alegerile din 1950. Pentru 
prima dată, puterea era în mâinile civililor. Menderes îşi 
făcuse campanie cu legalizarea ezan-ului în arabă, interzis 
de Inönü. În ciuda contradicţiilor sale, DP reprezenta 
societatea faţă cu birocraţia kemalistă. Mai puţin represiv 
cu islamul, el va dezvolta relaţiile Turciei cu ţările 
musulmane, fără a renega alianţa occidentală. Contrar 

kemaliştilor, adepţi ai establishment-ului, el era liberal în 
domeniul economiei. În deceniul „democrat” (anii '50), s-a 
asistat la o repunere în cauză a aspectelor celor mai 
tranşante şi mai militante ale laicităţii kemaliste, chiar 
dacă Menderes era puţin interesat de fundamentele 
laicităţii turce. El s-a străduit să modereze pe laiciştii cei 
mai virulenţi şi să dezetatizeze economia. Astfel, s-a 
introdus învăţământul religios facultativ în şcolile primare, 
a fost înfiinţată o facultate de teologie, au fost legalizate 
şcolile cofanice, s-au redeschis şcolile de imami, s-au 
permis pelerinajele la mormintele unor sfinţi şi o nouă 
toleranța se manifestă cu privire la confrerii, îndeosebi 
faţă de „Nurcu”. Toate acestea au fost însoţite de o 
anumită liberalizare în ce priveşte publicarea operelor 
islamice. Populaţia a primit cu mare bucurie întoarcerea la 
chemarea tradițională în arabă pentru rugăciune. 
Menderes a fost ovaţionat şi ziua în care vechea lege a fost 
abolită, 16 iunie 1950, a devenit zi de sărbătoare. Popular 
în rândul poporului. 

Menderes nu se bucura de aceeaşi situaţie nici în 
rândul intelectualilor (din cauza cenzurii şi a derivelor 
autoritare), nici în rândul militarilor. Aceştia din urmă 
considerau măsurile sale drept o trădare a revoluţiei. 
Menderes a fost acuzat de Statul-major al Armatei şi de 
kemalişti că a încurajat „o superstiție religioasă medievală 
care a adus atingere spiritului laic”. Promulgarea unei legi 
de Protejare a lui Ataturk (1951) nu a fost suficientă 
pentru a reduce furia militarilor, nicio nouă legislaţie care 
interzicea „folosirea în scop politic a islamului” (1949, 
art.163 din Codul penal). La 27 mai 1960, o lovitură de stat 
militară, care nu a ezitat să se prezinte „progresistă”, a 
răsturnat de la putere guvernul lui Menderes, sub acuzaţia 
de violare a Constituţiei. Acest prim puci a adus forţelor 

armate statutul de gardieni  extraconstituţionali ai 
kemalismului, un statut pe care îl vor pune în practică de 
două ori (1971 şi 1980), fără a mai socoti numeroasele 
intervenţii oficioase sau parţiale. In ziua de 17 septembrie 
1961, Menderes şi doi miniştri ai guvernului DP au fost 
spânzurați, în ciuda apelurilor la clemenţă venite din toate 
părţile. Ei vor fi reabilitaţi în septembrie 1990. Trupul lui 
Menderes a fost atunci transportat într-un mausoleu din 
Istanbul. 

Cu toate acestea, Constituţia din 1961 a deschis un 
deceniu mai liberal în care viaţa parlamentară a fost 
reluată. Din cele „Şase Săgeţi” ale lui Atatürk, noua 
Constituţie nu a păstrat decât trei: republicanismul 
laicitatea şi naționalismul Dar la 12 martie 1971, guvernul 
lui Süleyman Demirel (Adalet Partisi, AP Partid ai 
Dreptăţu, care a succedat DP interzis) a fost constrâns să 
demisioneze ca urmare a unui pronunciamiento* al 
militarilor. Prin această lovitură de palat, ierarhia militară 
înţelegea să 

Pronunciamiento, declaraţie, manifest, acţiune prin 
care este exprimat protestul faţă de un sistem politic, 
social etc.; lovitură de stat organizată de militari în ţările 
Americii Latine; puci militar. 

reinstaureze  kemalismul. Două partide au fost 
dizolvate: un partid comunist şi Partidul Ordinii Naţionale, 
înfiinţat în 1970, primul partid încarnând islamul politic în 
Turcia, puţin timp după înfiinţarea partidului Milli Goriiş 
(Opinia Naţională) de către Necmetin Erbakan. 

Anul 1973 marchează o cotitură: pentru prima dată 
un partid islamic participă la guvernare, Partidul Salvării 
Naţionale, fostul partid al Ordinii Naţionale, care fusese 
desfiinţat. Turcia cunoştea atunci o gravă instabilitate, o 
situaţie din ce în ce mai tensionată şi marcată de violenţă, 

când răscoalele kurzilor şi înfruntările dintre extrema 
stângă şi extrema dreaptă puneau în pericol pacea civilă. 
La 12 septembrie 1980, a avut loc o nouă lovitură de stat 
militară. Parlamentul a fost dizolvat, iar represiunea 
împotriva stângii, sindicatelor şi  partidelor-severă. 
Universitățile au fost „epurate” Constituția din 1982 a 
instituționalizat rolul armatei: un Consiliu de Securitate 
Națională (Milli Guvernlik Kurumu, MGK) punea 
democrația sub observație. Intre 1980 - 1983, s-a instalat 
la putere un regim militar, cu încălcarea a numeroase 
drepturi ale omului, în special împotriva stângii. A trebuit 
să treacă mult timp până ce viața parlamentară a fost 
reluată. Alegerile locale din martie 1994 au fost câştigate 
de islamişti. Refah, partidul islamist al lui Erbakan 
(înființat în 1984) câştiga municipalităţile Ankarei şi 
Istanbulului şi obținea relativ un scor bun la nivel naţional. 
Ca prim-ministru, Erbakan a format un guvern de coaliție 
şi a condus țara timp de un an, între 1996 - 1997. 

In ziua de 27 februarie 1997, Consiliul de Securitate 
Naţională, inspirat de acțiunile trecute şi de precedentul 
tunisian (destituirea lui Bourguiba, în 1987) şi, mai ales, de 
cel algerian 

Refah, în limba turca se traduce prin „Bunăstare 
(1992), în materie de intervenţie armată pentru reluarea 
alegerilor) a emis o recomandare severă împotriva 
guvernului Erbakan, cerându-i să ia măsuri contra 
grupurilor radicale care „acţionează împotriva laicităţii”. I 
se reamintea „că nicio concesie nu va fi făcută asupra 
aplicării principiilor laice cuprinse în Constituţie/ MGK 
numea aceste pericole fără ocol: violarea Constituţiei şi a 
altor coduri de legi, liceele de imami, confreriile sufiţilor, 
pensionatele particulare de studenţi, fundaţiile pentru 
vakif, şcolile legate de aceste confrerii, mass-media 

islamice. Erbakan a fost constrâns să demisioneze în iunie 
1997. Veleităţile sale de a neglija ordinele dictate la 28 
februarie 1997 de către MGK, şi anume să oprească 
influenţa curentului islamist în administraţie şi în 
învăţământ, au determinat generalii să intervină. In anul 
următor a fost pronunţată dizolvarea Partidului Refah. 
Liderul său, Erbakan, a fost condamnat la zece luni de 
închisoare. Lui şi adjuncţilor săi li s-a interzis orice 
activitate politică vreme de cinci ani. Cel mai popular 
primar al Istanbulului, Erdogan, membru al Refah, a fost 
obligat să demisioneze. Fără a ieşi din cazărmi, armata 
impunea punctul său de vedere, de unde şi denumirea de 
„lovitură de stat postmodernă” dat acestei acţiuni a 
armatei. Era o revenire la marile principii ale Republicii: 
legea din 1951, care îl protejează pe Ataturk, a fost 
reamintită cu tărie; tot aşa cum „religia nu trebuie în 
niciun caz să fie instituţionalizată în scopuri politice” 
(conform articolului 163 din Codul Penal abolit în anii '80 
de Ozal, pe atunci prim-ministru). Legile antireligioase din 
1925 cu privire la îmbrăcăminte şi la confrerii au fost 
reactivate. Punând din nou înainte „instrumentalizarea 
religiei de către politicieni”, MGK intenţiona să interzică 
guvernelor, în general, şi islamiştilor, în particular, orice 
veleitate de a dori să rezolve anumite probleme făcând mai 
degrabă apel la noţiunea de umma în loc de naţiune. O 
aluzie la tentativele Partidului Refah de a câştiga 
încrederea kurzilor pe un temei religios. În războiul său 
împotriva islamului politic, MGK a impus un învăţământ 
laic de opt ani, cu scopul ca respectul faţă de Republică, 
Ataturk, patrie şi naţiune să fie insuflat elevilor (o armă de 
război împotriva şcolilor de imami). Moscheile, mausoleele 
şi cursurile de Coran au fost riguros supravegheate şi puse 
sub controlul Ministerului Afacerilor religioase. Printre 

măsurile care au stârnit atunci o puternică opoziţie din 
partea clericilor, după chestiunea învăţământului, figura 
măsura privind repunerea în vigoare a legii kemaliste 
asupra îmbrăcămintei, cu interzicerea turbanului, pentru 
că ea viza în mod direct purtarea vălului în şcoli, în 
universităţi şi în instituţiile publice, chiar dacă vălul nu a 
fost niciodată interzis categoric în Turcia. În 1997, s-a 
desfăşurat în şcoli o mişcare de protest împotriva 
interzicerii vălului. Dezbaterile au devenit înflăcărate, mai 
ales după ce, în 1999, unei deputate a Partidului Virtuţii 
(Fazilet) i s-a refuzat investitura pentru că purta văl. 

În ceea ce priveşte confreriile, MGK anunţa că nu va 
închide ochii asupra activităţii lor, aşa cum se întâmplase 
în anii '50. O campanie împotriva comunităţilor 
musulmane cemaat, apărute sub regimul Republicii 
(Nurcu, Suleymanci, Fethullahci) a fost amorsată în 1999. 
Suleyman Hilmi Tunahan (fondator al comunităţii 
Suleymanci) a fost de mai multe ori condamnat pentru 
propagandă  antilaică. Cât despre Fethullah Giilen, 
fondatorul comunităţii Fethullahci, el a devenit inamicul 
public numărul unu, şi mai periculos decât Erbakan, după 
spusele establishment-ului kemalist. Fethullah Giilen a fost 
condamnat la exil voluntar în Statele Unite. Militarii 
criticau în acelaşi timp „capitalul verde” şi publicau o listă 
de întreprinderi acuzate de a fi susţinut islamul politic şi 
cu care acesta era sfătuit să nu facă comerţ. 

În această nouă cruciadă în numele apărării laicităţii, 
establishmentul militar kemalist dispunea de 
instrumentele sale: 

Consiliul Securității Naţionale (MGK), Curtea 
Siguranţei Statului (DGM), repusă în funcţie prin 
Constituţia din 1982 şi împuternicită să sancţioneze 
„greşelile comise împotriva Republicii”, YOK, Consiliul 

Superior al învăţământului, Consiliul Superior al Radioului 
şi Televiziunii (RÂUK), un organ de cenzură. Curtea 
Constituţională pronunţase dizolvarea a douăzeci de 
partide din 1980. În mod regulat, Tribunalele de Siguranţă 
a Statului au pror nunţat condamnări în virtutea legii 
antiteroriste. YOK a supravegheat constant nominalizările 
în universităţi. Membru al Refah, Erdogan a fost victima 
acestei întoarceri către laicitatea de luptă, în 1996, pe 
atunci primar al Istanbulului, el a fost condamnat la zece 
luni de temniţă grea pentru declaraţii incitând la 
„provocare rasială şi religioasă” Partidul Virtuţii (Fazilet), 
succesor al Partidului Refah, înfiinţat în 1998, a fost 
interzis la rândul său în 2001. Astfel, loviturile de stat şi 
deciziile pronunciamiento se  înlănţuiau, la început, 
împotriva guvernelor liberale de dreapta, apoi împotriva 
islamiştilor. În aprilie 2007 a avut loc prima tentativă de 
lovitură de stat: printr-un simplu comunicat pe Internet, 
Statul-major al Armatei anunţa că nu va accepta un nou 
preşedinte al Republicii care nu apără valorile acesteia... 
pentru că, din noiembrie 2002, urnele au dat din nou 
majoritatea unui partid ieşit din islamul politic, Partidul 
Dreptăţii şi Dezvoltării (Adalet ve Kalkinma Partisi, AKP). 
Înființat în anul 2001 de Erdogan, AKP este o facțiune din 
Refah. La legislativele din iulie 2007, AKP a câştigat 
majoritatea absolută. Preşedintele trebuia, deci, ales din 
rândurile partidului majoritar. Dacă Turcia a reuşit să evite 
pericolul din Algeria, care a exclus islamiştii din jocul 
politic, aceasta s-a întâmplat pentru că raportul de forţe 
continuă să consolideze echilibrul jocului politic. 

În Iran (la Teheran, în 1909) avusese loc spânzurarea 
publică a  ayatolahului  Fazlollah Nuri de către 
constituţionaliştii laicizanţi, aproape în acelaşi moment cu 
dervişul Vahdeti, şeful Uniunii Mohamedane, ucis de Junii 

Turci, la Istanbul. Însă acela care avea să încerce să 
importe în Iran reformele ţării vecine este regimul lui Reza 
Khan, devenit Reza-şah (1925 - 1941). Până în 1925, Reza 
Khan a dat ulemalelor sentimentul că islamul este protejat 
de autoritatea politică. Dar istoria relaţiilor lui Reza-şah cu 
clerul şiit va fi, în fapt, o suită de înfruntări. Noul şah s-a 
angajat într-o politică de marginalizare economică a 
clerului, însoţită de numeroase măsuri de înjosire a 
statutului clerical şi de umilire, determinând adesea 
abandonarea  hainei clericale. Ulemalele trebuiau să 
prezinte la poliţie permisul de a purta turban, eliberat de 
minister, după un examen de cunoştinţe în numele 
autorităţii publice. Să se supună unui examen, care mai 
este şi organizat de un minister, asta însemna deja să 
recunoască o putere superioară religiei. lar când 
prezentau la poliţie permisul pentru turban, erau puşi în 
situaţia de a căuta la nesfârşit un agent capabil să-l 
citească... Astfel, Mohammad-Tagi Shari aţi (1907 - 1987), 
urmaş al unei finii clericale din Khorasan, a preferat să 
renunţe la statutul său clerical. S-a îmbrăcat în haine civile 
şi a început să predea într-un liceu public. În mod contrar, 
tatăl celebrului scriitor Jalâl Al-e Ahmad, cleric din 
Talegan, şi-a pierdut veniturile de notar public, refuzând să 
se înregistreze la Ministerul Justiţiei, şi a fost ruinat. Şi 
asta pentru că o lege din 1932 plasase orice activitate 
notarială sub autoritatea Ministerului Justiţiei. Până 
atunci, mulţi dintre învățații ulema trăiau într-adevăr din 
redactarea unor acte (tranzacţii comerciale, imobiliare, 
matrimoniale). Ofensele suportate de cler cuprindeau, de 
asemenea, şi conflictul legat de serviciul militar 
obligatoriu. 

Khorasan sau Khurasan, regiune în nord-estul 
Iranului. 


12 


Încă din 1922, o lege stabilea recrutarea tuturor 
bărbaţilor în vârstă de 21 de ani. Mollahii fiind şi ei 
cetăţeni, trebuiau să se supună, dar a fost găsit un 
compromis pentru a-i scuti pe acei tineri religioşi care 
puteau să-şi demonstreze cunoştinţele teologice. Ba mai 
mult, un examen de stat era obligatoriu. În 1936, doctorii 
ulema au fost excluşi din Justiţie printr-o lege care cerea 
judecătorilor un nivel de studii de cel puţin trei ani la 
universitate. O mare parte dintre ulemale şi-a pierdut 
atunci funcţia. 

Insă reacţiile cele mai violente au început în timpul 
campaniei care urmărea unificarea şi uniformizarea 
vestimentaţiei iranienilor. Un costum naţional a fost impus 
tuturor bărbaţilor (1928). Acesta cuprindea, în locul 
turbanului şi al bonetei tradiţionale, un chipiu ridicol 
(kolân pahlavi, a cărui vizieră rigidă îndreptată înainte, 
împiedica, în principiu, prosternarea rituală la rugăciune; 
ori te descopereai - ceea ce era dezonorant în societatea 
tradiţională - ori întorceai chipiul invers). Şahul a vrut apoi 
să impună pălăria europeană. În iulie 1935, o manifestaţie 
paşnică a fost organizată în oraşul sfânt şiit Mashhad 
pentru a protesta împotriva reformei vestimentare. Deşi 
interzicerea vălului la femei nu a fost decretată decât în 
1936, această acţiune era deja denunţată. Poliţia a tras 
asupra mulţimii în chiar interiorul sanctuarului Imamului 
Reza, făcând un mare număr de victime (câteva zeci, după 
unii câteva sute). 

Campania de „emancipare” forţată a femeilor, care s- 
a intensificat începând cu anul 1934, a dus la legea din 
1936. Numai că legea din 1936 care interzicea femeilor 
purtarea vălului în spaţiul public (Iranul a fost prima ţară 
musulmană care a adoptat această măsură printr-o lege) a 
mutat conflictul în sfera cea mai intimă. Să scoţi vălul 

femeilor era un gest resimţit ca un viol, o insultă care 
trebuia ştearsă. Unele iranience, care primiseră o 
instrucţie în şcolile de fete create la sfârşitul secolului al 
XIX-lea, au început să se arate în public. Dar 
constrângerea şocantă a legii dădea imediat acestei 
transformări un caracter diabolic. Familiile tradiţionale se 
străduiau să-şi ţină fetele acasă în loc să le dea la şcoală. 
Reza-şah a ordonat poliţiei să smulgă ciadorul celor care 
treceau, ceea ce a provocat numeroase incidente şi un 
resentiment general împotriva modernizării impuse cu 
forţa. Brutalitatea represiunii explică liniştea care a urmat 
interzicerii vălului. Cuprinşi de teamă, iranienii tăceau. 
Unele femei nu mai ieşeau pe stradă, nu mergeau la baia 
publică decât în orele când poliţia nu le vedea. Departe de 
a contribui la emanciparea femeilor, interzicerea vălului, 
mai degrabă, a încetinit-o. Fără văl, femeile funcţionarilor 
erau obligate să se arate în public, stinghere în veşminte 
care păreau ciudate. În ceremoniile oficiale, unii lăudau 
serviciile de soţii „provizorii” (graţie căsătoriei temporare 
şiite) pentru a nu-şi dezonora soţia. 

Presa şi discursurile oficiale denigrau pe toate vocile 
ignoranţa proverbială a ulemalelor, pentru a face elogiul 
ştiinţei şi culturii Europei. Mai mulţi opozanți au plătit cu 
viaţa pentru că l-au înfruntat pe Reza-şah. Printre ei, un 
învăţat religios foarte popular şi excelent orator, Hassan 
Modarres, care fusese deputat în al doilea Parlament din 
1909. Acest teolog foarte activ, aflat în rândurile 
naţionaliştilor democrați la Kermanşah, în timpul Marelui 
Război, a încercat în mai multe reprize să negocieze cu 
Reza Khan, care îl făcuse să spere că va obţine o 
participare la putere. Lupta sa a luat sfârşit în 1927 printr- 
o consemnare la domiciliu, apoi prin exil şi, în final, o 
execuţie sumară în 1937. O profundă nelinişte i-a cuprins 

atunci pe clericii ulema iranieni, care asistau neputincioşi 
la reformele în curs. În 1927, la Isfahan, a eşuat o mişcare 
de protest a clerului, susţinută de vreo sută de religioşi 
care participaseră la o slujbă de reculegere la Qom şi 
unde, în mod paşnic, ocupaseră moscheea. 

Reprezentantul clerului, Nurollah Esfahâni, a fost 
otrăvit în timpul negocierilor cu reprezentantul Puterii. În 
anul următor, Şeicul Mohammad Bafgi a fost bătut de 
Reza-şah în persoană. Clericul, care îndrăznise să-i facă 
observaţie reginei, pentru că îşi scosese vălul în mausoleu, 
a fost întemnițat vreme de şase luni, apoi exilat la Rey. 

In 1941, după abdicarea forţată a lui Reza-şah în 
favoarea fiului său, o perioadă de deschidere, ca şi în 
Turcia, părea să liniştească lucrurile. Alianţa temporară 
dintre clerul şiit (ayatollahul Kashani) şi Mosaddeq (1951) 
a eşuat, semn că, începând din 1909, era dificil să găseşti 
puncte comune între naţionalişti şi religioşi. Parlamentul 
tocmai votase naţionalizarea petrolului şi şahul plecase în 
exil în Italia. Lovitura de stat pusă la cale de CIA împotriva 
lui Mosaddeq (1953) şi reinstalarea pe tron a şahului au 
făcut ca puterea să fie considerată impusă din afară, în 
1963, manifestanţii de la Qom şi din toată ţara protestau 
împotriva şirului de reforme impuse de sus, numite 
„Revoluţia albă”. Naţionalizări, reformă agrară, drept de 
vot pentru femei, toate aceste reforme au făcut din şah 
suveranul cel mai progresist din lumea musulmană. Dar 
autoritarismul regimului său determinase populaţia să 
urască din principiu tot ce venea de sus, în timp ce 
mulţimea scrierilor antimoderniste semnate de clerici, 
după căderea lui Reza-şah, atesta voinţa de a respinge 
modernitatea odată cu regimul care se pretindea heraldul 
ei.  Qarbzadegi, pe care îl putem traduce prin 
„occidentaloză” sau  „vestintoxicare”, este titlul unei 

cărţulii publicate în 1962 de Jalal Al-e Ahmad, consacrată 
analizei alienării culturale şi procesului de dominație 
occidentală asupra Iranului. Şahul a venit la Qom să 
denunțe „reacţiunea neagră” (clerul). La 5 iunie 1963, 
arestarea ayatollahului Khomeyni a adus ţara în fierbere. 
Represiunea împotriva mişcării religioase s-a intensificat 
în tot 

Iranul, făcând mai multe sute de victime. Pentru a-l 
salva pe Khomeyni de o condamnare la moarte, cei mai 
mari ayatollahi au anunţat că ei îl recunosc drept un 
marja. 

Constrâns la exil, mai întâi în Turcia, el se va stabili 
la Najaf în Irak, de unde va pregăti revoluţia islamică din 
Iran. 

În 1975, şahul a luat o măsură impopulară, hotărând 
să şteargă referinţa la hegira* în calendarul iranian. 
Iranienii s-au trezit brusc în prima zi a anului 253.5 din 
Imperiul Persan. Populaţia a refuzat această schimbare, în 
pofida presiunii mass-media, ca şi a administraţiei. Se 
zvonea că vor urma alte măsuri, precum decretarea zilei 
de odihnă din săptămână duminica, în loc de vineri, sau 
chiar schimbarea alfabetului, adoptând, ca şi turcii, 
alfabetul latin, mai potrivit limbii persane... Aceste măsuri 
nu-i vor mai surprinde pe iranieni, care îi considerau deja 
pe conducătorii lor drept fiinţe demonice, preocupaţi mai 
ales să extirpe islamul din cultura lor. În ultimii ani ai 
domniei sale, şahul a a stârnit o imensă aversiune printre 
iranieni. La 7 ianuarie 1978, un articol infamant la adresa 
lui  Khomeyni din publicaţia Fttelaat a provocat 
manifestații la Qom, reprimate în mod violent. Patruzeci de 
zile după aceea, au izbucnit răscoale şi la Tabriz. Au urmat 
altele în mai multe oraşe, precum cea de la Yază, patruzeci 
de zile mai târziu. La lIspahan a fost decretată legea 

marţială. În ziua de 8 septembrie 1978 în jur de o mie de 
manifestanți s-au adunat în Piaţa Jâle, în sud-estul 
Teheranului. Armata a tras asupra mulţimii. Această 
„vinere neagră”, un masacru fără precedent, a fost însoţită 
de un cutremur de pământ interpretat ca fiind semnul 
căţara intrase cu adevărat într-o perioadă de mari 
răsturnări. În zilele de 10 şi 11 decembrie 1978. 

Hegira, data la care începe calendarul musulman (16 
iulie 622, când a fost strămutat Mahomed de la Meca la 
Medina), considerată ca începutul erei musulmane. 

O manifestaţie imensă s-a desfăşurat la Teheran, 
pentru a comemora doliul şiit de Ashura. La 16 ianuarie 
1979, şahul părăsea Teheranul, unde nu mai trebuia să se 
întoarcă niciodată. Şaizeci de ani de laicizare forţată au 
dat naştere primei republici islamice din lume. Prima ţară 
musulmană care a interzis purtarea vălului prin lege a fost 
şi prima care a impus, printr-o altă lege, purtarea 
ciadorului. La întrebarea: cui aparţine suveranitatea, lui 
Allah sau poporului? Constituţia Republicii islamice 
răspunde: lui Allah şi poporului. 

Regele afghan Amanollah (a domnit în deceniul 1919 
- 1929) este al treilea conducător al unei ţări musulmane 
care, prin reforme autoritare, a vrut să-şi smulgă ţara. din 
cadrul civilizaţiei islamice, percepută drept cauză 
iremediabilă a subdezvoltării. Eşecul reformei sale radicale 
- în maniera lui Ataturk sau Reza Khan, modelele sale - 
tine de faptul că el a trezit imediat ostilitatea clericilor, 
foarte influenţi, într-o ţară fără tradiţie centralizatoare. 
Dorinţa lui de a controla ţara a suscitat revolta unei 
societăţi tribale inexpugnabile în munţii săi. In sfârşit, el s- 
a zbătut până la sfârşitul domniei sale în mijlocul rivalităţii 
anglosovietice. La începutul domniei sale, relaţia turco- 
afgană era considerată drept o garanţie în favoarea 

islamului. Dar aceasta s-a transformat într-un semn de 
infamantă apostazie în ajunul căderii sale în 1929, lăsând 
țara pradă haosului. De altfel, de la această dată, orice 
influenţă turcă la Kabul a dispărut Ignorând realitatea 
raportului de forţe cu triburile, el şi-a trimis mica armată 
regală la asalt împotriva triburilor Mangal în 1924, cărora 
nu le-a putut veni de hac decât cu ajutorul altor triburi şi, 
un precedent, foarte grav, cu ajutorul piloților şi 
bombardierelor împrumutate de Uniunea Sovietică, înainte 
de asta, încă de la declanşarea conflictului frontalier cu 
India engleză în 1919. 

Amânollân a primit tot sprijinul sovieticilor, care 
salutau în el un suveran „antiimperialist” autentic. Lenin a 
recunoscut independenţa afghană în 1919 şi i-a scris 
personal lui Amânollân pentru a-l felicita. Sprijinul unei 
puteri străine s-a dovedit dezastruos pentru Ajnânollah. 
Comuniştii, aflaţi la putere din 1978, au pătat din nou 
reputaţia suveranului, declarându-se în mod deschis de 
partea lui. 

Egiptul a fost prima ţară musulmană (şi arabă) care a 
cunoscut un război deschis între stat şi o mişcare 
islamistă, fiecare protagonist tinzând să-şi aroge laurii 
celui mai bun apărător al acestui islam modern şi reformist 
care devenise noua doxa în ţările Islamului. Regimul 
nasserian nu se prevala de laicitate. Cu toate acestea, el a 
aplicat în Egipt concepte de putere care l-au făcut, poate 
în multe privinţe, veritabilul moştenitor al lui Mustafa 
Kemal (discursul naţionalist, etatismul, adoptarea masivă 
de legi de inspiraţie europeană, naţionalizarea islamului). 

În timpul celui de Al Doilea Război Mondial, Ghidul 
suprem al Fraţilor Musulmani, Hasan al-Bannă, organizase 
nişte falange paramilitare secrete. Intrase în contact cu 
agenţi germani, pe de o parte, şi, pe de altă parte, cu 

organizaţia secretă a „Ofiţerilor Liberi”, cei care, grupaţi 
în jurul lui Nasser, trebuiau să ia puterea în 1952. Cele 
două organizaţii, „Ofițerii Liberi” şi „Fraţii Musulmani”, se 
supravegheau, aveau „cârtiţe” introduse şi încercau să se 
destabilizeze reciproc. 

După război, „Fraţii Musulmani”, întăriţi prin 
numărul foarte mare de membri, prin organizarea 
ierarhizată şi falangele lor paramilitare, constituiau o forţă 
redutabilă. Lupta lor împotriva sioniştilor din Palestina 
alături de forţele regulate le-a crescut şi mai mult 
prestigiul. In haosul înfrângerii, ei păreau mai 
ameninţători ca niciodată. Guvernul Nukraşy a decretat 
dizolvarea asociaţiei lor, confiscarea tuturor bunurilor şi 
arestarea multor Fraţi. Reacţia nu a întârziat să apară: 
Nukraşi a fost asasinat în 1948 de un Frate Musulman. La 
câteva zile după aceea, a fost asasinat şi Hasan al-Bannă 
(1949), probabil de către agenţii secreţi ai puterii. Puțin 
câte puţin, „Fraţii Musulmani” şi-au reluat parţial 
activitatea publică. O cursă de viteză a pornit atunci între 
„Fraţii Musulmani” şi „Ofițerii Liberi” pentru a pune mâna 
pe putere. Aceştia din urmă sunt cei care au câştigat, la 23 
iulie 1952. Va începe astfel perioada nasseriană (1952 - 
1970). Ea a debutat prin eliminarea generalului Nagib, 
rivalul lui Nasser. 

Relaţiile dintre „Ofițerii Liberi” şi „Fraţii Musulmani” 
au rămas întotdeauna ambigui. La început, Fraţii au ales 
să susţină noul regim. În schimb, Nasser, atunci când a 
interzis toate partidele politice, a admis că această 
confrerie nu era un partid şi, prin urmare, putea să-şi 
continue activitatea. Dar concurenţa Fraţilor era prea 
puternică pentru un regim la fel de autoritar: la 13 
ianuarie 1954, Nasser a dizolvat la rândul său confreria şi 
i-a arestat pe capii săi. In acelaşi an, rais-ul egiptean abia 

scăpa de gloanţele revolverului unui Frate. Represiunea a 
fost dură: peste o mie de Fraţi au fost arestaţi şi judecaţi. 
Şase conducători, între care avocatul şi scriitorul Abd al- 
Qâdir Awda, au fost spânzurați. Ghidul suprem a fost 
condamnat la moarte, dar pedeapsa i-a fost comutată în 
închisoare pe viaţă. Şi totuşi, relaţiile personale între mulţi 
dintre „Ofițerii Liberi” şi „Fraţii Musulmani” fuseseră prea 
strânse în perioada luptei împotriva englezilor, încât să nu 
fie posibile reconcilieri şi ralieri. In pofida acestora, unii 
Fraţi au fost acuzaţi, în vara lui 1965, de a fi pus la cale un 
complot „vizând răsturnarea regimului”. Represiunea s-a 
abătut încă odată asupra confreriei, acuzată de a fi unealta 
imperialismului şi, mai ales, a „reacţiunii arabe” saudite şi 
iordaniene. Procesele au durat un an de zile. In august 
1966, au avut loc trei execuţii, între care cea a lui Sayyid 
Qoth, un teoretician al confreriei „Fraţii Musulmani”, 
foarte cunoscut în afara graniţelor Egiptului. Au fost 
pronunţate numeroase condamnări la închisoare şi muncă 
silnică. Niciodată nu vom stărui îndeajuns asupra amplorii 
şi ferocităţii persecuției îndurate de „Fraţii Musulmani” în 
timpul regimului nasserian. Dacă, în Franţa, s-a evocat 
uneori duritatea regimului împotriva comuniştilor egipteni, 
fiindcă o anumită simpatie exista între ei (Curiei*, de pildă) 
şi Partidul Comunist Francez, în schimb, a părut normal 
sau cel puţin acceptabil ca „integriştii musulmani”, 
„extrema dreaptă”, pentru a-l cita pe Jacques Berque, 
„teroriştii de inspiraţie fascistă şi nazistă”, cum îi prezenta 
mass-media franceză pe islamişti, să îndure ceea ce au 
meritat.  Inchisori  nasseriene, torturi, lagăre de 
concentrare unde se  înghesuiau membrii mişcării 
religioase, toate acestea nu mai contau. Moartea lui 
Nasser a descoperit Egiptului şi celorlalte ţări o lume 
neştiută de închisori, torturi şi lagăre, care au împins o 

nouă generaţie de islamişti spre radicalizare, cu acţiuni 
violente şi cu practicarea anatemei. 

După moartea lui Nasser în 1970, regimul Anwar al- 
Sadat a autorizat alegeri libere, în 1976, şi a recunoscut, 
în sânul partidului unic, trei „tribune libere” care se vor 
transforma repede în partide politice. Toate acestea în 
cadrul unei liberalizări a economiei, începând din 1972, 
cunoscută sub numele de infit în. După marile persecuții 
(1954 - 1971), „Fraţii Musulmani”, din nou toleraţi, au fost 
folosiţi de regim împotriva stângii. Represiunea începe 
totuşi din nou în 1979, cu arestări în masă în rândul 
Fraţilor Musulmani, demne de epoca nasseriană. Aceasta a 
dus la 

Henri Curiei, unul dintre fondatorii Partidului 
Comunist din Egipt. 

asasinarea lui Sadat în 1961 de către un tânăr 
locotenent islamist, ca urmare a semnării Tratatului de 
Pace cu Israelul (1979). A fost proclamată starea de 
urgenţă, iar represiunea - fără milă: o mie cinci sute de 
islamişti au fost arestaţi, iar cinci dintre ei condamnaţi la 
moarte. Represiunea a continuat în timpul lui Hosni 
Mubarak, care alterna o anumită toleranţă, prin 
participarea Fraţilor la alegeri sub umbrela unui partid 
politic, cu măsuri devenite legale prin continuarea 
nelimitată a stării de urgenţă. Între 1992 - 1997, la 
terorismul islamiştilor, care a făcut peste o mie cinci sute 
de victime, s-a răspuns cu valuri de represiune, închisoare 
şi torturi fără nicio limită. În 1995, partidul ALWasat, 
provenit din rândul „Fraţilor Musulmani”, a fost interzis. 
Cu toate acestea, sub eticheta de candidaţi independenţi, 
„Fraţii Musulmani” sunt astăzi de departe primul grup al 
opoziţiei în Marea Adunare Naţională. În martie 2007, o 
lege, copiată după cea în vigoare în Turda şi în Tunisia, 

interzicea partidele care „folosesc religia din principii 
politice”. Pe de altă parte, o lege „antiteroristă” este 
destinată să înlocuiască starea de urgenţă permanentă. 
Corupţia, nepotismul şi clienţelismul au devenit un mod de 
guvernare, în pofida simulacrului de alegeri democratice - 
realegerea sistematică, la fiecare şase ani, a lui Mubarak şi 
un multipartidism limitat. 

În Tunisia, colonizarea fusese afacerea elitelor laice 
republicane ale celei de AlIl-a Republici. Jules Ferry a vrut 
să facă din Tunisia „sa” modelul unei colonii cu faţă 
umană, diferită de Algeria. Mediile laice din Franţa au 
participat din plin la acţiunea colonială. Astfel, Liga 
franceză a învăţământului, prinsă în capcană prin alianţa 
sa cu puterea colonială, cu care împărtăşea ideologia, a 
luptat alături de aceasta pentru a face din şcola publică 
franceză din Tunisia vârful de lance al unei misiuni 
„civilizatoare”, în care membrii săi (mulţi fiind profesori) 
credeau sincer. Bourguiba va fi influenţat de acest credo 
republican. Tunisia avea să acceadă la independenţă în 
1956. Noul stat s-a născut în contextul unui război civil 
mocnit între partizanii lui Bourguiba şi cei ai rivalului său, 
Salah Ben Yousef. Secretar-general al Partidului Destul, 
acesta din urmă se aliase cu oamenii de la moscheea- 
madrasa Al-Zitouna, Al-Azhar-ul tunisian, bastion al 
tradiţionaliştilor, şi cu toţi cei care se opuseseră „politicii 
în etape” şi „dialogului cu Franţa” propovăduite de 
Bourguiba. Acesta s-a debarasat de opozanţii săi yousefişti 
şi de vechiul Destul. Condamnat la moarte în 1957 şi 1958, 
Salah Ben Yousef a reuşit să evadeze, dar va fi asasinat în 
exil, la Frankfurt, în 1961. 

Începând de la promulgarea Codului de statut 
personal (1956), Bourguiba s-a angajat într-o luptă frontală 
cu islamul „tradiţional” şi cu simbolurile acestuia. A 

ordonat distrugerea cu buldozerele a locurilor de pelerinaj 
zawiya, a suprimat donațiile wagf private şi publice în 
1956 şi a pregătit pătrunderea în cartierul Kasbah din 
Tunis, loc important al identităţii musulmane, cu Al- 
ZitOuna în centrul său. În acelaşi timp, regimul a înăbuşit 
protestele împotriva desființării universităţii Al-Zitouna ca 
centru de predare a religiei. Constituţia din 1959 
concentra în mâinile preşedintelui Bourguiba toate 
puterile, în pofida prezenţei unei Adunări Naţionale, al 
cărei rol era de a aproba deciziile şefului Statului. Elita 
conducătoare a monopolizat statul până la punctul de ad 
confunda şi de a-l administra ca pe un patrimoniu 
personal. La 18 martie 1975, Marea Adunare a făcut din 
Bourguiba un preşedinte pe viaţă. 

Zawiya  (zauia), lit,Colţ', denumea iniţial locul 
consacrat învăţăturii într-o moschee, mai târziu, un locaş 
sufit; în nordul Africii, aceste aşezăminte au devenit 
sanctuare importante. 

În acelaşi timp, mişcarea religioasă a devenit rapid 
ţinta represiunii. În 1987, islamiştii, organizaţi în sânul 
Mişcării Fracţiunii Islamice (MTI), au putut astfel să 
prezinte liste fără a fi legalizate. Temându-se că se vor 
impune ca principal partid de opoziţie, puterea a acuzat 
atunci Mişcarea de „manevre subversive” şi de „acţiuni 
teroriste” pe care cei vizaţi le respingeau. Ghannuchi, şeful 
Mişcării, fusese adus de mai multe ori în faţa tribunalelor. 
Condamnat la 11 ani de închisoare (din care trei ani 
executaţi) în 1981, el a fost din nou condamnat la muncă 
silnică pe viaţă, la 27 septembrie 1987. Insă această 
condamnare nu fusese considerată suficientă de către 
Bourguiba, care a ordonat un nou proces, pentru a obţine 
condamnarea la moarte. Procesul nu a mai avut loc, din 
cauza  destituirii lui Bourguiba (7 noiembrie 1987). 

Gannuchi a fost grațiat de noul preşedinte, Zâne el-Abidine 
Ben Ali, la 14 mai 1988. Faţă de noua situaţie politică, el a 
depus la începutul anului 1989 o cerere de legalizare a 
MTI, care va deveni mai târziu „Ennahda” (Renaşterea), 
dar cererea i-a fost refuzată. Pe liste independente, 
„Ennahda” nu a obţinut voturi suficiente pentru a avea 
aleşi în Adunarea Naţională, dar islamiştii apăreau ca 
principala forţă de opoziţie, şi de aceea guvernul îşi va 
reconsidera politica de deschidere. Încă din 1989, acesta 
îşi va intensifica politica de represiune împotriva 
islamiştilor. În 1991, „Ennahda” a fost interzisă şi mulţi 
dintre membrii săi arestaţi. În august 1992, procesul celor 
277 de militanţi a dus la condamnarea a 265 dintre ei 
pentru complot „islamist”. Aceste procese aveau loc în faţa 
a doua jurisdicții militare şi, după opinia observatorilor, cu 
violarea multor reguli de drept pentru un proces echitabil. 
Pedepsele ajungeau până la douăzeci de ani de închisoare, 
şi chiar închisoare pe viaţă. Cei mai mulţi dintre aceşti 
deţinuţi erau nevinovaţi, închişi şi condamnaţi fără probe 
concrete de criminalitate, ci pentru simpla exercitare a 
propriilor convingeri religioase şi politice. Ghannuchi s-a 
exilat la Alger, rămânând totuşi în fruntea mişcării, înainte 
de a se instala într-o suburbie din vestul Londrei, unde a 
obţinut statut de refugiat politic, în august 1993. În ziua de 
28 august 1992, la Tunis, Tribunalul Militar l-a condamnat 
în contumacie - ca şi pe alţi lideri ai mişcării - la 
închisoare pe viață pentru „complot împotriva 
Preşedintelui”. 

Pe de altă parte, regimul lui Ben Ali a reactivat în 
2006 Articolul 108 care interzicea vestimentația „sectară” 
în locurile publice şi purtarea vălului în universităţi, în 
administraţie şi în spitale. Această circulară, care datează 
din 1981, fusese riguros aplicată până în anul 1990, apoi 

căzuse în desuetudine. Ea a dus la excluderea din şcoli şi 
universitate a fetelor care purtau văl. 

În pofida instaurării pluralismului politic de către 
Ben Ali în 1988 şi a primelor alegeri pluraliste din 1999, în 
cadrul procesului de consens şi concordie naţională, 
regimul a devenit din ce în ce mai autoritar. Deţinuţii 
politici sunt frecvent torturați, iar apărătorii drepturilor 
omului, mai ales avocaţii, sunt victime ale manevrelor de 
intimidare şi de hărţuire, fără ca plângerile lor să fie 
acceptate de justiţia tunisiană. Unii deţinuţi de opinie sunt 
supuşi la condiţii inumane de detenţie şi măsuri arbitrare 
precum menţinerea prelungită în izolare şi lipsirea de 
îngrijiri medicale. Legea antiteroristă, votată în 2003, a 
devenit prilej pentru procese inechitabile, aşa cum a fost 
cazul studenţilor interni din Zarzis, închişi în 2004 pentru 
că, împreună cu profesorul lor, căutaseră informaţii pe 
Internet. Ei au fost acuzaţi că pregăteau un atentat şi că s- 
au folosit de Internet ca instrument de comunicare. Au fost 
eliberaţi abia în februarie 2006. 

După exemplul Tunisiei, Siria observase, în timpul 
mandatului francez, cum se desfăşoară activităţile mediilor 
laice franceze, ce încercau, fără succes, să înlocuiască 
misiunile catolice ca puncte de sprijin pentru autoritatea 
mandatară. Misiunea laică de la Damasc se înscria în 
totalitate în politica mandatului, pentru care ea se 
considera expresia umanistă. Două decenii mai târziu, cel 
care se prevalează de laicitate este un partid care vrea să 
pună mâna pe putere: Baas. La mai puţin de un an după 
ajungerea sa la putere printr-o lovitură de stat (1963), se 
contura deja confruntarea cu mişcarea religioasă, 
susţinută de o parte importantă a populaţiei. În aprilie 
1964, în oraşul Hama, în centrul ţării, o revoltă pornită din 
mediul licean şi imediat preluată de toată infrastructura 

religioasă chema la războiul sfânt împotriva noului partid 
aflat la putere. Ca răspuns, generalul Amin al-Hafez, 
preşedintele Consiliului Revoluţiei, a ordonat bombardarea 
moscheii Al-Sultan, ceea ce a făcut ca baasiştii să fie 
asemănaţi cu mongolii. Agitaţia a cuprins Damascul şi 
marile oraşe siriene. Comercianţii şi-au închis prăvăliile, 
iar manifestanţii, adunând la un loc persoane cu profesii 
liberale (ingineri, avocaţi, medici), profesori şi studenţi, au 
cerut reinstaurarea libertăţilor publice, eliberarea 
deţinuţilor politici şi ridicarea stării de necesitate. Fraţii 
Musulmani şi Partidul Comunist continuau să constituie 
opoziţia faţă de un regim al cărui caracter autoritar nu se 
dezminţea. Focul continua să mocnească. Atentatul 
împotriva şcolii de artilerie de la Alep, din 16 iunie 1979, 
care s-a soldat cu moartea a 83 de cădeţi, toţi alauiți (o 
ramură şiită căreia îi aparţinea Preşedintele Hafez al- 
Assad), a răsunat ca un tunet Vreo cincisprezece deţinuţi 
au fost imediat executaţi fără judecată. Începând din 1979, 
situaţia s-a degradat foarte rapid, mai ales în nordul ţării. 
Regimul a folosit atunci mâna forte. Criza a atins 
paroxismul în martie 1980. Grevele paralizau toate oraşele 
siriene, mai ales la Alep. Unităţi speciale „au făcut 
curăţenie” în oraşul Jisr al-Shughur, omorând sute de 
locuitori. La Alep, unităţile speciale au asediat oraşul: opt 
mii de „suspecţi” au fost arestaţi. La începutul verii lui 
1980, a fost desfăşurata o misiune de pedepsire la 
închisoarea din Palmira, unde mai multe mii de opozanti, 
Fraţi Musulmani sau înrudiţi cu ei, erau deţinuţi. În ziua de 
7 iulie 1980, simpla apartenenţă la asociaţia Fraţilor 
Musulmani era pedepsită cu moartea conform unei legi 
votate de Adunarea Poporului. Războiul civil dintre Fraţii 
Musulmani şi regimul baasist al lui Hafez al-Assad a luat 
amploare. Oraşul Hama a fost martorul masacrelor (aprilie 

1981), înainte de a fi bombardat orbeşte în februarie 1982. 
Unităţile speciale, sprijinite de armată, s-au îndârjit mai 
bine de o lună să pună mâna pe oraş sau pe ceea ce mai 
rămânea din el. Se estimează la 25.000 numărul 
locuitorilor ucişi. 

În Irak, războiul mocnit dintre mişcarea religioasă 
şiită, renăscută după o jumătate de secol de la traversarea 
deşertului, şi regimul baasist al lui Saddam Hussein s-a 
desfăşurat pe scară largă în cursul anilor '70. Din 1968, 
anul celei de-a doua lovituri de stat baasiste, înfruntarea 
dintre regim şi clerul şiit din ce în ce mai combativ părea 
inevitabilă. Un cler care va fi însufleţit de revoluţia 
islamică din Iran. Ayatollahul Muhammad Bager al-Sadr, 
principalul animator al mişcării renaşterii islamice de la 
sfârşitul anilor '50, a fost executat în 1980. Era pentru 
prima dată, de la spânzurarea lui Fazlollah Nuri în 1909, 
când o putere îndrăznea să ucidă un multahid. Peste 500 
de învăţaţi ulema şiiţi vor fi executaţi în perioada anilor 
'80, mai ales din rândurile familiei ayatollahului Muhsin al- 
Hakim. O veritabilă coaliţie de forţe va folosi atunci armata 
irakiană ca braţ armat împotriva revoluţiei islamice din 
Iran şi împotriva mişcării şiite din Irak. Războiul dintre 
Iran şi Irak a fost prelungirea dincolo de frontiere a 
războiului intern dintre regimul baasist şi mişcarea 
religioasă şiită. El a durat opt ani teribili, făcând peste un 
milion de morţi din ambele tabere. In februarie 1991, la 
chemarea forţelor Coaliţiei americane, kurzii şi şiiţii s-au 
ridicat împotriva regimului lui Saddam Hussein. Forţele 
străine vor asista cu arma la picior la zdrobirea insurecției 
şiite. Numărul victimelor a fost înspăimântător; între 
100.000 şi 300.000 de mii de morţi. Arma chimică a fost 
folosită împotriva oraşelor şiite din sudul Irakului şi 
împotriva oraşului sfânt al şiiţilor, Kerbala. Interesul 

american nu era atunci să răstoarne regimul de la Bagdad. 
Pentru Washington, valora mai mult exercitarea unui 
control indirect asupra Irakului, menţinând mai degrabă 
un regim al unui Saddam Hussein învins, decât să rişte o 
ocupare directă. Ziua de 11 septembrie 2001 avea să 
schimbe datele problemei. 

Trebuie amintit că, în Siria şi în Irak, laicitatea s-a 
confruntat cu strategiile grupurilor minoritare (creştine şi 
alauite în Siria, creştine şi arabe sunnite în Irak) care au 
văzut în asta un mijloc de a scăpa de statutul lor de 
minoritate. Chiar dacă este abuziv să prezentăm de 
manieră exhaustivă şi exclusivă evenimentele de mai sus 
ca o înfruntare între regimurile laice şi mişcările 
religioase, această dimensiune nu există mai puţin în 
reprezentări. 

În Algeria, după mai mulţi ani de gestație, autocraţia 
afacerilor de stat dominată de militari, în numele unui 
socialism arab cu nuanţă islamică, apropiat concepţiilor 
nasseriene, ţara s-a lansat, începând din 1988, într-un 
experiment inedit de democratizare, urmare mai ales a 
răscoalelor din octombrie al aceluiaşi an. În timpul 
alegerilor locale din 1990 - primele alegeri libere în 
Algeria - Frontul Islamic al Salvării (FIS) a câştigat 953 de 
comune din 1539 şi 32 wilaya (provincii) din 48. La 26 
decembrie 1991 a avut loc primul tur al alegerilor 
legislative. Marcat de un foarte mare procent de 
absenteism, FIS a obţinut 188 de locuri din 431, cu 47% 
din sufragii, în timp ce partidul unic FLN n-a primit decât 
23% din voturi, iar Frontul Forţelor Socialiste (FES) 7%, 
candidaţii independenţi câştigând doar 3 locuri. Cu un 
asemenea „val seismic”, islamiştii erau siguri că vor obţine 
majoritatea absolută în al doilea tur. Luând cunoştinţă de 
această situaţie, care risca să se întoarcă în dezavantajul 

său, armata a decis, la 11 ianuarie 1992, să-l oblige pe 
şeful statului, preşedintele  Chadli  Bendjedid, să 
demisioneze şi să oprească procesul electoral. Al doilea tur 
de scrutin a fost anulat, iar primul tur invalidat. Adunările 
comunale şi departamentale conduse de aleşii FIS au fost 
dizolvate, iar militanţii şi simpatizanţii formaţiunii care 
câştigase primul tur de scrutin legislativ au fost 
întemnițați sau expediaţi în lagărele din sudul saharian. 
Această situaţie a antrenat Algeria într-un val de violenţă 
şi de terorism care va dura un deceniu. Atunci când s-au 
înmulţit execuțiile extrajudiciare, simpatizanţii FIS s-au 
înrolat treptat în lupta armată împotriva Statului. În acest 
context, numeroase personalităţi civile (intelectuali, artişti, 
jurnalişti) aveau să fie asasinate în condiţii misterioase. De 
atunci, mărturii comune provenind mai ales din rândurile 
membrilor serviciilor secrete ale armatei algeriene au 
stabilit că un mare număr dintre aceste asasinate fusese 
comis de oficinele armatei, care preluaseră treptat 
controlul asur ra grupărilor islamiste sau chiar li se 
substituiseră. Această strategie avea drept scop să 
discrediteze opoziţia islamistă în interior ca şi pe scena 
internaţională, şi să mute pe un teren de strictă siguranţă 
o luptă pe care puterea ştia că o pierduse dinainte pe 
terenul electoral şi politic. In iulie 2003, sub preşedinţia lui 
Bouteflika, conducătorii FIS, şeicul Abbasi Madani şi Ali 
Belhadj, au fost eliberaţi. În prezent, lui Ali Belhadj îi este 
interzis să facă declaraţii, să părăsească teritoriul şi chiar 
Capitala. Iar Abassi Madani trăieşte astăzi în exil la Doha, 
în Qatar. 

Etatism 

Etatismul constituie o altă trăsătură comună tuturor 
acestor regimuri autoritare laice sau laicizante. El acordă 
un loc important Statului ca expresie metaistorică a 

suveranităţii naţionale, dar şi ca actor de prim-plan în 
economie, care este controlată. Este vorba despre un 
mecanism economic al unui proiect care dă statului 
monopolul absolut al schimbării. Statul puternic şi o 
birocraţie copleşitoare fac pereche. Era, de altfel, una 
dintre cele „Şase săgeți” ale lui Atatürk (devletgi). Încă din 
1931, politica de etatizare s-a aplicat în Turcia odată cu 
naţionalizarea marilor întreprinderi. Etatismul turc s-a 
inspirat evident din metodele puse în practică de bolşevici: 
planuri cincinale, naţionalizări, monopoluri de stat, 
crearea de mari întreprinderi industriale şi comerciale 
administrate de autorităţile publice. În cadrul unei 
centralizări  meticuloase, vechea capitală imperială, 
Istanbul, în curs de a deveni megalopolis, trebuia să fie 
greu de administrat de Ankara. Va trebui să atingă avântul 
democratic din anii 1970 şi 1980 pentru a vedea economia 
de piaţă luându-şi zborul. În ciuda greutăților din trecut şi 
a unui Stat mereu omniprezent, Turcia este singura ţară 
care a reuşit o tranziţie de la dirijism la economia de piaţă, 
aşa cum o atestă emergenţa noilor elite economice 
„musulmane ” provenite din provincie. 

Etatismul a fost deopotrivă marca regimului lui Reza- 
şah, care concentra în mâinile sale toate funcţiile. Reza- 
şah a înfruntat în mod direct Bazarul, creând un sector de 
stat. Fiul său, Mohammad-Reza, a eşuat în liberalizarea 
sistemului politic. El a creat însă o economie planificată, 
larg deschisă către un sector privat marginal. Dar 
veniturile din petrol vor transforma statul în marele 
redistribuitor al resurselor ţării. Rivalitatea dintre Stat şi 
Bazar, precum şi eşecul reformei agrare impusă de sus şi 
care a împins milioane de ţărani spre Teheran, s-au 
numărat printre cauzele revoluţiei islamice. În ceea ce o 
priveşte, Republica islamică nu va reuşi să repună în cauză 

etatismul. 

Egiptul lui Nasser a rămas celebru pentru 
naţionalizarea Canalului de Suez (1956). Trebuia să-şi 
însuşească o importantă sursă de venituri, potrivit 
profesiunii de credinţă naţionaliste a razs-ului, care nu 
rata nicio ocazie pentru a celebra independenţa naţională 
scump câştigată. Cu toate acestea, perioada nasseriană a 
instaurat economia planificată şi dirijată. Noii conducători 
s-au lansat într-politică de industrializare şi de mari lucrări 
(barajul de la Assuan, construit între 1960 - 1971 de 
sovietici). 

Politica infitah decretată de Sadat în 1972 va permite 
apariţia unei clase de noi îmbogăţiţi şi va favoriza 
business-ul islamic. Însă controlul permanent al statului, 
birocraţia  copleşitoare, corupția şi  nepotismul vor 
împiedica dezvoltarea unei adevărate economii de piaţă. 
Infitah nu va servi decât la adâncirea diferenţelor sociale. 

În Tunisia, va trebui să aşteptăm sfârşitul regimului 
lui Bourguiba pentru a vedea dezvoltându-se un sector 
liberal. Sub pretextul „modelului global de dezvoltare 
socialistă”, Tunisia se angajase, încă din 1962, într-o 
economie ce conferea statului şi sectorului public multiple 
funcţii. De la începutul anilor *70, dupl exemplul Egiptului 
şi în general al statelor arabe, Tunisia s-a prevalat de o 
politică de infitah. Din aceleaşi raţiuni ca şi în Egipt, 
această politică a dus mai ales la adâncirea diferenţelor 
sociale, în timp ce caracterul autoritar şi patrimonial al 
regimului nu a permis dezvoltarea unei veritabile economii 
de piaţă. 

Siria, Irakul lui Saddam Hussein şi Algeria au urmat 
drumuri asemănătoare: stat atotputernic, mai ales când 
renta petrolieră îl consolidează, economie dirijată, 
naționalism şi reforme agrare impuse de sus, povara 

cheltuielilor militare, toate într-un context de regim 
autoritar care nu lasă decât puţin loc capitalului privat 
naţional. O birocraţie paralizantă, corupţia şi clientelismul 
au sfârşit prin a descuraja orice iniţiativă privată 
independentă a puterii. Statul rămâne de departe primul 
investitor. 

Republicile socialiste arabe, precum Iranul familiei 
Pahlavi, au cunoscut o formă de stat care era administrat 
ca o întreprindere politică neopatrimonială sau chiar 
patriarhală, ceea ce a fost un obstacol în calea dezvoltării 
lor. Deosebirea între domeniul public şi cel privat în 
gestionarea afacerilor statului era aici neclară, şeful 
statului exercitându-şi atribuţiile politice aşa cum îşi 
gestiona problemele casnice. In ţările arabe, de politica 
infitah au profitat mai ales apropiații Puterii. 

Partid unic 

Portretul acestor laicităţi autoritare ar fi incomplet 
dacă am omite să amintim partidul unic care a fost 
instrument privilegiat al procesului de modernizare 
autoritară. Similitudinile dintre Partidul Republican al 
Poporului (Cumhuriyet Halk Partisi, CLIP) în Turcia, 
Uniunea Socialistă Arabă în Egipt, Baas în Siria şi Irak, 
Neo-Destur în Tunisia şi FLN în Algeria sunt frapante. 
Aceste partide au atras clasele mijlocii în ascensiune şi 
intelectualii, îndeosebi licenţiaţi în discipline ştiinţifice, 
ingineri, medici etc., pasionați de pozitivism şi de 
competenţă. Rolul partidului şi al „organizațiilor populare” 
(de femei, de studenţi şi, bineînţeles, federaţia sindicală 
unică) care îi sunt supuse este de a încadra şi a modela o 
nouă societate, în principiu ataşată planului naţionalist şi 
modernist al conducătorilor. Ca şi în Turcia kemalistă, este 
vorba despre un proiect populist, care nega împărţirea în 
clase, şi încerca în acelaşi timp să facă să dispară vechile 

obligaţii. Statul kemalist şi republicile socialismului arab 
sunt împreună moştenitorii sistemului patrimonial otoman: 
CLIP, Uniunea Socialistă Arabă, Neo-Destur, Baas, FLN au 
fost sau încă mai sunt mijloacele principale de alocare şi 
redistribuire a bogățiilor ale căror unic deţinător este 
statul. Or, rezistenţa structurilor sociale tradiţionale 
permite o deturnare a acestor mijloace în principiu 
descendente, anonime şi birocratice, care devin căile de 
acces obligate şi folositoare statului. Patrimonialismul şi 
clientelismul sunt strâns legate. 

Uniunea Socialistă Arabă a fost creată după o decizie 
a lui Nasser în persoană, aşa cum CLIP a fost conceput ca 
instrument de putere kemalistă. La fel a fondat Bourguiba 
partidul Neo-Destur, după ruperea sa de vechiul Destul, 
prea marcat de islam şi puţin predispus la o tranziţie 
blândă către independenţă. Ca şi CLIP în Turcia, Uniunea 
Socialistă Arabă a lui Nasser şi Neo-Destur au devenit 
partide-stat. In ce priveşte Baas, el a fost în Irak 
instrumentul ideologic care a permis camuflarea faptului 
că puterea se află în mâinile unui clan, oamenii lui 
Saddam, din Takrit, deveniți ultimii apărători ai sistemului 
de dominație etnică şi confesională întemeiat de britanici 
în 1920. În Siria, partidul Baas este, împreună cu serviciile 
secrete, unealta graţie căreia Hafez al-Assad, apoi fiul său 
Bachar au menţinut ţara sub control. 

Numai Turcia a evoluat spre un pluralism politic şi o 
democratizare care nu s-au dezminţit din 1950, în pofida 
loviturilor de stat şi a răsturnărilor. Dar ţara a trăit din 
1923 până în 1946 sub regimul partidului unic kemalist, 
CLIP. Ca şi Bourguiba mai târziu, Nasser, Boumedienne, 
Hafez al-Assad şi Saddam Hussein, Mustafa Kemal s-a 
debarasat de opozanţii lui în 1926: „complotiştii” din Izmir, 
printre care s-a numărat şi fostul ministru de Finanţe Cavit 

Bey, au fost executaţi. Partidul unic nu era totuşi o dogmă 
kemalistă. În mai multe rânduri, Mustafa Kemal a încercat 
multipartidismul; dar a revenit repede asupra dorinţei 
sale, interzicând Partidul Liberal (1930). Înființat la 
începutul lui septembrie 1922 de Mustafa Kemal, chiar 
înaintea Republicii; Partidul Republican al Poporului 
(CLIP) avea ca misiune de „a servi drept ghid în exerciţiul 
suveranităţii naţionale de către popor şi pentru popor”. 
Regimul kemalist concepea într-adevăr societatea ca un 
„Corp organic”, ameninţat din exterior de alte corpuri, iar 
din interior de „celule defectuoase” Conform acestei 
viziuni  social-darwiniste, națiunea unită şi omogenă 
trebuia să fie reprezentată de către şeful său. Sfera 
politică se confunda cu sacralitatea patriei. CLIP avea 
caracteristicile unei organizaţii totalitare, chiar dacă se 
distingea, prin funcţionarea sa, de alte partide totalitare 
din epocă; servitor docil al „Şefului etern”, nu tolera nicio 
opoziţie, pretinzând că el singur reprezintă toate păturile 
sociale. În mod indirect, CLIP exercita un control 
cvasiabsolut prin media şi organizaţiile „culturale” asupra 
formării politice şi ideologice a naţiunii. Mustafa Kemal 
rămâne preşedintele CLIP până la moarte. După aceea, 
Ismet Inönü avea să fie, fără întrerupere, succesorul său. 
Sub regimul partidului unic, presa era redusă la tăcere, 
deputaţii se aflau la ordinele Puterii, prim-ministrul era şi 
secretar al partidului, iar alegerile o farsă. „Casele 
Poporului” (create în 1932), menite să difuzeze ideologia 
partidului, să explice reformele şi să dezvolte o cultură 
populară, erau pustii. 

Incepând cu anul 1937, CLIP a devenit expresia 
etatistă a kemalismului, un partid-stat. Deputaţii erau 
desemnaţi de partid (şi chiar de preşedinte) şi supuşi 
aprobării electorilor prin vot deschis. Guvernarea CLIP a 

sufocat atât de mult societatea, încât primul său rival s-a 
numit Partid Democrat (în opoziţie cu CLIP!). În 1972, 
CLIP îşi va schimba şeful (pe Biilent Ecevit) şi linia, 
dorindu-se de-acum înainte  „social-democrat” Un nou 
partid, care avea totuşi legătură cu vechiul CLIP prin locul 
şi rolul său pe eşichierul politic turc. 

Din 1946, multipartidismul, a permis o viaţă politică 
zbuciumată, din cauza întoarcerilor repetate la trecut şi 
numeroaselor intervenţii directe ale armatei pe scena 
politică. Cu toate acestea, până în prezent, armata a dat 
întotdeauna puterea civililor. În noiembrie 2000, AKP a 
obţinut majoritatea la alegerile legislative. Va mai interveni 
armata? 

În Iran, în timpul celor şaisprezece ani de guvernare 
a lui Reza-şah, cultul personalităţii făcea oficiul de partid 
unic. După Al Doilea Război Mondial, atunci când ţara 
tocmai scăpase de o nouă dezmembrare, au apărut foarte 
multe partide. Qavâm, prim-ministru, a organizat în 1946 
un partid de masă pe care îl va numi, nu fără umor, Partid 
Democrat. Model al partidului de credinţă, el regrupa la fel 
de bine proprietari de pământuri, neliniştiţi de influenţa 
comunismului, cât şi intelectuali care suferiseră sub tirania 
lui Reza-şah. Prin urmare, domnia fiului său Mohammad- 
Reza debuta printr-o veritabilă deşteptare democratică 
(1941 - 1953), care a dus la venirea la putere a lui 
Mosaddeqg în primăvara anului 1951, în numele Frontului 
Naţional. Ca să împiedice naţionalizarea petrolului, votată 
de Parlamentul Iranian, care a şi provocat exilul şahului, o 
lovitură de stat pusă la cale de CIA a făcut imposibil orice 
proces democratic (1953). In 1975, considerând 
pacificarea Iranului destul de avansată, şahul a autorizat 
două partide, care aveau să eşueze din lipsă de aderenţi. 
De atunci înainte, nu va mai exista decât un singur partid, 

Hezb-e Rastakhâz-e mellat-e Irân, Partidul Deşteptării 
Națiunii Iranului, în mod obişnuit numit Rastakhâz. Acest 
partid va fi totuşi departe de a avea capacitatea CLIP din 
Turcia sau a partidelor arabe similare. 

Neo-Destur a devenit partid-stat în timpul lui 
Bourguiba, cu acelaşi titlu ca şi CLIP din Turcia în 
perioada autoritară. Rebotezat Partidul Socialist Desturian 
în 1964, acesta era instrumentul personal al politicii 
Preşedintelui. S-a transformat apoi în Adunarea 
Constituțională Democrată a preşedintelui Ben Ali. Din 
1988, mai multe partide au fost autorizate, dar nu 
islamiştii, principala forță de opoziţie. Ben Ali este singurul 
candidat la conducerea ei în 1994. În 1999, Tunisia 
cunoaşte primele alegeri prezidențiale  „pluraliste”: 
preşedintele Ben Ali obține 99, 44% din voturi... 

În Algeria, FLN a jucat rolul de partid unic al 
independenței, ajuns la putere printr-o lovitură de stat 
militară în 1992. A doua revizuire a Constituției, la 28 
februarie 1989, a instaurat multipartidismul şi libertatea 
de expresie. Această primă tentativă de multipartidism a 
dus la victoria electorală a islamiştilor, urmată de o 
lovitură de stat militară în 1992. Statul a fost condus 
atunci de militari, putere legitimată de iminența unui 
„război civil”, dar fără susținerea FLN, ținut la distanță. 
Prin urmare, în siajul acestei reforme a fost desființat 
regimul partidului unic şi s-au înființat multe partide cu 
această ocazie. În prezent, Algeria numără peste patruzeci 
de partide politice în activitate. Cu toate acestea, niciun 
partid nu poate, în virtutea Articolului 42 din Constituţie, 
„Să fie înființat pe bază religioasă, lingvistică, rasială, de 
sex, corporatistă sau regională”. Trebuie, de asemenea, să 
primească aprobarea ministrului de Interne şi a 
colectivităţilor locale, pentru a se putea prezenta la 

diferite termene electorale. Politica de reconciliere 
naţională, din care sunt excluse principalele partide 
islamiste, şi-a demonstrat foarte repede limitele. 
Pierzându-şi definitiv statutul de „partid al puterii”, FLN 
păstrează totuşi un loc important în viaţa politică 
algeriană. 

Nasser considerase Uniunea Socialistă Arabă drept 
un mijloc de legitimare a regimului său, a cărui faţadă 
parlamentară ascundea caracterul personal şi autoritar. 
Mai mult decât oricare altă ţară din lumea arabă, Egiptul 
nasserian a ilustrat rolul-cheie al şefului carismatic şi 
efectele personalizării puterii. Uniunea Socialistă Arabă a 
fost singurul partid politic oficial din Egipt din 1961 până 
în 1977. Toate partidele politice fuseseră abolite în 1953. 
In 1971; sub regimul lui Sadat, Constituţia definitivă a 
permis o anumită liberalizare politică. Aceasta s-a 
manifestat printr-un pluralism temperat în sânul Uniunii 
Socialiste Arabe (1975 - 1976). Multe formaţiuni politice, 
membre ale Uniunii au fost într-adevăr autorizate să-şi 
susţină propriile candidaturi. Partidele politice au fost apoi 
legalizate în 1977. Alegeri relativ libere s-au desfăşurat în 
1983 şi în 1987. Uniunea Socialistă Arabă a pierdut 
majoritatea în favoarea Partidului Naţional Democrat, noul 
partid al puterii. Partidul Socialist al Muncii, pe care Fraţii 
Musulmani l-au folosit ca acoperire legală pentru a 
participa la alegeri, devenea partidul de opoziţie. Ca şi Ben 
Ali în Tunisia, Mubarak este în mod regulat reales cu peste 
99% din voturi, în lipsă de contracandidati... (în 2005, nu a 
obţinut decât 88, 5% de voturi). Se prevede că fiul său 
Gamal îi va urma la conducerea ţării. Ca şi în Siria, se pare 
că ne aflăm în prezenţa unor „republici ereditare” în Siria, 
ca şi în Irak, Baas a servit drept acoperire ideologică 
pentru procesele de modernizare autoritară controlate de 

armată şi/sau de un clan familial. La Damasc, partidul 
Baas, la putere din 1963, a permis, după multiple 
convulsii, unui clan aparţinând minorităţii alauite să se 
impună: în 1979, Hafez al-Assad îi vâna pe rivalii săi şi 
punea mâna pe putere. În timpul regimul său, Baas a 
încheiat alianţe în cadrul unui Front Naţional Progresist 
(1972) cu alte partide naţionaliste arabe. În ciuda unei 
politicii infităh à la syrienne, prioritatea partidului Baas nu 
este totuşi atinsă. Graţie şcolii, mass-media, serviciului 
militar, organizaţiilor de masă, autoritatea statului baasist 
asupra întregii societăţi nu este dezminţită. La moartea 
tatălui său în anul 2000, Bachar a preluat conducerea. 

O altă grupare din Baas, ostilă celei aflate la putere 
la Damasc, reuşise o lovitură de stat la Bagdad, în 1968. 
Fără o bază socială suficientă, partidul s-a angajat, ca şi 
omologul său sirian, într-o politică de alianţe, aici cu 
comuniştii şi Partidul Democratic din Kurdistan, în cadrul 
unui Front Naţional Progresist (1973). Foarte curând însă, 
comuniştii şi kurzii au trecut în clandestinitate, în timp ce 
un nou Front Naţional camufla destul de prost partidul 
unic. În 1979, Saddam Hussein i-a eliminat pe toţi 
opozanţii săi din Baas. Armata a permis clanului din Takrit 
al lui Saddam, să-şi introducă acoliţii în Baas, care, de 
acum înainte, nu va mai fi decât o cochilie goală sortită să 
servească interesele clanului lărgit al preşedintelui 
irakian, în cadrul unui sistem politic conceput pentru a 
asigura dominaţia arabilor sunniţi asupra majorităţii şiite 
şi asupra kurzilor. 

2. Reformism militar 

Punctul comun al regimurilor laice sau laicizante este 
că aici găsim întotdeauna militari. Mustafa Kemal în 
Turcia, Reza Khan în Iran, Nasser, Sadat şi Mubarak în 
Egipt, Hafez al-Assad în Siria, Ben Ali în Tunisia, 

Boumedienne în Algeria sunt sau au fost militari. 
Bourguiba era avocat de meserie, dar s-a impus armatei 
tunisiene drept „Comandantul suprem al forţelor armate” 
Saddam Hussein nu era un militar, dar a încercat să pară 
astfel. 

Trebuie să amintim că în epoca otomană armata era 
principalul vector al ideilor moderne provenind din 
Europa. De la eliminarea ienicerilor, păstrători ai tradiţiei, 
noua armată, organizată după modelul occidental, 
căpătase o importanţă crescândă în viaţă politică a 
Imperiului. Academiile militare otomane deveniseră un fel 
de receptacul al ultimelor concepţii în vogă la Berlin sau la 
Paris: constituţionalism, pozitivism, promovarea naţiunii, 
dar şi o viziune laică asupra istoriei. Armata a ajuns o forţă 
importantă în Imperiul muribund. Junii Turci fuseseră 
sprijiniți de către militari şi asta le-a permis să învingă în 
1908, când corpul de armată din Balcani se îndrepta spre 
Istanbul, ori să zdrobească revoluţia islamică din 1909. 
Pretorianismul consemna de asemenea locul armatei în 
sistemul politic constituţional otoman. 

Loviturile de stat militare din Orientul Apropiat se 
înscriu într-o serie inaugurată în 1879 de colonelul 
egiptean Ahmad Orabi împotriva khedivului Ismail şi a 
condominiului  franco-britanic din Egipt. Au urmat 
loviturile de stat ale Junilor Turci din 1908 şi cea a lui 
Mustafa Kemal în 1919. Apoi, în 1921, cea a lui Reza Khan, 
care va câştiga cu sprijinul unei elite militare. Afară de 
cele şase lovituri de stat irakiene începând din 1936, mai 
sunt trei la Damasc, între 1949 - 1954, şi cea a Ofiţerilor 
Liberi ai lui Nasser şi Nagib din 1952. Mai târziu, Ofițerii 
Liberi egipteni vor servi ca model pentru toate republicile 
arabe: Siria (1958 şi 1963), Irak (1958), Yemen (1962), 
Libia (1969), fără a mai vorbi de armata sudaneză (1958) 

şi, în afara lumii arabe, de armata pakistaneză (1958). 
Aspiraţiile naţionaliste ale tinerilor ofiţeri câştigaţi de 
ideile moderne şi pozitiviste vor găsi loc de exprimare în 
toate instituţiile militare. Toţi se inspiraseră din aceeaşi 
sursă, aceea a reformismului militar, ideologie care a 
devenit rapid dominantă în cadrul armatelor. Inspirat de 
modelul prusac, reformismul militar consideră că armata 
este principalul instrument pentru realizarea unităţii 
naţionale şi modernizarea ţării, la nevoie prin forţă. 
Modernizarea făcându-se prin armată, comunicațiile, 
industria, educaţia, garda patriotică, sănătatea, toate 
trebuie să fie în slujba ei. Din această cauză, armata a 
devenit actorul principal al sistemului politic un factor de 
promovare socială rapidă. În noile state-naţiuni construite 
pe ruinele 

Imperiului Otoman, armata a devenit „coloana 
vertebrală a naţiunii” şi şi-a arogat dreptul de a acţiona ca 
depozitară a istoriei naţionale, deopotrivă apărătoare a 
naţiunii şi garant al sistemului aflat la putere. 

Armata irakiană oferă o bună ilustrare a ceea cea 
însemnat reformismul militar în ţările arabe, mai ales când 
acesta amesteca strategii comunitare. Ea a fost înfiinţată 
în 1921 conform unei decizii britanice luată la Conferinţa 
de la Cairo prezidată de Churchill, atunci ministru pentru 
Colonii. Primul minister înfiinţat încă din 1921 în Irak a 
fost cel al Apărării, înainte chiar de un minister al 
Afacerilor externe. Trebuia să se creeze forte ar 


mate destinate să completeze, apoi să înlocuiasă 
trupele britanice în lupta împotriva tuturor acelora - foarte 
numeroşi, de altfel - care refuzau noua ordine stabilită de 
puterea mandatară în cadrul noului stat-naţiune arab. 
Conducătorii noii armate irakiene, Nuri să-id şi Jaâar al- 

Askari, erau foşti ofiţeri şerifieni (din vremea şerifatului). 
În toată perioada monarhiei haşemite (1921 - 1958), 
armata a rămas dominată de ex-ofiţerii şerifieni, care 
serviseră în armata organizată cu ajutorul britanicilor, 
pentru Levant şi Hejaz, în timpul revoltei arabe dintre 
1916 - 1918, şi care s-au raliat uşor cu aceştia la 
întoarcerea în Irak. Această armată, căreia îi revenea 
misiunea să edifice națiunea irakiană, avea ca scop 
apărarea sistemului politic pus în funcţie de puterea 
mandatară, garantând monopolul puterii pentru elitele 
arabe şi sunnite. Mulţi ofiţeri fuseseră cuceriţi de ideile 
moderniste venite din Europa şi îndemnați spre laicitatea 
care câştigase armata sultanului în secolul al XIX-lea. Ca şi 
armata otomană înaintea ei, armata irakiană a devenit 
creuzetul idealurilor naţionaliste şi laicizante, cu atât mai 
uşor cu cât, spre deosebire de turci, şiiţii se prevalau de 
islam. Încă de la înfiinţarea sa, a pus în practică idei 
asemănătoare celor ale lui Orabi Paşa în Egipt, ale Junilor 
Turci 

(în special membrii partidului naţionalist arab AJ - 
Ahd) şi ale lui Mustafa Kemal. Armata a devenit pivotul 
noului sistem, a cărui bază socială era foarte redusă. Astfel 
s-a impus foarte repede în viaţa politică. Conform 
susținătorilor reformismului militar, armata este singura 
forţă capabilă să dezvolte ţările din lumea a treia şi să 
propage modernitatea. Prin urmare, ei îi revine asumarea 
puterii în mod direct. Mare admirator al lui Mustafa Kemal 
şi al lui Reza Khan, şi de origine modestă ca şi ei, Bakr 
Sidqi fusese format la şcoala reformismului militar. El 
însuşi kurd arabizat, s-a pus în slujba Statului „arab” cu un 
zel care a dus, în 1936, la prima dintre numeroasele 
lovituri de stat pe care Irakul avea să le cunoască după 
aceea. Într-un mod revelator, el şi-a denumit trupele 

folosite pentru lovitura de stat din 29 octombrie 1936 
„Forţa naţională reformistă” Fascinaţi de exemplul turc, 
unii militari irakieni vor susţine reconcilierea cu Turcia 
împotriva ţărilor arabe. 

Armata turcă reuşise să câştige respectul populaţiei 
pentru rolul pe care l-a avut în Războiul de Independenţă 
(19191922). Cu excepţia armatei egiptene, acest lucru nu 
va fi posibil pentru celelalte armate, folosite nu pentru a 
respinge armatele străine, ci ca poliţie internă. Era 
îndeosebi cazul armatei iraniene alcătuită de Reza Khan, 
dar şi al celor mai multe armate arabe. Punând 
supraviețuirea şi continuitatea istorică a statului (element 
cvasimistic) mai presus de aspiraţiile populare, socotite 
insuficient elaborate, armata considera guvernele drept 
nişte copii imaturi pe care trebuia să-i aducă, din când în 
când, pe drumul cel bun. Acest rol de apărător al 
instituţiilor şi l-a arogat armata turcă după moartea lui 
Ataturk şi l-a înscris în Constituţia din 1982. Consiliul 
Securităţii Naţionale (MGK) şi Tribunalele de siguranţă a 
Statului (DGM) scapă atunci oricărui control democratic. 
Rolul lor este de acţiona pentru a proteja existenţa şi 
independenţa statului, indivizibilitatea şi integritatea ţării. 
Din această cauză, armata este deopotrivă paznicul 
laicităţii kemaliste. După exemplul armatei turce, militarii 
arabi au încercat adesea să legifereze rolul armatei în 
instituţii. Acesta a fost cazul militarilor egipteni; atunci 
când pacea cu Israelul le-a retras orice legitimitate ca 
apărători ai patriei în faţa inamicului sionist, au încercat, 
dar în zadar, să înscrie după 1980 în Constituţie rolul lor 
de apărători ai statului. În Siria şi în Irak, nu exista nimic 
de genul acesta în textele oficiale, dar importanţa armatei 
era confirmată de articolele din Constituţie care rezervau 
partidului Baas exclusivitatea asupra propagandei în 

rândul militarilor. Orice activitate desfăşurată de alte forţe 
politice, comuniste sau islamiste, în rândul armatei era 
pasibilă de pedeapsa cu moartea sub regimul lui Saddam 
Hussein. Intervenţia armatei algeriene, în 1992, pentru a 
pune capăt procesului democratic care permisese FIS să 
câştige primele alegeri libere din ţară, a rămas un caz 
pilduitor. Instituția militară a pus de atunci sub 
supraveghere politica „de reconciliere” limitată dorită de 
preşedintele Bouteflika. În Algeria, ca şi în alte ţări (Egipt, 
Tunisia), legislaţiile de excepţie (starea de urgenţă, legea 
antiteroristă) au dat un caracter legal acestui rol. Numai 
Turcia s-a angajat pe calea unei relative demilitarizări a 
instituţiilor sale politice. Alt aspect al rolului tot mai mare 
al armatei: în cele mai multe ţări, numeroşi ofiţeri 
superiori s-au lansat, cu titlul personal, în afaceri şi 
întreprinderi de producţie. 

În Turcia, despre care s-a spus mult timp că era mai 
mult un regiment decât o ţară, vechea influenţă germană 
asupra armatei a confirmat-o în această angajare: 
disciplină şi slujirea naţiunii. Încoronată de succesul său în 
Războiul de Independenţă şi unificată prin noua ideologie 
a naţionalismului turc, noua armată republicană a devenit 
prima instituţie a ţării, deşi formal ea era plasată de 
Mustafa Kemal într-o poziţie secundară în raport cu Marea 
Adunare Naţională turcă şi, mai ales, cu Partidul 
Republican al Poporului (CLIP). Astfel, dacă după război 
armata se retrăgea în cazărmi, lăsând oamenii politici şi 
birocraţia civilă să ocupe spaţiul public, ea ştia că, indirect 
prin aceste elite conducătoare care, de altfel, erau 
alcătuite în cea mai mare parte din foşti militari, avea să 
fie aplicată propria sa politică. După Al Doilea Război 
Mondial, armata turcă, stimulată de intrarea sa în NATO, a 
ieşit puţin câte puţin dintr-o lungă perioadă de neutralitate 

şi treptat s-a erijat în apărătorul Republicii şi al valorilor 
sale, în special laicitatea. Prima intervenţie a armatei, 
lovitura de stat din 1960, a fost făcută în numele apărării 
valorilor laice ale kemalismului. Politicienii şi-au reluat 
însă rapid puterea: în 1961, a fost promulgată o nouă 
Constituţie. 

Consiliul Securităţii Naţionale (MGK) a fost instituit 
prin Constituţia din 1961 (Articolul Il) drept garant al 
cauzei statului şi securităţii naţionale. Format la plecarea 
înalţilor responsabili militari, acesta era condus de 
preşedintele Republicii. În 1982, în virtutea noii Constituţii 
(Articolul 118), şeful guvernului, şeful Statului Major, 
miniştrul Afacerilor Externe, al Internelor şi al Apărării au 
devenit membri ai acestui Consiliu, precum şi comandanții 
forţelor terestre, navale, aeriene şi ai jandarmeriei. 
Constituţia din 1982 stipulează: „Consiliul de Miniştri ia în 
calcul cu prioritate deciziile MGK privind măsurile pe care 
acesta din urmă consideră că trebuie să le ia neapărat în 
materie de protecţie a existenţei şi independenţei Statului, 
a indivizibilităţii şi integrităţii tării, a securităţii şi 
bunăstării societăţii”. 

Instituţie emblematică a „statului profund”, expresie 
frecvent utilizată pentru a desemna „adevărata putere”, 
MGK a impus, aşadar, vreme îndelungată legea sa 
guvernărilor succesive 

(1971, 1980, 1997), chiar dacă, în 1997, s-a evitat 
intervenţia militară şi confruntarea. Lovitura de stat „de 
catifea” din 1997 a fost revelatoare pentru capacitatea de 
influențare a armatei asupra mass-media, asupra 
sindicatelor şi administrației publice turce. Dreptatea s-a 
dovedit pe fază cu armata (dizolvarea Refah, privarea de 
drepturi civice şi întemnițarea lui Erbakan şi a multor altor 
islamişti). Armata este de altfel prezentă în instanțele 

decizionale ale sistemului judiciar turc. În cele opt curţi de 
siguranţă ale Statului câte numără ţara, un judecător 
militar stă alături de doi judecători civili. Aceste curţi 
speciale au jurisdicție în particular asupra tuturor 
afacerilor civile pendinte de legea antiteroristă din 1991, 
în mod special traficul de droguri, apartenenţa la 
organizaţii ilegale, dar şi propagarea ideilor considerate ca 
amenințând integritatea Statului. In 2001, MGK a intevenit 
în dosarul privatizării telecomunicaţiilor turce, ca şi în cel 
ai drepturilor recunoscute fundațiilor minorităților 
înființate prin Tratatul de la Lausanne din 1923. Impunând 
un decret de aplicare restrictivă, după adoptarea legilor 
din august 2002, MGK a putut să limiteze posibilităţile 
fundațiilor religioase creştine de a primi bunuri funciare şi 
de a valorifica proprietăţile lor. Dar, în 2003, în timpul 
războiului din Irak, pentru prima dată, guvernul s-a aflat 
fără indicaţii în faţa unei Adunări dominate de AKP dar 
care nu se pusese de acord cu privire la staționarea 
trupelor străine pe teritoriul ţării sau survolarea ei de 
aviația străină. S-a pus chiar atunci problema judecării 
puciştilor din 1980 fără ca aceasta să declanşeze proteste 
vehemente, iar un avocat a putut - fără succes, într-adevăr 
- să deschidă o acţiune împotriva generalului Evreu, 
vechiul şef al juntei din 1980, care desfăşura o retragere 
paşnică în sud-vestul ţării. Tentativa de „lovitură de stat” 
din mai 2007 ar trăda o diminuare a rolului armatei? 

În anii '70, aceasta era împărţită între extrema 
dreaptă, etatişti, naţionalişti de dreapta, apărători ai 
democraţiei parlamentare, tineri ofiţeri adepţi ai unei 
revoluţii socialiste şi tehnocratice apolitice. Din 1980 însă, 
partidul militar a strâns din nou rândurile în jurul unei idei 
grozave: militarii sunt garanţii Constituţiei. În sfârşit, din 
august 1984, Statul-major a luat direct în sarcina sa lupta 

antigherilă în sud-estul Turciei, purtând lupte care au 
făcut mii de morţi. Rolul armatei în apărarea laicităţii a 
fost reafirmat. Astfel, generalul de corp de armată Sinan 
Bilge a avertizat într-o publicaţie a Academiei de Război: 
„Dacă acest principiu [laicitatea] nu este respectat în mod 
continuu şi vigilent, chiar existenţa Republicii Turce va fi 
pusă în pericol. Societatea turcă modernă va fi din nou 
aruncată în tenebrele întunericului medieval”. 

Instituţia militară rămâne deci actorul principal al 
sistemului politic turc actual, chiar dacă ea este mai puţin 
vizibilă decât înainte, mai ales după ce guvernul AKP a 
început, în cadrul procesului de aderare la Uniunea 
Europeană, să şteargă trăsăturile cele mai frapante ale 
militarizării vieţii politice. Să amintim numeroasele 
amendamente aduse în 30 iulie 2003 la Articolului 118 din 
Constituţie privind rolul şi constituirea atotputernicului 
Consiliu de Securitate Naţională, dominat până atunci de 
militari, dar al cărui rol este de acum înainte „consultativ”. 
Cu toate acestea, guvernul nu a putut impune decât ca 
secretarul MGK să fie civil. lar desfiinţarea puterilor 
executive ale MGK nu conduce în mod automat la 
diminuarearea rolului militarilor. Transformarea sa în 
organ consultativ nu răpeşte militarilor extrema lor 
preocupare pentru ordinea internă. Creşterea numărului 
civililor în interiorul Consiliului şi modificarea frecvenţei 
reuniunilor sale nu alterează defel locul politic al 
militarilor, nici imaginea pe care ei o au despre instituţia 
lor şi rolul acesteia. 

Armata turcă este astăzi ca efectiv cea mai 
importantă din ţările europene membre ale NATO, chiar 
dacă locul ei în dispozitivul NATO este în curs de redefinire 
de la prăbuşirea Uniunii Sovietice. Afară de forţele armate, 
ea cuprinde jandarmeria, responsabilă cu securitatea în 

zonele rurale, şi Securitatea litorală. În 2004, aceste trei 
corpuri însumau în jur de 500.000 de persoane, cu peste 
150.000 de rezervişti rapid mobilizabili. Forţele armate şi 
securitatea absorb o parte importantă din bugetul statului 
(37% cheltuieli pentru modernizarea militară în 2000). La 
aceasta se adaugă diverse surse care alimentează bugetul 
armatei şi al forţelor de securitate. Există fondurile 
colectate de Fundaţia pentru întărirea Forţelor Armate 
Turce (TSKGV) şi de Fondurile de Susţinere a Industriei de 
Apărăre (SSDF), precum şi ajutoarele foarte importante 
acordate de Statele Unite. O parte a beneficiilor de la 
Loteria Naţională (Milli Piyango), rentele din diferite 
activităţi (parking, locuri turistice) şi serviciul militar cu 
plată (bedelli askerlik) reveneau de drept SSDF, peste 5% 
din taxele profesionale, 10% din taxele pe băuturile 
alcoolice şi carburanţi. Acest „serviciu plătit”, care a fost 
întărit în 2003, furnizează sume apreciabile în valută. El 
permite cetăţenilor turci care lucrează în străinătate sau 
care studiază în Turcia să presteze doar câteva săptămâni 
de serviciu în patria lor, în schimbul achitării unei sume 
ajungând până la mai multe mii de euro (există şi 
posibilitatea de a plăti eşalonat!). SSDF a beneficiat de un 
cumul de venituri de 11, 6 miliarde de dolari între 1985 şi 
2000. De asemenea, armata poate conta pe donațiile pe 
care le strânge organizând campanii în care ea mizează 
abil pe patriotismul cetăţenilor (mai ales al celor care 
trăiesc în străinătate). Nu sunt rare ocaziile când primeşte 
moşteniri de la persoane particulare, a căror memorie este 
ridicată la rang de exemplu. Pe calea ocolită a fundațiilor, 
a societăţilor de ajutor reciproc şi a asociaţiilor, ea a 
devenit un actor influent în viaţa economică. Armata 
reprezintă astăzi o componentă esenţială a economiei 
turce: bănci, servicii, magazine speciale, sector auto 

(asociat cu capital străin, în special Renault), pneumatice, 
distribuţie de produse petroliere, fabrici de tractoare, de 
ciment, pesticide, construcţii, în sectorul agroalimentar, 
asigurări, curtaj la bursă, turism... Acest rol economic este 
manifest îndeosebi indirect, prin Asociaţia de Asistenţă 
mutuală (Oyak) - societate de ajutor reciproc a militarilor 
de carieră. Înfiinţată în 1961, Oyak (5 miliarde de dolari 
cifra de afaceri în anul 2000) este considerată cel de-al 
treilea grup economic din ţară, constituind un „al treilea 
sector”, alături de sectorul public şi cel privat. In special 
din 1980, armata a investit în toate sectoarele de 
activitate, de la construcţia de automobile la bănci, 
asigurări şi finanţe. În plus, a dezvoltat un sector militar- 
industrial în care, de exemplu, întreprinderile care 
participă la fabricarea sub licenţă a avioanelor de 
vânătoare F 16 joacă un rol important în transferul de 
tehnologii sofisticate. Industria de apărare este controlată 
în întregime de către militari. Armata este astfel organic 
legată de Fondurile de Susţinere a Industriei de Apărare, 
un veritabil imperiu economic. În sfârşit, instituţia militară 
îşi procură venituri apreciabile graţie acţiunii de 
naţionalizare a patrimoniului funciar public care îi permite 
să vândă terenuri. Deseori, pensionarii armatei, organizaţi 
în reţele, îşi continuă cariera în afaceri. 

Armata constituie un corp în interiorul societăţii 
turce pe care are pretenţia că o conduce şi chiar o ajută 
prin şcolile sale, prin locuinţele, magazinele, mijloacele 
sale de transport, prin activităţile sociale şi culturale. 
Şcolile sale (şcoli de război, licee navale, şcoli de 
infirmiere sau de medici militari...), în care se intră prin 
examen, constituie o structură de promovare socială 
pentru copiii din familiile modeste. In mod direct sau prin 
intermediul fondurilor şi asociaţiilor sale, ea organizează 

acţiuni de caritate pentru victimele de război (invalizi, 
văduve, orfani), dar şi pentru familiile sărace sau din 
zonele afectate de o catastrofă naturală. După un cutremur 
de pământ, nu uită niciodată să-şi pună în scenă rolul de 
protectoare a naţiunii. Armata desfăşoară îndeosebi o 
acţiune socială de ordin educativ. De ani de zile, ea 
participă, în estul ţării, la reconstrucţia infrastructurii 
şcolare şi se ocupă în special de alfabetizarea femeilor 
adulte. Se ocupă deopotrivă şi de planningul familial, oferă 
burse copiilor merituoşi şi organizează călătorii în vestul 
ţării (Istanbul). 

Din sondaje rezultă că armata rămâne o instituţie de 
încredere şi de referinţă pentru majoritatea turcilor. 
Ideologia militaristă subzistă incontestabil, impregnând 
cultura populară, aşa cum o reflectă o bogată producţie de 
ilustraţii venerând serviciul militar şi programul de 
glorificare a armatei pe care îl difuzează săptămânal un 
canal de televiziune. 

Este instituţia militară singura scutită de influenţele 
religioase? Nu, întrucât, în mai multe rânduri, au avut loc 
epurări severe, îndeosebi printre subofiţeri, vizând 
pretutindeni mai ales elemente suspecte de a fi sensibile la 
ideologiile „religioase reacționare” (irticai). În 1986, 
cadeţii Nurcu au fost excluşi din armată. În 1987, 50 de 
cădeţi „integrişti” din şcolile de subofiţeri de marină şi de 
aviaţie au avut aceeaşi soartă. Sute de militari de rang 
înalt au fost excluşi pentru comportament antilaic. 
Licenţiaţii şcolilor de imam-hatip au acces astăzi în 
învăţământul superior, dar nu la Academia Militară. În 
ciuda unor dezbateri furtunoase, armata a reuşit să bareze 
drumul absolvenţilor acestor şcoli, considerate cândva un 
teritoriu privilegiat al islamismului. Aceste epurări au 
menţinut o aparentă coerenţă ideologică, chiar dacă 

sentimente diferite coexistă în sânul armatei. Cu toate 
acestea, opţiunile suveraniste şi naţionaliste regăsesc un 
nou ecou în faţa perspectivei de integrare în Uniunea 
Europeană. 

În Iran, crearea unei armate naţionale fusese o 
revendicare a revoluţiei constituţionale din 1906. Aceasta 
a fost una din primele realizări ale lui Reza Khan. El a 
strâns în jurul brigăzii cazace elemente disparate ale 
armatei tradiţionale fără echipament sau antrenament, şi, 
mai ales, jandarmeria, comandată de suedezi, în timp ce 
South Persia Rifles au fost desfiinţate. Devenit colonel, 
apoi ministru, prim-ministru şi, în fine, rege, Reza Khan a 
rămas un soldat analfabet şi grosolan. Spre deosebire de 
Mustafa Kemal, care era educat şi alungase armatele 
străine mobilizând populaţia turcă, Reza Khan nu vorbea 
decât persana, un dialect turc şi câteva cuvinte în limba 
rusă care îi permiteau să înţeleagă ordinele superiorilor 
săi ruşi. El şi-a cucerit tronul luptând numai împotriva 
duşmanilor din interior, prin înfrângerea revoltelor de la 
Tabriz, Gilan, Khorassan, Bakhtiyar, Arabestan şi ale altor 
câţiva „tâlhari şi nomazi”, inamici ai statului civil. 
Sprijinindu-se pe cazacii persani, eliberaţi de tutela 
rusească graţie ajutorului britanic, a pus mâna pe Teheran 
în 1921. Promovat Ministru de Război în aprilie 1921, Reza 
Khan şi-a luat titlul de Serdâr Sepah (Şef al Forţelor 
Armate) şi a reuşit să unifice teritoriul. In pofida acestei 
bravuri, armata kemalistă va beneficia întotdeauna de o 
legitimitate mult mai mare decât superpoliţia represivă din 
Iran. 

Cu serviciul militar devenit obligatoriu (1925), 
puternica armată care făcea mândria lui Reza-şah n-a 
luptat multă vreme contra britanicilor, în 1941. Armata 
iraniană nu era factorul de integrare sperat. În timpul 

celui de Al Doilea Război Mondial, mulţi ofiţeri au fost 
atraşi de comunism. În timpul reinstaurării pe tron a lui 
Mohammad Reza-şah, în 1953, armata iraniană a asimilat 
şi dispozitivul pregătit de americani împotriva amenințării 
sovietice (Pactul de la Bagdad, rebotezat CENTO în 1959). 
Supraînarmarea Iranului şi ajutorul militar al Statelor 
Unite aveau să accentueze ruptura cu ţările arabe. Şahul a 
devenit jandarmul Golfului Persic în solda americanilor şi a 
intervenit direct la Oman în anii '70. Personalul american 
din Iran ajungea de la 16.000 în 1972 la 50.000 în 1978, 
anul debutului revoluţiei islamice... 

Dintre toate armatele arabe, armata egipteană, 
alcătuită de Muhammad Ali, este cea mai veche şi cea care 
se bucură de cea mai mare popularitate. Între anii 1881 şi 
1882, revolta colonelului Orabi fusese prima intervenţie a 
ofiţerilor egipteni pe scena politică. Şaizeci de ani mai 
târziu, Nasser şi Ofițerii Liberi răspundeau aspirațiilor 
profunde ale populaţiei pentru independenţa naţională şi 
afirmarea suveranităţii egiptene. Cât despre Fraţii 
Musulmani, aceştia erau bine implantaţi în armată (după 
un raport din 1950, 33% din efectivul armatei regale le 
erau devotați). Dar Ofițerii Liberi au acţionat singuri, fără 
ajutorul forţelor populare, iar revoluţia din 1952 nu a fost 
decât o lovitură de stat militară. Nasser a confiscat 
puterea, deşi noul regim a făcut la început un loc 
important militarilor. Ca şi în Turcia, regimurile egiptene 
succesive vor proceda la „imunizarea” armatei împotriva 
influențelor religioase printr-o serie de legi care 
interziceau orice acţiune politică şi/sau religioasă în 
interiorul ei. 

În Siria, reformismul militar a fost reprezentat prin 
dictaturile coloneilor Husni al-Za im (1949), Hennawi 
(1949) şi Chichakli (1949 - 1953). Aceşti trei militari nu au 

ratat momentul să facă declaraţii în favoarea reformelor 
laicizante în Siria, conform viziunii asupra rolului armatei 
în orice proces de modernizare care prevala atunci în 
instituţia militară. Armata este cea care i-a propus uniunea 
în 1958, obligându-i pe civili să bată în retragere, apoi 
sciziunea din 1961. Din 1963, între armată şi partidul Baas 
s-a creat un fel de simbioză, în pofida ciocnirilor repetate. 

În Irak, ca şi în tot Orientul Mijlociu, reformismul 
militar exprimase aspiraţiile unei caste militare luminate, 
pentru care armata trebuia să fie principalul artizan al 
emancipării naţionale şi al progresului. Dar aceste aspirații 
se loveau de un sistem de dominare confesională şi etnică 
al cărui garant era tot armata. Şiiţii, îndeobşte, au fost 
întotdeauna excluşi din vârful ierarhiei militare. Pivot al 
Statului, armata irakiană a fost ţinută la distanţă de 
putere, începând cu 1979, deşi ea a permis clanului din 
Tikrit să o câştige în faţa altor clanuri sunnite din 
interiorul partidului Baas. „Armata ideologică” baasistă a 
dat naştere unei armate în slujba unui clan familial. Asta 
nu a împiedicat crearea unei formidabile forţe militare de 
către regimul lui Saddam Hussein. Datorită rentei 
petroliere şi sprijinului Marilor Puteri, armata irakiană a 
devenit conştientă de puterea sa pentru a servi cauza 
războiului contra revoluţiei islamice din Iran. Brutală a fost 
prăbuşirea de după război. 

În fine, în Algeria, armata este moştenitoarea 
braţului armat al FLN, Armata de Eliberare Naţională 
(ALN), care i-a înfruntat pe francezi din 1954 până în 
1962. După opt ani de război şi de pierderi importante de 
vieţi omeneşti, ţara apărea în ochii Lumii a Treia ca un 
simbol al luptei popoarelor pentru autodeterminare. 
Puterea armatei din Algeria trebuie considerată în relaţia 
sa complexă cu puterea politică, îndeosebi din cauza 

influenţei serviciilor de informaţii, o structură moştenită 
din perioada luptei pentru independenţă, când Statul- 
major al Armatei de Eliberare Naţională lucra în paralel cu 
Guvernul Provizoriu Algerian (GPRA). În fruntea armatei, 
un Stat-major coordonează toate activităţile militare şi de 
luptă împotriva terorismului, cu sprijinul comandanților 
forţelor terestre, aeriene, ale DAT (Apărarea Aeriană a 
Teritoriului) şi navale. Întreruperea procesului electoral de 
către armata algeriană în 1992 rămâne ilustrarea cea mai 
strălucită a rolului pe care instituţiile militare şi l-au 
arogat, în special, faţă de mişcările islamiste. După 1992, 
armata a îndepărtat FLN-ul, partidul unic al cărui braţ 
armat fusese. 

3. Locul noului islam 

Caracterul impus al procesului de laicizare şi rolul 
preponderent al armatei nu sunt singurele aspecte comune 
laicităţilor autoritare din ţările Islamului. Un alt punct 
comun, foarte important, este că niciun proces de laicizare 
nu a debuşat într-o laicitate de separare a statului de 
religie. Islamul a rămas religia oficială atât în Iranul 
clanului Pahlavi cât şi în toate ţările arabe, fără excepţie. 
Chiar şi Turcia, care n-a mai menţionat islamul în 
constituţiile sale din 1928, continuă să considere islamul 
sunnit hanafit drept religia sa „naţională”. 

Gokalp tratase chestiunea religioasă printr-o dublă 
disociere; el distingea islamul - mesaj divin şi factor de 
progres, şi islamul - sistem juridic impregnat de „cutumele 
arabe denaturate” Pentru Gokalp, „domesticirea religiei de 
către stat” este o necesitate pentru „reformarea” acesteia. 
Din 1925, prim-ministrul turc deţine comanda asupra 
Preşedinţiei Afacerilor Religioase (Diyanet) care 
organizează şi supraveghează activitatea  moscheilor, 
numeşte şi remunerează imamii responsabili de cult, 

hotărăşte asupra conţinutului învăţământului religios şi 
chiar al predicii de vineri. Imamii sunt, aşadar, funcţionari 
şi predicile lor reflectă preocupările guvernului. Devenită 
minister, Preşedinţia Afacerilor Religioase reglementează 
şi azi în Turcia un domeniu care ţine aproape peste tot în 
Europa de sfera privată. Statul nu ezită să acţioneze 
pentru renunţarea la obligativitatea cursurilor de religie în 
şcoli sau pentru menţionarea religiei pe cărţile de 
identitate. 

Această simbioză între identitatea naţională şi 
identitatea religioasă din Turcia a fost adesea ocultată de 
caracterul radical al măsurilor de laicizare. În fapt, 
puterea kemalistă nu a expulzat islamul din spaţiul public 
la vedere decât după ce l-a instituit ca religie în 
dezavantajul națiunii; şi chiar în componenta sa 
consubstanţială. În mod sigur, turcitatea era elementul 
care definea noua carte de identitate a naţiunii turce, dar, 
pentru a fi turc, trebuia în prealabil să fii musulman şi, 
pentru a cita expresia unui autor kemalist, „să 
împărtăşeşti aceeaşi limbă şi aceeaşi religie”. Aşa cum a 
dovedit-o persecutarea câtorva liceeni care se convertiseră 
la creştinism la începutul anilor '30, a părăsi islamul 
însemna să părăseşti şi deci să trădezi națiunea. De altfel, 
Mustafa Kemal era de acord cu legătura inextricabilă între 
naţiune şi religie, de vreme ce discursurile sale pe această 
temă se rezumă la o singură frază: „Pentru că, slavă 
Domnului, noi suntem toţi turci, deci toţi musulmani, vom 
putea şi va trebui să fim laici” în definitiv, ideea că 
laicitatea devenea un alt numitor comun al naţiunii turce, 
nu era decât un adaos la turcitate şi la islam. Conform 
acestei concepţii, cetăţenii nemusulmani, membri ai 
singurelor minorităţi juridice recunoscute în Turcia, nu 
puteau face parte în mod real din națiunea turcă fără a se 

converti la islam. În schimb, kurzii nu puteau să se separe 
de națiunea turcă, pentru că erau musulmani. Prin urmare, 
laicitatea kemalistă a fost la polul opus al pluralismului 
religios. Ba dimpotrivă, o singură identitate a fost 
acceptată, şi chiar impusă ca atare, iar celelalte, precum 
alevismul, confesiune a unei părţi importante din populaţia 
turcă, au fost interzise. Inventând o „religie naţională”, 
laicitatea kemalistă nu recunoştea autonomizarea mutuală 
a taberelor politice şi religioase. 

Mustafa Kemal pusese Războiul de Independenţă sub 
semnul islamului şi nu ezitase să-l prezinte drept un război 
sfânt. Ocupaţia grecească din Smirna obligase numeroşi 
ofiţeri, clerici şi intelectuali să plece clandestin spre 
Anatolia, unde au întâlnit „Societăţile” Potrivnice ocupării 
ţării şi repede aliate cu alţi nemulţumiţi, notabili locali şi 
religioşi, „Societăţile pentru apărarea drepturilor 
naţionale” s-au constituit într-adevăr în Tracia şi Anatolia. 
Pe aceste societăţi s-a sprijinit mişcarea de eliberare 
naţională care a dirijat, din Anatolia şi sub conducerea lui 
Mustafa Kemal, o opoziţie structurată şi armată împotriva 
regimului de la Istanbul şi a forţelor de ocupaţie. Neliniştit 
de turnura evenimentelor, sultanul l-a însărcinat pe 
Mustafa Kemal, tânărul erou al Marelui Război, să 
instaureze pacea în Anatolia. Dar, odată ajuns în Anatolia, 
Ataturk a adoptat o atitudine absolut contrară dispoziţiilor 
sultanului; în loc să zdrobească rebeliunea, a trecut în 
fruntea ei. In doi ani, Mustafa Kemal a reuşit să 
stabilească la Ankara o putere rivală celei a sultanului. 
Clericii erau atunci împărţiţi între susținerea 
naţionaliştilor ori a guvernului din Istanbul. Încă de la 
sosirea sa la Samsun, în 19 mai 1919, Mustafa Kemal ştia 
că va reuşi să obţină sprijinul populației din Anatolia fără 
concursul celor care erau purtătorii de cuvânt ai acesteia: 

ulemale, şeici sufiţi, şefi religioşi alevi. Ştia că va trebui să 
unească sub acelaşi stindard curente ale islamului aflate 
de secole în conflict. Va reuşi acest lucru atât prin 
diplomaţie, cât şi printr-o doză de oportunism greu de 
estimat. În iulie 1919, congresul de la Erzurum insista 
asupra integrităţii teritoriale a regiunilor Imperiului care 
erau locuite de musulmani turci şi care nu puteau face 
obiectul niciunei tocmeli. Toate părţile islamului turc erau 
reprezentate în această adunare în care clericii constituiau 
un sfert dintre deputaţi: cadii, muftii, profesori din 
medrese, şeici sufiţi şi alevi. Mustafa Kemal a înscris în 
mod clar acţiunea sa în cadrul islamului, prezentând lupta 
naţionaliştilor ca pe un jihad purtat împotriva 
necredincioşilor, pentru a-l elibera pe calif, făcut 
prizonierul lor. De asemenea, a căutat foarte repede 
ajutorul comunităţii alevi, care era majoritară în regiunea 
Sivaş şi unde s-a ţinut unul dintre principalele congrese ale 
mişcării naţionale (septembrie 1919). Mustafa Kemal va 
ralia la cauza sa şi pe membrii confreriilor Bektaşiya şi 
Mewelewiye (Mevlevi), al căror şef suprem (telebi) a fost 
prim-vicepreşedinte al Marii Adunări Naţionale turce. A 
obţinut şi sprijinul confreriilor ortodoxe, Nakshibendiye şi 
Senusiye, ai căror conducători libieni erau onoraţi public 
de către el. Astfel, Coranul şi cuvintele Profetului (hadith- 
uri) au fost citite din plin în deschiderea congreselor de la 
Erzurum şi Sivaş şi în timpul inaugurării Marii Adunări de 
la Ankara, în aprilie 1920. Rugăciuni deosebite au fost 
rostite pentru eliberarea ţării şi a califului, mulţimea 
strigând Allāh akbar! * Kazim Karakebir, un militar dintre 
apropiații lui Mustafa Kemal, va mărturisi că nicio adunare 
nu fusese inaugurată cu atâta fast religios. Caracterul 
islamic pe care Mustafa Kemal îl imprimă mişcării 
naţionale i-a făcut pe europeni să creadă că acesta se 

dorea  heraldul  panislamismului. (Colaborarea dintre 
kemalişti şi mişcările islamice a devenit chiar o obsesie 
pentru ţările europene, vizibil încurcate în identificarea 
mişcării kemaliste. 

În aparenţă, acest mit a luat totuşi sfârşit în 1921. 
Opoziția dintre Istanbul şi Ankara a căpătat un alt contur 
după constituirea Marii Adunări Naţionale turce. Sultanul 
ataca mai întâi legitimitatea religioasă a mişcării 
naţionale. În aprilie 1920, şeykh iil-islam-ul otoman a 
promulgat o fetva afirmând că naţionaliştii sunt nişte 
„rebeli” şi „duşmani ai lui Dumnezeu”. Mustafa Kemal şi 
tovarăşii săi au fost chiar condamnaţi la moarte în 
contumacie. Cdnfreria Virtuţii (Fazilet), societate secretă 
devotată califului, care îmbina francmasoneria şi 
bektaşismul, l-a acuzat pe Mustafa 

Allāh akbar! - Allāh este mare! 

Kemal că este urmaşul Comitetului „Uniune şi 
Progres” şi că este dominat de sabateenii din Salonic, o 
sectă evreiască din care o mare parte se convertise la 
islam în secolul al XVII-lea şi care jucase un rol important 
în difuzarea ideilor europene în Imperiu. Ankara a ripostat 
prin cinci contra-fetva care scoteau în evidență 
iresponsabilitatea sultanului. Acest război cu fetva ilustra 
un climat de război civil, după ce şocul Tratatului de la 
Sèvres  împrăştiase tabăra sultanului. Războiul de 
Independență (1921 - 1922) a dus la înfrângerea grecilor 
în Sakariya. Pentru mulți, Mustafa Kemal era nu numai 
eliberatorul ţării, ci şi al islamului. La semnarea Tratatului 
de la Lausanne, Aliații au comis greşeala de a-i invita pe 
reprezentanții de la Ankara şi Istanbul, în timp ce noul 
tratat, care salva Turcia, era datorat doar kemaliştilor. 
Reacţia lui Mustafa Kemal a fost imediată: Marea Adunare 
a votat y destituirea sultanului, care, de acum înainte, avea 

să fie doar calif. 

Prima Constituţie turcă din 1921 proclama în 
preambul că „religia statului turc este islamul”. În ce 
priveşte abolirea califatului, ea a fost justificată în numele 
islamului: „pentru a salva religia” Totuşi, grupul religios 
care avea toată încrederea în Mustafa Kemal a început să- 
şi pună întrebări. Marea Adunare s-a împărţit clar în două: 
republicani laici şi partizani ai monarhiei islamice 
constituţionale. 

A fost islamul înşelat şi instrumentat de către 
Mustafa Kemal? Nu există nicio îndoială că acesta nu era 
religios. În consecinţă, preferinţele sale mergeau spre 
ideile pozitiviste. Dar Mustafa Kemal nu voia totuşi să 
elimine islamul. El concepea religia, după exemplul 
părintelui Combes, drept „necesară”. „O naţiune fără 
religie e sortită să dispară”, declara el în 1932. Gâzi dorea 
mai degrabă modernizarea islamului decât pur şi simplu 
eradicarea lui, care, oricum, era de neimaginat. 
Kemalismul s-a erijat atunci în reformă fundamentală a 
religiei. Pentru 

Mustafa Kemal şi partizanii săi, cauza conflictului 
între religie şi modernitate stă în necunoaşterea a ceea ce 
este cu adevărat islamul. Ei consideră că „adevăratul 
islam”, debarasat de superstiții, nu poate fi împotriva 
ştiinţei şi progresului. Islamul trebuie deci purificat de 
elementele sale retrograde şi actualizat după necesităţile 
epocii. Ijtihad-ul trebuie să fie reactivat. 

În acest scop, Preşedinţia Afacerilor Religioase, 
stabilită în 1920, pentru a succeda şeyich ixl-islam-ului a 
fost desfiinţată, dar curând înlocuită (2 mai 1924) cu o altă 
preşedinţie a Afacerilor Religioase (Diyanet), subordonată 
prim-ministrului, apoi unei Direcţii Generale pentru Vakif. 
În locul instituţiilor medrese, au fost create şcoli pentru 

imamii Republicii. A fost înfiinţată chiar şi o facultate de 
teologie în 1924. Pentru Ismet Inönü, atunci prim-ministru, 
„Toţi cei care s-au opus oricare, în numele religiei, sunt 
neliniştiţi pentru direcţia în care am luat-o, vor vedea că 
forma cea mai importantă, cea mai adevărată, cea mai 
pură şi cea mai autentică [a religiei] la noi a apărut”. 
Această alegere a lui Mustafa Kemal este confirmată de o 
politică angajată începând cu 1925, în ciuda măsurilor de 
dezistamizare extrem de violente care le-au însoţit. In 
perioada  laicizării intensive (1923 - 1946), proiectul 
kemalist nu se mai bazează, ca în epoca otomană, pe ideea 
separării statului de religie, ci pe controlul şi reformarea 
islamului de către stat. Şi în aceasta, remarcăm foarte bine 
similitudinea cu Emile Combes. Ne gândim, de asemenea, 
la Constituţia civilă a clerului în Franţa (1790) sau la 
sistemul concordatar francez (1802), care a stabilit 
creştinismului un ministru, o administraţie, un buget şi i-a 
impus limite. Dar, spre deosebire de Franţa, nu există în 
Turcia tensiune între Biserică şi Stat, ci e vorba, mai 
degrabă, despre trecerea unui islam (care legitimase 
întotdeauna statul, cu câteva condiţii alături), de la un 
sistem de referinţă religios la un altul în care națiunea 
devine prima sursă de suveranitate. 

De altfel, Turcia modernă a lui Mustafa Kemal era 
mai musulmană (99% din populaţie) decât fusese vreodată 
Imperiul Otoman. Populaţia noii Turcii fusese „purificată” 
de-a lungul ultimelor decenii ale secolului al XIX-lea şi în 
secolul XX prin sosirea musulmanilor din Balcani şi din 
Caucaz (40% din populaţia actuală) şi plecarea 
nemusulmanilor; în 1915, omorârea în masă a armenilor 
(calificată drept genocid de către armeni), acuzaţi că s-au 
aliat cu ruşii; apoi, în 1923, schimbul de populaţii între 
Grecia şi noua Turcie, criteriul fiind doar religios. Grecia a 

primit creştinii, iar Turcia kemalistă, musulmanii, turcofoni 
sau nu. În această privinţă, Tratatul de la Lausanne a fost 
revelator: creştinii, greci şi armeni, precum şi evreii, au 
obţinut statutul de minoritate protejată. În schimb, 
delegaţia condusă de mâna dreaptă a lui Mustafa Kemal, 
Ismet Inönü, s-a opus cu încrâncenare ca statutul de 
minoritate să fie acordat grupurilor musulmane altele 
decât sunniţii (în special aleviţilor, care nu vor fi 
recunoscuţi şi care vor fi consideraţi musulmani sunniţi). 
În tradiţia republicană, instituţiile religioase oficiale nu 
reprezintă decât sunnismul şi, chiar în sânul său, ritul 
hanafit, care fusese ritul statului otoman. În consecinţă, în 
spiritul redactorilor săi, secţiunea III a Tratatului de la 
Lausanne intitulată „Protecţia minorităţilor” nu-i privea 
decât pe nemusulmani. Deşi Tratatul nu desemnează 
nominal niciun grup specific - doar termenul 
„nemusulmani” apare - drepturile în discuţie au fost 
defacto acordate celor trei grupuri prezente printre 
istanbulioţi: greci, armeni şi evrei. Grecii din Istanbul au 
fost exceptaţi de la schimbul de populaţie din 1923. Iniţial, 
delegaţia turcă nu voia patriarhat grec ortodox la Istanbul, 
pentru că îl considera o instituţie străină, dar a cedat în 
faţa insistenţei delegaţiilor Greciei şi Angliei. In timpul 
celui de Al Doilea Război Mondial, au fost luate măsuri 
vexatorii împotriva minorităţilor recunoscute, precum 
impozitul pe avere sau serviciul militar fără arme. In 
noiembrie 1942, într-adevăr, o lege numită a „impozitului 
pe avere” vizând să taxeze specula a fost adoptată de 
Parlament. Deşi nu făcea referinţă la originea 
impozabililor, ea a fost aplicată în special împotriva 
armenilor, grecilor şi evreilor. Cei supuşi acestui impozit 
erau împărţiţi în M (musulmani), D (ddnme, evrei 
convertiți la islam), Y (străini) şi GM (nemusulmani). 

Aceste evenimente au fost urmate de pogromuri împotriva 
grecilor în 1955 şi de expulzarea lor în masă în 1964. 
Tratatul de la Lausanne obliga Turcia să apere drepturile 
minorităţilor, dar aceste drepturi (vakif mai ales) vor fi 
obiectul măsurilor vexatorii (în 1970, 1980 şi 1990). Astfel, 
nu este exagerat să spunem că, pentru nemusulmani, 
sistemul mi]J/et-urilor a continuat şi în timpul Republicii, 
doar că aceste minorităţi nemusulmane au devenit „străini 
interni” în cadrul noului stat-naţiune. Şcolile creştine au 
făcut obiectul restricţiilor, iar Institutul de Teologie 
Ortodoxă din Halki va fi închis în 1970, lipsindu-i pe 
ortodocşi de şcoală de teologie în Turcia. La fel, 
Patriarhatul Ortodox din Istanbul şi-a văzut refuzat orice 
statut internaţional şi a continuat să fie considerat o 
instituţie locală. Nemusulmanii nu au făcut niciodată parte 
din turcitate în opinia publică turcă. Rezultatul: un climat 
de violenţă recurent împotriva creştinilor, însoţit de o 
plecare masivă a acestora din urmă, în exil. 

Odată puterea sa asigurată, Mustafa Kemal a făcut 
astfel încât să promoveze islamul sunnit hanafit ca religie 
naţională a turcilor. Kemaliştii făceau o diferenţă între 
credinţă, o problemă personală, şi comunitatea musulmană 
ca fapt sociologic, întrucât ea interferează în mod necesar 
în calitate de naţiune cu Statul şi nu poate fi lăsată fără 
supraveghere. Un islam oficial era pus în funcţie. 
Raportarea religioasă pentru a legitima politicul nu a fost 
abandonată, ci doar rezervată Statului, care nu a ezitat să 
recurgă la ea în mod frecvent, inclusiv pentru a-şi impune 
reformele laice. Ca mulţi dintre omologii săi musulmani 
din secolul XX, puterea kemalistă găsise în versetul 4/59 
din Coran o referinţă religioasă potrivită: „O, voi, cei care 
credeţi! Ascultaţii pe Domnul, ascultaţii pe Profet şi pe 
dregătorii voştri” Putem chiar să vorbim de un început de 

reislamizare pornit de sus, sub pretextul controlului 
exercitat de către Stat asupra islamului. În raport cu statul 
otoman) noutatea este faptul că modernitatea republicană 
nu suporta existenţa instanţelor intermediare tradiţionale 
(confrerii etc.). In consecinţă, Mustafa Kemal a instaurat 
controlul Statului asupra religiei încă din 2 mai 1924, prin 
Preşedinţia Afacerilor Religioase, în mod direct depinzând 
de prim-ministru. Finanţată prin impozitele de la toţi 
cetăţenii, musulmani ca şi nemusulmani sau aleviţi, ea nu 
asigura totuşi decât un serviciu de cult sunnit. 

Noul islam kemalist relua temele Civilizației, 
credinţei în rațiune şi progres, ale necesităţii de purificare 
a islamului de superstiții şi de credinţe pervertite care 
slăbiseră lumea musulmană, discurs care era şi al 
reformiştilor musulmani (primele manuale pentru şcolile 
de imam-hatip îl citează pe Muhammad Abduh). Sistemul 
educativ a constituit piatra de încercare a acestei strategii 
de modernizare a societăţii cu ajutorul islamului. Şcolile 
pentru imam-hatip au înlocuit instituţiile medrese şi 
trebuiau să formeze clerul republican capabil să integreze 
şi să explice valorile moderne. Private de instituţiile lor de 
predare a religiei, societăţile au reacţionat creând şcoli 
coranice clandestine. Dacă învăţământul religios a fost 
suprimat la începutul erei republicane, recomandări 
presante erau făcute predicatorilor de la Afacerile 
Religioase pentru a explica aspectele moderne ale 
islamului. Aceşti predicatori cereau turcilor să-şi 
îndeplinească îndatoririle civice, achitându-şi impozitele, 
cumpărând mărfuri indigene, să-şi plătească zakai-ul şi 
contribuţia caritabilă către organismele oficiale (armată, 
şcoală etc.). Chiar şi turcificarea ezan-uhii a fost 
prezentată ca un mijloc de propagare a islamului. Predica 
de vineri - hutbe - a continuat să fie pronunţată, dar în 

numele Republicii; au fost comandate traduceri în limba 
turcă ale Coranului şi ale cuvintelor Profetului (hadith) * 
Proiectul de reformă şi chiar de fabricare a unui „nou 
islam” a luat o formă structurată în 1928, în cadrul noii 
facultăţi de teologie. Izmirli Ismail Hakki, iniţiatorul 
acestei noi teologii, s-a străduit să facă islamul „ştiinţific” 
şi naţional: „Religia este o instituţie socială”, afirma el. 
Comisia pe care o prezida concluziona: „Astfel, rezultatul 
nu va determina doar trezirea unei conştiinţe noi în Turcia 
în domeniul religios, dar va servi, de asemenea, ca model 
de libertate şi progres pentru toate popoarele musulmane 
care trăiesc în servitute şi în ignoranță”. Proiectul de 
reformare a islamului nu era în fapt decât o dimensiune a 
politicii laice. 

Cu toate acestea, kemaliştii au suferit un eşec în 
încercarea de a constitui un cler republican. Islamul se 
refugiase atunci masiv în practici clandestine (cursuri de 
Coran răspândite, mai ales, prin comunităţile cemaat). 
Sfârşitul perioadei autoritare (1946) a marcat întoarcerea 
progresivă la afirmarea publică a islamului în Turcia. 
Laicitatea kemalistă a fost atunci cercetată într-un mod 
insistent: democratizarea servea activ islamul şi mişcarea 
religioasă. Partidul Democrat manifesta o nouă 
sensibilitate religioasă, deşi era laic. Încă de la venirea lui 
la putere, în 1950, religia a fost predată ca materie 
separată, şi a fost restabilit ezan-ul rostit în arabă 
(Menderes). Problema laicităţii a devenit principalul 
subiect de dezbatere în Turcia în perioada dintre 1950 - 
1960. 

Zakat, dania sau pomana impusă de Legea islamică 
tuturor musulmanilor. 

Primele acţiuni conciliante faţă de normele religioase 
începuseră chiar în timpul lui Ismet In6nu: 1945, 

autorizarea cursurilor de Coran; 1948, cursuri de formare 
pentru imami, înfiinţarea şcolilor de imam-hatip-j 1949, 
cursuri de educaţie religioasă introduse la clasele primare 
(învăţământ facultativ destinat doar musulmanilor), 
finanţarea  pelerinajelor la Meca; 1950, douăzeci de 
mausolee sfinte redeschise pentru pelerinaj, inaugurarea 
Facultăţii de Teologie din Ankara. Clerul a început să se 
reconstituie graţie noilor şcoli de imami, iar confreriile au 
ieşit din clandestinitate. Vom asista la întoarcerea preoţilor 
militari, aşa cum o dovedea binecuvântarea contingentului 
turc pregătit să participe la Războiul din Coreea, la 
începutul anilor '50. Partidul Democrat a extins politica de 
educaţie religioasă inaugurată în 1949. In opinia 
militarilor, morala religioasă se dovedea cea mai bună 
apărare în faţa comunismului, Folosirea islamului 
împotriva comunismului, apoi democratizarea, au făcut şi 
mai permisibilă graniţa dintre instituţiile musulmane 
republicane şi comunităţile cemaat, care au început o 
muncă metodică de infiltrare. Cu scopul de a-şi exercita 
controlul asupra educației religioase, guvernul îl 
concepuse în două direcții separate: o direcţie numită 
profesională şi o direcție a educației religioase propriu- 
zise. 

Primul vector al penetrării islamului neoficial în 
aparatul de stat kemalist a fost introducerea cursurilor de 
religie în educația laică. La început, cursurile erau 
facultative pentru clasele din ciclul primar şi cu acordul 
părinților. Dar, încă de la venirea la putere a Partidului 
Democrat, au fost lansate câteva inovații, în aparență fără 
însemnătate; predarea religiei se va face la fel ca şi 
celelalte materii, ceea ce însemna că ora de religie era 
oficial integrată în programa şcolară. Rezultatele obținute 
la această materie contau pentru promovarea în clasa 

următoare. Cursurile de religie erau facultative şi au 
rămas astfel până în 1951. Aşa cum trebuia să faci dinainte 
o cerere pentru a asista la cursurile de religie musulmană 
sunnită, singura predată; tot aşa trebuia, din acel moment, 
să faci una şi pentru a fi scutit. Cei care nu doreau să 
urmeze aceste cursuri trebuiau să anunţe; în consecinţă, 
familiile erau somate să-şi declare convingerile religioase. 
Aceleaşi dispoziţii vor fi introduse în 1956 pentru primii 
ani din ciclul gimnazial. Conţinutul cursurilor de religie 
urmărea să dezvolte utilitatea practică a religiei în viaţa 
personală, precum şi în viaţa socială şi naţională. Însă 
aceste cursuri erau considerate prea moderniste de către 
societate, care a reacţionat trimițând în masă copiii la 
cursurile neoficiale, desfăşurate în cemaat, şi la şcolile de 
imami. Din lipsă de personal calificat, cursul de religie a 
fost introdus în învăţământul liceal (anul I şi II) abia în 
1967, mai întâi cu titlu facultativ, iar, în anul următor, în 
programa obligatorie. Un text emis de Ministerul Educaţiei 
Naţionale stipulează că aceste cursuri urmăresc să 
dezvolte dinainte spiritul unităţii naţionale, cu scopul de a 
arăta elevilor că islamul este o religie raţională care 
încurajează progresul şi civilizaţia. Dar cine avea să 
predea aceste cursuri? Pentru Partidul Democrat, ca şi 
pentru succesorii săi, era în afara oricărei discuţii să se 
lase aceste cursuri în seama unor clerici. Profesorul de 
religie şi imamul trebuiau deci să fie formaţi în şcoli şi 
facultăţi moderne. Acesta este motivul pentru care Partidul 
Democrat redeschisese, în anii 1951 - 1952, şcolile de 
imami şi de predicatori (imam-hatip) şi Facultatea de 
Teologie de la Ankara, înfiinţată în 1924, apoi închisă în 
1930 şi, respectiv, în 1933. În 1976, clasele, în ansamblul 
lor, beneficiau de un învăţământ religios facultativ o oră pe 
săptămână. Sub influenţa Partidului Salvării Naţionale, în 

anul 1974, aceste cursuri au fost împărţite în cursuri de 
religie şi cursuri de morală, acestea din urmă devenind 
obligatorii, pentru a-i mulţumi astfel şi pe kemalişti şi pe 
islamişti. In fine, odată cu 

Constituţia din 1982, învăţământul religios a devenit 
obligatoriu pentru toate clasele, de la clasa întâi până la 
ultimul an de liceu inclusiv. Statul laic, s-a spus atunci, 
poate şi trebuie să educe în domeniului religiei, acoperind 
aspectele sale morale şi artistice, dar nu trebuie să impună 
o practică religioasă. Ca şi când statul şi armata, 
conştiente de faptul că kemalismul e mort şi că elnu a 
creat o cultură laică destul de puternică, se înscriau în 
cursa pentru cel mai bun apărător al islamului modern şi 
reformat, devenit punct de referinţă pentru toţi. Intr- 
adevăr, Statul şi-a apropiat puţin câte puţin nevoia de 
islam, iar islamul turc a devenit un remediu pentru criza 
de identitate. Aşadar, în mod treptat, cursurie de islam s- 
au extins la toate nivelurile de învăţământ. In anii '80, 
susţinătorii „sintezei  turco-islamice” au încercat să 
împingă mai departe această revenire la islam, dar au 
trebuit să bată în retragere în faţa armatei. Această 
dihotomie religie/morală nu era decât un compromis care a 
aşteptat momentul unui armistițiu: în 1990, Parlamentul a 
fost surprins de o cerere vizând transformarea Direcţiei de 
învăţământ Religios în Direcţia de Educaţie Religioasă. 
Astfel s-ar fi introdus predarea practicii religioase. In faţa 
protestelor vehemente ale kemaliştilor, guvernul a dat 
înapoi. Cu toate acestea, încet dar sigur, islamul predat la 
şcoala laică de către profesorii ieşiţi din şcolile de imam- 
hatip nu a mai fost doar un curs de morală sau de cultură, 
ci, tot mai mult, un curs de practică religioasă. 

Şcolile de imam-hatip au constituit al doilea vector de 
penetrare a islamului neoficial în instituţiile laice 

republicane. Prin urmare, începând din 1950, Partidul 
Democrat prevăzuze autorizarea acestor şcoli de imami 
care fuseseră închise în 1930. Noile şcoli pentru imam- 
hatip s-au înfiinţat oficial în 1951 dintr-o necesitate: 
penuria de personal calificat pentru religie datorată lipsei 
de instrucţie religioasă din 1930. Intre 1924 - 1930, 
diversele tentative de a forma un cler republican eşuaseră, 
datorită neîncrederii populaţiei şi lipsei de entuziasm a 
birocraţiei kemaliste. În 1959, aceste şcoli au fost plasate 
sub tutela Preşedinţiei Afacerilor Religioase. Ele s-au 
dezvoltat rapid şi au cunoscut un mare succes. Spre ele s- 
au îndreptat părinţii care nu agreau cursurile de religie 
din şcolile laice. În 1964, 94% din efectivul acestor şcoli 
venea din mediul rural. Ideea de a deschide aceste şcoli se 
înscria în cadrul dualismului învăţământului conceput de 
kemalişti: profesional şi de educare. În spiritul 
conducătorilor, absolvenții şcolilor de imam-hatip trebuiau 
să alcătuiască un cler obligat să completeze docil funcţii 
profesionale specifice (imami, predicatori, profesori în 
şcolile coranice) aflate sub controlul Statului. In fond, o 
filieră profesională. Asta însemna ignorarea autonomiei 
relative a organismelor, care încet, încet, erau finanţate de 
cei din cemaat şi de islamişti. Statul nu dădea destui bani 
acestor şcoli, obligate astfel să recurgă la ajutorul tot mai 
mare al asociaţiilor religioase de părinţi şi care aveau să-şi 
facă rapid simțită influenţa. Erau acuzaţi membrii Nur cu 
şi din alte comunităţi cemaat că au instaurat în aceste şcoli 
un spirit reacţionar. Este sigur faptul că musulmanii din 
cemaat au susţinut masiv şcolile de imam-hatip, investind 
sume considerabile în comparaţie cu cele plătite de Stat 
(87% faţă de 13% între anii 1951 - 1970!). La început, 
şcoala de imam-hatip era concepută ca o şcoală 
profesională, cu nivel primar şi secundar, având ca scop 

formarea de profesori şi preoţi, dar ea s-a transformat 
treptat într-o veritabilă şcoală religioasă. La câteva decenii 
de la înfiinţarea sa, suntem obligaţi să constatăm că şcoala 
de imami face mai mult decât să formeze oameni pentru 
meseria de imam şi de predicator: ea a devenit o şcoală 
confesională. Aşadar, lucrurile nu s-au petrecut precum 
voia birocraţia kemalistă, iar aceşti imami nu erau nici pe 
departe toţi supuşi idealurilor kemaliste. Şcolile de imami 
au cunoscut prima lor mare înfrângere după lovitura de 
stat din 1971, atunci când au pierdut ciclul primar, 
recuperat de şcolile laice. Dar ele erau stimulate de o 
schimbare şi mai puternică decât aceste măsuri. Porţile 
universităţii le-au fost deschise (în 1976 pentru Facultatea 
de Teologie; 1983 pentru toate celelalte secţii, cu excepţia 
şcolilor militare). Pasiunea absolvenţilor şcolilor de 
imamhatip pentru secţii universitare altele decât cele 
teologice a dus la apariţia de noi actori pe scena politică şi 
socială. De acum înainte, în toate sectoarele vieţii publice, 
găsim profesionişti originari din aceste şcoli: scriitori, 
editori,  cineaşti, avocați, prefecţi, profesori, înalți 
funcţionari, oameni politici etc. Prim-ministrul Erdogan, el 
însuşi fost elev al şcolilor de imam-hatip, este o ilustrare 
strălucită în acest sens. Bastionul kemalist care era funcţia 
publică tinde de atunci, în toate domeniile, să fie asediat 
de absolvenţii şcolilor de imam-hatip. 

In paralel, cursurile clandestine de Coran se 
răspândiseră aproape peste tot în perioada 
autoritarismului laic. Finanţate de administrația publică şi 
de asociaţii, primele cursuri oficiale de Coran au cunoscut 
o mare răspândire. Atunci au devenit foarte influente 
comunităţile cemaat. Ele nu aveau numai propriile cursuri 
clandestine de Coran, ci se infiltraseră şi la cursurile 
oficiale. Aşa s-a întâmplat cu membrii Nurcu, care au 

preluat controlul multora dintre ele. În 1949, a fost 
reînfiinţată Facultatea de Teologie. Pentru ministrul 
Educaţiei Naţionale, ea va fi ca „o torţă în faţa căreia 
autorii de basme vor fugi ca liliecii/ Pentru a răspunde 
cererii presante şi tot mai mare a profesorilor de religie 
din şcolile laice, de imami şi de cursuri de Coran, a fost 
creat, în 1959, un institut Superior Islamic. Acesta era o 
şcoală normală care primea licenţiaţii şcolilor de imami. În 
schimb, nu exista drept de înscriere între şcoala de imami 
(de formaţie profesională) şi Facultatea de Teologie. Toate 
aceste instituţii superioare de religie au fost obiectul unor 
infiltrări treptate, făcute mai ales de către cei din 
confreriile Nakşibendiye, Nurcu şi Suleymanci. Astfel, 
învăţământul religios a devenit terenul privilegiat al luptei 
care se dădea între Stat, pe de o parte, şi cemaat şi 
islamişti, de cealaltă parte. Primul încerca să impună o 
versiune oficială a islamului, implicând totodată 
îndoctrinare şi coeziune unanimistă prin programe şi 
manuale şcolare, ceilalţi, pe ocolite, prin şcolile de imam- 
hatip şi miile de absolvenţi ai acestora, iar islamiştii, 
susținuți de o impresionantă „panoplie” de publicaţii, 
asociaţii, vakifşi cemaat, puteau să ţină un discurs perfect 
contradictoriu faţă de proiectul laic al Statului. 

Puțin câte puţin, s-a constituit astfel un cler turc, 
care nu mai reprezintă lumea şcolilor otomane medrese. 
Influenţa Statului, evidentă, a fost concurată aici de cea a 
comunităţilor musulmane cemaat, apoi de islamişti. 
Mustafa Kemal dorise să pună islamul sub controlul 
Statului: astăzi Statul este cel care, după societate, a 
devenit un actor al reislamizării. Această mişcare este mai 
întâi acţiunea noilor elite. Licenţiaţii şcolilor de imam- 
hatip, ai institutelor şi facultăţilor de teologie nu se 
orientează numai spre cariera religioasă; când poarta 

universităţii îi este deschisă, acest om nou al religiei se 
îndreaptă spre o carieră juridică, spre afaceri, tehnică, 
ştiinţe... înrudirea temelor între kemalişti şi reformiştii 
musulmani, toţi influenţaţi de ideile moderne, a facilitat 
această osmoză aparentă în interiorul instituţiilor oficiale. 
Acest proces a fost încurajat de amplul exod rural din anii 
'70. Odată cu mutarea unei numeroase populaţii de ia sat 
la oraş, vom asista la o revenire masivă a comunităţilor 
cemaat, mai ales din confreriile Nurcu şi Nakşibendiye. 
Deceniile opt şi nouă au marcat vârsta de aur a 
sociabilităţii religioase, care pregătea victoria islamului 
politic în 1994. Islamul se vrea deci modul de exprimare al 
societăţii civile faţă de  establishmentul kemalist. 
Conştienţi de această evoluţie, militarii încercau, din 1982, 
să prevină o extindere a islamului politic, mai ales că, după 
revoluţia islamică din Iran, unii islamişti prinseseră aripi. 
Ozal, „preşedintele credincios”, (1983 - 1987), ilustrează 
voinţa de sinteză „turco-islamică”, o tentativă liberală de a 
reconcilia islamul şi kemalismul, care a devenit ideologia 
cvasioficială în Turcia. Dar, chiar înainte de asta, politica 
era un subiect de discuţie pentru militarii care, după 
exemplul generalului Kenan Evreu, apărau deopotrivă 
sinteza „turco-islamică” în discursurile sale, principalul 
responsabil al loviturii de stat din 1980 cita din Coran şi 
din hadith-urile Profetului, în timp ce, la intervenţia sa, 
Ministerul Afacerilor Religioase îşi vedea prerogativele 
întărite. Exact cu această măsură trebuie să apreciem 
cursurile obligatorii de religie în ciclul primar şi secundar, 
în aceeaşi perioadă, Hizbullah-ul era pregătit de către 
armată, poliţie şi serviciile secrete împotriva gherilei kurde 
din provinciile situate în sud-estul ţării. Ca şi în lumea 
arabă, guvernele cred că pot folosi islamul radical contra 
celui de stânga sau a  separatiştilor. Climatul de 

liberalizare religioasă din vremea preşedinţiei lui Ozal a 
permis accelerarea apariției noilor elite: în 1990, 
MUSIAJD* (şefi de întreprindere musulmani) tocmai dubla 
rândurile TUȘIAD* Aceste evoluţii încrucişate, măcinarea 
instituţiilor oficiale prin islamul neoficial şi afişarea 
musulmană crescândă a puterii au permis intrarea 
predicatorilor apropiaţi cemaat-elor şi islamiştilor la 
Preşedinţia Afacerilor Religioase. Aceasta, rebotezată 
Ministerul Afacerilor Religioase, se regăseşte în centrul 
polemicii despre laicitate, deoarece ea este, împreună cu 
Ministerul Educaţiei, principalul instrument de control al 
Statului asupra islamului. 

Lovitura de stat din 1997 a făcut din controlul 
şcolilor de imam-hatip o miză între militari şi societate. 
Aceste şcoli au fost 

MUSIAD, Asociaţia Industriaşilor şi Oamenilor de 
Afaceri Turci. TUSIAD, Federaţia  Industriaşilor şi 
Oamenilor de Afaceri Turci. 

private de ciclul primar. Kemaliştii denunţau atunci 
„Statul confreriilor”. „Interdicţioniştii” turci afirmau că vor 
să ia drept exemplu pe „eradicatorii” algerieni. Dar 
mişcarea iniţiată de sinteza „turco islamică” părea 
ireversibilă. De atunci. Ministerul Afacerilor Religioase se 
află mai mult ca niciodată în centrul disputelor. Unii 
islamişti cer desfiinţarea lui şi a şcolilor de imam-hatiipy 
alţii cred că aceste instituţii au căzut deja în gheara lor şi 
că strategia de recuperare şi de măcinare a spaţiului 
partizan a fost câştigătoare. De la crearea sa în 1924, 
Preşedinţia Afacerilor Religioase a cunoscut mai multe 
schimbări; devenită însă minister, nu controlează şcolile de 
imam-hatip, nici facultăţile de teologie, conform legii din 
1925 pentru unităţile de învăţământ. Numai cursurile de 
Coran sunt sub jurisdicţia sa. Unii islamişti reclamă că 

acesta este responsabil de tot ceea ce aduce atingere 
islamulului. Reprezentant al islamului sunnit, singurul 
recunoscut implicit de către Stat, acest minister provoacă 
de altfel mânia aleviţilor, pe care nu vrea să-i recunoască 
de drept. Kemalismul ignoră pluralitatea: nu există oficial 
decât musulmani sunniţi. Aleviţii (între 8 şi 16 milioane în 
Turcia) sunt consideraţi musulmani sunniţi şi constrânşi, 
din acest motiv, să finanţeze prin impozitele plătite de ei, 
instituţiile sunnite şi cursurile obligatorii de sunnism din 
şcoli. După ce multă vreme au fost dispreţuiţi de sunniţi şi 
de puterea otomană,  aleviţii susţinuseră  laicitatea 
kemalistă în cadrul căreia sperau că vor putea scăpa de 
statutul de confesiune de rangul doi. Votul aleviţilor a fost 
de multe ori de partea kemalismului laic, în mod regulat 
clasat la stânga în anii 1960 şi 1970. Dar confesionalizarea 
sistemului politic şi slăbirea laicităţii kemaliste au dus la 
revendicări comunitare În favoarea recunoaşterii 
alevismului, într-un context de reînnoire identitară a 
comunităţilor alevi. Această nouă polarizare confesională a 
fost alimentată de pogromurile împotriva stângii şi 
aleviţilor: Malatya, Sivaş şi mai ales Kahramanmaraş, în 
1978 (o sută de morţi), Qorum, în 1980. De la 
recunoaşterea identităţilor religioase în Turcia - începând 
cu identitatea sunnită hanafită - din 1980, identitatea alevi 
a început să ia la rândul său un sens mai confesional. Unii 
aleviţi cer desființarea  Diyanetului; alţii, integrarea 
alevismului între prerogativele sale. 

Trebuie să amintim că, în ţările musulmane, 
înfeudarea islamului de către stat nu a fost numai acţiunea 
regimurilor laice sau laicizante. A fost, de asemenea, 
contradicţia de care s-a lovit Franţa republicană şi laică 
atunci când a fost vorba să exporte sau nu laicitatea în 
coloniile sale musulmane. De fapt, Franţa s-a apărat foarte 

bine de lucrul acesta. Astfel, în Algeria franceză, legea 
separării Bisericilor de Stat (1905) a fost aplicată 
creştinilor şi evreilor din Algeria, dar nu şi musulmanuilor. 
Statul colonial republican şi laic a refuzat să răspundă la 
cererea Asociaţiei învăţaţilor ulema algerieni în favoarea 
unei asemenea separări. Pentru musulmanii din Algeria, nu 
era vorba atât de separarea religiei de puterea temporară, 
cât de a scoate islamul algerian de sub tutela statului 
francez. Statul colonial desfiinţase într-adevăr sursele 
tradiţionale de venituri ale islamiştilor algerieni (în special, 
confiscarea bunurilor habous), făcându-i pe slujitorii 
cultului musulman dependenţi în totalitate de autorităţi. 
De fapt, ei au fost remuneraţi ca funcţionari. O practică, 
aşa cum am văzut, pe care o va prelua mai târziu Mustafa 
Kemal. In mod paradoxal, tocmai legea din 1901 
(cunoscută azi ca Legea Asociaţiilor de interes public), 
iniţial concepută împotriva congregaţiilor catolice, cărora 
li se impunea de către Stat o recompensă pentru a putea 
exista, este cea care a fost folosită de musulmanii din 
Algeria pentru a apărea în spaţiul public independent de 
controlul autorităţilor coloniale. O mulţime de asociaţii 
musulmane a văzut lumina zilei şi a permis apariţia unei 
societăţi civile musulmane algeriene. La fel ca în Turcia, 
unde comunităţile cemaat folosiseră instituţiile kemaliste 
pentru propria strategie, musulmanii din Algeria au întors 
în folosul lor o lege care, la origine, viza învăţământul 
religios (catolic, e adevărat). 

Modelul kemalist s-a răspândit după aceea în toată 
lumea musulmană: naţionalizarea islamului, considerat ca 
o categorie culturală a naţiunii (turcă, iraniană, arabă), cu 
interzicerea şi desființarea instituțiilor musulmane 
existente şi înlocuirea lor prin noi instituții sau punerea lor 
sub tutela statului. Diyanet-ului turc şi fundațiilor vakif le 

corespund un duo comun republicilor arabe: muftiul 
Republicii, numit de preşedinte, şi Ministerul pentru Wagf. 
Peste tot, în cadrul statelor-naţiuni, un islam naţional s-a 
substituit islamului otoman. Această evoluţie este 

j vizibilă astăzi în imigrație, unde autorităţile 
religioase din fiecare ţară (marocane, turce, algeriene etc.) 
sunt foarte influente. 

Încercarea de a compara locul islamului în regimurile 
autoritare laicizante din lumea arabă cu acela ocupat în 
regimul kemalist implică faptul de a lua în calcul decalajul 
temporal care separă experienţele turce şi arabe. Într- 
adevăr, republicile arabe se lansează, la rândul lor, în 
reforme laicizante cu o întârziere de peste un sfert de 
secol. Procesul de laicizare arab începe atunci când Turcia 
se angajaze deja, cu democratizarea şi pluralismul, într-o 
reislamizare de sus şi de jos simultan. Putem atribui 
acestui decalaj aspectul mult mai radical al măsurilor de 
laicizare arabe în raport cu laicismul kemalist? Socialismul 
arab a fost peste tot profund impregnat de islam. Trebuie 
să vedem în aceste demersuri prudente, în special în Egipt, 
efectul lecţiilor traumatice pe care le suportaseră 
compatrioţii lui Mustafa Kemal şi numeroşi musulmani 
după schimbarea brutală impusă de acesta? Sau ne aflăm 
în faţa unor condiţii sociale specifice care deosebesc 
Anatolia de Levant, de Mesopotamia, de Valea Nilului şi, în 
general, de ţările arabe? 

Unde altundeva decât în Turcia, putea islamul să facă 
mai bine figură de religie naţională decât în ţările arabe? 

Intâietatea arabismului asupra islamului, aşa cum 
Husri a conceput-o, pregătea laicitatea baasistă. Însă 
această laicitate nu era cu nimic contrară islamului. 
Dimpotrivă, „islamul este lucrul de care arabii sunt foarte 
mândri”. „Islamul şi națiunea arabă sunt indisociabili”. În 

apologia arabismului, Michel Aflaq, el însuşi creştin, face 
din islam religia naţională a arabilor, singurul popor, spune 
el, care a văzut apărând din interiorul său Profeţii. Intr- 
adevăr, experienţa profetică, afirmă el, este proprie 
arabilor - toţi profeţii au fost arabi, după el - şi ei nu pot să 
se rupă de ea fără să se renege, spre deosebire de 
europeni, a căror religie vine din altă parte. De asemenea, 
este posibil şi necesar în zilele noastre să se refacă 
experienţa profetică originală reînnoind contactul personal 
cu Profetul arab Muhammad. Prin ce mijloc? Prin 
meditaţia naţiunii arabe, care, ea însăşi, este o idee eternă. 
Această naţiune arabă s-a manifestat prin excelenţă în 
Profetul arab şi trebuie să se manifeste şi în zilele noastre 
într-o comunitate arabă aleasă, Baas, sau într-o căpetenie 
viitoare. „Tot aşa cum Dumnezeu trimitea soldaţi invizibili 
pe lângă micul număr de arabi musulmani”, la fel va 
susţine el micul grup baasist care este „după chipul şi 
asemănarea întregii naţiuni arabe”. In afară de limbă şi 
istorie, al treilea aspect al culturii arabe îndeobşte 
dezvoltat de Aflaq, este aşadar islamul. „Arabul înţelege 
mai corect religia decât nearabii”, va spune tot el. Pentru 
teoreticianul baasismului, el însuşi creştin, „la ceasul 
deşteptării lor naţionaliste, creştinii vor recunoaşte islamul 
drept cultura lor naţională. Ei trebuie să se pătrundă de el, 
să-l respecte şi să-l păstreze ca elementul cel mai preţios 
al arabităţii lor”. Această expresie va fi rămas celebră, 
pronunţată în 1943 în faimosul său discurs de la 
„Comemorarea Profetului arab”, ziua sărbătoririi naşterii 
Profetului: „Arabismul este corpul în care sufletul este 
islamul”. Prigonind ateismul, el afirmă: „islamul este 
mişcarea arabă al cărei scop a fost reînnoirea arabismului 
şi desăvârşirea lui” „Arabismul şi islamul nu sunt 
antagoniste şi nu pot fi, pentru că amândouă sunt de 

aceeaşi natură”, scria Aflaq în 1940. El îi îndeamnă pe 
arabi „să se ataşeze de islam ca de lucrul cel mai preţios al 
arabităţii lor” Dacă arabismul şi islamul sunt intim legate, 
la fel este şi laicitatea. Aflaq nu vede nicio contradicţie 
între islam şi laicitate. Dimpotrivă, apartenenţa islamică 
este un element esenţial al renaşterii arabe. In numele 
acestui contact cu mitul originii pretinde Aflaq să se 
instaureze un sistem laic. Laicitatea este proclamată de 
Aflaq şi de ideologia baasistă, pentru că aceasta pune 
înainte distincția între islam-religie şi islam-cultură 
naţională arabă. Orice sentiment naţional altul decât cel 
arab în interiorul patriei arabe este asimilat cu shuubiyya. 
În Siria şi în Irak, laicitatea Baas, marele rival al 
nasserismului în naționalismul arab, a fost orice în afară 
de atee. 

În Siria, Ministerul pentru Wagfeste forma principală 
de control instituţional al statului asupra islamului. Prin 
acest minister, statul sirian a instaurat un control strâns 
asupra  establishrnent-ului religios sunnit, căci toate 
moscheile (chiar şi cele construite prin finanţare privată) şi 
cele mai multe madrasa şi instituţii religioase au trecut 
sub controlul său. Ministerul pentru Waqf răspunde 
deopotrivă defatwa, deci de muftiul Republicii. 

Shuubiyya: denumeşte polemica din rândul islam 
iştilor care opune viaţa aspră, rurală şi deşertică a 
triburilor arabe celei din lumea persană, mai rafinată şi 
mai uşoară. 

După exemplul laicităţii kemaliste, nici laicităţile sau 
discursurile laicizante arabe nu propovăduiau o separare a 
statului şi islamului; ci înfeudarea islamului şi a 
instituţiilor sale de către statul-naţiune arab. În numele 
acestui islam „naţionalist”; guvernul irakian; îndemnat în 
acest sens de britanici; a cerut, în 1924, ca ulema şiiţi 

aflaţi în exil în Iran să se angajeze că nu vor interveni în 
chestiunile politice, dacă vor să primească permisiunea de 
a se întoarce în Irak. În această ţară, unde majoritatea este 
şiită şi unde se află sediul Marja iyya, „Vaticanul şiiţilor”, 
toţi conducătorii vor utiliza, în mod regulat, conceptul de 
shuubiyya, pentru a le nega şiiţilor originea arabă, 
subînţelegând că ei sunt o a cincea coloană persană pe 
pământul arab. Chiar dacă relaţiile dintre Marja iyya şiită 
şi statul otoman fuseseră marcate de o nerecunoaştere 
reciprocă, cea dintre statul arab al Irakului şi Direcţia 
Religioasă şiită, singura instituţie independentă faţă de 
Stat, au rămas marcate de raportul de forţă. În timpul 
regimului baasist, Marja iyya a plătit scump această 
independenţă. 

Spre deosebire de baasism, în Egipt, nasserismul nu 
se proclama laic. Dimpotrivă, Nasser a revendicat mereu 
islamul ca fundament al identităţii egiptene şi se afişa 
drept credincios. Domnia sa va fi impregnată de retorica 
religioasă. În timp ce lua măsuri drastice împotriva 
Fraţilor Musulmani, el desăvârşea instituţionalizarea 
islamului sub egida statului naţional, un proces început de 
Muhammad Ali. Această instituţionalizare s-a făcut în 
acelaşi timp cu reforma universităţii Al-Azhar şi a 
confreriilor sufite, care au fost puse în slujba planului său 
socialist arab. 

Revoluţia din 1952 a inaugurat o perioadă de noi 
reforme pentru Al-Azhar. Puterea nasseriană a întreprins 
atunci o veritabilă etatizare a islamului egiptean. În 1954, 
sub autoritatea directă a preşedinţiei, au fost înfiinţate un 
Congres Islamic Mondial şi un Directorat al Misiunii 
Musulmane Mondiale. 

Carta de Acţiune Naţională din 1962 specifică noua 
misiune islamică a regimului şi a statului cu care ea se 

identifică. Naționalismul şi socialismul arab sunt 
indisolubil legate de islam şi nu sunt considerate ştiinţifice 
decât dacă se sprijină „pe toate rezultatele actuale ale 
ştiinţei”. Reforma devine fundament ideologic pentru 
discursul islamic al regimului nasserian. Statul se doreşte 
şi aici cel mai bun promotor al unui islam modern, foarte 
puternic marcat de fundamentalism, de la care revendică 
islamiştilor laurii celui mai bun apărător. Legea din 1961, 
care „naţionalizează” Al-Azhar, supune învățații ulema şi 
studenţii religioşi imperativelor revoluţiei. Dar, dincolo de 
frazeologia socialistă, regimul nasserian executa ultima 
fază a unei mişcări mai vechi, prin anexarea pur şi simplu 
a Universităţii Al-Azhar la Statul egiptean. De acum 
înainte, profesori şi ulemale din Al-Azhar se bucură de 
venituri fixe, devenind practic nişte funcţionari religioşi. În 
sistemul politico-religios apărut imediat după revoluţie, Al- 
Azhar a descoperit alături alte două instituţii: Dar aL-iftă, 
condusă de muftiu, şi Ministerul pentru Waqf. 
Instituţionalizarea Al-Azhar înseamnă apropierea acesteia 
de autoritatea Ministerului pentru Wagâ Marginal înainte 
de înfrângerea din 1967, acest minister a devenit, sub 
conducerea lui Abd al-Aziz Kamil (un apropiat al Fraţilor 
Musulmani, dar care l-a susţinut pe Nasser), una dintre 
cheile de boltă ale structurii sistemului religios nasserian. 
De atunci, lupta învăţaţilor ulema de la Al-Azhar pentru a 
obţine mai multă autonomie are drept cadru unic Statul şi 
instituţiile sale. Şeicii conservatori de la Al-Azhar au putut 
să preia controlul Ministerului pentru Waqf în timp ce 
strategia Statului împotriva islamiştilor le-a permis să 
câştige o relativă autonomie. Funcţia de şeic al 
Universităţii Al-Azhar a fost clericalizată. Noua funcţie de 
Şeic al acestei moschei-universitate, atât de formalizată 
pentru puterea  nasseriană, consta indubitabil în 

instituţionalizarea unei veritabile autorităţi religioase fără 
ca aceasta să se bazeze pe o reînnoire a jjtinând-uhii. 
Legea din 1961 cu privire la Al-Azhar prevede: „Şeicul 
[universităţii] Al-Azhar este  imam-alakbar  limamul 
suprem], sahib al-ray'. Ce este deci acest sahib al-ray („cel 
care este autorizat să dea un aviz) dacă nu deţinătorul unei 
autorităţi religioase superioare celei a învăţaţilor ulema? 
Pe de altă parte, autoritatea religioasă a Şeicului de la Al- 
Azhar relevă aprecierea preşedintelui Republicii: el este 
cel care îl numeşte prin decret. Noile instituţii egiptene, 
apărute după revoluţia din 1952, atribuie astfel o veritabilă 
legitimitate religioasă funcţiei de preşedinte al Republicii, 
pentru că acesta devine o sursă esenţială a autorităţii 
primului dintre ulemale. Instituţionalizarea funcţiei de şeic 
pentru Al-Azhar de către regimul nasserian s-a făcut în 
paralel cu alte două „autorităţi religioase” ale Egiptului 
revoluţionar: Ministrul pentru Wagfşi muftiul Republicii. 
Era aproape obligatoriu să treci prin aceste două funcţii 
pentru a deveni şeic la Al-Azhar. Acesta din urmă, muftiul 
Republicii şi ministrul pentru Waqf formează un trinom 
care consolidează legitimitatea religioasă a Statului 
egiptean. În acelaşi timp, Al-Azhar este modernizată: sub 
rectoratul şeicului Mahmud Shaltut, legea din 1961 
transformă instituţia venerabilă în centru de învăţământ 
comparabil cu marile universităţi (termenul folosit este 
thawra islâhiyya, „revoluţie reformistă”). Este creată o 
nouă structură administrativă, precum şi numeroase 
facultăţi (medicină, farmacie, comerț, arhitectură, 
agricultură, şcoală pentru formarea dascălilor etc.), peste 
cele trei facultăți deja existente. Înainte de revoluție, nu 
existau decât douăzeci de institute la Al-Azhar: de acum 
înainte vor fi patruzeci şi cinci. Datorită universităţii Al- 
Azhar, Egiptul nasserian are o strălucire islamică depăşind 

de departe frontierele: studenţi din toate ţările musulmane 
vin să studieze în primul centru de învăţământ din lume al 
religiei sunnite. De la Al-Azhar se declară Nasser, în 1956, 
împotriva „agresiunii tripartite” (Marea Britanie, Franţa, 
Israel).  Pretinzându-se primul promotor al islamului 
reformist, cu atât mai mult regimul egiptean nu doreşte să 
se lipsească de pârghia puternică a smereniei populare, 
atât cât este ea structurată prin confreriile sufite. Ţinte ale 
reformiştilor din toate părţile şi acuzaţi că propagă 
credinţe şi practici apropiate mai curând de magie şi 
supersţiţii decât de islamul modern, aceste confrerii nu au 
încetat să prospere. Ele se pun, la rândul lor, sub tutela 
Statului, înființând un Consiliu Superior al confreriilor 
sufite. Egiptul este astfel singura ţară care are un cod 
legislativ complet (1976 şi 1978) menit să reglementeze 
mistica organizată. Confreriile sufite sunt îndemnate să-şi 
purifice practicile şi credinţele şi să lupte împotriva 
supersţiţiilor. Noua legislaţie atribuie misticii organizate 
sarcina de a lua în seamă şan a şi respectul faţă de litera 
Coranului şi de Sunna. Şeicii confreriilor sufite l-au 
susţinut pe Nasser în politica sa internă şi externă, mai 
ales în lupta împotriva Arabiei Saudite wahabite, duşman 
notoriu al sufiţilor. Sufismul confrerie este aproape 
prezentat drept religia naţională a Egiptului. 

Acest model îl vor urma celelalte republici arabe, 
care fie se revendică din islam (Egipt, Libia), fie sunt 
conduse de partide cu orientare laică sau laicizantă (Neo- 
Destur în Tunisia, Baas în Siria şi Irak, FLN în Algeria). 
Ceea ce demonstrează că există puţine diferenţe între 
modelul nasserian, cu bază ideologică musulmană, şi 
modelele laicizante. Ca şi Egiptul, Siria, Irakul, Tunisia, 
Algeria şi Libia au ca religie oficială islamul, în pofida 
formulărilor diferite (religia oficială a Statului sau religia 

Şefului Statului...) Doar Siria a ezitat un moment: în 
Constituţia din 1973, islamul nu era menţionat ca religie 
de stat. După un val de proteste, conducătorii ţării s-au 
hotărât să înscrie islamul ca religie de stat. $ana este 
menţionată explicit drept o sursă esenţială a legislaţiei din 
Siria, dar nu şi în Tunisia sau în Irakul baasist. La urma 
urmei, puţin contează, întrucât caracterul islamic al 
statului le obligă să se conformeze unei etici religioase 
sau, cel puţin, să nu o contrazică în mod flagrant Asta nu 
împiedică elaborarea legislaţiei după modelul occidental. 
Însă, cu excepţia Tunisiei, şari a continuă să primeze 
pretutindeni într-un anumit domeniu: statutul personal 
(căsătorie, divorţ, moştenire). Între conducătorii laici şi 
religie s-au făcut şi compromisuri, atât de bine, încât 
eforturile lor tind să semene mai curând unui ijtihâd în 
cadrul islamului decât unei acţiuni de laicizare. 

Astfel, Bourguiba şi-a legitimat măsurile de laicizare 
în numele islamului. Se pretindea un mare practicant al 
ijtihadului şi, atunci când, în plin Ramazan a băut în 
public, la televiziune (1964), a făcut-o pentru a demonstra 
ce trebuie să fie „adevăratul” Ramazan. Bourguiba a 
atacat pe faţă supliciul postului dând însuşi un exemplu. El 
denunța randamentul scăzut al muncitorilor în cursul lunii 
de  Ramazan şi, considerând că lupta împotriva 
subdezvoltării constituie o datorie religioasă, îi îndemna pe 
musulmanii „săi”, încă din 1960, să nu ia în seamă postul. 
Faimoasa afacere a Ramazanului a fost justificată de un 
hadit al Profetului: „Mâncaţi [în cursul Ramazanului] 
pentru a avea avantaj asupra adversarului vostru”. În timp 
ce predicatorii erau puşi sub controlul Direcţiei Afacerilor 
Religioase subordonat premierului, Bourguiba îşi 
revendica titlul de şef de stat musulman. Strategia sa 
preferată a fost cea a interpretării. Mujahid-ul (luptător 

dijihad-v & w) se drapa cu aureola unui multahid (cel care 
practica  ijtinându-l). Pentru a interzice poligamia, 
întoarcerea la litera, dar mai ales la spiritul Coranului, a 
fost pusă înainte de şeful statului. Şi tot în numele 
islamului, a rostit, într-un discurs din 5 februarie 1960, un 
adevărat rechizitoriu la adresa postului, împotriva portului 
hijâb-ului, împotriva  fixării datei unor rituri prin 
observarea directă a lunii şi chiar împotriva interdicţiei de 
a consuma carne de porc şi vin. Constituţia tunisiană din 
iunie 1959 (cu amendamentele din 1975 şi 1988) consacra 
islamul ca religie de stat, pentru că era religia oficială a 
Preşedintelui Republicii. De fapt, statul a subvenţionat 
cultul musulman, a comandat religiei şi a „naţionalizat-o” 
în beneficiat său. Dar, spre deosebire de Nasser, Bourguiba 
a distrus prestigiul [universităţii] Al-Zitouna, care nu va 
avea destinul glorios pe care rais-ul egiptean îl rezervase 
universităţii Al-Azhar. După revoltele de la Kairouan 
(1961), Bourguiba s-a angajat într-un proces de 
reislamizare, mai ales începând din 1962 - 1963 
(interzicerea consumului de alcool în cafenele), domolindu- 
şi ijtinându-l personal. 

Niciunul dintre aceste procese de laicizare nu a 
stabilit o distincţie între două domenii autonome: cel 
religios şi cel politic. Controlul statului asupra islamului şi, 
mai mult chiar, recurgerea la islam ca religie naţională, 
ilustrează că islamul este considerat de toţi ca parte a 
domeniului politic. În ţările arabe, supralicitarea, între 
putere şi islamişti, a titlului de cel mai bun apărător al 
islamului moden şi reformist a început după Nasser. 
Reislamizarea la vârf care, în Turcia, s-a unit cu 
reislamizarea de jos, aceea a societăţii civile, a debutat 
foarte devreme în ţările arabe. Această reislamizare a 
regimurilor laicizante s-a manifestat la fel de bine în 

Tunisia ca şi în Siria, Irak şi în Algeria. Dar numai în Egipt 
a mers cel mai departe. 

Reislamizarea a culminat cu modificarea Constituţiei 
în timpul lui Anwar al-Sadat. De atunci, legea trebuie să fie 
conformă cu şan a. Articolul II din Constituţia egipteană, 
amendat la 22 mai 1980, dispune că principiile din şan a 
sunt sursa principală a legislaţiei. Mai multe introduceri ne 
permit să înţelegem această problematică a coabitării 
celor două acte normative bazate pe surse diferite, în 
speţă dreptul pozitiv şi dreptul întemeiat pe revelaţia 
coranică. Începând de la această dispoziţie constituţională 
egipteană, se va introduce problema controlului 
constituţionalităţii legilor. Acest rol a fost atribuit de drept 
înaltei Curți Constituţionale egiptene, care a fost astfel 
adusă pe terenul legii shari a. Problema nu este de a şti 
dacă principiul de coeziune a articolelor din Constituţia 
egipteană era respectat şi dacă noua formulare a 
articolului II introducea, de fapt, o ierarhie între ele, ci de 
a şti cum, la nivelul jurisdicției constituţionale, cele două 
asamblări normative puteau coabita. A fost constituită o 
comisie de jurişti pentru a verifica conformitatea cu şan a 
a legilor egiptene existente şi a celor care vor urma. Totul 
era deci o chestiune de interpretare. 

În anii '90, continua să se desfăşoare o campanie de 
atacuri împotriva intelectualilor şi artiştilor, cu numeroase 
procese în justiţie, totul în numele apărării şan a. Un jurist 
islamist a depus o plângere la Jurisdicţia inferioară de 
Statut personal din Giza, cerând divorţul dintre Nase Abu 
Zayd, un profesor de studii islamice cunoscut pentru 
opţiunile sale liberale, şi soţia sa. Cererea se baza pe 
apostazia presupusă a lui Abu Zayd, o femeie musulmană 
neputând să fie căsătorită cu un apostat. În 1993, lui Abu 
Zayd i se refuzase deja o avansare academică din vagi 

motive în legătură cu activităţile sale contrare islamului. 
La 27 ianuarie 1994, Jurisdicţia respectivă a respins 
cererea reclamantului, acesta din urmă neavând niciun 
interes direct sau personal. Cum această acţiune nu făcea 
loc unei reparaţii în favoarea victimei, ea a fost calificată 
„acţiune dezinteresată”, de vreme ce apostazia nu este 
recunoscută ca delict de către Codul penal egiptean. Cu 
toate acestea, în 1995, Curtea de Apel din Cairo s-a 
exprimat în favoarea reclamantului şi a declarat nulă şi 
neavenită căsătoria dintre Abu Zayd şi soţia sa. Declarat 
apostat şi divorţat faţă de legea egipteană, el a trebuit să 
plece în exil în Danemarca. Şeicul de la Al-Azhar nu s-a 
desolidarizat de autorii actului de delaţiune. Hotărârea 
judecătorească a Curţii de Apel a fost ridicată la rangul de 
principiu pentru bhisba. Acest principiu permitea într- 
adevăr oricărui musulman să intenteze o acţiune în justiţie 
atunci când interesele religioase ale comunităţii erau în 
pericol. Ceea ce era evident aplicabil în cazul când, în ochii 
reclamanţilor, o femeie musulmană era măritată, fie şi de 
bunăvoie, cu un presupus apostat Această interpretare a 
principiului hisba avea ca sursă Articolele 89 şi 110 din 
reglementările care guvernau Tribunalele Shari a. Din 
1998 (după afacerea Abu Zayd), legea a fost amendată de 
guvernul egiptean, făcând din hisba o prerogativă a 
procurorului. 

În Tunisia, reislamizarea s-a manifestat mai întâi prin 
repetatele schimbări ale Codului de statut personal, care, 
de fapt, nu are nicio referinţă religioasă. Nu e vorba 
despre religie decât de două ori: în Articolul 59, care 
prevede că religia copilului este un atribut al autorităţii 
paterne; apoi în Articolul 174 care dispune că „testamentul 
este valabil chiar dacă testamentarul şi legatarul nu sunt 
de aceeaşi confesiune”. Cu toate acestea, menţionarea 

islamului ca religie de stat a dus la discriminări religioase: 
în materie de drept succesoral, pentru a interzice unei 
nemusulmane să moşteneasă un tunisian musulman; în 
materie de căsătorie, pentru a interzice, de exemplu, ca o 
tunisiancă musulmană să se căsătorească cu un 
nemusulman; în privinţa dreptului de încredințare a 
copilului, pentru a împiedica mama nemusulmană să 
obţină custodia copilului său născut dintr-un tată tunisian 
musulman; privind dreptul filiaţiei, pentru a împiedica un 
nemusulman să înfieze un tunisian musulman. Instaurarea 
unor asemenea discriminări, vreme de aproape cincizeci 
de ani, a fost posibilă datorită multitudinii regulilor de 
interpretare a legii, delimitată prin consacrarea 
supraconstituționalității Articolului I din Constituţie 
(Islamul este religia Statului). Va trebui să aşteptăm anii 
2000 pentru ca aceste discriminări să fie declarate 
anticonstituţionale. 

Aceasta nu a împiedicat totuşi mişcarea de 
reislamizare, care s-a accentuat odată cu regimul lui Ben 
Ali, aparent o mână de fier cu islamiştii. Supralicitarea 
însă a dus la intensificarea utilizării atributului religios de 
către Putere. Aceasta din urmă şi-a afişat islamitatea. 
Astfel, Pactul Naţional tunisian din 7 noiembrie 1988 
propune un veritabil aggiornamento pentru islam. 
Începând cu anul 1988, autorităţile şi-a înmulţit garanţiile 
de adeziune la islam, religie a societăţii şi a Statului. 
Chemarea la cele cinci rugăciuni a fost reluată prin radio 
şi televiziune, reprezentarea vizuală pentru credincios a 
fost restaurată prin stabilirea calendarului hegirian şi a 
sărbătorilor religioase, iar prezenţa şefului de Stat la 
comemorările religioase s-a intensificat. Aproape niciun 
discurs oficial nu era rostit fără basmala. A fost reabilitată, 
în parte, Al-Zitouna, marginalizată de Bourguiba, şi a fost 

creat un premiu prezidenţial de recitare din Coran. 
Devenise de „bon ton” ca discursurile să se încheie cu un 
verset coranic. Muftiul Republicii a primit mai multă 
consideraţie, în timp ce era creat şi un Minister al 
Afacerilor Religioase. Mai putem cita interdicţia de a 
cumpăra sau consuma băuturi alcoolice în zilele de vineri 
şi la sărbătorile legale musulmane, dar mai ales în luna de 
post musulman. 

În Algeria, supralicitarea pe tema islamului s-a 
instaurat în cadrul politicii numite de consens şi 
reconciliere, când au fost luate mai multe măsuri de 
reislamizare. Printre acestea, apariţia în septembrie 2005, 
după o serie de confruntări cu islamiştii, a unei materii 
numite „Şart a islamică pentru ciclul gimnazial. Această 
materie va fi cuprinsă în programa de bacalaureat 
începând cu anul 2008, precum şi ca materie obligatorie 
pentru toate secţiile şi pentru toţi algerienii care dau 
examen, oricare ar fi religia sau credinţa lor. 

În Irak, confruntarea dintre guvernul baasist şi şiiţi 
avea aparențele unui conflict care opunea un regim 
laicizant şi modernist unei mişcări religioase acuzată de a 
fi retrogradă şi de a servi în ţară interesele şahului din 
Iran. Dar, la sfârşitul anilor '70, masca a început să cadă, 
în contextul general de ridicare a islamului în toată 
regiunea. Saddam Hussein a început să se declare 
„credincios” şi a a scris, în 19786, o cărţulie în care îşi 
expunea concepţiile despre religie. Apărându-se de orice 
ateism, o tară pe care o punea doar în seama comuniştilor, 
el definea islamul aproape în aceiaşi termeni ca şi 
mentorul său, Michel Aflaq. Saddam precizează aici că, 
„între credinţă şi ateism, noi nu suntem neutri; noi suntem 
pentru credinţă” Baasismul însă, adaugă el, trebuie să 
susţină că „istoria naţiunii arabe urcă în timpurile cele mai 

îndepărtate şi că arabii, care au o singură şi aceeaşi 
origine, se recunosc întru totul în marile civilizaţii care au 
văzut lumina zilei în sânul naţiunii lor”. Printre aceste 
civilizaţii, Islamul, care este cea mai mare, „e sufletul 
naţiunii arabe” în timp ce rms-ul irakian lua în contul său 
referinţele islamice, menţiunile despre laicitatea partidului 
Baas au dispărut total. „Convertirea” arabilor sunniţi, de la 
naționalismul arab la islam, se făcea mai târziu în Irak 
decât altundeva. Sechestrând statul în favoarea lor, 
sunniţii au evitat să se împartă în laici şi religioşi. Şi totuşi, 
Irakul a cunoscut aceeaşi evoluţie profitând de războiul 
contra Iranului. „Laicul” Saddam s-a angajat în război 
plecând de la o viziune confesională sunnită pe care, 
brusc, nu se mai gândea să şi-o ascundă. Conducătorii 
baasişti au interpretat revoluţia islamică din Iran ca o 
provocare ce le-ar fi fost fatală dacă nu ar fi reacţionat. 
Revenind asupra orientărilor laice baasiste, conducătorul 
irakian va pune înainte de-acum islamul „său”, în opoziţie 
cu cel al lui Khomeyni. Înscriind Allâhu akbar pe drapelul 

Aâlâhu akbar! Allāh este mare! 

Irakian, în culorile naţionalismului arab, el a înmulţit 
referinţele religioase şi s-a lăudat cu o genealogie urcând 
până la Profet printr-o ascendență sufită rifai. Saddam se 
afişa credincios şi intensifica mişcările clasice unei 
reislamizări dorite de putere (interzicerea alcoolului în 
locurile publice). Scoţând din stoc simboluri antişiite, el 
poza în campionul lumii arabe şi sunnite împotriva Persiei, 
eternul inamic, de pe când arabii musulmani îi biruiseră pe 
perşii politeişti în bătălia de la Qâdisiyya, în anul 637. În 
consecinţă, războiul împotriva Republicii islamice a 
Iranului devenea o repetare a aceleia de-atunci: „glorioasa 
Qâdisiyya a lui Saddam”. De la reislamizare la folosirea 
reprezentărilor tribale, Saddam s-a hotărât repede. El a 

revenit astfel asupra avantajelor acordate femeilor în 
prima Constituţie republicană din 1959: inspirată din 
Codul tunisian din 1956, unul dintre cele mai avansate din 
lumea arabă pe atunci, Codul de Statut personal din 30 
decembrie 1959, fără a fi totuşi atât de îndrăzneţ ca cel 
tunisian, acordase unele avantaje femeilor irakiene. Prin 
decret, Saddam a şters aceste drepturi, legalizând în 
special unele obiceiuri tribale. Poligamia a fost făcută mai 
uşoară, în timp ce delictele de onoare nu mai erau 
considerate infracţiuni. 

În Siria, reislamizarea regimului baasist s-a făcut 
într-un alt context. Aici, guvernul rămânea să se confrunte 
cu o opoziţie religioasă organizată de Fraţii Musulmani. 
Fără să existe în această ţară echivalentul sistemului de 
dominare confesională instituţionalizat, care se amplifică 
în Irak odată cu crearea Statului în 1920, apartenenţa 
familiei Assad la minoritatea alauită dădea un aspect 
confesional înfruntării dintre regim şi societate. Regimul 
baasist a folosit notorietatea învăţaţilor ulema sirieni 
pentru a apărea, în Siria şi pe scena internaţională, drept 
un actor musulman. Personalităţi religioase precum şeicul 
Ahmad Kuftaro (1915 - 2004) şi şeicul Ramazan al-Buti s- 
au aflat în frunte. Toată cariera sa, Kuftaro a jucat un rol- 
cheie în formarea şi propagarea interpretărilor islamului 
care se potriveau cu politica religioasă a regimului. 
Kuftariyya, o ramură a confreriei Nagşabandiyya, a difuzat 
un mesaj de toleranţă religioasă nonsectară şi de etică 
individuală care era o garanţie pentru regimul dominat de 
o minoritate alauită. Regimul a jucat un rol important în 
alegerea şeicului Kuftaro pentru postul de Mare Muftiu al 
Siriei, în 1964. Acesta a reprezentat islamul sirian în 
forumurile religioase internaţionale şi la întâlnirile 
ecumenice. Şeicul Kuftaro a fost unul dintre primii şeici 

sirieni care a utilizat internetul. Acest lucru a devenit 
posibil în 2000, când noul preşedinte Başar a proclamat 
oficial intrarea Siriei în era internetului, lansând servicii 
locale. Ca urmare, numeroşi şeici (precum Ramazan al- 
Buti) aveau să dobândească o audienţă mondială graţie 
acestui instrument (în arabă şi în engleză). Pe de altă 
parte, din 1980, Institutele Hafez al-Assad pentru 
memorarea sfântului Coran organizează concursuri în 
fiecare an. Statul a deschis calea construirii de mega- 
moschei (după modelul acelor mega churches americane), 
imense complexe care pot găzdui mai multe mii de 
credincioşii, răspunzând unei voințe oficiale de înmulţire a 
moscheilor (peisajul sonor al oraşelor siriene a devenit 
astfel foarte musulman: chemări la rugăciune, difuzarea 
versetelor  coranice). Dezbateri publice animate de 
responsabili religioşi sunt regulat organizate cu şeicii 
confreriilor sufite şi salafiste moderate. Este cazul şeicului 
al-Buti, foarte popular pentru cursurile sale, scrierile şi 
programul său de televiziune. 

Privată de un stat şi confruntată cu ocupaţia 
israeliană, Palestina scapă mai puţin decât celelalte ţări 
arabe acestei mişcări de reislamizare. Din 1996, în 
Cisiordania şi Gaza, Legea fundamentală a Autorităţii 
Palestiniene recunoaşte islamul ca religie oficială a 
Autorităţii Palestiniene, iar şana este una dintre sursele de 
inspiraţie pentru legislaţie. Suntem departe de sloganul 
stângii palestiniene în favoarea unei „Palestine laice şi 
democratice” Organizațiile laice palestiniene de stânga 
(FPLP şi FPDLP), membri ai OLP au înghiţit această 
reislamizare. „Democratică”, poate, dacă şi condiţiile ar 
permite-o, „laică”, nu. 

În sfârşit, în Iran, şiismul duodeciman a fost religia 
oficială a statului pahlavist. Într-o ţară multietnică, unde 

partea persană reprezintă abia jumătate din populaţie, 
şiismul a fost întotdeauna liantul statului iranian modern 
de când există. Şiismul şi iranitatea joacă în Iran acelaşi 
rol precum islamul sunnit şi turcitatea în Turda. Şi, la fel 
cum musulmanii non-sunniţi nu existau oficial în Turcia, 
musulmaii non-şiiţi nu erau nici ei recunoscuţi în Iran. Tot 
ca în Turcia kemalistă, singurele minorităţi recunoscute în 
Iran sunt cele pe care islamul le denumeşte prin „Oamenii 
Cărţii” (creştini, evrei, zoroastrieni). Deşi formează doar 
1% din populaţie, aceste trei grupe aveau reprezentanţi în 
Parlamentul iranian, în timp ce sunniţii (în jur de 15% din 
populaţie) nu. O stare de fapt pe care Republica islamică 
nu a modificat-o... în mod paradoxal, în timp ce dictatura 
laicizantă a lui Reza Khan intra în funcţiune, începând din 
1922, şi încerca să marginalizeze clerul şiit, un nou institut 
teologic vedea lumina zilei - Qom. Sub conducerea lui 
Abdul-Karâm Ha ieri Yazdi, acest nou centru de învăţământ 
a reîntemeiat bazele şi metodele învăţământului religios, 
reanimând studiul religiei. Aici au încolţit nu doar ideea de 
a reforma institutul religios deschizându-l intereselor 
societăţii moderne, dar şi dorinţa de a întări structura 
clericală pentru a rezista laicizării. O generaţie de tineri 
teologi străluciți, printre care Ruhollah Khomeyni, au putut 
să primească aici o instruire de înalt nivel. Institutul - 
Hawzz - din Qom va deveni tărâmul viitoarelor elite 
islamiste. Mollahii au reuşit, aşadar, să-şi organizeze 
propriul învăţământ de stat. Dar Puterea nu renunţa, cu 
atât mai mult, la revendicarea identităţii sale şiite. Un cler 
şiit oficial a continuat să existe, în marile oraşe, sub 
denumirea dată de Stat de emâm-e jom a („imami ai 
rugăciunii de vineri”). Predicile khutba erau rostite în 
numele suveranului de aceştia din urmă. Cu Mohammad 
Reza-şah, referentul şiit a devenit mai frecvent. Adoptând 

deviza „Dumnezeu, şahul, patria”, el a reluat titlul 
suveranilor sala vizi: „Șah, saye-ye khodast „(„Şahul este 
umbra lui Dumnezeu”). Pe de altă parte, jocul de putere 
dintre Statul iranian, protectorul şiiţilor de pretutindeni, şi 
marjaiyya a rămas complex. Fiind tot o contraputere, 
ierarhia religioasă şiită trebuia cu orice preţ să ţină cont 
de alegerea şahului la desemnarea premierului pentru 
marja. Alegerea şahului s-a dovedit decisivă când l-a 
desemnat pe ayatollahul Muhsin al-Hakim, rezident la 
Najaf în Irak, drept noul marja suprem al şiiţilor, într-un 
moment în care suveranul iranian voia să îndepărteze pe 
marjaiyya din Iran, după moartea ayatollahului Burudjerdi 
în 1961. 

Reislamizarea este deci şi acţiunea statelor şi, 
paradoxal, a statelor laice sau laicizante. Islamul a fost 
folosit de aceste regimuri ca un complement de identitate. 
Cei care sunt încă în funcţie (în Turcia, Egipt, Tunisia, 
Algeria, Siria) par de acum înainte angajaţi într-o cursă 
permanentă cu mişcările islamiste şi societăţile civile pe 
care ei pretind că le reprezintă. Reislamizarea de la vârf 
întâlneşte reislamizarea de jos, având ca rezultat o 
impresionantă mişcare generală de reislamizare. 

Capitolul V 

Comuniştii şi dificultatea de a fi ateu 

Acolo unde au cunoscut o amploare foarte mare 
(Irak, Iran, Sudan, Algeria, Yemen, iară a mai vorbi despre 
musulmanii din Asia Centrală şi Caucaz), partidele 
comuniste au fost, în urma partidelor social-democrate, 
vectori importanţi ai ideilor laice. Dar legăturile acestor 
partide cu Internaționala comunistă a  metropolelor 
coloniale le arată adeseori ca periculoase pentru mişcările 
naţionaliste favorabile independenţei. Un alt handicap 
exista chiar în sânul lor: dificultatea de a-şi spune atei într- 

o lume musulmană religioasă, în care islamul era solicitat 
cu insistenţă ca o resursă esenţială pentru mobilizarea 
anticolonială. Liderul naţionalist algerian Messali Hadj 
(1698 - 1974) se formase la una dintre ideologiile 
Partidului Comunist Francez. Dar s-a îndepărtat rapid de 
acesta, conştient de imposibilitatea de a respinge un 
fundament atât de important al identităţii algeriene. 
Susţinut de „Steaua nord-africană”, a rupt legăturile cu 
Partidul Comunist Francez şi s-a angajat într-o formă 
declarată de arabo-islamism. 

In Irak, ideile laice au fost promovate, mai ales, de 
către Partidul Comunist irakian. Înaintea lui, unele partide 
reprezentând elitele „luminate” predicau ideile unui 
„socialism democratic”. 

Partidul Ahali, înfiinţat în 1931, era de acord asupra 
necesităţii reformelor liberale în spiritul Revoluţiei 
Franceze, dar era moderat panarab. El se pronunţa pentru 
„un Irak iară deosebire întemeiată pe origine, avere sau 
religie; şi, de asemenea, fără lupte de clasă şi violențe, 
fără să lezeze religia sau familia. îi va urma Partidul 
Naţional Democrat al lui Kamil Charderchi care, în timpul 
regimului lui Kassem, va avea o importanţă relativă pentru 
unele reforme laicizante. Constituţia provizorie irakiană 
din 1958 va recunoaşte totuşi islamul ca religie de stat. 

Partidul Comunist Irakian se diferenţiază radical de 
partidele eclipsate sau de clientela monarhiei. Este primul 
partid politic irakian care a recrutat adepţi pe baze politice 
reale şi, mai mult, a recrutat în masă. In sfârşit, nu 
exagerăm afirmând că, între anii 1950 şi 1960, ela 
constituit cel mai important pol de regrupare a şiiţilor 
irakieni, partidul care a beneficiat, în această perioadă, de 
adeziunea cea mai mare a unei părţi semnificative din 
comunitatea şiită. Această identificare a numeroşi şiiţi cu 

comunismul a fost manifestarea concretă a unei voințe 
şiite care a avut uneori tendinţa să pară neclară în acea 
perioadă. Este cu atât mai remarcabil faptul că PCI nu şi-a 
recrutat niciodată adepţii pe baze confesionale. 

Cum a putut oare ca PCI să exprime aspiraţiile 
şiiţilor irakieni? Pe la sfârşitul anilor '20, se formaseră 
diferite grupuri ce vor da naştere PCI, în 1935. La Bagdad, 
tinerii comunişti se regrupaseră, încă din 1926, în clubul 
Al-Tadamun („Solidaritatea”). Acesta se va manifesta 
pentru prima dată în 1927, în timpul afacerii Anis al- 
Nusuli, un profesor sirian, dintr-o şcoală secundară din 
Bagdad. El a publicat, în ianuarie 1927, o lucrare despre 
istoria omeiazilor, în care Ali, primul Imam al şiiţilor, nu 
era prezentat favorabil. Liderii şiiţi i s-au plâns ministrului 
Educaţiei de ceea ce ei considerau un sacrilegiu. Casă nu 
învenineze relaţiile deja dificile cu şiiţii, guvernul a 
ordonat retragerea lucrării din circulaţie. Unii şiiţi nu s-au 
simţit satisfăcuţi. La Najaf şi la Kerbala, responsabilii 
religioşii au început să denunțe guvernul, acuzat că se afla 
la originea campaniei antişiite. Scandalul a luat proporţii 
atunci când regele Faysal l-a concediat pe al-Nusuli. 
Câteva zile mai târziu, trei dascăli din şcoala lui al-Nusuli 
au protestat public împotriva măsurilor ministerului care-l 
vizau pe colegul lor. Şi ei au fost imediat concediaţi. Cele 
şase sute de elevi ai şcolii au manifestat atunci în stradă 
pentru a-şi susţine profesorii, în numele libertăţii de 
exprimare şi împotriva „bigoteriei”. Şcoala a fost închisă 
timp de zece zile, iar, în cele din urmă, cei trei profesori au 
fost reangajaţi. Clubul Al-Tadamun era la originea mişcării 
de protest a elevilor. Acesta era deja semnul refuzului 
oricărui sectarism confesional şi al unui clivaj care, în 
sânul comunităţii şiite, va opune comuniştii clericilor şi 
partizanilor tradiţiei. Ca în toate societăţile cu un cler 


12 


puternic, societatea şiită manifesta atunci un viguros 
anticlericalism al cărui principal beneficiar a fost Partidul 
Comunist. 

În anii '40, componenţa PCI a început să se modifice. 
Dintr-un partid majoritar arab sunnit la începuturile sale, 
el s-a transformat într-o organizaţie mai reprezentativă a 
mozaicului etnic şi confesional din Irak. Ponderea relativă 
a arabilor sunniţi şi a creştinilor se diminuează, în mod 
special în conducerea partidului, în timp ce unele 
minorităţi - precum evreii, mai întâi, la începutul anilor 
'40, apoi kurzii, spre sfârşitul aceloraşi ani - îşi făceau 
intrarea în forţă în instanţele înalte ale partidului. Numeric 
vorbind, şuţii erau totuşi majoritari. Acest fapt apare clar, 
dacă privim regiunile în care adeziunile la PCI au fost cele 
mai multe: Bassora, Amara, Nasuryya, Hilla, Kerbala, 
provincia Muntafik, constituiau rezervoare importante de 
recrutate ale partidului. 

Motivelele adeziunii în masă a şiiţilor la mişcarea 
comunistă ţin în mod deosebit de agravarea condiţiilor de 
viaţă în sate şi oraşe. 

Pentru a supravieţui, ţăranii fără pământ, care 
formau majoritatea comunităţii, nu aveau decât o soluţie: 
să-şi părăsească regiunile pentru marile oraşe, unde 
îngroşau rândurile populaţiei sărace din noile cartiere ce 
vor apărea, la Bagdad şi la Bassora, spre a-i primi. 
Sharagwa („Orientalii”, în dialect irakian), originari din 
Amara şi Kut, vor constitui rapid primul grup în Capitală, 
adunându-se într-un imens cartier căruia comuniştii îi 
dăduseră numele de Madânat ath-Thawra („Oraşul 
Revoluţiei”), astăzi rebotezat Madânat al-Sadr („Sadr- 
City”). Confruntată cu o armată puţin sigură, puterea 
regală găsise, în sfârşit, un aliat indispensabil în clasa 
şeicilor tribali. Şeicii profitaseră de acest lucru pentru a 

pune mâna pe ceea ce rămânea din pământurile triburilor, 
precum şi pe cele ale rivalilor lor. Nevoia urgentă de o 
reformă agrară nu păruse niciodată atât de presantă. În 
oraşe, se dezvoltase o clasă muncitoare combativă, în 
special în sectoarele industriale introduce de englezi. 
Marile batalioane ale proletariatului irakian se aflau în 
portul Bassora, la căile ferate, precum şi la Kirkuk, în 
apropierea instalaţiilor petroliere. Muncitorii de la căile 
ferate au fost primii care au înfiinţat un sindicat, în 1929. 
Şiiţii constituiau imensa majoritate a membrilor 
sindicatelor. Deşi formau baza recrutării în PCI, şiiţii nu 
ocupă totuşi în partid locul care ar trebui să le revină, 
ţinând cont de faptul că ei reprezentau majoritatea în ţară. 
Numărul lor, la baza partidului şi în eşaloanele 
intermediare, deşi în continuă creştere, nu reprezenta mai 
mult de 38% în anii '40. Această subreprezentare relativă, 
precum şi rolul lor secundar în fruntea partidului 
determină opinia conform căreia comunismul din Irak nu 
ar fi fost decât o versiune nouă şi modernă a şiismului. 
Este adevărat că dogma şiită şi ideologia comunistă aveau 
numeroase puncte comune: apărarea celor oprimaţi, lupta 
împotriva nedreptăţii, opoziţia fată de putere, ura faţă de 
dominaţia străină şi chiar un anumit gust pentru 
martirologie, până la cuvântul shuyui („comunist”), pe care 
mulţi îl înrudeau cu și-i („şiit”). Este de necontestat că 
aceste asemănări au favorizat pătrunderea comunismului 
în mediul şiit şi că militanţii au mizat pe ambiguitatea 
cuvintelor şi temelor mobilizatoare, în special pe lângă 
ţăranii analfabeți şi influenţaţi de religie. Drapelul roşu nu 
era şi el stindardul revoltei lansate de Imamul Huseyn 
împotriva tiranului omeiad? 

La începutul anilor '50 se poate constata ascensiunea 
kurzilor în cele mai înalte funcţii ale partidului. În paralel, 

proporţia şiiţilor, deja majoritari, continuă să crească la 
toate eşaloanele organizaţiei. Pentru prima dată, şiiţii 
ocupă în sânul PCI un loc echivalent cu ponderea lor 
numerică în societatea irakiană. În mediul şiit, comuniştii 
umpleau golul lăsat de clerul şiit în plină cădere de 
influenţă încă din anii '30. O făceau cu atât mai bine, cu 
cât comunitatea şiită înregistra, puţin câte puţin, o 
polarizare crescândă ostilă şeicilor tribali, proprietarilor 
de pământuri - chiar dacă aceştia erau şiiţi - şi ostilă 
guvernului. Insurecția de la Najaf şi Hayy din 1956 a 
ilustrat în mod strălucit penetrarea comunistă în mediul 
şiit. „Agresiunea tripartită” împotriva Egiptului a fost 
detonatorul. În acel moment, Nuri să-id era politicianul cel 
mai important al irakienilor. Considerat „omul englezilor”, 
el s-a aflat de mai multe ori în fruntea guvernului în timpul 
monarhiei. Ura împotriva englezilor şi politicienilor aflaţi 
în solda lor, dorinţa de o mai mare libertate, precum şi 
înrăutățirea condiţiilor de viaţă la sate, erau cauzele 
profunde ale mişcării. La Najaf, primul oraş sfânt şiit, 
comuniştii au organizat ample manifestări într-un loc 
consacrat în mod normal adunărilor religioase. Clerul şiit 
era sfidat în propriul său oraş, iar influenţa lui asupra 
cursului evenimentelor a fost nulă. Represiunea 
sângeroasă a manifestaţiilor de la Najaf a provocat o 
mişcare insurecţională care s-a extins la Hayy, mai la sud. 
Primul oraş sfânt al şiismului devenise un bastion 
comunist. Puterea comuniştilor la Najai se explică prin 
natura însăşi a oraşului. Cea mai mare bogăţie şi mizeria 
cea mai neagră mergeau mână-n mână. Oraşul rămânea 
locul unde se întâlneau concepţiile cele mai tradiţionale şi 
ideile cele mai revoluţionare. Niciun oraş din Irak nu era 
mai independent şi mai rebel. Însoţirea cu pelerinii îl 
puneau în contact cu ideile cele mai avansate ale timpului. 

Mulţi comunişti din Najaf proveneau din familii religioase. 
Sayyizii fuseseră promovați, într-adevăr, în numeroase 
posturi de răspundere din sânul partidului, până la cele 
mai înalte funcţii. Huseyn Muhammad al-Shabibi, membru 
al Comitetului Central şi al Biroului Politic până în 1947, 
anul când a fost arestat (doi ani mai târziu, va fi 
spânzurat), făcea parte dintr-o familie renumită de sayyid 
din Najaf. Poetul Muhammad al-Jawabhiri, deja citat, şi care 
aderase la ideile partidului, era şi el fiu de sayyid din 
Najaf. Confruntaţi cu degradarea statutului lor religios, 
aceşti sayyizi şi fii de responsabili religioşi regăseau în PCI 
funcţia conducătoare tradiţională a familiilor lor. Numeroşi 
lideri comunişti erau, aşadar, fii de clerici şi nu numai 
printre şiiţi. Baha' al-Din Nuri, care a condus PCI la 
sfârşitul anilor '40 şi la începutul anilor '50, era fiul unui 
murdarris („profesor de Coran”) la „Şah Abdallah 
Rahimayn”, o moschee din Sulaymaniyya, în Kurdistan. 
Tatăl lui Amer Abdallah, alt conducător comunist, era 
muezin în oraşul sunnit Ana; al lui Azâz Şarif era khatâb 
(„predicator”) la aceeaşi moschee. Şi mulţi alţii... 
Solidaritatea de clan funcţiona tot în favoarea partidului. 
Astfel, Sayyid Ali al-Sayyid Abbud al-Sayyid Salman, 
responsabil al PCI la Najaf, era membrul unei familii care 
conducea tradiţional clanul Zugurt la Najaf (în cartierul 
Huwayş). Acelaşi lucru şi pentru Huseyn al-Radi, viitorul 
prim-secretar al PCI, din 1955 până în 1963, an în care a 
murit sub tortură în mâinile puciştilor baasişti. 

Cu toate acestea, influenţa religiei rămânea, cum o 
atestă dezbaterea din ziarul comunist clandestin Kifân al- 
Sijjân al-Thawri („Lupta revoluţionară a deţinutului”). 

În acest ziar, difuzat clandestin de către deţinuţii 
comunişti în închisoarea Ba quba, în numărul din 2 
februarie 1954, a fost lansată o dezbatere pe marginea 

unui articol despre religie. Această dezbatere se referea la 
Arba îniyya al-husayniyya, ceremonia de comemorare a 
martiriului Imamului Huseyn, a patruzecea zi de la 
moartea sa, pe 20 a lunii musulmane de safar. „Adeseori, 
liber-cugetătorii şi revoluționarii oneşti îşi  însuşesc 
concepţii feudale... fără să-şi dea seama. Lucru posibil prin 
ancorarea seculară a acestor concepţii care au pătruns 
peste tot. Astfel, unii revoluționari se alătură 
participanţilor la procesiunile Arba îniyya dedicate lui 
Huseyn şi, deşi se amestecă în mulţime, cu speranţa de a 
se infiltra şi de a aduna semnături pentru pace, veţi vedea 
că ei nu doresc deloc eliberarea poporului de asemenea 
tradiţii arhaice şi nu realizează că marea afluenţă la aceste 
ceremonii este în sine o mare victorie pentru duşmanii 
poporului”. 

Trei luni mai târziu, punctul de vedere de mai sus 
găsea un răspuns brutal în acelaşi jurnal, sub peniţa 
„tovarăşului Nasser” Sub titlul „Care este atitudinea 
noastră faţă de procesiunile huseynite?”, el scria: „Această 
problemă a stârnit o importantă controversă în organizaţia 
noastră [...]. Problema este de a şti dacă trebuie să 
declarăm război acestor procesiuni şi să acţionăm pentru a 
le pune capăt sau să căutăm să le transformăm dintr-o 
armă în mâinile duşmanului într-o armă a mişcării 
revoluţionare? Pentru a putea răspunde, cred că este 
necesar să luăm în seamă că aceste procesiuni există, fie 
că vrem sau nu [...] şi totul arată că ele nu vor dispărea 
sau că nu se vor rări atât de repede. Dimpotrivă, ele au 
luat o amploare şi mai mare de la an la an (!!!) şi vor 
continua, cu siguranţă, chiar după instaurarea unei 
democraţii populare în Irak. În fond, în Rusia, ele au durat 
peste cincisprezece ani după instaurarea puterii sovietice. 
Opunându-ne credințelor care ar fi, eventual, apărate cu 

dinţii şi cu unghiile decât să fie abandonate de bunăvoie, 
noi nu am face decât să ne izolăm de masele muncitoare 
ale poporului. 

Prin urmare, dacă, nu este posibil să eradicăm 
procesiunile huseynite, putem cel puţin să le folosim în 
interesul poporului? Sau, pentru a pune o întrebare mai 
pertinentă: este în interesul nostru - cel puţin acum - să 
reducem aceste procesiuni, îndeosebi pe cele din Kerbala 
şi Najaf? Fără nicio îndoială, comuniştii - şi revoluționarii 
în general - au capacitatea de a influenţa o parte a maselor 
şi de a o convinge să nu mai meargă la Kerbala, la Najaf şi 
la Kazimiyya. Va fi aceasta cea mai bună atitudine? Eu cred 
că da, pentru următoarele motive: 1. Lenin a spus: 
„Acţionaţi acolo unde sunt masele”; şi eu mă îndoiesc că 
masele pot să se regrupeze într-un aşa număr altundeva în 
Irak, în afară de aceste locuri de pelerinaj. 2. Într-o ţară ca 
Irakul, unde legile reacționare şi fasciste interzic adunările 
şi manifestaţiile, cu excepţia celor pentru cauze religioase 
[...], trebuie să ne gândim serios să folosim aceste 
posibilităţi legale în interesul mişcării democratice şi 
pentru cauza păcii. De teama de a nu provoca mânia 
cercurilor reacționare, guvernul va ezita mult timp înainte 
de a reprima aceste procesiuni [...]. 3. Constituţionaliştii 
lui Nuri să-ad şi partizanii lui Salah Jaber [în 1947, Salah 
Jaber a fost numit prim-ministru; era primul şiit care a 
acces la acest post] au exploatat procesiunile în folosul lor 
[...] şi au reuşit recent, în unele oraşe, să-i împartă pe 
pelerini în două facţiuni opuse. In aceste circumstanţe, nu 
avem oare datoria de a salva masele de aceste bande şi de 
a le întoarce împotriva stăpânilor lor actuali? 4. Istoria 
mişcării noastre revoluţionare [...] dovedeşte importanţa 
acestor adunări ca mijloc de a ridica masele împotriva 
imperialismului [...]. În astfel de ocazii, Partizanii Păcii 

[una dintre organizaţiile de masă satelit ai PCIJ distribuie 
manifeste, adună semnături şi îşi răspândesc ideile [...] şi 
eu nu uit [...] cum aceste procesiuni permit unificarea 
sloganurilor [...], ceea ce a uşurat şi a hrănit răscoala 
populară din noiembrie 1952 [...]. 

Există şi un alt aspect al acestei probleme [...]. Să 
considerăm beneficiul pentru ţăranul care nu s-a gândit 
niciodată să meargă în oraşul vecin, nici să-şi părăsească 
satul, dar care ar face sute de kilometri pentru a vizita 
Kerbala Orizontul său se lărgeşte [...]. El poate atunci să se 
elibereze de anumite superstiții care înfloresc în mediul 
său feudal şi să înceteze să mai creadă în poveştile 
mollahilor ignoranţi [...]. Va învăţa chiar că există o lume 
mai vastă, cu alţi musulmani [...] şi luptele lor [...]. Huseyn 
nu se revoltase şi el împotriva nedreptăţii? [...] Şi toate 
astea fără a mai pune ceea ce va putea învăţa din contactul 
său cu revoluționarii. Prin urmare, cea mai bună atitudine 
a noastră este de a transforma procesiunile în arme ale 
mişcării revoluţionare, fără a uita să combatem practicile 
cele mai reacționare şi tradiţiile care u sunt asociate/4 

Redactorii de la Kifân al- Sijjân al- Thawri, care erau şi 
conducătorii comitetului partidului din închisoare, au făcut 
mare caz de răspunsul cetovarăşului” Nasser şi au apreciat 
că remârcele sale erau „un concentrat uimitor de concepţii 
eronate din două puncte de vedere, al principiilor noastre 
şi al realităţii obiective” „în primul rând, tovarăşul ne pune 
înainte două alternative: să ne opunem credințelor 
religioase sau să le susţinem, să le folosim sau să încercăm 
să le eradicam. Ne întrebăm dacă este vorba despre o 
interpretare realistă a atitudinii hine cunoscute împotriva 
credințelor oamenilor? Suntem noi în mod real condamnaţi 
la o alegere între două opţiuni? în al doilea rând, suntem 
surprinşi [...] de modul în care se aplică învăţăturile lui 

Lenin împotriva procesiunilor religioase [...]. În al 
treilea rând, cu privire la „utilitatea” acestor manifestații 
[...], trebuie spus că toţi cei care manifestează prin 
sloganuri revoluţionare în aceste împrejurări nu le-au 
învăţat pe mormântul lui Huseyn, ci graţie militanţilor 
revoluționari care îi înconjoară în uzine sau în satele lor. 
Asta ajunge, dimpotrivă, să-i deturneze de la mormântul 
lui Huseyn. În sfârşit, a-l cita pe Huseyn apropo de lupta 
împotriva nedreptăţii, cum pare să procedeze tovarăşul 
Nasser, merită o condamnare totală”. 

Cu o asemenea sentinţă, a fost încheiată dezbaterea. 
Evocând „atitudinea noastră bine cunoscută împotriva 
credințelor oamenilor”, editorii ziarului aveau în minte 
politica PCI constând în a evita să contrarieze religia sau 
autorităţile religioase şi, în mod general, a evita cu orice 
preţ abordarea problemei în public. 

O astfel de dezbatere ilustra bine dilema multor 
comunişti şiiţi. Printre ei, numărul mare de sayyzi şi de fii 
de clerici contribuise la relansarea problemei religiei. Erau 
atunci departe de problema care a dezbinat bolşevicii din 
Rusia în anii '20; trebuiau să-i susţină pe responsabilii 
multahid şiiţi din Iran şi din Irak împotriva britanicilor sau 
să-l susţină pe Reza Khan, atunci abia în ascensiune către 
puterea absolută? Lenin era partizanul unei alianţe cu 
forţele religiei musulmane angajate într-o luptă anti- 
imperialistă, dar Stalin şi-a impus repede reprezentanţii la 
Teheran, care toţi îl susțineau pe Reza Khan şi instalarea 
unei puteri ferme în Iran. În anii '50, nu mai era vorba 
despre vreo alianţă cu un cler şiit văzut atunci doar ca un 
bastion al reacţiunii. Cu toate acestea, fiind şi laic şi ateu, 
Partidului Comunist Irakian nu-i displăcea să folosească 
retorica religioasă şiită (martiriul Imamului Huseyn în 
lupta sa împotriva tiraniei). 

Ostilitatea dintre PCI şi responsabilii religioşi se 
exprima în mod deschis. În anii tulburi de după AL Wathba 
din 1948 („Tresărirea”, mişcarea insurecţională cea mai 
importantă a monarhiei, ce a permis eşecul Tratatului de la 
Portsmouth, care legase Irakul de Marea Britanie pentru 
mulţi ani) şi intifâda din 1952, influenţa religiei a fost 
folosită de guverne şi de britanici împotriva Partidului 
Comunist. Acesta a fost motivul întâlnirii din 6 octombrie 
1953 între Sir John Patrick, ambasadorul britanic la 
Bagdad, şi şeful responsabililor multahid din Nadjaf, şeicul 
Muhammad Huseyn Kaşif al-Ghata. L-a vizitat la şcoala sa 
şi i-a transmis că aveau un „duşman comun” a cărui 
„propagandă pernicioasă şi-a răspândit atât de larg otrava, 
încât numeroase celule, cuprinzând mulţi tineri hotărâți, 
acţionează astăzi în numele său chiar în centrul islamului 
şi al sfinţeniei”. Comuniştii nu ignorau tentativele de 
mobilizare a forţelor religioase împotriva lor şi de aceea 
evitau cu  scrupulozitate să rănească sentimentele 
religioase ale populaţiei. Cu toate acestea, relaţiile s-au 
încordat odată cu instaurarea primului regim republican. 
Codul de Statut personal din 1959, mai favorabil 
drepturilor femeilor, va fi în mare parte acceptat datorită 
comuniştilor. Prejudiciul parţial cu caracter religios al 
acestui statut a suscitat opoziţia vehementă de la Najaf. 
Marja Muhsin al-Hakim va fi mereu acuzat de către 
comunişti că este un „agent al reacţiunii şi al şahului 
Iranului”. Renaşterea religioasă şâită datează din această 
epocă. împotriva dominaţiei ideilor comuniste în mediile 
şiite, tinerii ulema (în frunte cu Muhammad Baker al-Sadr) 
vor întreprinde o vastă mişcare de recucerire, în numele 
unui islam şiit modern, precursor al revoluţiei islamice în 
Iran şi al islamismului şiit de astăzi. Puțin câte puţin, 
mişcarea religioasă şiită va lua Partidului Comunist 

influenţa importantă pe care o avusese în interiorul 
comunităţii şiite. 

După căderea monarhiei, PCI a fost condus de către 
Huseyn al-Radi, un şiit din Najaf, pe care naționaliștii arabi 
l-au acuzat repede că este „un persan ostil arabismului”. 
Căci instaurarea regimului lui Kassem elibera forţe multă 
vreme reduse la tăcere şi corespundea unei întoarceri 
hotărâte a problemei irakiene, pe care baasiştii şi 
comuniştii crezuseră că pot să o ascundă. În vârful iluziilor 
naţionale irakiene, emanciparea naţională şi socială era 
privită ca singurul mijloc de a depăşi discriminările etnice 
şi confesionale. Dar angajamentul masiv al şiiţilor în 
interiorul Partidului Comunist dovedea voinţa şiită de a 
pune Irakul pe primul plan. Comuniştii îi vor susţine pe 
Kassem şi pe „irakişti” împotriva naţionaliştilor arabi, care, 
după 1963, vor avea o identitate sunnită pronunţată. 
Pentru arabii sunniţi din Irak, a vorbi în numele naţiunii 
arabe, în care ei sunt majoritari, era un mod de a nega 
statutul lor de minoritate pe malurile Tigrului şi Eufratului. 
Pentru şiiţi, dimpotrivă, a profesa un patriotism irakian şi a 
apăra personalitatea Irakului în sânul lumii arabe era un 
mod de a-şi afirma predominanţa demografică în ţara în 
care s-a născut şiismul. După asirieni, sabeeni, evrei şi 
kurzi, şiiţii, care fuseseră trataţi ca o minoritate de către 
guvernele irakiene succesive, vedeau în comunism mai 
mult expresia unei lupte sociale decât un patriotism local 
şi comunitar. În competiţia nemiloasă în care se angajaseră 
Partidul Comunist şi mişcarea religioasă şiită, pentru a 
răspunde mai bine acestor aşteptări, cea care a câştigat 
este mişcarea religioasă. 

Capitolul VI 

Praguri de laicizare? 

„Laicitate” şi „procese de laicizare” sunt termeni 

care au revenit deseori în capitolele precedente, uneori 
chiar pentru a desemna măsuri care nu erau întotdeauna 
justificate de orientarea laică. La ce valori s-au raportat 
atunci pentru o asemenea calificare? 

Am văzut că laicitatea s-a manifestat în ţările 
Islamului cu numeroase trăsături comune: caracterul său 
impus de sus, legătura sa strânsă cu națiunea şi statul- 
naţiune, până la a se prezenta drept religie civilă (Turcia), 
apartenenţa sa la procesele autoritare de modernizare în 
cadrul regimurilor care sunt totuna cu domnia etatismului, 
a partidului unic, dublat de cultul personalităţii 
conducătorului, şi a rolului dominant al militarilor. În 
sfârşit, constatăm absenţa generalizată a separării religiei 
de Stat. Aşadar, este posibil oare să stabilim praguri de 
laicizare specifice pentru lumea musulmană, în lumina 
celor descrise de Jean Bauberot pentru a scoate în 
evidenţă mutaţiile laicităţii în Franţa (vezi opera sa 
Laicităţile în lume, colecţia „Que sais-je? a, PUF, 2007)? 

O diferenţă esenţială sare în ochi: în Europa şi în 
Franţa în special; relaţiile dintre puterea temporală şi cea 
spirituală au fost concepute de o manieră relativ endogenă 
şi în contextul unei tensiuni locale între Stat şi Biserică. O 
astfel de tensiune nu există în Imperiul Otoman, unde 
islamul face parte integrantă din stat şi căruia îi dă 
legitimitate. Dar chiar în contextul clerical al şiismului, 
unde această tensiune există, ea a trecut pe planul doi în 
raport cu o altă miză, capitală: raporturile dintre sferele 
politice şi religioase în ţările musulmane au devenit 
tributare factorilor externi, mai precis dominaţiei europene 
care s-a instaurat încă din secolul al XVII-lea. Contactul cu 
Europa este cel care a determinat în mare parte 
raporturile dintre cele două sfere. De altfel, nu 
întotdeauna în direcţia sperată. Un asemenea joc în 

oglindă cu Europa este, mai întâi, reislamizarea puterii 
sultanului: Tratatul de la Kuciuk Kainargi (1774) cu ruşii 
inaugurează o mişcare de reînviere a funcţiei califului, 
foarte neglijată până atunci de către sultanii din Istanbul. 
Incepând cu secolul al XIX-lea, aventura colonială, o 
spunem din nou, nu se face nici în numele creştinismului, 
nici în numele laicităţii. În ochii unor elite moderniste, 
deseori militare, laicitatea apărea atunci drept cheia care 
permitea Europei să-şi impună puterea asup; a tuturor | 
ţărilor musulmane. Este semnificativ că tocmai termenul 
francez laicite şi experienţa franceză s-au impus ca modele 
în ochii partizanilor laicităţii în ţările musulmane. Şi asta 
pentru că situaţia de urgenţă legată de şocul colonizării 
necesită o referinţă care să simbolizeze o ruptură brutală, 
o nevoie pe care secularismul anglo-saxon poate mai greu 
să o satisfacă. Esteţi o reacţie la presiunea din contactul 
cu Europa, unde relaţia colonială, apoi postcolonială, 
rămâne  structurantă, ca  reislamizarea generală a 
societăţilor să înceapă, împingând statele laice sau 
laicizante să urmeze o mişcare generală, atunci când 
legitimitatea socială şi politică a religiei este din ce în ce 
mai mult recunoscută. În consecinţă, putem vorbi de 
praguri de laicizare care sugerează un dinamism universal 
spre o laicitate mondială? 

Putem, în ciuda tuturor, să distingem mai multe faze. 

O primă fază este depăşită odată cu reformele 
(Tanzâmat) şi constituţiile din cadrul islamic. Apar codurile 
civile, calchiate pe codurile europene. Cetăţenia devine o 
revendicare „împreună cu problema egalităţii între toţi 
cetăţenii. Se răspândeşte ideea că puterea poate şi trebuie 
să fie legitimată de societate. Dar această laicizare se face 
sub presiune europeană. Cu cât se imită Europa pentru a 
scăpa de sechestrul său, cu atât suveranitatea pare să se 

reducă. Cu toate acestea, instituţiile precum armata şi 
şcolile din noul sistem de învăţământ încep să atace 
dominaţia religiei. Se constată în această perioadă apariţia 
liber-cugetătorului. 

O a doua fază corespunde creării statelor-naţiuni: 
națiunea, uneori creată aproape ex nihilo, devine 
fundamentul oricărei suveranităţi, cu o laicizare impusă de 
putere, fără separarea stat/religie, în cadrul 
modernizărilor autoritare. Constituţii, coduri civile, 
reforme de statut personal, sunt împrumutate de la 
învingător pentru a scăpa de sub dominaţia acestuia, fără 
a reuşi însă întotdeauna (cu excepţia Turciei). Nu există o 
disociere instituţională de vreme ce islamul este înglobat 
statului, ceea ce ilustrează faptul că el păstrează întreaga 
sa dimensiune politică, chiar şi în ochii laicilor. În acelaşi 
timp însă, clericii ulema pierd pe rând controlul asupra 
învăţământului, justiţiei şi o parte importantă din 
veniturile lor, educaţia nereligioasă, devenită obligatorie, 
se generalizează, justiţia este făcută după coduri civile (în 
afară de statutul personaj cu excepţia Turciei şi Tunisiei), 
drepturile femeilor progresează, iar legislaţiile sunt masiv 
inspirate de cele din Europa. Prin şcoală, armată, muncă, 
există o  instituţionalizare obligatorie a  sociabilităţii 
nereligioase. Este momentul când islamul basculează în 
mod brutal în modernitate, adică într-o temporalitate nouă, 
pe care o putem califica istorică. Reformismul musulman 
este o mişcare modernistă născută în secolul al XIX-lea ca 
reacţie la ceea ce era perceput drept decadenţa lumii 
musulmane faţă de dominaţia europeană. In cursul 
secolului XX, reforma devine o valoare religioasă în sine. 
Discursul asupra întoarcerii islamului la origini nu este 
numai marca unui nou fundamentalism (respectul pentru 
litera textelor sacre), el urmăreşte şi să mascheze o nouă 

logică: pe viitor, pentru a-şi pune în valoare legitimitatea 
religioasă, se obligă să fie reformator (muslih) sau 
renovator (mujaddid). Islamul iese din vremurile 
religioase: timpul fiind de partea lui, se angajează într-o 
cursă de modernizare. In despărțirea de ceea ce era trăit 
ca tradiție se acordă un loc important rațiunii şi unei 
concepții totodată individualiste şi universaliste despre 
religie. Întâlnirea frontală cu Occidentul este catalizatorul 
acestei reacţii fără precedent istoric în lumea musulmană, 
atât prin amploarea sa, cât şi prin radicalitatea noului etos 
religios pe care îl angajează. Toţi actorii, religioşi sau nu, 
se plasează deci, în mod obligatoriu, sub flamura 
„reformei”. Această intrare neaşteptată în modernitate 
este cea care face distincţia între islamul premodern şi 
ceea ce se numeşte în Occident „islamism”, în ciuda unui 
raport întotdeauna foarte strâns între religie şi politică. 
Instituţiile religioase, aparţinând statului, intră în criză: 
asistăm la apariţia intelectualului musulman. 

Care este a treia fază a laicizării acum? Dar, în 
primul rând, există o a treia fază? Perioada actuală este 
marcată pe reislamizarea societăţilor secularizate, aproape 
tot atât prin acţiunea puterilor laice cât şi prin influenţa 
noii etici musulmane reformiste, devenită ideologie 
dominantă şi, deci, secularizată ca atare. Ideologiile 
secularizate (naționalismul, socialismul) se dau la o parte 
în faţa noii ideologii, care refuză atât despotismul local, în 
special laic sau laicizant, cât şi dominaţia occidentală. 
Partizanii  laicităţii, care voiau  instituţionalizarea 
dominaţiei statului asupra islamului, sunt la rândul lor 
constrânşi să se conformeze noii doxa. Într-adevăr, 
puterea, ea însăşi ffagilizată de apariţia societăţilor civile 
care se reclamă din islam, nu s-a oprit din cursa după 
acest islam reformist. Oricare ar fi natura regimului în 

funcţie,  timidele deschideri democratice sunt utile 
pretutindeni forţelor islamice (Turcia, Egipt, Algeria, 
Tunisia, Iordania, Kuweit, Bahrein, Palestina, Maroc). 
Utilitatea socială şi politică a religiei se impune tuturor, 
inclusiv laicilor, şi nu şovăie să întoarcă legile puterii 
împotriva ei, după exemplul a ceea ce făcuseră musulmanii 
din Algeria cu „deturnarea” legii din 1901 asupra 
asociaţiilor, care a folosit sustragerii islamului de sub 
controlul statului colonial. Un fenomen ia amploare tot mai 
mult, privatizarea şi individualizarea religiei, chiar dacă 
este ocultat prin reînarmarea identitară (tendinţa de a 
generaliza purtarea  vălului, practicarea unanimă a 
Ramazanului) la care el participă, în acelaşi timp, 
secularizarea continuă, îndeosebi sub influenţa mesajului 
secularizat al epigonilor reformismului musulman, decât 
prin acţiunea puterilor laice sau laicizante; ba mai mult, 
trebuie să mărturiseşti acest reformism. Totuşi, în ciuda 
acestei secularizări, sociabilitatea religioasă nu devine atât 
de liberă. Paradoxal, deşi este din ce în ce mai mult 
voluntară, ea rămâne tot obligatorie. Pentru care motiv? 
Pentru că reînarmarea identitară actuală admite cu greu 
pluralismul. Farmecul diferenţei este adeseori suspect şi 
împiedică o nouă distribuire pluralistă. Pluralismul rămâne 
în cea mai mare parte a timpului o concepţie islamică: sunt 
recunoscuţi „Oamenii Cărţii”, dar ceilalţi (baha-i şi sunniţi 
în Irak, aleviţi în Turcia, fără a mai vorbi de mişcările 
asimilate cu sectele şi ateii) nu există. Şi în Turcia, unde 
numai căsătoria civilă este acceptată, cetăţeanul trebuie să 
fie identificat drept „musulman“, „creştin” sau „evreu“, 
chiar dacă el nu se recunoaşte în niciuna dintre aceste 
identități. În această situaţie, discriminările se menţin şi 
chiar se intensifică împotriva minorităţilor, fie ele etnice 
sau religioase, recunoscute oficial sau nu. De altfel, criza 

autorităţii religioase musulmane instituționale se 
agravează odată cu apariţia autorităţilor carismatice şi a 
numeroşi intelectuali musulmani. Într-un context mai puţin 
favorabil expresiei diferenţelor, înmulţirea autorităţilor 
religioase atestă o anumită libertate de alegere 
individuală. 

În mod paradoxal, cuplul stat-naţiune/islam reformist 
se dovedeşte rezistent, mai ales dacă națiunea rămâne 
incompletă, ceea ce practic este cazul tuturor statelor 
musulmane. Noile state întemeiate în 1920 de către 
puterile mandatare şi-au închis cetăţenii în identități 
locale, chiar şi în cazul statelor a căror viabilitate este 
problematică (Liban, Irak). Diferiţii actori iau hotărâri 
înainte de toate înăuntrul cadrului „naţional”, cu statul aşa 
cum există în viziunile lor, ocultat de discursurile 
internaţionaliste şi jihad-iste rostite în numele unei 
globalizări în parte imaginare. 

În rezumat, putem spune că secularizarea continuă, 
dar fără laicizare. Acolo unde laicizarea pare să nu fi 
dispărut complet, ea se datorează mişcărilor care se 
reclamă din islam, nemaifiind însă acţiunea elitelor laice. 
Aşa cum pare s-o demonstreze Turcia. 

Capitolul VII 

Turcia între „laici” şi AKP 

Laicitate autoritară, cu o laicizare în marş forţat, 
democratizare şi reislamizare: este aceasta oare un fel de 
fatalitate proprie ţărilor Islamului? In Iran, în absenţa 
liberalizării regimului Pahlavi, revoluţia Islamică a 
importat-o. În ţările arabe, o configuraţie devenită 
recurentă este o  înfruntare între regimurile 
antidemocratice şi societăţile civile apărute care se 
exprimă prin islam. În Turcia, mizele par maj complexe, cu 
dinamici contradictorii care ilustrează, în ciuda a tot, că 

această ţară are cu restul lumii musulmane cel puţin tot 
atâtea puncte comune câte cu Europa. 

AKP poate oare să conducă la transformarea 
sistemului politic turc? Este el capabil să o facă să 
evolueze spre o democraţie veritabila, demilitarizată, 
dotată cu o laicitate „deschisă”, respectând religia, 
conducând la o adevărată separare a religiei de Stat, aşa 
cum doreau mulţi observatori şi elitele europene? 

Şi apoi, ce voia cu adevărat AKP? Acest partid ieşit 
din islamism, dar care se prezintă astăzi drept echivalentul 
musulman al democraţiei creştine europene, nu are oare o 
„agendă ascunsă”, cum îl acuză adversarii săi „laici”? Nu 
urmăreşte oare să doboare laicitatea şi nimic mai mult, 
prezentându-se drept campionul societăţii civile în faţa 
establishment-ului kemalist şi militar? Nu putem răspunde 
la aceste întrebări decât confruntând discursul partidului 
cu faptele sale, mai ales de când se află la putere (2002). 
Iar, pentru asta, suntem obligaţi să constatăm că AKP a 
parcurs până acum un drum practic fără greşeală spre 
democratizarea Turciei şi spre Europa. AKP a acţionat 
pentru demilitarizarea puterii, pentru economia de piaţă 
liberă, recunoaşterea noilor elite din provincie şi pentru 
drepturile omului mult mai mult decât au făcut-o 
predecesorii săi „laici” Abdullah Gul a devenit „vitrina” 
liberală şi prooccidentală a AKP. Ministru al Afacerilor 
Externe, el a fost însărcinat cu negocierile de la Bruxelles 
şi, fără încetare, a împins Turcia spre Europa şi 
democratizare. Această politică a fost „recompensată” prin 
deschiderea, în octombrie 2005, a negocierilor între Turcia 
şi Uniunea Europeană. Reformele democratice ale 
instituţiilor s-au succedat, ca urmare a solicitărilor 
insistente ale Uniunii Europene, dar şi a revendicărilor 
unei societăţi civile din ce în ce mai exigente: abolirea 

pedepsei cu moartea (2001 şi 2004); demilitarizarea şi 
reforma MGK (august 2003), care controlează alcătuirea 
sa, modul de desemnare a membrilor săi, misiunile şi 
funcţionarea sa revizuite în sensul unei limitări a puterilor 
sale; desfiinţarea prin vot a Tribunalelor de Siguranţă ale 
Statului (DGM), în funcţie din 1983. Cu majoritatea 
absolută, obţinută în iulie 2007, AKP dispune de mijloacele 
legislative ale marilor reforme instituţionale: alegerea 
preşedintelui Republicii prin vot universal (adoptată prin 
referendum în octombrie 2007), desfiinţarea MGK, 
încetarea dreptului de veto al preşedintelui, desfiinţarea 
baremului de 10% pentru reprezentarea în Adunarea 
Naţională, reforma justiţiei, recunoaşterea drepturilor 
minorităţilor religioase şi etnice. Au Turcia între „laicişi 
akp existat desigur şi câteva semnale interpretate drept 
neliniştitoare de către tabăra „laică” şi asta întrucât AKP 
prezintă edep-ul, reguli de bună-cuviinţă şi de convenienţe 
musulmane, drept compatibil cu o laicitate care este, de 
altfel, contestată sub forma sa actuală. AKP făcuse din 
autorizarea purtării vălului la universitate, în 2002, o 
promisiune-călăuză, dar după aceea a părut că neglijează 
această chestiune. Cu toate acestea, nu este un secret 
pentru nimeni că Erdogan vrea să autorizeze purtarea 
vălului în universităţi şi în spaţiul public. Pentru prima 
dată de la apariţia Turciei moderne, soţia preşedintelui şi 
cea a prim-ministrului se prezintă acoperite de văl. Soţia 
lui Abdullah Gul a depus chiar o plângere împotriva Turciei 
la Curtea Europeană a Drepturilor Omului de la 
Strasbourg asupra acestui subiect... înainte de a renunţa 
la acţiunea sa. AKP vrea de asemenea să autorizeze 
legăturile între şcolile de imam-hatip şi şcolile militare. Au 
existat şi câteva tonalități discordante: proiectul lansat de 
către prim-ministrul Erdogan pentru  incriminarea 

adulterului (2004). În sfârşit, zvonurile atestă că, în 
municipalităţile de provincie câştigate de AKP se asistă la 
tentative de interzicere a alcoolului şi a prezenţei 
concomitente a femeilor şi bărbaţilor în diferite locuri 
publice. Este laicitatea astfel ameninţată? Dacă nu ne este 
permis să facem un proces de intenţie conducătorilor AKP 
în măsura în care actele lor sunt conforme cu propriile 
declaraţii democratice şi laice, putem totuşi să judecăm 
aceste acte şi aceste discursuri în contextul global a ceea 
ce este AKP şi a ceea ce este Turcia de astăzi. 

Conform sondajelor, pentru mai mult de 75% dintre 
turci, laicitatea nu pare ameninţată de AKP ceea ce 
alegerile din iulie 2007 au confirmat deja. Dar, atunci, cum 
se explică milioanele de turci care au manifestat la 
Istanbul, la Ankara şi la Izmir, în aprilie şi în mai 2007, 
pentru a o apăra? Nu toţi erau manipulaţi de militari... în 
fapt, ei exprimau diverse temeri: faţă de o elită 
europenizată prin modul său de viaţă (mai ales femeile şi 
tineretul aparţinând burgheziei avute din Istanbul), 
precum şi faţă de altele care nu erau direct motivate de 
laicitate. Unele sloganuri ilustrau într-adevăr convergenţa 
mai multor forţe în mod normal antinomice (extrema 
dreaptă naționalistă, extrema stângă laicistă, 
establishmentul kemalist), care erau adunate la un loc, 
ocazional. Astfel, se putea citi pe o pancartă: Stop 
complotului fascist islamo-kurd! A manifesta pentru 
apărarea laicităţii însemna, de asemenea, să ai în vedere o 
altă posibilă punere în cauză: statubnaţiune; 

Integrarea Turciei în Uniunea Europeană nu va fi 
luată în considerare decât dacă renunţă la dâgma sa 
unitaristă turcă şi dacă se angajează să respecte 
pluralismul. Asta ar însemna recunoaşterea minorităţilor 
musulmane, mai ales, pe aleviţi, o separare a islamului de 


12 


Stat, dar şi drepturile kurzilor, recunoaşterea masacrării 
armenilor etc. Turcia ar trebui să renunţe şi la o parte din 
suveranitatea sa. O perspectivă trăită ca un coşmar de 
mulţi, pentru că asta ar fi o reeditare a Tratatului de la 
Sevres şi preludiul dezmembrării Turciei. Exemplul 
Irakului vecin întăreşte această opinie: nu în numele 
idealurilor de respect faţă de minorităţi şi numeroasele 
identități este azi ameninţată cu dispariţia această ţară? 
încă din 1920, turcii suferiseră un şoc major; acela de a-şi 
schimba în mod brutal identitatea pentru a putea 
supravieţui ca ţară. Atunci, Europa difuza binefacerile 
„Civilizaţiei” prin promovarea naţiunii, a naţionalismului? 
şi o încurajare tacită a unei forme de laicizare, oficială sau 
nu, în care solidaritatea religioasă va fi înlocuită printr-o 
alta, cea etnică. Europebii, care au inventat conceptal de 
stat-naţiune în secolul al XIX-lea, cheamă afci la depăşirea 
acestuia prin supranational (Uniunea» Europeană) şi 

TURCIA ÎNTRE „LAICI” ŞI AKP 

Înfrânaţional (regionalism, drepturi ale minorităţilor, 
etc.). Ne putem oare imagina o Turcie care se supune docil 
la ceea ce va fi încă odată o profundă şi brutală schimbare 
de identitate? Pentru mulţi, exigenţele Europei amintesc 
de dictatele Marilor Puteri de ieri. 

Laicitatea fiu va fi astfel decât secundară în 
mobilizarea taberei „laice”. De altfel, indisociabilă de 
statul-naţiune turc în care este religia civilă, ea nu mai are 
azi decât această funcţie. Într-adevăr, laicitatea autoritară 
kemalistă este moartă oficial, de când sinteza „turco- 
islamică” a devenit ideologia dominantă a guvernelor şi 
conducătorilor armatei, în anii '80. Ea nu mai este decât 
un artificiu de legitimizare pentru elitele birocratice şi 
militare care nu vor să lase loc unor noi elite. Incolţită 
între o societate civilă care o respinge şi o Uniune 


12 


Europeană care promovează o altă laicitate, deschisă şi 
pluralistă, laicitatea autoritară kemalistă pare condamnată 
la dispariţie. Dar cu ce poate fi ea înlocuită? însuşi AKP nu 
este unanim asupra acestui subiect. Ceea ce demonstrează 
că nu e uşor să califici acest partid: neo-islamic? 
democraţie conservatoare? democrație musulmană? 
Erdogan se prezintă ca fiind în linia lui Suleyman Demirel, 
şeful Partidului Democrat, la putere în anii '50, iar Turgut 
Ozal, partizan al sintezei „turco-islamice”, care a dominat 
scena politică în anii '80. Rapidul reviriment al fondatorilor 
AKP toţi vechi membri ai partidului lui Erbakan, trezeşte 
numeroase întrebări: vorbind despre Erdogan, mulţi se 
întreabă dacă el s-a schimbat într-adevăr sau dacă nu 
cumva merge înainte disimulat? Jurnalişti şi politicieni nu 
încetează să-i amintească vorbele rostite câţiva ani mai 
înainte: „Democraţia nu este un scop, ci un mijloc”; şi: 
„Imam-hatip sunt viitorul Turciei”. Portretul pozitiv al 
tinerei democraţii conservatoare sau al neoislamismului 
turc nu trebuie să ne facă să uităm că AKP se situează la 
încrucişarea mai multor tendinţe, adesea duşmane, şi că el 
nu este la adăpost de o implozie între taberele antagoniste, 
cum s-a întâmplat, de exemplu, în mai 2003, între veteranii 
din AKP şi militanţii de centrudreapta. Elitele proeuropene 
ale AKP din Istanbul nu sunt reprezentative pentru forţele 
care, în provincie, sunt cu mult mai conservatoare şi 
animate de o logică pe care o putem califica drept 
postcolonială, chiar dacă Turcia nu a fost niciodată în mod 
direct colonizată. AKP are mai multe grupări: apropiații de 
Milli  Goriiş a lui Erbakan  (organizaţia-mamă a 
islamismului în Turcia), confreriile, elitele birocratice, 
politice şi din afaceri. Partidul reprezintă forţe diverse, 
între care unele (Milli Goriiş şi confreriile Nakshibetidiye 
şi Suleymanci) nu sunt toate la unisonul profesiunii de 

credinţă liberale a conducătorilor actuali. Astfel, AKP este 
divizat asupra eventualităţii unei separări între islam şi 
stat. O parte este ostilă acestei separări, considerând că 
Statul a fost cel mai bun vector al islamului reformist şi că 
lenta introducere a acoliţilor din instituţiile republicane 
este acolo să o confirme. O altă parte, reprezentată de 
cemaat şi de elitele proeuropene, este, din motive diferite, 
favorabilă restituirii bunurilor lor comunităţilor religioase. 
Diyanetul ar fi dizolvat sau transformat în instituţie 
independentă de Stat. Aici se află în mod direct pusă 
problema legăturii dintre islamul sunnit şi Statul-naţiune 
turc, împreună cu, încă în filigran, modul de rezolvare a 
chestiunii alevi. Aleviţii, ei înşişi, sunt dezbinaţi. Unii 
reclamă o reprezentare alevită în Diyanet şi posibilitatea 
de a se preda oficial alevismul, alţii, o separare a Diyanet 
de Stat. În orice situaţie, asta ar însemna pentru islamul 
sunnit oficial recunoaşterea unei secte considerate drept 
heterodoxe. Altfel spus, nu este în pas cu vremea. 
Recunoaşterea religioasă a  alevismului rămâne 
problematică. Astăzi, Diyanet nu recunoaşte locurile de 
cult alevi (cemevi) drept locaşuri de cult, ci drept „asociaţii 
culturale şi folclorice”. Într-adevăr, o recunoaştere a 
alevismului ar repune în cauză fundamentele înseşi ale 
relaţiei dintre Stat şi islam 

TURCIA ÎNTRE «LAICI* ŞI AKP 

şi concepţia unei comunităţi naţionale omogene. 
Emergenţa islamismelor, o reamintim, nu a favorizat 
apropierea între diferitele curente ale islamului, departe 
de aşa ceva. Dimpotrivă, ea ajuns adeseori să exacerbeze 
identitățile confesionale. Să ne amintim că „Fraţii 
Musulmani” au preferat să-l susţină pe „laicul” Saddam 
Hussein, în numele unei solidarităţi sunnite, împotriva 
revoluţiei islamice şiite din Iran. Pogromurile împotriva 

aleviţilor în Turcia arată că islamul reformist turc a 
recunoscut dinainte o identitate sunnită care pare să nu se 
potrivească deloc cu recunoaşterea unui pluralism în sânul 
islamului. 

După exemplul altor ţări islamice, unde comunităţile 
creştine sunt importante (Irak, Liban, Siria şi chiar Egipt), 
Turcia considera că acestea se reduc la nişte minorităţi 
confruntate cu o hemoragie continuă, şi care pare 
ireversibilă, a candidaţilor la emigrare. 

Un climat de intoleranţă a fost scos la iveală de 
amenințările împotriva intelectualilor liberali (Orhan 
Pamuk, Premiul Nobel pentru literatură în 2006) şi a 
credincioşilor creştini, dintre care mai mulţi au fost 
asasinați. Mai întâi la Trabzon, unde un preot catolic a fost 
ucis cu gloanţe în februarie 2006, apoi, în aprilie 2007, la 
Malatya, unde trei funcţionari creştini ai unui editor de 
biblii au fost spânzurați. Jurnalistul turc de origine 
armeană, Hrant Dink, a fost asasinat la 19 februarie 2007. 
Fără să mai pomenim de comanditarii acestor crime. 

La acestea se adaugă problema demilitarizării 
puterii. Armata poate să se democratizeze, dar este sigur 
că ea nu va ceda asupra rolului său de garant al unităţii 
naţionale. [In acest context, nu este obținută 
demilitarizarea sistemului politic. Dacă apărarea laicităţii 
kemaliste este o luptă care pare de ariergardă, ea devine 
din nou sfântă atunci când este vorba, prin ea, de apărarea 
Statului-naţiune turc. Reluarea războiului în Kurdistan şi 
situaţia din Irak pun AKP-ul pe jar. Guvernul lui Erdogan 
este într-adevăr foarte îngrijorat să nu apară ca vânzând 
pe nimic unitatea naţională, motiv care ar mobiliza imensa 
majoritate a turcilor în jurul armatei. 

Generalul Yaşar Buyiikanit, şeful Statului-major al 
armatei turce, a declarat la 1 octombrie 2007 că Irakul se 

îndreaptă rapid spre o confederație fără coerenţă şi că 
există o mare probabilitate de secesiune a Kurdistanului 
irakian. El a calificat această eventualitate drept o 
ameninţare gravă pentru securitatea Turciei. Militarii 
turci, care au condus numeroase lovituri de stat în istoria 
ţării, acum sunt frustraţi în mod deosebit. Este afrontul 
numirii lui Abdullah Gul ca Preşedinte al Republicii, în 
ciuda punerii în gardă a militarilor în luna aprilie 2007. De 
asemenea, ei sunt confruntaţi în Anatolia Orientală cu o 
renaştere a gherilei kurde, care găseşte refugiu de cealaltă 
parte a frontierei, în Kurdistanul autonom irakian. 
Avertismentul generalului Buyiikanit arată că armata are 
încă importante atuuri. 

Societatea civilă turcă însăşi s-a divizat în grupuri 
opuse: pe de o parte elite şi clase mijlocii citadine de 
cultură laică din ce în ce mai europenizate, iar pe de alta 
masa populaţiei rurale sau de origine rurală, ataşată unui 
islam popular şi/sau reformist. Au apărut noi elite 
musulmane, intelectuale şi economice. Turcia pare că 
suprapune dinamici contradictorii, fără a putea să afirme 
care va birui asupra celeilalte. Una dintre primele sarcini 
ale guvernului AKP fusese să-i liniştească pe europeni. 
Insă negocierile cu Uniunea Europeană patinează de 
atunci, în faţa unor mize pe care niciun protagonist nu 
pare să le stăpânească. Pe d-le altă parte, Un argument în 
favoarea integrării Turciei îfr Uniunea Europeană - ” Mai 
bine s-o avem cu noi decât împritriva noastră” - nu pare 
oare să sugereze permanenţa unui „duşmăn” mai la est 
(Iran, ţările arabe)? 

Concluzii în ţările musulmane, laicizarea a fost oare 
doar un simplu mecanism în cadrul modernizării 
autoritare? Dacă nu a fost decât marginală, cum se explică 
reacţia actuală în numele religiei? Refugiu al identităţii, 

credinciosul s-a dovedit catalizatorul protestului împotriva 
politicilor autoritare impuse unilateral de către putere. În 
mod cert, regimurile laice sau laicizante nu sunt singurele 
socotite autoritare, nici singurele confruntate cu o opoziţie 
religioasă. Arabia Saudită se află azi contestată chiar prin 
ideologia care a legitimat crearea ei. Laicitatea nu este 
decisim gura responsabilă pentru răspunsul religios al 
societăţilor musulmane şi nu putem nega resursele proprii 
islamului şi istoriei sale, în rolul pe care îl deţine azi 
această religie. Dar ceea ce poate fi de înţeles într-un 
context religios trebuie să ne pună pe gânduri când e 
vorba de regimuri laice sau laicizante. Prin urmare, 
laicitatea nu va fi suficientă pentru a angaja un proces 
democratic. Mai rău, ea poate să-l şi interzică. 

Desigur, laicitatea este întotdeauna, la început, o 
acţiune a statului şi se realizează adeseori într-un mod 
autoritar (exilul congregaţiilor catolice în Franţa este un 
exemplu), dar, adoptând mişcarea de secularizare, ea a 
dus, în Franţa, la o separare a Bisericii de Stat (1905), un 
compromis între laici şi liberali care a permis 
democratizarea ţării. Nu vom vedea această realizare 
apărând în ţările islamice, unde se înfruntă societăţi civile 
în numele islamului şi puteri autoritare laice sau laicizante, 
fără ca modernizarea forţată, la care această laicitate a 
participat şi pe care a legitimat-o, să se deschidă spre 
democratizare. Cuplul stat-naţiune/laicitate a dat naştere 
unor regimuri incapabile să se liberalizeze. 

Se preconiza să se preia valorile Marilor Puteri 
pentru a scăpa de sub dominaţia lor. Dar numai Turcia a 
reuşit cu adevărat Iranul adepților lui Pahlavi a căzut 
repede sub dominaţia occidentală, iar toate regimurile 
arabe laice au început să se întoarcă la islam, fără a scăpa 
astfel de o situaţie postcolonială. De ce atunci o 

specificitate musulmană? Există, de asemenea, regimuri 
laice autoritare în afara lumii musulmane, dar ele au 
trăsături comune care le disting. Un punct comun 
laicităţilor din ţările islamice este faptul că ele sunt impuse 
de către stat, fără alt releu decât armata, în societăţi cu 
atât mai îndărătnice cu cât decalajul între gradul de 
secularizare şi măsurile laice este mai mare. Laicitatea şi 
regimul autoritar tind să se confunde. Nicăieri în altă parte 
decât în ţările musulmane opoziţia faţă de regimurile 
laicizante nu s-a făcut într-un mod la fel de unanim în 
numele religiei. Identitatea religioasă a devenit arma 
privilegiată a societăţilor care nu au alte mijloace pentru a- 
şi afirma suveranitatea. 

Acţiunile de laicizare au contribuit mai degrabă la 
apariţia unor societăţi strălucitoare. Astfel, acţiunea 
Partidului Comunist şi a Partidului Baas în Irak, tot ca şi 
cea a statului secularizat, a determinat apariţia elitelor 
laicizate care, precum în Turcia, sunt astăzi confruntate cu 
o mişcare religioasă în plină expansiune. Însă, spre 
deosebire de Turcia, aceste elite sunt slabe în Irak. Ele s- 
au divizat începând cu anul 1970; o parte s-a „convertit” la 
islam, cum este cazul unui anumit număr de cadre din 
mişcarea islamistă actuală, în care se regăsesc vechi 
marxişti şi naţionalişti arabi; o altă parte s-a raliat cu 
vechiul duşman american, de teama mişcării religioase. 

În timpul acţiunilor coloniale, modernitatea, sursă de 
putere, avea un caracter imperialist. Căci, în final, ce 
altceva a fost colonizarea dacă nu punerea brutală în 
contact a societăţilor moderne cu celelalte care erau mai 
puţin. Cel mai modern îşi impunea atunci valorile celui mai 
puţin modern, interzicându-i orice proces de modernizare 
independent şi endogen. Valorile celui mai modem au 
devenit orizontul forţat pentru popoarele colonizate: 

însuşindu-şi procesul de modernizare al celui mai puţin 
modern, cel mai modern îl priva pe acesta din urmă de 
orice suveranitate. Căci va exista întotdeauna un decalaj 
între modernitatea triumfantă a celui mai puternic şi cea 
confuză a colonizatului. Decalajul pe scara modernităţii a 
rămas o sursă de dominare. Mai moderni? Mai puţin 
moderni? Ce este, de fapt, modernitatea între aceste grade 
de comparaţie? Este orice în afară de un fapt obiectiv. Şi se 
impune prin raportul de forţă şi putere, nu-i aşa? 

Glosar 

Cuvinte turceşti, arabe şi persane alauiţi: ramură a 
şiismului, reprezentând în jur de 10% din populaţia siriană, 
de care aparţine clanul Assad, la putere în Damasc. Numiţi 
şi nusayriţi, ei locuiesc în regiunile muntoase care domină 
litoralul mediteranean al Siriei. 

aleviţi: sectă sincretică reunind elemente de sufism şi 
şiism, care reprezintă între 10 şi 20% din populaţia Turciei 
actuale. Comunitatea se împarte într-o majoritate turcă şi 
o minoritate kurdă, în special în sud-estul Turciei. 

Arba iniyya: comemorare, de către şiiţi, a patruzeci 
de zile de la moartea Imamului Huseyn. 

Al-Azhar: moschee madrasa la Cairo, principal centru 
de învăţământ religios în islamul sunnit, răspândit prin 
institutele sale în tot Egiptul şi în lumea musulmană. 

asabiyya: concept khaldunian* repus la loc de cinste 
de către sociologi pentru a desemna „spiritul de grup” şi, 
prin urmare, legăturile de bază, familiale, de clan şi 
tribale. 

Khaldunian, adjectiv derivat de la numele filosofului 
arab Ibn Khaldun (1332 - 1406). 

Aşura: comemorare a martiriului Imamului Huseyn, 
din anul 680, la Kerbala, în faţa „tiranului” omeid Yazid, 
unul dintre episoadele fondatoare ale şiismului. 

Barca (Hannibal) (247 - 183 î.Hr): erou al istoriei 
cartagineze care a condus campaniile victorioase din Alpi 
împotriva romanilor. 

bazar: piaţă, denumire iraniană, şi, prin extensie, 
clasa negustorilor basmala: formulă de introducere dintr- 
un discurs în numele Domnului, Binefăcătorul milostiv. 

bektaşi: membru al confreriei religioase heterodoxe 
Bektaşiya, creată în Anatolia, în secolul XIII. Foarte 
influentă printre ieniceri, împărtăşeşte aceeaşi filosofie cu 
aleviţii. 

calif. succesor al Profetului la sunniţi. 

Capitulaţii: convenţii reglând statutul străinilor în 
Imperiul Otoman şi în Iran. De-a lungul timpului, în cele 
două imperii musulmane, au fost acordate privilegii 
exorbitante cetăţenilor din principalele ţări europene. 

cemaat: comunităţi musulmane apărute în Turcia 
republicană. 

Comitetul „Uniune şi Progres”: nume sub care erau 
cunoscuţi Junii Turci în Imperiul Otoman (li se mai spunea 
şi „unioniştii”). 

Diyanet: Direcţia Afacerilor Religioase, administraţie 
religioasă musulmană în Turcia republicană. 

ddnme (lb. turcă): convertiți, desemnează membrii 
sectei iudaice mesianice a sabateenilor care au trecut la 
islam în secolul XVII, urmând exemplul şefului lor. 

Dustur: Constituție edep (lb. turcă): reguli 
musulmane de bună-cuviinţă şi comportare. 

ezan (lb. turcă): chemare la rugăciune fatwa (lb. 
arabă), /efva (lb. turcă): decret religios fiqh: jurisprudenţă 
islamică, al cărei expert se  numeştefagih. Ghazi: 
Comandantul victorios sau Cuceritorul, unul dintre titlurile 
lui Mustafa Kemal. 

habous: wagfân Maghreb. hadith: cuvânt atribuit 

Profetului. hatip (lb. turcă), khatib (lb. arabă): predicator. 
hawza (lb. arabă), hawze (lb. persană): totalitatea şcolilor 
de predare a religiei la şiiţi. 

Hisba: la origine, înseamnă a controla conformitatea 
desfăşurării afacerilor economice şi comerciale, greutăţile 
şi măsurile, precum şi legalitatea contractelor în raport cu 
şan a. Acest principiu se aplică astăzi mai ales pentru 
poliţia de moravuri. 

huseyniyya: loc de cult şiit unde se desfăşoară riturile 
de comemorare a martiriului Imamului Huseyn. 

hutbe (lb. turcă), khutba (lb. arabă): predică rostită 
în timpul rugăciunii de vineri de către hatip (khatib, în 
arabă). 

Ibn Khaldun (1332 - 1406): filosof arab născut la 
Tunis, considerat fondatorul istoriografiei arabe moderne. 

Ijtihad: străduinţa de interpretare a Legii religioase 
prin rațiune. |jtihadul, recunoscut doar responsabililor 
multahid, este o obligaţie la şiiţi. 

Ifta: acţiunea de a elibera o fatwa (fetva). 

Imam: cu majusculă, desemnează pe unul dintre cei 
doisprezece Imami recunoscuţi de şiiţii duodecimani ca 
urmaşi ai Profetului. Cel de-al doisprezecelea este Imamul 
ascuns, dispărut în anul 873. 

Imam (lb. arabă şi lb. turcă), emâm (lb. persană): cel 
care conduce rugăciunea. 

Infitah: politică de deschidere şi de liberalizare 
economică promovată de Anwar Al-Sadat în Egipt, după 
1973, şi imitată după aceea de majoritatea ţărilor arabe. 

jihad:  străduinţa interioară şi exterioară [a 
credinciosului - n.t.] pentru a apăra islamul, de unde, prin 
extensie, război sfânt împotriva necredincioşilor. 

madrasa (lb. arabă), medrese (lb. turcă): şcoală 
religioasă musulmană superioară. 


12 


mameluci: corp militar alcătuit din sclavi; ei au 
întemeiat dinastii în Egipt, Irak şi Siria, înainte şi în timpul 
dominaţiei otomane. 

marja taglid: desemnează pe şeful multahid ales de 
credincios pentru a-i fi „sursă de imitare”, o necesitate la 
şiiţi. 

Marja iyya: direcţie religioasă şiită alcătuită din 
diferiţi marja. 

mashru e (persană): legitim cu privire la şan a. 
Maştuta: Constituţia 

Mevlevi: confrerie sufită înfiinţată în secolul al XIII- 
lea la Konya, în Turcia, de sultanul Veled, fiul marelui poet 
sufit Mevlanajalaladdin al-Rumi (1207 - 1273); ordin 
cunoscut şi sub denumirea de „dervişii dansatori”. 

millet: desemna, în epoca otomană, comunităţile 
religioase din Imperiu, cărora li se recunoscuse o anumită 
autonomie în administrarea treburilor interne. 
Instituţionalizarea lor datează din secolul al XIX-lea, chiar 
dacă noţiunea era folosită în limbajul administrativ otoman 
pentru trei grupuri etnice: grecii ortodocşi, armenii şi 
evreii. Milletul catolic a fost creat în 1831, iar milletul 
protestant în 1847. 

mollah: termen care desemnează responsabilii 
religioşi în general. 

muftiu: cel care emite avize religioase sau fatwa 
(fetva). 

mujahid: mujahedin, cel care practică jihadul, prin 
extensie, luptător pentru credinţă. 

multahid (Ib. arabă), mojtahed (lb. persană): 
învățatul religios calificat prin ştiinţa sa pentru practicarea 
ijtihadului. Imitarea unuimult ahid este obligatorie la şiiţi. 

Naqgşabandiyya (lb. arabă), Nakşibendiye (lb. turcă): 
important ordin sufit înfiinţat în secolul XIV în Asia 

Centrală. Naqşabandiyya s-a stabilit în Kurdistan, unde s-a 
impus drept cea mai dinamică mişcare sufită. Barzaniţii 
din Irak sunt legaţi de această confrerie. 

Nurcu: membru al principalei comunităţi cemaat 
întemeiată de un vechi naqşibendi, Sayys Nursi (mort în 
1960). 

Qadiriyya: important ordin sufit numit astfel după 
Abd al-Qadir Gaylani (mort în 1166), al cărui mormânt se 
află la Bagdad. Astăzi confreria este foarte activă în 
Kurdistan, familiile Berzinji şi Talabani, din Irak, fiind 
legate de această confrerie. 

qadi: cadiu, judecător în sistemul judiciar musulman; 
printre atribuţiile sale administrative foarte importante era 
şi aceea de notar. 

qanun: în epoca otomană, legislaţie laică pentru 
chestiunile neacoperite de San am) este domeniul de 
predilecție al sultanului. 

rais (ra is): „Preşedintele”, adică Nasser, apoi liderii 
republicilor arabe socialiste. 

sayyid (lb. arabă), sayyed (lb. persană): descendent al 
Profetului. La şiiţi, desemnează în special pe descendenţii 
Profetului prin Huseyn. Un responsabil religios şiit care nu 
este sayyid poartă un turban alb şi este numit șeic. 

Șari a: Legea canonică islamică ăşă cum este 
enunțată în Corán şi Sunna. 

sharif (şerif): descendent al Profetului. Desemnează 
la şiiţi un descendent al Profetului prin Hasan, fratele lui 
Huseyn şi al doilea Imam. 

sufism: toate curentele misticii musulmane. Astăzi 
este îndeobşte folosit la sunniţi pentru confreriile sufite, a 
căror rațiune de a fi demonstrează mai mult pietate 
populară decât mistică. 

Suleymanci: una din comunităţile cemaat din Turcia, 

întemeiată de Suleyman Hilmi Tunahan (18868 - 1959). 
sultan: deținătorul puterii temporale, suveran. şayh 
auislam (şeykh ul-islam, în lb. turcă): cea mai înaltă 
autoritate religioasă în Imperiul Otoman, al doilea personaj 
în stat după Marele Vizir. El se află în fruntea ierarhiei 
învăţaţilor ulema, bine structurată şi retribuită de către 
stat. 

Tanzimat: reforme; desemnează în istoria otomană 
lunga perioadă (1839 - 1878) în care Imperiul a trecut la 
reforme administrative şi juridice de inspiraţie europeană, 
în speranţa de a opri declinul său. 

tariqa (lb. arabă), tariqat (lb. turcă): confrerie sufită 
tekke: „mănăstire” sufită, loc unde se desfăşoară adunările 
săptămânale de zikr. 

ulema: învăţaţi religioşi, doctori în cunoştinţe 
religioase. umma: comunitatea credincioşilor musulmani 
care transcende diviziunile etnice. 

Wald: „Delegaţia“, partid patriotic care a dominat 
scena politică în Egipt între anii 1920 - 1940. Partidul s-a 
discreditat din cauza moderaţiei sale faţă de monarhie şi 
de Anglia. 

waqf (\b. arabă), vakif (lb. turcă): bun donat în 
scopuri caritabile, care nu mai poate fi înstrăinat. 

zikr: repetarea neîntreruptă a numelui Allah, una 
dintre principalele practici sufite. 

